
TIEDUSTELUSTA —- ENEMMÄN JA LAADUKKAAMMIN 


Tommi Koivula 


uomessa astui voimaan uusi tiedustelulainsäädäntö 1.6.2019. Se kattaa sotilastiedus- 
telun, siviilitiedustelun, tiedustelutoiminnan parlamentaarisen valvonnan ja laillisuus- 
valvontaa koskevan lainsäädännön. 


Vuoden 2019 tiedustelulakien tavoitteena on parantaa suomalaisen yhteiskunnan mahdol- 
lisuuksia suojautua kansalliseen turvallisuuteen kohdistuvilta vakavilta uhkilta. Erityisesti 
siviilitiedustelun saralla toimivan Suojelupoliisin tehtäväkenttä on laajentunut muuttuneen 
tiedustelulainsäädännön myötä. Suojelupoliisin tehtävänä on jatkossa sisäministeriön oh- 
jauksen mukaisesti hankkia tietoa kansalliseen turvallisuuteen kohdistuvista vakavista uh- 
kista, kuten terrorismista, joukkotuhoaseiden levittämisestä, vieraiden valtioiden Suomeen 
kohdistamasta vakoilusta tai elintärkeän infrastruktuurin lamauttamisesta.! Aikaisemmasta 
lainsäädännöstä poiketen uusia siviilitiedustelun toimivaltuuksia on mahdollista käyttää 
myös ulkomailla. Käytännössä tämä merkitsee Suojelupoliisin toiminnan painopisteen 
muutosta kotimaan kamaralla toimivasta turvallisuuspoliisista täysiverisen tiedusteluorga- 
nisaation suuntaan. Puolustusvoimien harjoittaman sotilastiedustelun tehtävänä on puoles- 
taan hankkia ja käsitellä tietoa Suomeen kohdistuvasta tai Suomen turvallisuusympäristön 
kannalta merkityksellisestä sotilaallisesta toiminnasta ylimmän valtiojohdon päätöksenteon 
tukemiseksi ja Puolustusvoimien tehtävien suorittamiseksi. Sotilastiedustelun tehtävänä on 
myös tarvittaessa antaa ennakkovaroitus Suomeen kohdistuvasta sotilaallisesta uhkasta.? 


Olennainen osa uutta lainsäädäntöä on myös tiedustelun valvonnan muutos: tarkoitusta 
varten luotu uusi viranomainen, tiedusteluvalvontavaltuutettu, valvoo sotilas- ja siviili- 
tiedustelun laillisuutta sekä perus- ja ihmisoikeuksien toteutumista tiedustelutoiminnassa. 
Eduskunnan tiedusteluvalvontavaliokunta puolestaan toimii siviili- ja sotilastiedustelun 
parlamentaarisena valvojana. Valiokunta esimerkiksi seuraa tiedustelutoiminnan painopis- 
teitä sekä tarkkailee tiedustelun asianmukaisuutta ja tarkoituksenmukaisuutta.? 


Lakimuutoksen myötä syntynyt uusi asetelma on monella tapaa mielenkiintoinen: lainsää- 
täjä on antanut alan viranomaisille lisää valtuuksia ja työkaluja, mutta viranomaisten näkö- 
kulmasta vaatimukset ja paineet ovat samalla kasvaneet. Muuttuneen lainsäädännön myötä 
myös paine lisätä viranomaisten välistä yhteistyötä on kasvanut. Epäsuoremmin, mutta 
merkittävällä tavalla uudessa asetelmassa korostuu myös tiedusteluviranomaisten tarve olla 
vuorovaikutuksessa laajemmin suomalaisen yhteiskunnan kanssa. 


! Sisäministeriö (2020), ”Siviilitiedustelulla suojataan Suomen kansallista turvallisuutta” https://intermin.fi/poliisi- 
asiat/siviilitiedustelu / 3.4.2020. 

2 Puolustusministeriö (2020), ”Laki sotilastiedustelusta” https://www.defmin.fi/tehtavat ja toiminta/lainsaa- 
danto/saadosvalmistelu/ sotilastiedustelulainsaadanto / 3.4.2020. 

3 Tiedusteluvalvontavaltuutettu (2020), ”Mikä tiedusteluvalvontavaltuutettu?” https://tiedusteluvalvonta.fi/tieduste- 
luvalvonta / 8.4.2020. 


Lakimuutosten myötä on tullut entistä tärkeämmäksi keskustella siitä, mitä uusilla valtuuk- 
silla oikeastaan tulisi tehdä ja millainen tiedustelullinen profiili tai tiedustelukulttuuti Suo- 
men tulisi itselleen rakentaa. Millainen toimija Suomi on jatkossa tiedustelun maailmassa? 
Mitä päämääriä ja tarpeita tiedustelun tulisi tulevaisuudessa palvella? Miten tiedustelu ase- 
moituu tai miten se pitäisi asemoida suomalaiseen yhteiskuntaan? 


Käsillä olevan julkaisun tavoitteena on osaltaan edistää tätä keskustelua. Julkaisu on jatkoa 
Maanpuolustuskorkeakoulussa syksyllä 2019 järjestetylle seminaarille, jossa käsiteltiin suo- 
malaisen tiedustelun muuttuvaa toimintaympäristöä ja kysymystä suomalaisen tiedustelu- 
kulttuurin luonteesta muuttuneessa tilanteessa. Julkaisuun on koottu seminaarissa pidettyjä 
alustuksia artikkelimuodossa, minkä lisäksi mukaan on kutsuttu myös muita kirjoittajia mo- 
nipuolistamaan aiheen tarkastelua. Kirjan artikkelit soveltuvat turvallisuusalan opetus- ja 
ammattikäyttöön, mutta kirjaa on myös motivoinut pyrkimys tarjota sisältöä laajemmallekin 
yhteiskunnallisista kysymyksistä kiinnostuneelle lukijakunnalle. 


Vahva ja heikko tiedustelukulttuuri 


Voidaan sanoa, että tämän teoksen artikkeleita yhdistää pyrkimys tarkastella suomalaista 
tiedustelukulttuuria eri näkökulmista. Vaikka tiedustelukulttuurista eri maissa on jo ole- 
massa kansainvälistä tutkimuskirjallisuutta?, ei käsitteelle ole yksiselitteistä määritelmää. 
Tiedustelukulttuuri voidaan karkeasti ymmärtää laaja-alaisena viitekehyksenä, joka sisältää 
tiedustelun ja sitä ympäröivän yhteisön sekä niiden väliset suhteet. Ehkä konkreettisemmin 
tiedustelukulttuuri pelkistyy tiedusteluun liittyviksi asenteiksi ja käyttäytymiseksi, jotka vai- 
kuttavat yhteiskunnalliseen käsitykseen tiedustelusta. 


Käsitteellisestä laaja-alaisuudestaan huolimatta tiedustelukulttuuria voidaan havainnollistaa 
pohtimalla yleisellä tasolla vahvan ja heikon tiedustelukulttuurin ominaispiirteitä. Tällöin 
keskeinen ulottuvuus on kysymys tiedustelun yhteiskunnallisesta legitimiteetistä. Heikon tai 
puutteellisen tiedustelukulttuurin maissa tiedusteluun ei luoteta tai kansalaiset eivät koe 
omakseen tiedusteluviranomaisten päämääriä tai toimintatapoja. Vastaavasti vahvassa tie- 
dustelukulttuurissa tiedustelu nauttii luottamusta ja yleistä hyväksyntää. Vaikka tiedustelu- 
viranomaiset joutuvat esimerkiksi tyypillisesti salaamaan monia toimintansa yksityiskohtia, 
ei tämä vahvassa tiedustelukulttuurissa heikennä niihin kohdistuvaa luottamusta tai kansa- 
laisten halua tukea niiden toimintaa. Erilaiset tiedustelun julkitulleet epäonnistumiset saat- 
tavat vaikuttaa kansalliseen tiedustelukulttuuriin heikentävästi ja johtaa tiedusteluorganisaa- 
tioiden legitimiteetin julkiseen kyseenalaistamiseen. Toisaalta vahvassa tiedustelukulttuu- 
rissa tiedustelun vastoinkäymisiä siedetään paremmin. Joskus epäonnistumiset tai muut tie- 
dusteluorganisaatioiden kriisit johtavat radikaaleihinkin asianomaisten viranomaisten teh- 
tävien, rakenteiden ja toimintatapojen reformeihin.” 


4 Varhaisimpia julkisia puheenvuoroja suomalaisen tiedustelukulttuurin tarpeesta esitti Rene Nyberg artikkelissaan Dzp- 
lomatian puuttuva ulottuvuus. Ks. Nyberg (2010). 

> Erilaisia kulttuurilähtöisiä teorioita on kehitetty yhteiskuntatieteissä, kuten sosiologiassa, politiikan tutkimuksessa ja 
organisaatiotutkimuksen piirissä jo useiden vuosien ajan. Ks. esim. Graaff & Nyce (2016). 

$ Chiru (2016), s. 503; Makkonen (2019), s. 97. 

7 Laajemmin aiheesta ks. Chiru (2016) ja Teirilä & Nykänen (2016). 


Tiedustelua harjoittavia viranomaisia on Suomessa ollut koko itsenäisyytemme ajan. Lei- 
mallista vuosikymmenten ajan oli tiedustelun — puhuttiin sitten siviili- tai sotilastiedustelua 
harjoittavista tahoista — etäisyys, jopa eristäytyneisyys suhteessa muuhun yhteiskuntaan tai 
ainakin sen laajoihin osiin. Itsenäisyytemme ensimmäisinä vuosikymmeninä valtiolliset tie- 
dusteluorganisaatiot samaistuivat monien silmissä poliittisiin aatesuuntiin ja niiden toimin- 
nan saatettiin nähdä palvelevan sisäpoliittisia tarkoitusperiä?. Toisaalta varsinkin kylmän 
sodan vuosikymmeninä ja vielä sen jälkeenkin Suomi asiaan liittyvien ulkopoliittisten herk- 
kyyksien vuoksi omaehtoisesti rajoitti harjoittamaansa tiedustelua sisäisten turvallisuusuh- 
kien torjuntaan ja kotimaan kamaralla tapahtuvaan tiedusteluun? Tälle pitkälle perinteelle 
ja tiedustelun leimautumiselle voidaankin katsoa olleen ominaista sulkeutuneisuus ja salailu 
huolimatta siitä, että varsinainen tiedustelutoiminta saattoi olla menestyksekästäkin. Yhtä 
kaikki, vaikka tyhjentävää kuvaa on vaikea antaa, monet suomalaisen tiedustelun histotial- 
liset piirteet viittaavat pikemminkin heikkoon tai orastavaan kuin vahvaan tiedustelukult- 
tuuriin. 


Tiedustelu osana kokonaisturvallisuutta 


Usein on tapana sanoa, että maailma on muutoksessa, jopa kiihtyvässä muutoksessa. Tie- 
dustelun kohdalla tämä kulunut sanonta todellakin pitää paikkaansa. Tiedustelu nousee ta- 
vallisesti länsimaissa julkisuuteen erilaisten yksittäisten tapahtumien kautta. Esimerkkejä 
tällaisista ajoittain dramaattisistakin uutisista ovat vaikkapa syyskuun 11. päivän terrori-is- 
kut Yhdysvalloissa vuonna 2001, Irakin mahdollisten joukkotuhoaseiden etsintä 2000-lu- 
vun alussa, WikiLeaksin ja Edward Snowdenin tietovuodot, Huawei-yhtiön mahdolliset 
kytkennät Kiinan valtion turvallisuuskoneistoon tai Suomen osalta Turun terrori-isku 


vuonna 2017. 


Näiden ajankohtaisten tiedusteluun liittyvien uutisten taustalla on kuitenkin tyypillisesti sy- 
vempiä ja monimutkaisempia geopoliittisia, sosiaalisia ja teknologisia kehityskulkuja. Yksit- 
täiset uutiset ja ilmiöt eivät ole ymmärrettäviä ilman tietämystä laajemmista turvallisuusym- 
päristöömme vaikuttaneista muutosvoimista, kuten arabikeväästä ja tästä seuranneesta Syy- 
rian sisällissodasta, radikaalin islamismin noususta ja pakolaiskriisistä sekä Kiinan kansain- 
välisen vaikutusvallan kasvusta tai viime vuosina yltyneestä suurvaltakilpailusta. Toisaalta 
monien ajankohtaisten ilmiöiden taustalla on joukko piilevämmin eteneviä teknologisia ja 
yhteiskunnallisia muutoksia, kuten esimerkiksi ilmastonmuutoksen vähitellen hahmottuvat 
seuraukset, tiedon määrän ja saatavuuden räjähdysmäinen kasvu ja tekoälyn kasvava rooli 
yhteiskunnissa tai koveneva kansainvälinen kilpailu luonnonvaroista sekä kriittisten yhteis- 
käyttöisten toimintaympäristöjen hallinnasta. 


Nämä esimerkit ja lukuisat muut äkillisesti syttyvät kriisit ja piilevät kehityskulut ilmentävät 
aikamme kriisien, konfliktien ja uhkien muuttuvaa luonnetta. Ne osoittavat, että kotimaassa 
tapahtuva reagointi muuttuviin tilanteisiin ei useinkaan riitä, vaan meneillään olevia kehi- 
tyskulkuja tulisi pyrkiä tunnistamaan ja tulevia tapahtumia ennakoimaan jo Suomen rajojen 
ulkopuolella. Suomessa esimerkiksi ulkoasiainhallinto ja erilaiset tutkimuslaitokset ja media 


8 Ks. esim. Rentola (2005) s. 124—125; 287. 
? Nyberg (2016). 


tuottavat tällaista ennakointiin tarvittavaa tietoa, mutta myös tiedustelulla on tässä yhä tär- 
keämpi tehtävä. Toisaalta jäykkä erottelu Suomen maaperällä ja ulkomailla tapahtuvaan tie- 
dusteluun ei välttämättä ole omana aikanamme mielekästä — monet uhkat eivät kunnioita 


valtioiden rajoja ja monilla kotimaassa tapahtuvilla ilmiöillä on kansainvälinen ulottuvuu- 
tensa tai taustansa. 


Tiedustelu tulisikin omana aikanamme nähdä osana yhteiskunnan kokonaisturvallisuutta: 
suomalaisen varautumisen yhteistoimintamallia, jossa yhteiskunnan elintärkeistä toimin- 
noista huolehditaan viranomaisten, elinkeinoelämän, järjestöjen ja kansalaisten yhteistyö- 
nä.!9 Toisella tavalla muotoillen, vahvan tiedustelukulttuurin tulisi olla yksi suomalaisen ko- 
konaisturvallisuuden osa-alue. 


Tämän kirjan sisältö 


Seuraavilla sivuilla joukko asiantuntijoita pohtii kysymystä siitä, mitä tiedustelukulttuurilla 
oikeastaan tarkoitetaan, millaiseen asentoon suomalainen tiedustelu(kulttuuri) voitaisiin tai 
tulisi tulevaisuudessa järjestää, millainen tiedustelun asema voisi jatkossa olla suhteessa kes- 
keisiin sidosryhmiinsä ja mitä muissa maissa saadut kokemukset voisivat meille mahdolli- 
sesti opettaa. 


Teoksen kirjoittajakunta on taustaltaan varsin monipuolinen ja omaa toisistaan poikkeavia 
kosketuspintoja tiedusteluun. Kirjoittajiin voi tutustua tarkemmin teoksen lopussa olevassa 
kirjoittajaesittelyssä. Teoksessa ei olla pyritty kattavuuteen, vaan siinä tarjotaan pikemmin- 
kin valikoituneita läpileikkauksia tiedustelukulttuurin keskeisistä ulottuvuuksista ja osa-alu- 
eista. Osassa artikkeleista painottuu teoreettisempi ja osassa käytännöllisempi tai kokemus- 
peräisempi näkökulma. Osa teksteistä liikkuu yleisemmällä tasolla, osa taas saattaa painottaa 
kirjoittajan edustaman instituution näkökulmaa. Yhteistä teksteille on pyrkimys avata tie- 
dustelun keskeisiä käsitteitä sekä pohtia sitä, mikä on viime vuosina muuttunut tieduste- 
lussa, sen asemassa ja miten nämä muutokset ilmenevät käytännössä. 


Julkaisu avautuu suomalaista tiedustelukulttuuria käsittelevillä historiallisilla ja käsitteellisillä 
katsauksilla. Artikkelissaan Suomalainen tiedustelukulttuuri aikuisuuden kynnyksellä Mari Luuk- 
konen etsii vastausta kysymykseen miksi Suomi sai oman siviilitiedustelupalvelunsa vasta 
vuonna 2019. Siinä missä selitystä etsitään helposti kylmän sodan seurauksena Suomeen 
syntyneestä ”suomettumisesta” (tiedustelupalvelua ei perustettu Neuvostoliiton vastustuk- 
sen takia), on vastaus Luukkosen mielestä paljon yksinkertaisempi — siviilitiedustelupalve- 
lulle ei Suomessa koettu olevan ennen vuotta 2019 tarvetta. Syyt tälle ”tarpeettomuudelle” 
löytyvät Luukkosen mukaan kolmesta toisiinsa kytkeytyvästä seikasta: Suojelupoliisin ja sen 
edeltäjien luonteesta turvallisuuspoliisina, suomalaisen tiedustelukulttuurin kehittymättö- 
myydestä sekä Suojelupoliisin omasta sisäisestä kehityksestä. Niissä kaikissa oli tapahdut- 
tava muutos, ennen kuin edellytykset siviilitiedustelupalvelun perustamiselle olivat ole- 
massa. Vuonna 2019, sata vuotta suomalaisen turvallisuuspoliisin perustamisen jälkeen, 
nuo edellytykset olivat olemassa ja suomalainen tiedustelukulttuuri oli valmis astumaan ai- 
kuisuuteen. 


'0 Yhteiskunnan turvallisuusstrategia 2017. 


Artikkelissaan Kansallisen tiedustelukulttuurin käsite ja teoreettinen tausta Niko Makkonen toteaa, 
että tiedustelukulttuurin käsitteelle ei ole olemassa yhtä yleisesti hyväksyttyä määritelmää, 
ja sitä on käytetty useissa eri merkityksissä. Tiedustelututkimuksessa painottuvien yhteis- 
kuntatieteellisten käsitysten mukaisesti kulttuuri voidaan nähdä yhtäältä käyttäytymistä se- 
littävänä tekijänä ja toisaalta viitekehyksenä, jonka puitteissa käyttäytymistä voidaan kuvata 
ja ymmärtää. Kulttuuri on luonteeltaan jonkin sosiaalisen yhteisön kollektiivinen ja opittu 
ilmiö. Tiedustelukulttuuria ovat esimerkiksi tiedustelua koskevat uskomukset, arvot, not- 
mit, asenteet ja tiedot, jotka heijastuvat ihmisten ajattelu- ja toimintatapoihin. Tiedustelun 
määrittely itsessään on olennainen osa tiedustelukulttuuria. Kansallisen tiedustelukulttuurin 
käsitteellinen alkuperä on poliittisen kulttuurin ja strategisen kulttuurin käsitteissä, ja kysei- 
set kulttuurit ovatkin osittain päällekkäisiä ilmiöitä. Kansallisen tiedustelukulttuurin ulkoi- 
sen toimintaympäristön muodostaa kansainvälinen järjestelmä. Kansallisella tasolla tiedus- 
telukulttuurin tärkeimpiä muodostajia tiedusteluyhteisön lisäksi ovat poliittiset päätöksen- 
tekijät, lainsäätäjät, viranomaiset, kansalaiset, tiedeyhteisö, liike-elämän toimijat, media ja 
populaarikulttuurin toimijat. Kansallisella tiedustelukulttuurilla on oleellinen vaikutus tie- 
dustelun tehokkuuteen ja siten myös kansalliseen turvallisuuteen. Vahvan tiedustelukult- 
tuurin perustan muodostaa tiedusteluyhteisön sisäisten ja ulkoisten toimijoiden keskinäinen 
ymmärrys ja luottamus. 


Näiden johdattavien katsausten jälkeen teoksessa avataan tiedustelun suhdetta suomalaisen 
yhteiskunnan toimijoihin ja instituutioihin, painopisteenä tiedustelun suhde päätöksente- 
koon, talouselämään, mediaan sekä tiedustelun asemaan suomalaisessa yliopistokentässä. 


Juha Martelius toteaa artikkelissaan Tzedustelutieto kansallisen turvallisuuden päätöksenteossa, että 
akateemista tutkimusta tiedustelutiedon asiakkuudesta on tarjolla varsin niukasti. Suomessa 
ei ole teemasta kirjoitettu käytännössä lainkaan, eikä se ole ollut myöskään angloamerikka- 
laisen tutkimuksen valtavirrassa. Tiedustelutoimintaa käsittelevä teoreettisempi kirjallisuus 
on liittynyt erityisesti kylmän sodan ajan historialliseen näkökulmaan osana idän ja lännen 
valtataistelua, tiedusteluanalyysiin, tiedusteluprosessiin sekä tiedustelun tunnettuihin epä- 
onnistumisiin (ns. 7ne/leence failure). Hänen artikkelissaan pohditaan tiedustelutiedon käyt- 
tämiseen liittyviä haasteita tietojohtamisen näkökulmasta, osana tietoperusteisen päätök- 
senteon kehittämistä sekä lopuksi kotimaisen tiedustelutiedon asiakkuuden ja sen kehittä- 
misen näkökulmasta. 


Artikkelissaan E/inkeinoelämän ja tiedustelun kohtalonyhteys Taina Susiluoto antaa katsauksen 
suomalaisen elinkeinoelämän nykytilanteeseen tuoden esille, että menestyvä elinkeinoelämä 
tarvitsee hyvää viranomaisyhteistyötä. Artikkeli johdattelee elinkeinoelämän ja tiedustelun 
merkittävään suhteeseen sitä kautta, että olemme viennistä riippuvainen maa ja suomalais- 
ten yritysten innovaatioihin kohdistuu suuri kiinnostus maailmalla. Meneillä oleva talouden 
uusjako digiosaamisen, tekijänoikeuksien sekä valtapolitiikan kautta on kuitenkin muutta- 
nut yritysten pelikenttää. Asia on kansakunnan kannalta merkittävä, koska 2-3% bruttokan- 
santuotteesta voidaan menettää yritysvakoilun vuoksi. Uusi tiedustelulainsäädäntö oli tär- 
keä askel, jotta yritykset ymmärtävät velvoitteensa ja oikeutensa. Se myös luo yhteistyölle 
oikeudellisen pohjan. Tiedustelulainsäädännön osalta olemme nyt eurooppalainen malli- 
maa, mutta käytäntö vasta osoittaa, olemmeko sitä myös arjessa. 


Jarmo Mäkelän artikkelin otsikko on Tiedustelu ja julkisuus Suomessa: eilen, tänään ja huomenna. 
Otsikon mukaisesti se jakautuu kolmeen osaan. Siinä käydään lyhyesti läpi niitä suomalaisen 
tiedustelukulttuurin piirteitä, joiden kirjoittaja arvelee periytyneen nykyhetkeen kylmän so- 
dan ajalta. Sen jälkeen kuvataan ja arvioidaan uusia haasteita, jotka erityisesti mediamaail- 
man murroksen ja sosiaalisen median nousun kautta ovat tulleet tiedustelun piiriin. Lopuksi 
esitetään arvio siitä, miten kansainvälisen järjestelmän muutos ja tiedustelun muuttuva toi- 
mintaympäristö voivat vaikuttaa tiedustelukulttuurin kehitykseen. Artikkelissa esitetyn ar- 
vion mukaan ihmisten turvallisuuteen on alkanut kohdistua uudenlaisia uhkia, joiden hal- 
lintaan eivät perinteiset menetelmät sovellu eivätkä tehoa. Ne kohdistuvat kansalaisten ar- 
keen tietoverkkojen ja heidän tajuntaansa sosiaalisen median kautta. Kirjoittaja kysyy: Voi- 
siko tiedustelu ottaa rintamavastuun kansalaisten turvallisuudesta tällä sektorilla? 


Suomesta on puuttunut yliopistotasoinen tiedustelun opetus ja tutkimus. Ennen tieduste- 
lulakien valmisteluun liittynyttä julkista keskustelua 2010-luvun puolivälistä alkaen Suo- 
messa tiedustelu koettiin lähes yksinomaan Puolustusvoimien toiminnaksi, josta ei julki- 
suudessa juuri puhuttu. Martti J. Karin artikkelissa Tzedustelu yliopistollisena oppialana — myös 
Suomessa? esitetään toimenpiteitä tiedustelun saamiseksi yliopistolliseksi oppiaineeksi myös 
Suomessa. Tullakseen oppiaineeksi tiedustelututkimus vaatii tiedustelututkimuksen alalta 
muun muassa professuureja, tutkimusta, tiedusteluun liittyviä ja tiedustelua selittäviä teori- 
oita ja käsitteitä, yliopistotasoisia kursseja ja tutkimuslaitoksia. Tiedustelun opetus on va- 
kiinnuttamassa paikkansa Jyväskylän yliopistossa. Tiedustelututkimuksen vakiinnuttami- 
seen yliopistolliseksi oppiaineeksi tarvitaan rohkeita pioneereja, näkijöitä ja käytännön te- 
kijöitä sekä sitkeyttä ja peräänantamattomuutta. Haasteina tiedustelututkimuksen synnylle 
suomalaisena oppiaineena ovat muun muassa ennakkoluulot ja reviiriajattelu sekä jo ole- 
massa olevien tutkimusalojen puolustusmekanismit, henkilöstöresurssit ja rahoitus. Haas- 
teista huolimatta vaikuttaa siltä, että tiedustelusta, tai tiedustelututkimuksesta, tulee yliopis- 
tollinen oppiaine myös Suomessa. 


Julkaisun kolmantena kokoavan teemana on suomalaisen tiedustelun kansainvälisen ulot- 
tuvuuden tarkastelu eri näkökulmista. Artikkelissaan Diplomatia ja tiedustelu: Siamilaiset kak- 
soset Hannu Himanen kirjoittaa, että tiedustelua koskevaa keskustelua varjostaa Suomessa 
edelleen kylmän sodan ja suomettumiskauden perintö. Vasta 2010-luvun kuluessa tietoi- 
suus tiedustelun merkityksestä ja vaikutuksista on alkanut vähitellen kasvaa suomalaisessa 
yhteiskunnassa. Diplomatia ja tiedustelu hyötyvät toisistaan monilla tavoilla, mutta niiden 
välillä on myös monenlaisia jännitteitä. Diplomaattistatuksella suurlähetystöissä työskente- 
levien virkamiesten (diplomaatit sekä sotilas- ja siviilitiedustelun virkamiehet) harjoittama 
tiedustelu on kansainvälisen oikeuden sallimaa silloin, kun se tapahtuu Wienin yleissopi- 
muksen määräyksiä kunnioittaen. Laitonta vakoilua harjoitetaan peitetehtävissä suurlähe- 
tystöissä ja niiden ulkopuolella vastaanottajavaltion tietämättä. Diplomaattien ja tiedusteli- 
joiden hyvä yhteistyö auttaa molempia ja tuottaa parhaimmillaan kansallisen turvallisuuden 
kannalta hyödyllisiä tuloksia, kuten mm. asevalvontaneuvottelut osoittavat. Tiedustelijoi- 
den (ml. diplomaatit) ammattitaitoa ja yhtenäisiä käytäntöjä tulisi kehittää. Olisi perusteltua 
luoda Suomeen tiedusteluyhteisö, joka toisi kaikki tiedustelua harjoittavat viranomaiset yh- 
teen. Se loisi synergiaetuja ja kohentaisi niin julkisen valvonnan edellytyksiä kuin tiedustelun 
legitiimisyyttäkin. 


Artikkelissaan Henkilöriedustelu: Diplomatian arjesta sotavankien kuulustelukoppeihin Olli-Matti 
Mikkola tarkastelee tutkimuskirjallisuuden valossa henkilötiedustelua osana tiedustelujär- 
jestelmää, sen eri osa-alueita ja menetelmiä, prosessia sekä suhdetta diplomatiaan. Artikkeli 
pyrkii avaamaan erilaisia hahmotelmia henkilötiedustelun ymmärtämiseksi ja suomalaisen 
tiedustelukulttuurin kehittämiseksi. Viranomaisten ja kansalaisyhteiskunnan luottamuksen 
saavuttamiseksi viranomaisten toimintatavoista on oltava riittävästi tietoa saatavilla sen toi- 
mintaedellytyksiä vaarantamatta. Siksi henkilötiedustelun riittävä arkipäiväistäminen on 
hyödyllistä myös viranomaisten näkökulmasta. Tiedustelun tuominen akateemisen tutki- 
muksen ulottuville on osa tätä kokonaisuutta. 


Olli Teirilän artikkeli Ajatuksissa ja rakenteissa käsittelee kansainvälisiä havaintoja tiedustelu- 
kulttuurista; sen ilmentymistä sekä tutkimuksesta. Artikkeli tarkastelee, miten pohjimmil- 
taan salaisen luonteen omaavaa toimialaa voidaan tutkia julkisiin lähteisiin tukeutuen sekä 
sitä, millainen on toimialan ja julkisuuden suhde. Yhteenvedossa pohditaan eurooppalaisen 
tiedustelukulttuurin muotoutumista: onko mahdollinen tiedustelukulttuuri vain ajatuksissa 
vai löytyykö se myös olemassa olevista rakenteista? 


Kohti valistunutta keskustelua 


Tiedustelusta pitäisi Suomessa puhua enemmän ja laadukkaammin ja tiedusteluun liittyvää 
keskustelua pitäisi pyrkiä maassamme normalisoimaan. Tämä tiedustelun tiiviimpi asemoi- 
tuminen muuhun yhteiskuntaan ei kuitenkaan ole aivan yksinkertaista. Käytännön toimin- 
taan liittyvistä salassapitovelvoitteista johtuen tiedustelun yksityiskohdista on mahdollista 
käydä julkista keskustelua vain hyvin yleisellä tasolla. Rajoittava lähtökohta ei kuitenkaan 
poista laadukkaan julkisen keskustelun tarvetta, päinvastoin se lisää sitä. Riittävien toimin- 
taedellytysten ja luotettavan valvonnan ohella laajalle levinnyt ymmärrys tiedustelun toi- 
minnan luonteesta ja päämääristä on keskeinen edellytys suomalaisen tiedustelun legitimi- 
teetille ja toimintakyvylle. Samalla tiedustelun peruskysymyksiä tulee altistaa erilaisille näke- 
myksille, jopa kritiikille. Moniin länsimaihin verrattuna Suomi on tässä jälkijunassa. 


Käsillä oleva julkaisu on onnistunut tarkoituksessaan, mikäli se edesauttaa tätä keskustelua. 
Kutsumme lukijan siis mukaamme suomalaisen tiedustelukulttuutin jäljille. 


Kiitokset 


Pääkiitos teoksesta kuuluu kirjoittajaryhmällemme, joka on muista velvoitteistaan huoli- 
matta onnistunut tuottamaan joukon tärkeitä puheenvuoroja jokseenkin kireällä aikatau- 
lulla. Tutkija Heljä Ossa on ansiokkaasti myötävaikuttanut julkaisun syntyyn esimerkiksi 
osallistumalla teoksen rakenteen suunnitteluun sekä oikolukemalla kaikki kirjan artikkelit. 
Tutkimusjohtaja Joonas Sipilä on puolestaan antanut monista artikkeleista arvokkaita kor- 
jausehdotuksia. Kustannustoimittaja Aki Aunalaa on taas syytä kiittää kirjan painatuksen 
järjestelyistä ja avusta kustannustoimittamisessa. Sotatieteiden tutkimussäätiö on tukenut 
tätä julkaisua rahallisesti, mistä parhaat kiitokset. 

SUOMALAINEN TIEDUSTELUKULTTUURI AIKUISUUDEN 
KYNNYKSELLÄ 


Mari Luukkonen 


itkän linjan diplomaatti Ren& Nyberg kysyi vuonna 2016 artikkelissaan Diplomatian 

puuttuva ulottuvuus!, miksei Suomella edelleenkään ollut omaa täysimääräistä tiedus- 

telutoimintaa, vaikka tiedustelu muualla länsimaissa oli osa normaalia hallitusten tie- 
donhankintaa muiden tiedonhankintakeinojen — media (ml. tutkimuslaitokset) ja diploma- 
tia — joukossa. Tällä Nyberg tarkoitti, että Suomelta puuttui tiedustelupalvelu, jolla olisi 
valtuudet ulkomaan- ja verkkotiedusteluun. Miksei siis Suomessa ollut säädetty tarvittavia 
lakeja, vaikka Neuvostoliiton romahtamisestakin oli kulunut jo lähes 30 vuotta? Miksi Suo- 
mesta puuttui länsimaiseen poliittiseen kulttuuriin kuuluva tiedustelukulttuuri? 


Suojelupoliisin osalta Nyberg tarjoaa kahta selittävää tekijää, jotka ovat molemmat valideja. 
Ensinnäkin sodasta selvinneen Suomen päätös keskittyä turvallisuuden minimitason var- 
mistamiseen merkitsi tiedustelun rajoittamista puolustukselliseen vastavakoiluun. Toiseksi 
Suojelupoliisin kansainvälisen yhteistyön kautta välillisesti saama tiedustelutieto koettiin 
valtiojohdossa ilmeisen riittäväksi. Mutta eikö Ratakadulla koettu tarvetta oman tiedustelu- 
toiminnan laajentamiseen edes vuoden 1991 jälkeen? Nybergin artikkelin taustalla tuntuu- 
kin olevan oletus, että ilman Neuvostoliittoa ja virallisen ulkopolitiikan vaatimaa ”suomet- 
tumista” Suojelupoliisista olisi tehty tiedustelupalvelu jo kauan sitten. Nyberg arvuutteli 
myös, kun muutosta ei vuoden 1991 jälkeen tapahtunut, olisiko Ratakadullakin tuudittau- 
duttu kantilaisen ikuisen rauhan ajatukseen. Nyberg nimittäin tiesi omasta kokemuksestaan, 
että ulkoministeriössä lähes kaikki resurssit valjastettiin Neuvostoliiton romahdettua Suo- 
men EY-jäsenyyden saavuttamiseen jopa siinä määrin, ettei aikaa jäänyt edes perinteisten 
turvallisuuspoliittisten arvioiden laatimiseen. 


Nämä tekijät ovat kuitenkin lopulta enemmän kylmän sodan suomalaisen (siviili) tieduste- 
lun tilannetta kuvaavia kuin sitä selittäviä. Ne eivät vastaa kysymykseen, miksi Suojelupo- 
liisista ei tehty tiedustelupalvelua heti vuonna 1949, tai miksei sitä muutettu sellaiseksi vuo- 
den 1991 jälkeen. Oma vastaukseni kysymykseen, miksi Suomi sai oman siviilitiedustelu- 
palvelun vasta vuonna 2019, onkin kaikessa yksinkertaisuudessaan, että sellaiselle ei ollut 
aikaisemmin tarvetta. Pyrin perustelemaan väitteeni kolmen toisiinsa liittyvän ja toinen toi- 
siinsa vaikuttavan seikan kautta. Niistä ensimmäinen on Suojelupoliisin ja sen edeltäjien 
luonne turvallisuuspoliisina, jonka valvonta kohdistui aina 1970-luvulle saakka ensisijaisesti 
kotimaisiin uhkiin. Toiseksi Suomesta on todella puuttunut Nybergin artikkelissaan ku- 
vaama länsimainen tiedustelukulttuuri. Sen sijaan suomalaista tiedustelukulttuuria määritti 
pitkään autonomian ajalta saakka peritty salaisen ja poliittisen poliisin toimintaan liitetty 


' Nyberg (2016). Kaikki tässä luvussa tehdyt viittaukset Nybergiin perustuvat tähän artikkeliin. 


historiallinen painolasti. Siinä oli tapahduttava muutos ennen kuin suomalainen siviili- 
tiedustelupalvelu saattoi syntyä. Kolmanneksi on huomioitava Suojelupoliisin oma sisäinen 
muutos ja kehitys. Suojelupoliisi ei olisi ollut valmis tiedustelupalveluksi ennen vuotta 2019. 


Esitys on väistämättä yksinkertaistus ja monta mutkaa on jouduttu vetämään suoraksi. Se 
on kuitenkin oma paras tulkintani siitä, mitkä seikat ovat olennaisimmin vaikuttaneet suo- 
malaisen siviilitiedustelun ja tiedustelukulttuurin kehitykseen sen ensimmäisen vuosisadan 
aikana.? 


Aluksi tiedustelun käsitteistä 


Tiedustelu on terminä hyvin monimerkityksinen. Usein (ja perinteisesti myös Suojelupolii- 
siin liitettynä) sillä tarkoitetaan tietyn viranomaisen suorittamaa johdettua tiedonhankintaa. 
Toisaalta sitä voidaan käyttää yläkäsitteenä tällaisen tiedonhankinnan eti lajeille (ulkomaan- 
tiedustelu, kotimaantiedustelu, strateginen tiedustelu, taktinen tiedustelu jne.), tai menetel- 
mille (sienaalitiedustelu, henkilötiedustelu jne.). Monimutkaisuutta ei vähennä käsitteiden 
merkitysten muutokset ajan saatossa. Niinpä tässäkin artikkelissa esiintyvä termi poliittinen 
tiedustelu (agenttien tai muiden avustajien kautta kerätty tieto) on nykytermein henkilö- 
tiedustelua. 


Tässä termiä tiedustelu käytetään kuitenkin tiedonhankintaa laajemmassa merkityksessä: 7e- 
dustelu on analysoidun tiedustelutiedon tuottamista valtiojohdon päätöksenteon tueksi. Määritelmä pitää 
siis sisällään ajatuksen siitä, että kyseessä on palvelu, jota tuotetaan nedustelusykliksi kutsu- 
tulla prosessilla. Siinä asiakkaan (valtiojohto) tietotarpeet muunnetaan ensin tiedusteluky- 
symyksiksi, joihin vastaamiseksi suoritetaan tiedonhankintaa. Tämän jälkeen tiedonhankin- 
nan tulokset analysoidaan ja raportoidaan asiakkaalle.? Tässä mielessä prosessia toteuttava 
organisaatio on siis kirjaimellisestikin tiedustelupalvelu. 


Kansainvälisesti edustelupalvelulla tarkoitetaan kuitenkin yleisimmin viranomaista, jolla on 
laissa annetut toimivaltuudet hankkia valtiojohdon tarvitsemaa tietoa ulkomailta. Tieduste- 
lupalvelu on siis usein nimenomaisesti x/komaantiedustelusta vastaavat organisaatio. Sen si- 
jaan korimaantiedustelua harjoittaa turallisuuspalvelu, joka keskittyy valtion sisäisten turvalli- 
suusuhkien torjuntaan. Silloin, kun turvallisuuspalvelun toiminta rajoittuu toimialaansa 
kuuluvien rikoksiksi luonnehdittavien tekojen ennalta estämiseen, paljastamiseen ja selvit- 
tämiseen poliisivaltuuksin, kutsutaan viranomaista 7wrvallisuuspoliisiksi. 


Kotimaantiedustelu voidaan puolestaan jakaa vastatiedusteluksi (vieraiden valtioiden harjoit- 
taman luvattoman tiedustelutoiminnan paljastaminen ja torjunta; aikaisemmin käytettiin 
termiä vastavakoilu) ja muihin sisäisiin turvallisuusuhkiin kohdistuvaksi tiedusteluksi, josta 
aiemmin käytettiin nimitystä po/iminen tiedustelu. Tuoreempi, sinänsä samaa asiaa tarkoittava 
termi on twmallisuustiedustelu. Termiin on määritelmällisesti kuitenkin yhdistetty valtion si- 
säisten ja ulkoisten turvallisuusuhkien tunnistamisen ja niihin kohdistuvan tiedonhankin- 
nan lisäksi saatujen tietojen analysointi sekä näin saadun tiedustelutiedon oikea-aikainen 


2 Tämä tulkintani on muodostunut Suojelupoliisin vuosien 1978—1990 historiaa käsittelevän väitöskirjani valmistelun 
sivutuotteena. Näiden vuosien osalta artikkeli perustuukin aiemman tutkimuskirjallisuuden lisäksi oman väitöskirjani 
käsikirjoitukseen. Muilta osin artikkeli perustuu aiempaan tutkimuskirjallisuuteen sekä muuhun julkiseen lähdeaineis- 
toon. 

5 Terminologiasta ks. esim. Sipilä & Koskimies (toim.) (2018), s. 14, 21; Johnson (2007), s. 14. 

raportointi. 2000-luvulla Suojelupoliisin toiminta koettiinkin juuri tällaiseksi turvallisuus- 
tiedusteluksi. Ei siis vielä aivan edellä esitetyn määritelmän mukaista tiedustelua, mutta jo 
jotain siihen suuntaan. Joka tapauksessa ero rikostiedusteluun oli jo selkeä. Sillä tarkoitetaan 
poliisiviranomaisen suorittamaa tiedonhankintaa rikoksen tutkinnan edistämiseksi tai ri- 
koksen estämiseksi.* 


Tiedustelu jakaantuu myös sorlastiedusteluun ja siviilitiedusteluun. Jako perustuu paitsi organi- 
satoriseen jakoon (sotilastiedustelusta vastaa yleensä kunkin valtion puolustusvoimat, sivii- 
litiedustelusta jokin siviiliorganisaatio), myös tiedustelun kohteeseen (sotilastiedustelu on 
kiinnostunut sodankäyntiin vaikuttavista seikoista, siviilitiedustelu esimerkiksi jonkin maan 
sisäpoliittisesta kehityksestä). Tässä artikkelissa keskitytään vain siviilitiedusteluun, joka voi 
taas olla luonteeltaan joko offensiivista tai defensiivistä. Offensiivisella tiedustelulla tarkoitetaan 
yleisesti tiedustelupalvelun pyrkimystä edistää aktiivisesti oman maansa kansallisia etuja 
usein jonkun muun maan kansallisen edun kustannuksella. Tällainen toiminta vaatii huo- 
mattavia resursseja ja on siten yleensä ollut vain suurvaltojen toimintamuoto pienempien 
maiden pyrkiessä tavoitteisiinsa kansainvälisen yhteistyön avulla. Suomalainen vuonna 
2019 aloitettu siviilitiedustelu on puolestaan defensiivistä, puolustuksellista. Se tähtää ”yk- 
sinomaan Suomen ja Suomessa asuvien ihmisten suojelemiseen laissa määritellyiltä kansal- 
lista turvallisuutta uhkaavilta uhilta”.5 


Tiedustelukulttuurilla tarkoitetaan tässä yleisesti valtionhallinnossa sisäistettyä toimintatapaa, 
jossa tiedustelupalvelu nähdään valtiojohdon päätöksentekonsa tueksi tarvitseman tiedon 
tuottajana silloin, kun tiedonhankinta edellyttää nimenomaisesti tiedustelupalvelulle laissa 
määriteltyjen toimivaltuuksien käyttöä. Siihen sisältyy myös ajatus tiedustelupalvelun kuu- 
lumisesta osaksi laajempaa kansallista tiedusteluyhteisöä, joka vastaa tiedustelun koordinaa- 
tiosta. Siihen kuuluvat myös tiedustelutoiminnan uskottava parlamentaarinen valvonta ja 
sitä kautta syntyvä kansalaisten hyväksyntä. 


Yleisesikunnan III osasto — millaiset vanhemmat, sellainen lapsi? 


Suomeen kesällä 1918 perustettu yleisesikunnan III osasto oli varsinainen tiedustelun ja 
sisäisen turvallisuuden superpalvelu, jonka toimivaltuudet tuntuvat tämän päivän näkökul- 
masta lähinnä uskomattomilta. Samassa organisaatiossa yhdistyi niin sotilas- ja siviilitiedus- 
telu kuin ulko- ja kotimaantiedustelukin. Kaiken lisäksi sen harjoittama tiedustelu oli luon- 
teeltaan offensiivista, sillä sen tehtävänä ei ollut vain tiedon hankkiminen, vaan myös aktii- 
vinen Suomen rajojen ulkopuolelle suuntautunut toiminta Suomen, tai ainakin III osaston 
oman poliittisen viiteryhmän (aktivistit, jääkärit ja suojeluskuntalaiset), etujen aktiiviseksi 
edistämiseksi. Tätä tehtävää varten III osastosta löytyi erityinen Sekron politik, eli sabotaa- 
siosasto, jonka tehtävänä oli ”niin kauan kuin vaara uhkaa maatamme kaikin mahdollisin 
keinoin vakavasti vahingoittaa vihollista, ilman että vihollinen tietää mistä lähteestä tai kuka 
sille on vahingon tuottanut”.? Sisäisen turvallisuuden puolella tehtävänanto oli vähintään 
yhtä kunnianhimoinen: valvontaosastojen ja passiosaston tuli estää kaikki valtionvastainen 


4 Suojelupoliisin hallinnollista asemaa ja tulosohjausta sekä valvonnan kehittämistä selvittäneen työryhmän lopputra- 
portti (2014), s. 25—26. 

5 supo.fi/tietoa suposta/tiedustelulaki / 19.1.2020. 

6 Ellei muuta mainita, perustuu luku Lackman (1994), s. 11-22 ja Lackman (2009) s. 200-203. Sotilastiedustelun 
alkuvaiheista ks. myös Sipilä ja Koskimies (toim.) (2018), s. 31—39, 153. 

7 Lackman (1994), s. 19. 

toiminta, kontrolloida ulkomaalaisia, valvoa osaltaan matkustajaliikennettä ja rajoja sekä 
hoitaa sensuuria ja seurata epäilyttävien henkilöiden kirjeenvaihtoa. Myös puhelinkuuntelu 
kuului III osaston työkalupakkiin. 


Syyt tämän toimivaltuuksiltaan poikkeuksellisen laitoksen syntyyn löytyvät tietysti ajankoh- 
dan yhteiskunnallisesta ja poliittisesta tilanteesta. Malli laitoksen organisointiin saatiin sak- 
salaisilta, mutta oma vaikutuksensa oli myös vuonna 1867 Suomeen perustetulla Suomen 
santarmihallituksella ja sen alaisella Venäjän valtiollisella poliisilla, Ohranalla, jonka toimin- 
tatavat olivat tulleet monelle yleisesikunnan III osaston ja myöhemmin Etsivän keskuspo- 
liisin työntekijälle omakohtaisesti tutuiksi. Tunnetuimpana esimerkkinä vuonna 1923 Etsi- 
vän keskuspoliisin päälliköksi tullut Esko Riekki, joka istui ennen itsenäistymistä aikansa 
Spalernajan vankilassa Pietarissa jääkäreiden värväämisestä.8 


Puhuttaessa suomalaisesta tiedustelukulttuurista ja ennen muuta kansalaisten tuntemasta 
tiedustelutoiminnan hyväksyttävyydestä, on myös sen juuret syytä kiinnittää vuoteen 1867 
ja Ohranaan. Sen tehtävänä oli tutkia Suomessa valtakuntaa ja sen järjestystä, turvallisuutta 
ja rauhaa vastaan suunnattuja rikoksia ja viimeistään niin sanotusta ensimmäisestä sorto- 
kaudesta (vuosina 1899—1905) lähtien tutkittavaa riitti. Jatkuvaa valvontaa vaativat niin 
vuonna 1901 Suomen venäläistämistoimia vastustamaan perustettu Kagaali, jonka johto- 
henkilöihin lukeutui muuan muassa tuleva Suomen tasavallan ensimmäinen presidentti 
P. E. Svinhufvud, kuin tsaarinvallan kaatamiseen pyrkineet venäläiset sosialistivallanku- 
moukselliset, jotka ottivat Suomen toimintansa tukikohdaksi. Myös aktiivisia toimenpiteitä 
Suomen irrottamiseksi Venäjästä vaatineet aktivistit työllistivät varsinkin vuodesta 1914 
lähtien. Silloin perustettiin jääkäriliike, jonka tavoitteena oli valmistaa suomalaisnuorukaisia 
odotettuun aseelliseen yhteenottoon Venäjän kanssa. Toimintaan mukaan värvätyt kulje- 
tettiin maasta salatein Saksaan saamaan aseellista koulutusta. Työtä aiheuttivat myös suo- 
malaiset terroristit esimerkkeinä niin kenraalikuvernööri Bobrikovin murha vuonna 1904 
kuin Verikoirat-nimisen ryhmän vuosina 1905—1906 toteuttamat santarmeihin ja muuhun 
poliisiin kohdistamat pommi-iskut.? Myös alati nouseva työväenliike vaati varmasti oman 
huomionsa. 


Kun tätä laajaa tehtäväkenttää olivat hoitamassa suomen kieltä taitamattomat venäläiset 
santarmit, ja kun toiminta perustui usein epäluotettaviksi osoittautuneiden avustajien pe- 
rättömille ilmiannoille, ei ole ihme, ettei suomalaisilla, joista monet vielä itse kannattivat 
valvonnan kohteena olleita venäläisvastaisia toimia, riittänyt luottamusta nimelliseen suoje- 
lijaansa.!) Määritelmällisesti Ohrana olikin nimenomaisesti salainen poliisi, jonka tehtävänä 
oli suojella voimassa olevaa valtiomuotoa sitä omien kansalaisten taholta uhkaavilta vaa- 
roilta. 


Tästä perinteestä ja vuoden 1918 vallankumouksellisesta tilanteesta sai yleisesikunnan III 
osasto alkunsa. Se sai johtoonsa aktivisteihin lukeutuneen ja vahvan saksalaissuuntauksen 
omanneen Eino Suolahden. Muukin henkilökunta löytyi pitkälti valkoisessa armeijassa pal- 
velleiden saksalaisten upseereiden ja suomalaisten aktivistien, jääkäreiden ja suojeluskunta- 
laisten joukosta. Lähes rajattomat, joskin riittämättömiksi koetut valtuudet olivat laitoksen 
omasta mielestä varmasti tarpeen. Uhkasihan vasta itsenäistynyttä Suomea kommunismin 


8 Esko Riekin elämänvaiheista ks. Lackman (2007). 

? Tuon ajan terrorismista ks. Keskisarja (2010). 

'0 Venäjän kielen sana ohrana (oxpama) tarkoittaa suojelua, suojelemista ja varjelemista ja tulee verbistä suojella, varjella 
(oxpamsre). Ohranasta ja sen herättämistä tunteista suomalaisten keskuudessa ks. myös Jussila (1976). 

vaara niin sisältä kuin ulkoa. Valvonnan pääkohteeksi valikoitui siten itsestään selvästi kom- 
munistien valvonta, olivatpa nämä sitten venäläisiä bolSevikkeja, Venäjän puolelle paen- 
neita punaisia tai Suomessa asuvia. Erityishuomion sai luonnollisesti Venäjällä elo-syys- 
kuussa 1918 perustettu Suomen kommunistinen puolue (SKP), jonka julkilausuttuna ta- 
voitteena oli sosialistisen vallankumouksen aikaansaaminen myös Suomessa. 


Toisaalta Suomen vielä hakiessa suuntaansa niin valtiomuodon kuin ulkopoliittisen suun- 
nan suhteen, oli silmällä pidettävä myös liian innokkaiksi osoittautuneita tasavaltalaisia ja 
liiaksi Englannin ja Ranskan suuntaan katsoneita enenze-mielisiä, sillä ainoa oikea valtio- 
muoto ”valkoiselle Suomelle” oli monarkia ja katseen suunta Saksa. Näiden kaikkien vihol- 
listen toimista, liikkeistä ja voimasuhteista yleisesikunnan III osasto hankki tiedusteluver- 
kostojensa avulla tietoa niin koti- kuin ulkomailta (ilmeisesti lähinnä Neuvosto-Venäjältä ja 
Ruotsista), ja toimitti ne eteenpäin armeijan johdolle. 


Sitä mukaa kun Saksan tappio ensimmäisessä maailmansodassa alkoi näyttää vääjäämättö- 
mältä, alkoi valtiojohdon vahva saksalaissuuntaus kuitenkin vaihtua yhä vankemmaksi ta- 
savaltalaisuuden kannatukseksi. Vähitellen alkoi käydä myös selväksi, että yleisesikunnan 
III osaston kautta sotilaille oli päässyt keskittymään aivan liiaksi valtaa. Myös toiminnan 
valvomattomuus nähtiin ongelmaksi. Ministeri Kaarlo Castren luonnehtikin laitosta ”valti- 
oksi valtiossa”.!! Laitoksen pilkkominen aloitettiin jo tammikuussa 1919 ja helmikuussa 
passiosasto siirrettiin sisäasiainministeriön alaisuuteen. Myöhemmin heinäkuussa sisäasi- 
ainministeriölle siirretiin myös kotimaassa tapahtuva poliittinen tiedustelu Suolahden jyr- 
kästä vastustuksesta huolimatta. Tämä kun katsoi, sinänsä aivan oikein, että poliittinen tie- 
dustelu oli mahdollista hoitaa sotaministeriön alaisuudessa siviililaitosta salaisemmin. 


Tämän suomalaisen superpalvelun aika jäi siis lopulta hyvin lyhyeksi. Siihen kuitenkin si- 
sältyy eräs suomalaisen tiedustelukulttuurin näkökulmasta erittäin merkittävä seikka. Yleis- 
esikunnan III osasto oli nimittäin myös salainen poliisi siinä merkityksessä, että sen val- 
vonta kohdistui Suomea sen omien kansalaisten, ennen muuta punaisten keskuudesta uh- 
kaavaan vaaraan. Kuten Risto Alapuro on todennut, piirrettiin vuoden 1918 sisällissodassa 
raja ”kansallisen” (valkoiset) ja ”epäkansallisen” (punaiset) välillä Suomen sisä/ke. Tämä kah- 
tiajako ja siihen sisältynyt ”kommunismin ongelma”? tulikin määräämään suomalaisen tur- 
vallisuuspoliisin katseen suunnan aina 1970-luvulle saakka. 


Turvallisuuspoliisin perustaminen 1919 — lapselle asetetaan rajat 


Yleisesikunnan III osastolta poistetut sisäisen turvallisuuden ja poliittisen tiedustelun teh- 
tävät annettiin elokuussa 1919 toimintansa sisäasiainministeriön alaisuudessa ja valvon- 
nassa aloittaneelle Etsivälle keskuspoliisille (EK). Tässä ei ole sen enempää tilaa kuin tar- 
vettakaan käydä läpi seikkaperäisesti Etsivän keskuspoliisin, kahden Valtiollisen poliisin tai 


"1 Lackman (1994), s. 20; Lackman ja Sirvio (1999), s. 20. Todettakoon, että saman tyyppinen tilanne koettiin toisena 
poikkeuksellisena aikana jatkosodan jälkeen, jolloin Valtiolliseen poliisiin (Valpo II tai punainen Valpo) perustettiin 
sotilastoimisto ja Puolustusvoimien valvontatoimisto lakkautettiin. Suunnitelmia poliittisen ja sotilastiedustelun yhdis- 
tämiseksi yhden johdon alle oli tehty jo sodan aikana. Valpo olikin tiettyjä toimivalta-asioita koskevissa erimielisyyk- 
sissä alistettu vuosina 1941—1944 sotilaiden määräysvaltaan. Pohjonen (1999), s. 73; Kosonen (1994), s. 120—123; 
Rentola (19994), s. 48—49. 

2 Alapuro (2010), s. 531. 

Suojelupoliisin vaiheita ja toimintaa. Sen sijaan nostan esiin kolme seikkaa, joita mielestäni 
tarvitaan vastaamaan artikkelin alussa esitettyyn kysymykseen. 


Ensinnäkin Suomeen perustettiin vuonna 1919 nimenomaisesti turvallisuuspoliisi, poliisi- 
organisaatio, jonka tärkein tehtävä oli torjua poliisin toimivaltuuksin rikoslain 11 ja 12 lu- 
kujen mukaiset valtio- ja maanpetosrikokset. Tämä perustehtävä säilyi käytännössä muut- 
tumattomana aina kesään 2019 saakka. Tämä näkyi myös EK:n organisaatiossa, joka koos- 
tui kanslia-, passi-, valvonta ja tutkintatoimistosta. Nuotressa tasavallassa tälle turvallisuus- 
poliisin perustehtävälle olikin tarvetta, sillä vuosina 1920—1937 valtio- ja maanpetoksista 
tuomittiin yhteensä 4 125 henkilöä.!5 Suojelupoliisin aikaan tultaessa nämä määrät olivat 
yhteiskunnallisen kehityksen myötä pudonneet huomattavasti, mutta esimerkiksi 1950-lu- 
vulla henkilöresursseiltaan hyvin pienellä Suojelupoliisilla riitti varmasti töitä 45 maanpe- 
tosjutun tutkinnassa (syytettyjä jutuissa oli 87, joista 79 sai tuomion). 1960-luvulla juttujen 
määrä putosi kuitenkin jo kahteentoista (syytettyjä 13, tuomioita 12) ja 1970 luvulla juttuja 
oli enää seitsemän (syytettyjä yhdeksän, tuomioita yhdeksän).!* Tämä aiheutti osaltaan muu- 
tospainetta Suojelupoliisin sisällä. 


Toiseksi ulkomaantiedustelu ei kuulunut ulkopoliittisia suhteita herkästi vaarantavana toi- 
mintana suomalaisen turvallisuuspoliisin tehtäviin, joskin sitä vuoteen 1928 saakka jossain 
mitassa harjoitettiinkin.!5 Ulkomaita koskevan tiedustelutiedon osalta oltiin siis kansainvä- 
listen kumppanien varassa!%, mutta välillisesti tietoa saatiin tietysti myös muun toiminnan 
ohessa, kuten ulkomailla oleskelleita suomalaisia tai maassa oleskelevia ulkomaalaisia pu- 
huttamalla. Mutta koska valvonnan pääkohde oli kotimaassa, ei ulkomaantiedustelulle ollut 
pakottavaa tarvettakaan. 


Kolmanneksi turvallisuuspoliisi oli luonteeltaan, päätehtävänsä mukaisesti, salainen poliisi. 
Sen tehtävä oli torjua Suomen valtiomuotoa sisältä päin uhkaavalta (joskin Neuvostoliiton 
tukemalta) kommunismin vaaralta lukuun ottamatta punaisen Valpon aikaa, jolloin valvon- 
nan suunta hetkellisesti kääntyi 180 astetta ja vaarallisimmaksi uhaksi nousi fasismi. Koska 
omaan poliittiseen viiteryhmään kuuluvien hankkeita samalla katsottiin niin pitkään kuin 
mahdollista läpi sormien, voi EK:ta ja molempia Valpoja hyvällä syyllä kutsua myös poliit- 
tiseksi poliisiksi. Räikein esimerkki lienee vuodelta 1922, jolloin EK ei edes aloittanut edis- 
tyspuolueeseen kuuluneen sisäasiainministeri Heikki Ritavuoren murhan tutkintaa.!” Tie- 
dustelukulttuurin kannalta olennaisinta oli kuitenkin edelleen se, että voimakkaasti kahtia 
jakaantuneessa maassa löytyi aina jokin kansanosa, jonka keskuudessa turvallisuuspoliisia 
kohtaan tunnettu epäluulo oli vahva ja pilkkanimi Ohrana ahkerassa käytössä. 


3 Lackman (1994), s. 29, 64, 66. 

4 Taulukko, maanpetosjutut 1945—1980, hovioikeuksien päätökset, Supo amp XXIII A. Maanpetostuomiota tuli 
950-luvulla etupäässä kolmen tyyppisistä tapauksista: Neuvostoliitossa olleiden suomalaisten ja neuvostotiedustelun 
värväämiksi tulleiden sotavankien suorittamasta vakoilusta, ns. pintavakoilutapauksista ja entisen punaisen Valpon 
sotilastoimiston työntekijöiden Neuvostoliiton hyväksi suorittamasta vakoilusta. Rentola (2009), s. 22—23. 

5 Ks. Mainio (2015), Kosonen (1994), s. 118. 

6 EK:n aikana kiinteämmät suhteet luotiin Britanniaan, Ruotsiin, Baltian maihin, Saksaan ja Puolaan. Lackman (1994), 
s. 43 

7 Liekö tähän ollut osuutta sillä, että Ritavuori oli vain vähää aikaisemmin esittänyt koko poliisitoiminnan uudistusta, 
missä EK olisi käytännössä sulautettu muuhun poliisiin. Lackman (1994), s. 38; Lackman ja Sirvio (1999), s. 28. EK, 
toisin kuin seuraajansa, oli salainen, tai ainakin ei-julkinen poliisi myös siinä mielessä, ettei sen olemassaolo perustunut 
akiin ja asetuksiin. Vuoteen 1927 asti sillä ei määräaikaisena ollut edes ohjesääntöä. Lackman ja Sirvio (1999), s. 30, 
38—39. Ks. myös Rentola (19994), s. 60. 

Turvallisuuspoliisia kohtaan tunnettua epäluuloa ei ollut omiaan hälventämään myöskään 
EK:n ja Valpojen omavaltaiset toimintatavat. Kuten Suojelupoliisia koskevan lain eduskun- 
takäsittelyn aikana vuonna 1948 todettiin, oli laitosten työtapoihin kuulunut vuodesta 1919 
lähtien kansalaisten aiheettomat pidätykset, kuulustelut, pahoinpitelyt, kotitarkastukset, 
varjostus, urkinta, puhelinsensuutri, maksujen toivossa tehdyt ilmiannot, asioitten selvittely 
viinalasien ääressä jne.!$8 Kommunistien Yrjö Leinoa mukaillen, jos maan valtiollista poliisia 
katsomalla voi päätellä millaisesta maasta on kysymys, näyttäisi Suomessa vallinneen lähes- 
tulkoon totalitarismi, jossa salainen poliisi teki kaikkensa pitääkseen kulloisenkin opposi- 
tion kurissa.!? Lapselle oli kyllä asetettu rajat, mutta se tuntui niitä uhmaavan. 


Suojelupoliisin perustaminen 1949 — kurinpalautus ja yritys irtiottoon menneestä 


Tätä taustaa vasten Suojelupoliisin perustaminen vuonna 1949 näyttäytyy selkeänä pyrki- 
myksenä irtiottoon menneisyyden painolastista. Tärkeintä oli kansakunnan eheyttämisen 
nimissä päästä eroon edeltäjien toiminnassa ilmenneistä ylilyönneistä ja suoranaisista laitto- 
muuksista sekä laitoksen poliittisesta värittyneisyydestä. Tähän pyrittiin ensinnäkin koros- 
tamalla entisestään viraston roolia poliisiorganisaationa liittämällä se aikaisempaa selkeäm- 
min osaksi muuta poliisihallintoa. Samalla parantui laitoksen valvonta. Luonnetta poliisior- 
ganisaationa vahvisti osaltaan sekin, että lähes koko henkilökunta vaihdettiin ja uusi henki- 
löstö rekrytoitiin lähinnä rikos- ja liikkuvan poliisin piiristä. Yhteys menneeseen tiedustelu- 
mentaliteettiin katkesikin niin hyvin, että niin SKP:n sisällä kuin CIA:ssakin tiedettiin Suo- 
men tehokkaimmaksi tiedusteluelimeksi (ainakin mitä tuli kommunistien suunnitelmien sel- 
vittämiseen) SDP:n t-osasto. Myös maalaisliitolla ja oikeistolla oli omaa harrastuneisuutta 
alaan ?0 


Suojelupoliisi riisuttiin myös edeltäjiensä merkittävimmistä toimivaltuuksista. Siltä poistet- 
tiin niin pidätys-, vangitsemis- kuin esitutkintaoikeuskin. Tehtäväksi jäi siten vain valvoa 
valtakunnan itsenäisyyttä tai laillista valtio- ja yhteiskuntajärjestystä vastaan suunnattuja 
hankkeita ja heti sellaista havaittaessa antaa niistä tarpeelliset tiedot asianomaisille siviili- ja 
sotilasviranomaisille, jotta nämä saattoivat ne huomioida omassa toiminnassaan. Toiseksi 
Suojelupoliisin tehtävänä oli silloin, kun tässä valvontatoiminnassa havaittu toiminta oli jo 
ylittänyt rikoksen tunnusmerkistön, tehdä kyseisestä toiminnasta ja siihen syyllistyneistä 
henkilöistä ilmoitus sille varsinaiselle poliisiviranomaiselle, jonka tehtävänä oli suorittaa ri- 
kosten esitutkinta, kuten Suojelupoliisia koskeva lain muotoilu kuului. 


Näiden varsinaiselle poliisille kuuluvien toimivaltuuksien lisäksi Suojelupoliisin työkalupa- 
kista poistettiin myös kaksi liiankin tehokkaaksi osoittautunutta tiedonhankintakeinoa: pu- 
helinkuuntelu ja postilähetysten avaaminen. Kuin varmemmaksi vakuudeksi henkilöstön 
määrä tiputettiin vielä 75 henkilöön, millä tuli selvitä hallinnollisten rutiinien lisäksi myös 
16 piiritoimiston pyörittämisestä. Ei ihme, että aluetoimistojen määrä alkoikin nopeasti 


18 Pohjonen (1999), s. 77. 

19 ”Sano minulle millainen on maasi valtiollinen poliisi, ja minä sanon sinulle, kuka maatasi hallitsee.” Pohjonen (1999), 
s. 79. 

20 Rentola (2009), s. 11—12; Rentola (1999 b), s. 124—125. 

2 Vertailukohtana tässä teoksista Turvallisuuspoliisi 75 vuotta, Isänmaan puolesta ja Ratakatu 12 poimittuja edeltäjien 
henkilöstömääriä eri vuosina. Etsivä Keskuspoliisi; vuonna 1922 henkilöstöä 255, 1923 henkilöstöä 237, vuonna 1927 
henkilöstöä 162, vuonna 1935 henkilöstöä noin 140. Valpo I: vuonna 1944 henkilöstöä 130. Valpo II: vuonna 1945 
henkilöstöä 422; vuonna 1947 henkilöstöä 309; vuonna 1948 henkilöstöä 213. 

tippua ja että resursseista oli jatkuvasti pulaa, vaikka osaltaan henkilöstömäärän pudotusta 
voitiinkin perustella organisaation kutistumisella. Siitä nimittäin poistettiin radio-osasto, 
Valpo II:n aikainen sotilastoimisto ja passitoimisto. Viimeksi mainitun tehtävät siirrettiin 
uudelle, sisäasiainministeriön alaisuuteen perustetulle ulkomaalaistoimistolle. Passintarkas- 
tus siirtyi puolestaan paikallispoliisille. Aina 1960-luvulle saakka Suojelupoliisin organisaa- 
tio koostuikin vain kahdesta toimistosta: valvontatoimistosta ja kansliatoimistosta.?? 


Yhtä tärkeää kuin varmistaa toiminnan laillisuus, oli varmistaa myös sen puolueettomuus. 
Kuten Suojelupoliisin perustamista valmistellut komiteakin mietinnössään korosti, olisi vi- 
raston oltava sellainen, ”ettei sitä millään taholla nähtäisi sisäpoliittisena valtatekijänä, vaan 
että se voisi säilyttää politiikan suunnanvaihteluista huolimatta yksinomaan valtakunnan 
yleistä etua valvovan viranomaisen luonteen”. Kuten poliisineuvos Seppo Nevala muutok- 
sen vuonna 1999 kiteytti, vaihtui turvallisuuspoliisin rooli vaikuttajasta mukautujaksi. Yh- 
tenä konkreettisena osoituksena tästä halusta menettelytapojen muuttamiseen niin sanot- 
tujen vaaran vuosien jälkeen oli, ettei sosiaalidemoktaattinen sisäasiainministeri Aarre Si- 
monen pyrkinyt Suojelupoliisin päällikön kohdalla poliittiseen nimitykseen, vaan virkaan 
nimitettiin pitkän poliisiuran tehnyt Lapin läänin poliisitarkastaja Armas Alhava, jota va- 
semmiston keskuudessa pidettiin ennemminkin saksalaisten agenttina. Raportoidessaan 
pääministeri Urho Kekkoselle vuonna 1950 viraston toiminnasta Alhava korosti myös itse 
puolueettomuutta Supon toimintalinjana. Hallituksen ei siis tulisi käyttää laitosta tiedon 
hankkimiseksi oppositiopuolueiden sisäisestä toiminnasta. Sitä paitsi sellainen johtaisi vain 
siihen, että Suojelupoliisi joutuisi vuorollaan valvomaan kaikkia puolueita. 


Kansalliseksi eheyttäjäksi ei Suojelupoliisistakaan sen ensivuosikymmeninä kuitenkaan ol- 
lut, sillä sisäpoliittiset epäluulot varjostivat sen toimintaa alusta asti. Eikä syyttä, sillä 
vaikka viraston toiminnan päämotiiviksi olikin jo määritelty valtion suojaaminen ulkoisilta, 
ei sisäisiltä uhilta, pysyi kommunistien valvonta käytännössä edelleen valvontatoiminnan 
pääkohteena. Tämä johtui osaltaan siitä, että neuvostotiedustelun muuttaessa muotoaan 
Neuvostoliiton rajan läheisyydessä asuvien suomalaisen värväämisestä agenteiksi (niin sa- 
nottu pintavakoilu) diplomaattipeitteillä toimivien tiedustelu-upseerien harrastamaksi yh- 
teydenpidoksi Suomen johtaviin poliitikkoihin ja muihin yhteiskunnan tukipylväisiin, ei 
Suojelupoliisilla ollut juuri mahdollisuuksia asiaan puuttua.?6 Kommunistivalvonnan taus- 
talla oli kuitenkin myös presidentti J. K. Paasikiven linjauksen mukainen tavoite estää kom- 
munistien pääsy yhteiskunnallisesti merkittäviin asemiin.? Ei siis ihme, että suomalainen 
virkakoneisto ja etenkin sen ”voimaviranomaiset” — ulkoasiat, puolustus ja poliisi — edusti- 
vat pitkään valkoista perinnettä. 


Vuodesta 1968 lähtien alkoivatkin lisääntyä puheet Suojelupoliisin lakkauttamisesta. Ensin 
kantautui Suojelupoliisin korviin tieto SNK:n (Sosialidemokraattinen Nuorison Keskus- 
liitto) ohjelmaluonnos, missä vaadittiin Supon lakkautusta. Tällöin SDP:n johto kuitenkin 


2 Simola (1999), s. 214—215. 

% Sitaatti, Rentola (2009), s. 10; Nevala (1999), s. 9. Ks. myös Lackman (1994), s. 30, 75—76; Lackman ja Sirvio (1999), 
s. 38. 

A Pohjonen (1999), s. 79—80. Saman suuntaisia haluja puolueettomuuteen oli ollut Valtiollista poliisiakin uudistettaessa 
v. 1945. Rentola (19994), s. 59—60. 

5 Ks. myös Pohjonen (1999), s. 71—79. 

% Ks. Rentola (1999b), s.159—185. 

2 Ks. Rentola (1999b), s. 115-154; Rentola (2009), s. 11, 20—21. 

% Rentola (2005), s. 124-125, 287. 

vielä vakuutti valvontatoimiston päällikkö Arvi Kolille, ettei itse puolueella ollut huo- 
mautettavaa laitoksen suhteen. Vuonna 1970 kävi selväksi myös SKP:n halu Suojelupoliisin 
lakkauttamiseen perusteena turvallisuuspoliisin kommunisteihin keskittyvän toiminnan 
Suomen ja Neuvostoliiton hyville suhteille aiheuttama vakava vaara. Suojelupoliisille po- 
vattiinkin elinaikaa korkeintaan vuoden 1971 loppuun, jolloin tilalle tulisivat ”eri elimet”. 
Myös SDP:n piirissä oli saatujen tietojen mukaan alkanut jälleen viritä ajatuksia viraston 
lakkauttamiseksi. Alhava tiesi kuitenkin nytkin tarvittavan poliittisen selkänojan löytyvän, 
joten todellista huolta viraston lakkauttamisesta tai toimintakentän muuttumisesta ei tar- 
vinnut silloinkaan pelätä.” Hallinnollisen itsenäisyyden menettäminen sen sijaan kävi 
melko lähellä vuonna 1971 suunnitteilla olleessa poliisihallinnon kokonaisuudistuksessa. 
Siinä kun Suojelupoliisista olisi tehty vain sisäasiainministeriöön keskusvirastoksi perustet- 
tavan poliisihallituksen poliisiasiain osaston erillistoimisto. Sen sijaan keskusrikospoliisi ja 
liikkuva poliisi olisivat muodostaneet poliisihallituksessa omat pääosastonsa.5 Sekään vaih- 
toehto ei kuitenkaan lopulta ehkä tuntunut aivan niin kylmäävältä kuin vuonna 1970 uudis- 
tuksen käynnistysvaiheessa esillä olleen ajatuksen synnyttämä näköala. Silloin esillä oli ni- 
mittäin ajatus siirtää Suojelupoliisin kansainvälisen mallin mukaisesti oikeusministeriön alai- 
suuteen. Liekö Supon säilymiseen sisäasiainministeriön alaisuudessa vaikuttanut se, että 
vaalien jälkeen uudessa hallituksessa oikeusministerin pestin sai SKP:n vähemmistösiiven 
Erkki Tuominen, joka oli myös entisen punaisen Valpon päällikkö.3! 


Yleisessä antikommunistisessa ilmapiirissä valvonnan suunta ei siis kuitenkaan aiheuttanut 
Suojelupoliisille sen suurempia ongelmia. Olihan kommunistien valvonta myös suhteessa 
presidentti Kekkoseen tärkeimpiä niistä tekijöistä, jotka tekivät Suojelupoliisista ennen 
kaikkea ”presidentin poliisin”.32 Sen sijaan viraston tulevaisuuden kannalta vakavampaa oli, 
että suhde SDP:hen alkoi heikentyä sitä mukaa kun puolue valtasi alaa kommunisteilta Su- 
pon valvonnan piiriin kuuluvissa ammattiyhdistysliikkeissä. Sama seuraus oli puolueen 
omien idänsuhteiden alkaessa. Ulkopoliittisia ongelmia virastolle alkoi muodostua vastava- 
koilutoiminnan tehostuessa myös siksi, ettei Neuvostoliiton tiedustelutoiminnan paljasta- 
miseen tähtäävää toimintaa synkronoitu poliittisten tapahtumisen kanssa, mistä aiheutui 
haittaa ulkopoliittisten hyvien suhteiden hoidolle. Seikka, mikä alkoi hiertää varsinkin kes- 
kustapuolueessa. Presidentti Kekkonen olikin jo hetken aikaa kokenut Supon jäävän yhä 
enemmän ajastaan jälkeen, mutta aallon pohja poliittisen tuen osalta saavutettiin marras- 
kuussa 1971, jolloin Kekkonen tulistui Alhavalle tämän tuodessa vaalien alla esille taas uu- 
den vakoilujutun. Kuten Koli tuntemukset tapahtuneen jälkeen kiteytti: ”Suojelupoliisi ei 
ole tämän päivän Suomessa pop”. 


Kenties poliittisen tuen puute aistittiin myös vasemmistossa, sillä vain noin viikon kuluttua 
siitä, kun Suojelupoliisi oli jäänyt ilman päällikköä Alhavan pakollisen eläkeiän tultua täy- 
teen, jätti SKP eduskunnalle helmikuun alussa 1972 lakiesityksen, mihin sisältyi ajatus Suo- 
jelupoliisin lakkauttamisesta. Ja tästä vain viikon kuluttua SDP Erkki Tuomiojan johdolla 
teki samoin vaatien ”pohjoismaiselle demokratialle rakentuvan valtiojärjestyksen yleisku- 
vaan” huonosti istuvan Suojelupoliisin lakkauttamista. Poliittisen selkänojan osalta tärkein, 
presidentin tuki, palautui kuitenkin toukokuussa 1972, kun viraston johtoon Kekkosen 


9 Pohjonen (1999), s. 99—104; Rentola (2005), s. 145—146 ja alaviite 16, 284. 

50 Pohjonen (1999), s. 99—104; Rentola (1999b), s. 152; Rentola (2009), s. 57. Sitaatti Rentola (2005), s. 228. 
31 Rentola (2005), s. 228. 

9 Rentola (1999b), s. 131. 

33 Rentola (2009), s. 57—58; Rentola (1999b), s. 144, 149, 171—174; Rentola (2005), s. 232. 

määräyksestä tuli tämän henkilökohtainen ystävä Arvo Pentti. Samaan aikaan alkoivat val- 
mistelut Euroopan turvallisuus- ja yhteistyökokouksen järjestämiseksi Helsingissä, minkä 
turvallisuusjärjestelyissä Suojelupoliisi pääsi profiloitumaan uudenlaisessa, sisäpoliittista 
vastakkainasetteluista vapaassa roolissa. Sillä kertaa turvallisuuspoliisi selvisi luottamus- 
pulasta, mutta oli selvää, että jonkinlainen muutos oli välttämätön. 


Siviilitiedustelu tulee teini-ikään — turvallisuuspoliisista turvallisuuspalveluksi 


Tiedustelututkimuksessa korostuu usein Neuvostoliiton romahtamisen ja kylmän sodan 
päättymisen aiheuttama muutos tiedustelupalvelujen toimintaympäristössä, missä valtiollis- 
ten toimijoiden rinnalle ovat ilmestyneet niin ei-valtiolliset toimijat, terroristit, ydinaseiden 
leviäminen (proliferaatio) kuin järjestäytynyt rikollisuuskin.5 Voidaan kuitenkin kysyä, 
oliko tiedustelu- ja turvallisuuspalvelujen näkökulmasta kyse niinkään mullistavasta toimin- 
taympäristön muutoksesta, kuin niiden toiminnan painopisteiden, toimintaedellytysten ja 
resurssitarpeiden muutoksesta. Näitä uusiksi mainittuja yleisestä kansainvälistymisestä, glo- 
balisaatiosta ja teknologian kehityksestä johtuvia uhkia oli nimittäin seurattu jo aikaisem- 
minkin, mutta kylmän sodan jatkuessa ne olivat jääneet lähes jokaiselle elämän osa-alueelle 
ulottuvan ideologisen kamppailun varjoon. Tässä mielessä kylmän sodan loppumiseen yh- 
distetty toimintaympäristön muutos olikin ehkä suurempi poliittisten päätöksentekijöiden 
näkökulmasta, jotka alkoivat vähitellen ymmärtää kansallista turvallisuutta vakavasti uhkaa- 
vien vaarojen monipuolistumisen, monimutkaistumisen ja aikaisempaa huonomman enna- 
koitavuuden.56 


Tämä kylmän sodan loppumiseen yhdistetyn ”ulkoisen” toimintaympäristön muutoksen 
korostaminen peittää myös helposti alleen tiedustelu- ja turvallisuuspalvelujen ”sisäisen” 
toimintaympäristön uudistuksiin pakottavat muutokset. Suojelupoliisin kohdalla sellainen 
koettiin 1970-luvulla, joka alkoi edellä kuvatun kriisin keskellä. Vuosikymmenen aikana ta- 
pahtunut sisäpoliittisen tilanteen lopullinen vakiintuminen ja kommunistien laajamittaisen 
valvontatarpeen poistuminen veivät pohjan totutulta sisäisten uhkien torjuntaan keskitty- 
neeltä turvallisuuspoliisilta. Samaan aikaan virallinen ulkopolitiikka asetti koko ajan kiristy- 
viä reunaehtoja vastavakoilulle, mikä pakotti ulkopolitiikan aikaisempaa parempaan huo- 
miointiin toiminnassa. Tästä kaikesta seurasi, ettei totutulla hovijuttuihin tähdänneellä ”pe- 
rinteisellä poliisitoiminnalla” ollut juuri tulevaisuutta. Suojelupoliisi alkoi etsiä paikkaansa 
muuttuneessa maailmassa ja löysi sen tiedustelusta. 


Konkreettisia haluja toiminnan muuttamiseksi tiedustelullisempaan suuntaan alkoi Rataka- 
dulla ilmetä viimeistään vuonna 1975, jolloin päällikkönä toiminut Arvo Pentti ja vuonna 
1974 taloon tullut apulaispäällikkö Seppo Pylkkänen tekivät sisäasiainministeriölle ehdo- 
tuksen uuden tutkimussihteerin viran perustamisesta. Tämän tehtävänä olisi ollut viraston 
hankkiman tiedon analysointi ja oman analyysitoiminnan kehittäminen. Ajatusta lienee kan- 
nattanut myös valvontaosaston päällikkö Arvi Koli, joka ainakin myöhemmin maaliskuussa 
1978 pidetyssä koulutustilaisuudessa totesi olevansa sitä mieltä, että talossa olisi alun alka- 


34 Rentola (2009), s. 59, 62—63, 65; Pohjonen (1999), s. 96-97. 

35 Esim. Omand (2014). 

56 Esim. kylmän sodan päättymisen kanssa samaan aikaan osuneen teknologisen kehityksen tuomasta muutoksesta 
tiedustelutoimintaan ks. Martelius (1999). 

enkin pitänyt olla poliisilinjan lisäksi akateemisen loppututkinnon suorittaneiden muodos- 
tama tiedustelulinja. ”Tällöin työ olisi ollut huomattavasti helpompi hoitaa.”37 Kenties esi- 
kuvana toimi kansainvälisiltä yhteistyökumppaneilta saatujen virikkeiden lisäksi Suomen 
Puolustusvoimat, jonka sotilastiedustelun keskeisenä tehtävänä oli Puolustusvoimien ja val- 
tiojohdon informointi. Esimerkiksi ajankohtaisista aiheista laadittuja kuukausikatsauksia se 
oli tuottanut jo 1930-luvun puolivälistä lähtien. 8 Tutkimussihteeriä ei Pentin aikana taloon 
kuitenkaan tullut. Vasta vuonna 1978, kun viraston johtoon tuli nuori ja ilmeisen energinen 
Seppo Tiitinen, pääsi analyysitoiminnan kehittäminen toden teolla käyntiin. 


Mitä ilmeisimmin olivat Pylkkänen ja Koli esittäneet tämän analyysitoiminnan kehittämis- 
ajatuksen uudelle päällikölle, joka joulukuussa 1978 asettikin viraston tavoitteeksi analysoi- 
dun tiedon tuottamisen ulkopoliittisen päätöksenteon tueksi. Talon johdossa oli tahtoa 
mennä jopa niin pitkälle, että vuonna 1979 aloitetussa organisaatiouudistuksessa suunnitel- 
tiin aluksi operatiivinen toiminta vain kahden yksikön varaan. Virasto olisi muodostunut 
tiedonhankinta- ja analyysiosastosta, joiden toimintaa olisivat tukeneet hallinnollinen ja tek- 
ninen osasto. Radikaali uudistus, joka olisi jättänyt erilliset valvonta- ja turvallisuustoimistot 
historiaan, jäi kuitenkin tekemättä osin ”poliisilinjan”? vastustuksen, mutta varmasti myös 
käytännön realiteettien takia, ja vuonna 1982 aloittanut uusi organisaatio jatkoi perinteisesti 
valvonta- ja turvallisuusosaston ympärille rakentuvalla organisaatiolla. Ensimmäinen ana- 
lyysi- ja tiedotustehtäviin palkattu tarkastaja aloitti kuitenkin tehtävässään vuonna 1979 si- 
joituspaikkanaan Kolin johtama valvontaosasto, missä informaatiotoiminnassa nähtiinkin 
heti selkeä parannus niin viraston johdon kuin kenttähenkilöstönkin suuntaan. 


Analyysitoiminnan kehittäminen siis käynnistyi Tiitisen aikana, mutta tulokset jäivät vielä 
suhteellisen vaatimattomiksi. Ainoaksi varsinaiseksi analyysituotteeksi näyttää jääneen vuo- 
den 1980 alussa ilmestymisensä aloittanut Suojelupoliisin toimialan merkittäviä ajankohtai- 
sia asioita esitellyt neljännesvuosikatsaus, jos kohta siinäkin oli varsinaista analyysia vain 
nimeksi. Analyytikot olivat kuitenkin tulleet taloon ja heidän määränsä alkoi kasvaa hitaasti 
mutta varmasti. Vuonna 1988 aloitti oma analyysiyksikkö myös turvallisuusosastossa. Ana- 
lyysin tehtävä tässä vaiheessa oli kuitenkin enemmän viraston oman valvontatoiminnan 
kuin ulkopoliittisen päätöksenteon tukemisessa, vaikka toki presidentillekin toimitettiin 
aika ajoin muistioita ajankohtaisista merkittävistä tapahtumista. 


Paremmin onnistui tiedustelullisemman toimintatavan omaksuminen sisäasiainhallinnon 
toimialalla vuonna 1979 käyttöön otettujen lyhyen aikavälin toimintasuunnitelmien laatimi- 
sen avulla. Vaikka tiedonhankinnan suunnittelu etukäteen oli pitkään hankalaa, voidaan 
kuitenkin sanoa, että koko virasto oli 1990-luvulle tultaessa omaksunut aiempaa selvästi 
ennakoivamman ja ennalta estävyyteen perustuvan toimintatavan. Tässä vaiheessa tämä tie- 
dustelullinen toimintatapa tarkoitti kuitenkin oman tietolähdetoiminnan ja muun tiedon- 
hankinnan kehittämistä. Kyse oli myös erottautumisesta ”perinteisestä poliisitoiminnasta”, 
mikä pyrki tapahtumien selvittämiseen jälkikäteen, kun taas Suojelupoliisi pyrki tiedonhan- 
kinnallaan ja sitä tukevalla analyysilla ennakoimaan tapahtumia. Niinpä alkoi esimerkiksi 
yleistyä toimintatapa, että kun jotain puuttumisen arvoista nousi esille, pyrittiin tiedonhan- 
kinnalla ensin (tapauskohtaisen harkinnan mukaan) selvittämään toiminnan todellinen laa- 
juus, ennen kuin se katkaistiin. Kun samalla hyväksyttiin lopullisesti myös ulkopoliittisten 


37 SP/KD 709/78; Täydennyskurssi II (pidetty 6.—10.3.1978). Kutsukirje, jonka yhteydessä yhteenveto koulutuksen 
sisällöstä, päivätty 23.3.1978, Supo amp XXII F. 
38 Sipilä & Koskimies (toim.) (2018), s. 105. 

realiteettien huomioiminen omassa toiminnassa, oltiin ajatuksellisesti itse asiassa melko lä- 
hellä Urho Kekkosen, Urho Pihan ja Kaarlo Hillilän vuonna 1924 kirjoittamassa muistiossa 
kaivattua ”ohrana-henkeä”, joskin Tiitisen puheissa korostui vaatimus toiminnan lainmu- 
kaisuudesta siinä missä Riekin mielestä ohranahenkeen kuului myös ”tahtoa kulkea sivu 
lainpyykkien”.? 


Sen sijaan erinomaiset tulokset Tiitisen aikana saatiin Suojelupoliisin tiedustelullisen roolin 
välillisessä kehittymisessä, kun viraston kansainväliset yhteydet lisääntyivät huomattavasti 
niin määrällisesti kuin laadullisestikin. Tämä näkyi 1980-luvun loppua kohden tultaessa pre- 
sidentille toimitettujen ulkomaisten tiedusteluraporttien määrän selvänä lisääntymisenä. 
Joskaan ne eivät tietenkään välttämättä vastannet suoraan presidentin mieltä kulloinkin as- 
karruttaneisiin kysymyksiin. 


Tiedustelukulttuurin näkökulmasta merkitystä oli puolestaan sillä, että 1980-luvun aikana 
Suojelupoliisin valvonnan painopisteet siirtyivät lopullisesti sisäisistä turvallisuusuhkista ul- 
koisten uhkien torjuntaan. Positiivinen vaikutus oli myös Tiitisen aloittamalla avoimuuden 
lisäämisellä, niin julkisen sanan kuin viraston yhteistyökumppaneiden suuntaan. Tässä suh- 
teessa myös Suojelupoliisin neljännesvuosikatsaus toimi varmasti suhteellisen laajan jake- 
lunsa ansiosta osaltaan virastoon liitetyn ”historiallisen painolastin” pois ravistelussa ”asi- 
oista jotain tietävien” piirissä. Myös suuri yleisö sai uudesta avoimuudesta osansa, kun Tii- 
tinen antoi ensimmäisen lehtihaastattelunsa viraston 30-vuotisjuhlavuoden kunniaksi. Sen 
jälkeen Suojelupoliisi esiintyikin lehtien palstoilla suhteellisen usein, eikä enää pelkästään 
huonossa valossa, vaan yhä useammin myös asiantuntijan roolissa. 


Vaikka virallisesti Suojelupoliisi pysyi edelleen turvallisuuspoliisina, alkoi se yhä vahvistu- 
van ennalta estävän toimintatavan myötä itse mieltää itsensä turvallisuuspalveluksi. Toimin- 
nan tehokkuuden mittareina alettiinkin käyttää tehtyjen ilmoitusten, annettujen lausunto- 
jen, suoritettujen turvatarkastusten sekä turvallisuusvartiointitehtävien lukumääriä. Sellai- 
sena näki viraston tulevaisuuden päällikkö Eero Kekomäki vuonna 1994 ja kymmenen 
vuotta myöhemmin kehityksen tulos näkyi myös organisaatiossa, kun turvatehtävät, sisäi- 
sen turvallisuuden uhkien torjunta, lausuntotoimisto ja alueorganisaatio yhdistettiin uuden 
preventiivisen linjan alle. Vuonna 2004 näyttää käynnistyneen jälleen myös systemaatti- 
sempi analyysin kehittäminen, nyt operatiivisten yksiköiden operatiivisesta toiminnasta 
enemmän erillään olevan niin sanottu strategisen analyysin osalta.1! 


Askeleita tiedustelupalvelun suuntaan 


Seuraavat selkeät ja vakain tuumin otetut askeleet kohti tiedustelullisempaa toimintatapaa 
otettiin vuonna 2009, kun uuden ja jälleen nuoren sekä ilmeisen energisen päällikön, Ilkka 
Salmen johdolla uudistettu organisaatio aloitti toimintansa. Uudistuksen perustana olivat 
Salmen kolme teesiä; kansainvälisyys, avoimuus ja palvelevuus. Viimeksi mainitulla tarkoi- 


9 Riekki asetti vuonna 1924 työryhmän pohtimaan poliittisen tiedustelun kehittämistä. Lackman (1994), s. 48—54. 
Sitaatti s. 53. 

40 Ks. Suojelupoliisin 1990-luvun vuosikertomukset, Supo. Toinen merkittävä mittari oli maasta lähtöpassit saaneiden 
tiedustelu-upseereiden lukumäärä, mutta siitä ei julkisissa vuosikertomuksissa puhuttu. 

4! Kekomäki (1994), s. 4; Simola (2009), s. 261. 

tettiin nimenomaisesti valtiojohdolle tuotettavan, analysoituun tietoon perustuvan rapot- 
toinnin lisäämistä niin määrällisesti kuin laadullisestikin. Raporttien määrät lähtivätkin 
vuonna 2010 selvään nousuun.?? 


Ensimmäisen kerran Suojelupoliisin historiassa sen työntekijöitä myös lähetettiin työsken- 
telemään terrorismin torjunnan tehtäviin joihinkin Suomen Afrikassa ja Lähi-idässä oleviin 
ulkomaanedustustoihin. Tämä koettiin askeleena turvallisuuspalvelusta tiedustelupalvelun 
suuntaan ja heijastui vuonna 2010 viraston englannin kielisen nimen muuttamisessa muo- 
toon Finnish Security Intelligence Service. Nimenmuutoksella haettiin mahdollisesti myös hel- 
potusta jälleen aktiivisen kehittämisen kohteeksi otettuun yhteistyöhön kansainvälisten tie- 
dustelu- ja turvallisuuspalvelujen kanssa, sillä tunnettua on, että niissä piireissä suhtaudu- 
taan perinteisesti hieman epäillen poliisiorganisaatioihin, joita koskee lainsäädännön vaati- 
mukset esitutkintamateriaalin julkistamisesta.* 


Ulkoisten uhkien torjunnasta saadun kokemuksen karttuessa ja oman analyysitoiminnan 
kehittyessä tulivat Suojelupoliisin tiedonhankinnan toimivaltuuksien rajat kuitenkin pian 
vastaan. Jotta Suojelupoliisi pystyisi alati kansainvälistyvässä ja teknistyvässä toimintaym- 
päristössä tuottamaan toimialansa osalta ajantasaista, ennakoivaa ja kokonaisvaltaista tur- 
vallisuustiedustelutietoa, tarvitsisi se valtuudet suorittaa tiedonhankintaa myös ulkomailla, 
eli siellä missä Suomeen kohdistuvat turvallisuusuhkat saavat alkunsa. Kun Salmi sitten 
marraskuussa 2012 lähti asiaa ajamaan ja ehdotti Helsingin Sanomien haastattelussa tällaisin 
valtuuksin varustetun suomalaisen siviilitiedustelupalvelun perustamista, tulivat vastaan 
puolestaan suomalaisen tiedustelukulttuurin rajat. Jyrkimmin ehdotukseen reagoi ulkomi- 
nisteri Erkki Tuomioja (SDP), jonka mielestä Suomella jo oli sotilastiedustelu (joka siis vas- 
tasi ulkomaantiedustelusta sotilasasiamiestensä ja elektronisen kuuntelunsa avulla) ja Su- 
polla kansainvälinen yhteistyönsä sekä mahdollisuus toimia avoimesti Suomen suurlähetys- 
töjen kautta. Mitään salaista palvelua ei Suomi Tuomiojan mielestä tarvinnut. Myöskään 
sisäasiainministeri Päivi Räsänen (KD) ei nähnyt akuuttia tarvetta Suojelupoliisin toimival- 
tuuksien muutoksille, sillä Supo oli pystynyt toistaiseksi vastaamaan turvallisuusuhkiin. Hän 
ei kuitenkaan pääministeri Jyrki Kataisen (Kok.) tavoin sulkenut pois mahdollisuutta tar- 
kastella asiaa uudelleen seuraavissa hallitusneuvotteluissa, mitä Salmikin oli haastattelussaan 
ehdottanut. Myös poliisiylijohtaja Mikko Paatero uskoi Supon olevan menossa Salmen esit- 
tämään suuntaan, joskin siviilitiedustelun käytännön järjestäminen ja resursointi olisi sitten 
kysymys erikseen.4* 


Salmen rohkea keskustelunavaus osoittautui kuitenkin Suojelupoliisin kannalta onnistu- 
neeksi, sillä syyskuussa 2013 asetettiin viraston hallinnollista asemaa, tulosohjausta ja val- 
vontaa pohtinut työryhmä. Kuten sen loppuraportista ilmenee, oli pyrkimyksenä tiedon- 
hankinnan toimivaltuuksien lisäksi myös Suojelupoliisin palvelevuuden kehittäminen niin, 
että Suojelupoliisin tuottama tiedustelutieto palvelisi enemmän valtiojohdon kuin sen omia 
tietotarpeita. Jos nimittäin muistiossa kirjattua Suojelupoliisin tehtävää (tarvittavan /rva/li- 
suustiedustelutietoon perustuvan tilannekuvan tuottaminen ja sen pohjalta tapahtuva raportointi 


4 Harkittua avoimuutta edistettiin perustamalla virastoon ensimmäisen kerran varsinainen viestintäpäällikön virka. 
Simola (2009), s. 264-265; Suojelupoliisin hallinnollista asemaa ja tulosohjausta sekä valvonnan kehittämistä selvittä- 
neen työryhmän loppuraportti (2014), s. 8. 

43 Helsingin Sanomat (18.11.2012); Dnro 518/2010, Suojelupoliisi, Tiedote 9.12.2010, Supo. 

44 Helsingin Sanomat (18.11.2012); Helsingin Sanomat (19.11.2012). Toimintaympäristön muutoksesta ks. Suojelupo- 
liisin hallinnollista asemaa ja tulosohjausta sekä valvonnan kehittämistä selvittäneen työryhmän loppuraportti (2014), 
s. 13—15. 

valtiojohdolle ja muille turvallisuusviranomaisille) verrattiin sotilastiedustelun vastaavaan 
(toimintaympäristötietoisuuden ja sitä koskevien arvioiden tuottaminen valtion ja Puolustusvoi- 
mien johdon pääröksenteon meksi), oli Suojelupoliisin luonne turvallisuuspoliisina vielä ilmei- 
nen sen omasta tiedustelullisen toimintatavan ja turvallisuuspalveluluonteen korostamisesta 
huolimatta. Tulevaisuudessa myös Suojelupoliisin keskeisenä tehtävänä tulisi olla strazegisen 
ilmiö- ja toimintaympäristötiedon tuottaminen turvallisuuspoliittisten päätöksentekijöiden käyttöön. Jotta 
tavoite toteutuisi tulisi muodostaa mekanismi, jolla päätöksentekijät voisivat asettaa Suoje- 
lupoliisille tiedonhankinnan prioriteetit.$ Käytännössä kyse oli siis kansainvälisen mallin 
mukaisen tiedustelusyklin käyttöönotosta Suomen valtionhallinnossa. 


Samoihin aikoihin tämän työryhmän asettamisen kanssa joulukuussa 2013 asetettiin myös 
tiedonhankintalakityöryhmä, jonka työn tuloksena hallitus vuonna 2017 sitten jätti edus- 
kunnalle esityksensä tiedustelulaista, joiden voimaantulon yhteydessä kesällä 2019 otettiin 
käyttöön myös toimintamalli, jolla Suojelupoliisille asetetaan sisäasiainministeriön ohjauk- 
sessa vuosittain ulko- ja turvallisuuspoliittisen johdon tietotarpeille perustuvat tiedustelun 
painopisteet (tiedusteluprioriteetit).*6 Valtiojohdon on siis täytynyt tulla siihen tulokseen, 
että Suomi tarvitsee oman siviilitiedustelupalvelun. Mikä siis oli muuttunut vuodesta 2012? 


Vastaus löytynee pitkälti Ilkka Salmen Helsingin Sanomille joulukuussa 2018 antamasta 
haastattelusta, missä hän toteaa turvallisuustietoisuuden yleensä lisääntyneen ylimpien po- 
liittisten päätöksentekijöiden keskuudessa viime vuosien aikana. Siihen olivat varmasti 
vaikuttamassa niin vuonna 2013 viranomaisten tietoon tullut ulkoministeriön tietomurto, 
Venäjän Krimin valtaus vuonna 2014, Suomenkin saavuttanut pakolaisaalto vuonna 2015 
ja Suomen ensimmäinen terrori-isku Turussa 2017. Toimintaympäristön ja turvallisuusuh- 
kien luonteessa tapahtunut muutos oli käynyt ilmeiseksi ja uusien toimivaltuuksien tarve 
niiden torjumiseksi nähtiin nyt myös poliittisessa johdossa.f8 


Samoin tunnutaan ymmärretyn kansallisen tiedustelukulttuurin kehittämisen tarve. Toisin 
kuin kylmän sodan aikana, jolloin Suomen kansallista turvallisuutta uhkasi käytännössä vain 
yksi uhka, Neuvostoliitto, olivat uhkat nyt paitsi lukuisammat, myös monimutkaisemmat. 
Siinä missä aikaisemmin ulko- ja turvallisuuspolitiikkaa johtanut hyvän Venäjä-tuntemuk- 
sen omannut presidentti pystyi itse toimimaan ikään kuin Neuvostoliittoa koskevien kysy- 
mysten pääanalyytikkona ja tekemään tarvittavat johtopäätökset eri tahoilta saamansa tie- 
don pohjalta”, ei sellainen ole enää mahdollista. Suurista turvallisuuspoliittisista kysymyk- 
sistä päätettäessä tarvitaan entistä laajempaa yhteistyötä, joka vaatii tuekseen myös siviili- 
tiedustelupalvelun tuottamaa ennakoivaa tiedustelutietoa, eikä vain turvallisuustiedustelun 
tuottamaa tietoa kansallisen turvallisuuden tilasta. Tämä muutos näkyy myös sisäisen tur- 


45 Suojelupoliisin toimivaltuuksien osalta työryhmä päätyi suosittamaan niiden muuttamista siten, että omaa salaista 
tiedonhankintaa voitaisiin suorittaa myös ilman, että tiedonhankinnan kohteena olevat hankkeet olivat edenneet ri- 
koksen asteelle, ja että tiedonhankintaa voitaisiin tehdä myös ulkomailla ja tietoverkoissa. Vastineeksi suojelupoliisilta 
tulisi poistaa esitutkintaoikeus. Suojelupoliisin hallinnollista asemaa ja tulosohjausta sekä valvonnan kehittämistä sel- 
vittäneen työryhmän loppuraportti (2014), s. 5, 19, 25, 27—28, 52-54. Työtyhmä nosti esille myös kysymyksen suoje- 
lupoliisin siirtämisestä takaisin suoraan sisäasiainministeriön alaisuuteen, mikä toteutettiin vuonna 2016. 

46 supo.fi/tiedustelu / 19.1.2020. 

47 Mies, joka pakotti Supon julkisuuteen, Helsingin Sanomat 20.12.2018. 

48 Toimintaympäristön muutoksesta ks. myös Siviilitiedustelun ja suojelupoliisin ohjauksen kehittäminen sisäministe- 
riön hallinnonalalla (2017), 14—15. 

9 Ks. Rentola (1999b), s. 132; Nyberg (2016). 

vallisuuden strategiassa, missä korostetaan sisäisten turvallisuusuhkien ennakointia yhteis- 
työssä turvallisuus- ja muiden viranomaisten sekä muiden toimijoiden, kuten järjestöjen ja 
kuntien kanssa. 


Tästä ymmärryksestä huolimatta nousi lakien eduskuntakäsittelyn alla suomalaisen tiedus- 
telukulttuurin historiallinen painolasti vielä kerran julkisessa keskustelussa esille, kun SDP 
esitti ehtona lakien hyväksynnälle Suojelupoliisin kaiken toiminnan (ei vain uusien valtuuk- 
sien mukaisen tiedustelutoiminnan) saamista parlamentaariseen valvontaan. Julkilausuttuna 
pelkona oli, että Suojelupoliisin keräämää tietoa voitaisiin käyttää (sisä)poliittisiin tarkoituk- 
siin. Vanhat pelot salaisen poliisin toimintatavoista heijastuivat myös SDP:n eduskuntaryh- 
män puheenjohtaja Antti Lindtmanin lausunnossa, missä Supon todettiin saavan ”raskaat 
oikeudet päättää [...] Suomen kansalaisten vakoilusta ulkomailla”.5! Uhkan omiin kansalai- 
siin kohdistetusta vakoilusta nosti esille myös Ylen oikeustoimittaja, joka varoitteli artikke- 
lissaan kansalaisia siitä, että kohta saattaisi baarimikkokin olla Supon poliisi.*? 


Keskustelun ja lakiesitykseen tehtyjen muutosten jälkeen lait tulivat voimaan 1.6.2019 muo- 
dossa, jossa tiedustelutoiminnan valvonta on Euroopan kattavinta.53 Voitaneen sanoa, että 
vuonna 1978 asetettu tavoite analyysitoiminnan kehittämisestä, ja sitä kautta ulkopoliittisen 
päätöksenteon tueksi tuotettavan analysoidun tiedustelutiedon tuottamisesta oli saavutettu. 


Siviilitiedustelu astuu aikuisuuteen 


1.6.2019 voimaan tulleiden tiedustelulakien myötä Suojelupoliisi muuttui turvallisuuspolii- 
sista eurooppalaiseksi turvallisuus- ja tiedustelupalveluksi.5* Suojelupoliisin oman tiedon- 
hankinnan toimivaltuuksien osalta muutos on historiallinen, sillä ensimmäistä kertaa suo- 
malaisen siviilitiedustelun historiassa sillä on lakiin perustuva valtuutus harjoittaa tiedon- 
hankintaa myös ulkomailla ja tietoverkoissa sekä ilman, että tiedonhankinnan kohteena täy- 
tyisi olla rikoksen tunnusmerkistön täyttävä toiminta. 


Muutos on historiallinen myös suomalaisen tiedustelukulttuurin näkökulmasta, jota on si- 
viilitiedustelun osalta leimannut aina näihin päiviin asti Ohranan ajoilta saakka periytyvä 
salaisen poliisin harjoittamaan poliittiseen tiedusteluun liitetty historiallinen painolasti, mitä 
oli omiaan ylläpitämään aina 1970-luvulle saakka jatkunut johonkin omaan kansanosaan 
kohdistunut valvonta. Luultavasti juuri siksi tiedustelua on Suomessa pidetty niin hävettä- 
vänä toimintana, että esimerkiksi sotilastiedustelun puolella koko termin tiedustelu käyttö 
oli pitkään käytännössä kielletty.55 Myös professori Jukka Nevakivi valitteli 1980-luvulla 
aiheen tabu-luonnetta, mikä oli esteenä sitä koskevalle akateemiselle tutkimukselle.56 Aka- 
teeminen tutkimus tarttuikin kunnolla aiheeseen vasta 1990-luvulla. Ja tunnutaan termiä 
vältettävän edelleen, sillä se on useissa yhteyksissä korvattu termillä ennakointi. Niinpä esi- 
merkiksi sisäministeriöön perustettiin vuoden 2017 lopussa tiedustelutoimintaa ohjaamaan 


% SM, Maailman turvallisinta maata tekemässä (2019). 

>! Helsingin Sanomat (22.2.2018). 

% YLE uutiset (8.12.2017). 

53 supo.fi/tietoa suposta/tiedustelulaki, / 19.1.2020. 

4 supo.fi/tietoa suposta /1.2020. 

55 Sipilä ja Koskimies (toim.) (2018), s. 95, 121. 

56 Professori Nevakiven Suojelupoliisin päällystöpäivillä toukokuussa 1984 pitämä esitelmä Salainen tiedustelutoiminta 
valtioiden politiikassa. Hallinnollista diarioitua kirjeistöä 1980—1989, Supo. 

ennakointitoiminto, joka koostuu ministeriön ennakointiryhmästä sekä ministeriön hallin- 
nonalan ja muiden keskeisten toimijoiden muodostamasta ennakointiverkostosta.5? Samoin 
toimintaa koordinoivan valtioneuvoston kanslian internetsivuilla puhutaan kansallisesta en- 
nakointiyhteistyöstä ja sitä tukevasta ennakointitiedon tuottamisesta valtioneuvoston pää- 
töksenteon tueksi. Sinänsä termi toki kuvaakin hyvin suomalaisen siviilitiedustelun puo- 
lustuksellista luonnetta, joka tähtää ainoastaan Suomen ja täällä asuvien ihmisten suojele- 
miseen. % Sellaisena se sopii hyvin Suomen vahvaa ”puolustuksellista eetosta” korostavaan 
poliittiseen kulttuuriin.) 


Käytettiinpä mitä termiä tahansa, on Suomesta nyt löydettävissä modernin länsimaisen tie- 
dustelukulttuurin ainesosat: tiedustelulakien säätämisen edellyttämä poliittinen tahto, malli 
tiedustelutoiminnan koordinaatiolle ja uskottavalle parlamentaariselle valvonnalle, mikä 
mahdollistaa kansalaisten hyväksynnän tiedustelutoiminnalle.6! Tässä muutoksessa oli Suo- 
jelupoliisi osaltaan mukana vaikuttamassa mainittujen työryhmien työn kautta. Toisaalta 
tiedustelusyklin mukaiseen toimintamalliin siirtyminen ei olisi ollut mahdollista ilman Suo- 
jelupoliisin sisällä tapahtunutta analyysitoiminnan kehittämistä ja toimintatapojen muu- 
tosta. 


Vuonna 2020 suomalainen tiedustelukulttuuri on aikuisuuden kynnyksellä. Millainen aikui- 
nen siitä varttuu aikana, jota leimaa ulkoisen toimintaympäristön yhä nopeampi muutos 
sekä sisäisten ja ulkoisten uhkien limittyminen toisiinsa? Entä millaiseksi kehittyy suoma- 
lainen tiedusteluyhteisö ja kykeneekö se koordinoimaan tiedustelutoimintaa tehokkaasti yh- 
teisesti hyväksyttyjen periaatteiden ja tunnistettujen kansallisten etujen pohjalta aikana, jota 
leimaa jälleen kansakunnan vahvistuva kahtiajako?% Se jää nähtäväksi, mutta Suomella on 
moneen muuhun maahan verrattuna ainakin neljässä suhteessa hyvät onnistumisen mah- 
dollisuudet. Ensinnäkin viranomaisten välistä yhteistyötä on kehitetty pitkäjänteisesti ja ym- 
mätrys yhteistyön tarpeellisuudesta on Suomessa vähintäänkin hyvällä tasolla. Toiseksi 
Suomen etuna on viranomaistoiminnan julkisuusperiaate. Toisin kuin monissa muissa 
maissa, missä tiedustelupalvelut ovat joutuneet vasta viime aikoina huomioimaan toimin- 
nassaan yhä enemmän myös kansalaismielipiteen, mikä on merkinnyt huomattavaa sisäisen 
toimintaympäristön muutosta%, on Suojelupoliisin toiminta tässä suhteessa ollut ”harkitun 
avointa” jo pitkään. Kolmanneksi suomalaisen tiedustelun puolustuksellinen luonne suojaa 
sitä poliittisilta ristiriidoilta, samoin kuin kattava parlamentaarinen valvonta. Niillä on suora 
vaikutus neljänteen seikkaan, kansalaisten tuntemaan tiedustelutoiminnan hyväksyttävyy- 
teen. Tälle hyväksynnälle antaa hyvän pohjan Suojelupoliisin koko 2000-luvun ajan kansa- 
laisten keskuudessa nauttima luottamuksen hyvä taso.%4 


Tämä ei toki ole ainoa parhaillaan käynnissä oleva muutos, sillä Suomen poliittisessa kult- 
tuutissa tapahtuu laajemminkin. Yhtenä esimerkkinä siitä voidaan nähdä esimerkiksi presi- 
dentti Sauli Niinistön ehdotus presidentin toimikausien lyhentämisestä, minkä Helsingin 


7 Maailman turvallisinta maata tekemässä, Sisäisen turvallisuuden strategian toimeenpanoraportti 31.5.2019. Sisäinen 
turvallisuus, sisäministeriön julkaisuja 2019:27, s. 10; vnk.fi/ennakointi / 3.1.2020. 

58 ynk.fi/ennakointi / 3.1.2020. 

9 supo.fi/tietoa suposta/tiedustelulaki / 19.1.2020. 

60 Alapuro (2010), s. 535. 

61 Ks. Nyberg (2016). 

€ Ks. Siviilitiedustelun ja suojelupoliisin ohjauksen kehittäminen sisäministeriön hallinnonalalla (2017). 

5 Omand (2014). 

54 Simola (2009), s. 268-269; Supo 70 (2019), s. 44. 

Sanomat näki merkkinä siitä, että Suomessakin on jo totuttu parlamentaariseen demoktati- 
aan. Ensimmäiset askeleet siihen suuntaan otettiin Mauno Koiviston noustua presiden- 
tiksi 37 vuotta sitten. Kenties saman ajan kuluttua vuonna 2056 voidaan lehdistä lukea Suo- 
messa vihdoin totutun kansalliseen tiedustelukulttuuriin ja siviilitiedustelun pitkän aikavälin 
tavoite ulko- ja turvallisuuspoliittisen päätöksenteon perustumisesta runsaaseen ja korkea- 
tasoiseen Suomen itse hankkimaan tiedustelutietoon on toteutunut. Nähtäväksi jää myös 
se millaista keskustelua silloin käydään suomalaisen siviilitiedustelun seuraavista kehittämis- 
tavoitteista. Vuoden 1918 superpalveluun on kuitenkaan tuskin syytä palata. Toivottavasti. 


55 Helsingin Sanomat (5.11.2019). 
% supo.fi/tiedustelu, supo.fi/tietoa suposta/tiedustelulaki, intermin.fi/poliisiasiat /siviilitiedustelu, luettu 19.1.2020. 

KANSALLISEN TIEDUSTELUKULTTUURIN KÄSITE JA 
TEOREETTINEN TAUSTA 


Niko Makkonen 


äsillä oleva kokoomateos tarkastelee suomalaista tiedustelukulttuuria. Tarkastelun 

ajankohtaisuutta korostaa lisääntynyt kiinnostus tiedustelua ja tiedustelun tutki- 

musta kohtaan, minkä taustalla ovat etenkin tiedustelun merkityksen korostumi- 
nen valtioiden toiminnassa ja pyrkimykset kehittää tiedustelua vastaamaan yhä haastavam- 
maksi ja kompleksisemmaksi muuttuvan toimintaympäristön vaatimuksia. Käsitykset tie- 
dustelusta, sen merkityksestä ja siitä, miten sitä pitäisi toteuttaa, kumpuavat kansallisesta 
tiedustelukulttuurista. Mutta mistä oikeastaan puhutaan, kun puhutaan tiedustelukulttuu- 
rista? Ajatus tiedustelukulttuurista ei ole tiedustelututkimuksen piirissä syntynyt itsenäinen 
käsite. Sen juuret ovat etenkin politiikan tutkimuksessa käytetyssä poliittisen kulttuurin kä- 
sitteessä, jonka lähtökohdat puolestaan ovat yhteiskuntatieteissä yleisemmin käytetyssä 
kulttuurin käsitteessä. Käsitteistä on luonnollisesti useita erilaisia tulkintoja ja määritelmiä. 
Kulttuurin käsite osana tiedustelukulttuurin käsitettä sisältää yhtäältä vaikutteita muilta tie- 
teenaloilta ja toisaalta tiedustelututkimuksen omia vaikutteita.! Kulttuurienvälisen tiedon ja 
ymmärryksen merkitystä on viime vuosina korostettu sekä käytännön tiedustelussa että tie- 
dustelun tieteellisessä tutkimuksessa.? Tiedustelukulttuurin sekä käytännöllisenä että teo- 
reettisena lähtökohtana on ajatus, että tiedustelulla on sosiaalinen ulottuvuus.? 


Artikkelissa tarkastellaan tiedustelukulttuutin käsitettä ja tiedustelukulttuurin tutkimuksen 
tieteenfilosofisia ja teoreettisia lähtökohtia. Tiedustelukulttuurin käsite koostuu kahden 
monitulkintaisen ja vaikeasti määriteltävissä olevan käsitteen yhdistelmästä, joten sen käyt- 
töä selventävä tarkastelu lienee aiheellinen. Artikkelin tavoitteena ei kuitenkaan ole tiedus- 
telukulttuurin käsitteen määrittely, vaan pikemminkin kirjallisuuskatsauksen avulla selvittää 
käsitteen sisältöä ja teoreettisia taustaoletuksia, ja lisätä siten ymmärtystä tiedustelukulttuu- 
rin moniulotteisesta olemuksesta. 


Tieteellisessä tutkimuksessa tutkittavia ilmiöitä kuvataan käsitteiden sekä niistä koostuvien 
laajempien käsitejärjestelmien ja teorioiden avulla.* Kaikkia käsitteitä ei kuitenkaan voida 
yksiselitteisesti määritellä, ja lisäksi käsitykset jostakin ilmiöstä voivat vaihdella esimerkiksi 
aikakaudesta, tieteenalasta ja kulttuurista riippuen. Käsitteen laajuus ja käyttökelpoisuus 
riippuvat usein asiayhteydestä, ja yksittäisen käsitteen määrittelyä tärkeämpää voikin usein 
olla kokonaisen käsitejärjestelmän kyky kuvata tutkittavaa ilmiötä.5 Monilla nuorilla tieteen- 


! Welch (2013), s. 13. 

2 de Graaff & Nyce (2016), s. xxxiii. 
3 Dumitru (2014), s. 573. 

1 Niiniluoto (2003), s. 34. 

> Kiikeri & Ylikoski (2004), s. 14-19. 

aloilla käsitteistö on muilta tieteenaloilta lainattua, jolloin niiden merkitys on voinut muut- 
tua.6 Näin on myös tiedustelututkimuksessa, jonka käsitteistö on peräisin pääosin muilta 
tieteenaloilta. Tämä koskee esimerkiksi tiedustelukulttuurin käsitettä. 


Artikkelissa tiedustelukulttuuri on rajattu tarkoittamaan kansallista tiedustelukulttuuria. 
Näin rajataan tarkasteltavan kulttuurin laajuutta eli sitä, minkä sosiaalisen yhteisön kulttuu- 
ria tarkastellaan. Kansallisella tarkoitetaan yleensä jollekin kansalle ominaista tai omaan kan- 
saan perustuvaa, kohdistuvaa tai sitä koskevaa. Se voidaan ymmärtää myös kansainvälisen 
vastakohtana. Esimerkkinä käsitteen käytöstä voidaan mainita juuri kansallinen kulttuuti.? 
Tiedustelu jaetaan yleensä toiminnan tason perusteella strategiseen, operatiiviseen ja takti- 
seen tiedusteluun. Artikkelissa tarkastelu on rajattu strategiseen tiedusteluun (srrategic intelli- 
gence), millä tarkoitetaan poliittista ja sotilaallista päätöksentekoa kansallisella tasolla palve- 
levaa tiedustelua.? 


Tiedustelukulttuurin käsitteen muodostumisen viitekehys on esitetty kuvassa 1, joka sa- 
malla kuvaa artikkelin jäsentelyn periaatteen. Aluksi tarkastellaan tiedustelua ja kulttuuria 
sekä niiden määrittelyä yleisellä tasolla ja erillisinä ilmiöinä. Tarkoituksena on luoda käsitys 
siitä, millaisia ilmiöitä tiedustelukulttuurin käsitteessä pyritään yhdistämään. Tämän jälkeen 
käsitellään lyhyesti tiedustelututkimuksen tieteenfilosofisia ja teoreettisia perusoletuksia. 
Tarkoituksena on kuvata sitä, millaisessa tieteellisessä ilmapiirissä tiedustelun ja kulttuurin 
käsitteellinen integraatio tapahtuu. Tämä vaikuttaa oleellisesti siihen, millaisen vastaanoton 
ja merkityksen kulttuurin käsite tiedustelututkimuksen viitekehyksessä saa. Seuraavaksi tar- 
kastellaan poliittista ja strategista kulttuuria, joiden kautta kulttuurin käsite on tuotu tiedus- 
telututkimukseen. Nämä kaksi käsitettä muodostavat tiedustelukulttuutin käsitteellisen al- 
kuperän ja ovat sen tärkeimpiä lähikäsitteitä. Tämän jälkeen analysoidaan varsinaista tie- 
dustelukulttuurin käsitettä: sen historiaa, sisältöä ja tarkastelutapoja sekä ilmiötä, jota sillä 
on pyritty kuvaamaan. Lopuksi esitetään lyhyt yhteenveto ja pohdinta artikkelin tärkeim- 
mistä havainnoista. 


6 Puusa (2008), s. 41. 
7 ”Kansallinen”, Kielitoimiston sanakirja (2020) 
8 Goldman (2011), s. 241. 

Kuva 1: Tiedustelukulttuurin käsitteen muodostuminen 


Tiedustelu ja kulttuuri tutkittavina ilmiöinä 


Tiedustelu on moniulotteinen ja vaikeasti hahmotettava ilmiö. Sen syntymisen ja olemas- 
saolon taustalta voidaan kuitenkin lähes poikkeuksetta havaita kaksi tekijää: valta ja kilpailu. 
Tiedustelu palvelee samoja periaatteellisia tavoitteita, oli kysymys sitten kansallisesta turval- 
lisuudesta, liiketoiminnasta tai urheilusta.? Kansallisen turvallisuuden osana tiedustelu on 
luonteeltaan ennen kaikkea sosiaalinen ja poliittinen ilmiö, jonka kysymykset koskevat tie- 
toa ja valtaa sekä niihin liittyviä prosesseja.!) Tietoa voidaan pitää resurssina, joka tukee 
vallankäyttöä luoden pohjaa poliittisille päätöksille. Valtion rationaaliseen päätöksentekoon 
voi sisältyä esimerkiksi erilaisten toimintavaihtoehtojen hyötyjen ja haittojen arviointi. Pää- 
töksenteko ei kuitenkaan aina ole rationaalista, minkä vuoksi tiedustelun ja päätöksenteon 
suhde on monimutkainen.!! 


Kansalliseen turvallisuuteen liittyvän tiedustelun tarkastelussa olennaisimmat kysymykset 
koskevat sitä, miten tiedustelun, epävarmuuden, riskin ja uhkan väliset suhteet ymmätrte- 
tään.!? Yleisen käsityksen mukaan tiedustelussa on kyse juuri riskien ja epävarmuuden 
muuttamisesta suhteessa muihin toimijoihin, ja tiedusteluun sisältyy siten uhkien lisäksi 
myös mahdollisuuksien tunnistaminen.!5 Tiedustelun lähtökohtana ovat erityisesti valtion- 
johdon poliittiset tavoitteet, ja tietotarpeita määrittävät käsitykset uhkista ja mahdollisuuk- 
sista kansallisten intressien edistämisessä.!* 


? Marrin (2007b), s. 827—828. 
10 Dexter ym. (2017), s. 927. 
"1 Gill (2018), s. 577-578. 

2 Warner (2012), s. 170—171. 
13 Gentry (2016), s. 470. 

14 Johnson (2003), s. 639. 

Tiedustelu on joskus nähty myös yhtenä valtion vallan itsenäisenä muotona, mutta toisaalta 
se voidaan nähdä vain keinona ohjata sen käyttöä. Tiedustelun avulla voidaan ymmärtää 
toimintaympäristöä ja arvioida erilaisia toimintavaihtoehtoja. Sen perusteella voidaan tehdä 
päätöksiä siitä, kuinka voimaa ja vaikutusvaltaa voidaan käyttää ja keneen se voidaan koh- 
distaa. Tiedustelun olemusta, tarkoitusta ja tehtäviä on kuvailtu ja määritelty useilla eri ta- 
voilla, mutta kansallisella tasolla ratkaiseva tekijä on kuitenkin poliittisten johtajien oma 
käsitys tiedustelusta.!5 Loppujen lopuksi tiedustelu on ja tekee sitä, mitä johtajat sanovat 
sen olevan ja tekevän: intelligence is as intelligence does”. Poliittisten johtajien käsityksiin tie- 
dustelusta puolestaan vaikuttavat merkittävästi valtion poliittinen ja strateginen kulttuuri.!6 
Tiedustelua ei näin ollen voidakaan ymmärtää kulttuurista erillisenä ilmiönä.!” 


Tiedustelulle ei siis ole olemassa yleisesti hyväksyttyä määritelmää. Monet tiedustelun tut- 
kijoista ovat todenneet, ettei edes määrittelyn lähtökohdista tai siitä, mitä määrittelyn tulisi 
sisältää, vallitse yksimielisyyttä. Joidenkin käsitysten mukaan tiedustelun määritelmästä ei 
tarvitsekaan vallita yksimielisyyttä, mutta toisaalta määrittelyyn liittyvät ongelmat ovat joh- 
taneet väitteisiin tiedustelun ja sen tutkimuksen teoreettisen ja käsitteellisen perustan heik- 
koudesta. Tämä puolestaan vaikeuttaa tieteellistä keskustelua, heikentää tutkimustiedon ku- 
muloitumista ja hidastaa tiedustelututkimuksen edistymistä tieteenalana.!8 Toisaalta erilaiset 
näkökulmat ja lähestymistavat myös monipuolistavat ja rikastuttavat tiedustelun tutki- 
musta. 


Tiedustelun rajat ovat epämääräiset ja riippuvat kulttuurista ja ajasta. Mitä paremmin jokin 
tiedustelun määritelmä vastaa traditionaalisen määritelmien teorian mukaisia kriteerejä, sitä 
enemmän se on sidottu juuri tiettyyn aikaan ja kulttuuriin. Traditionaalisen teorian mukaan 
määritelmä pyrkii yksikäsitteisesti kuvaamaan määriteltävän ilmiön olemuksen. Useiden tut- 
kijoiden mukaan tiedustelulla ei kuitenkaan ole tällaista yhtä ja yksikäsitteisesti määriteltä- 
vissä olevaa olemusta, vaan pikemminkin useita olemuksellisia piirteitä, joita on vaikea erot- 
taa toisistaan.!? Tiedustelun määritelmissä on lisäksi merkittäviä kansallisia ja institutionaa- 
lisia eroja? mikä heijastaa erilaisia kulttuureja määritelmien taustalla. Tiedustelun käsite 
myös muuttuu ja kehittyy jatkuvasti?!. Viimeaikaiset muutokset tiedustelussa sekä sen roo- 
lissa ja toimintaympäristössä saattavatkin jälleen edellyttää uusia käsitteellisiä lähestymista- 
poja tiedusteluun.?? 


Yleisesti voidaan kuitenkin todeta, että tiedustelun käsitteellä viitataan yleensä eroon, toimin- 
taan tai organisaatioon, joiden tarkoituksena on tukea päätöksentekoa. Tiedustelun määrit- 
telyä vaikeuttaneet kysymykset ovat koskeneet etenkin salaisen ja avoimen tiedon välistä 
erottelua, tiedustelun erottamista muusta tiedonhankinnasta sekä salaisen peitetoiminnan 
(covert action) ja vastatiedustelun sisällyttämistä tiedusteluun. Vastaukset näihin kysymyksiin 
vaihtelevat kansallisesta tiedustelukulttuurista riippuen. 


15 Scott & Jackson (2004), s. 141. 

16 Stout & Warner (2018), s. 522-523. 

17 Copeland (2015), s. ccexciv. 

18 Marrin (2016), s. 270; Gaspard (2017), s. 557-559. 
19 Ks. esim. Gaspard (2017), s. 558-570. 

2 Rathmell (2002), s. 89. 

2 Bang (2017), s. 111. 

2 Scott & Jackson (2004), s. 142. 

2 Goldman (2011), s. 155. 

A Scott & Jackson (2004), s. 142. 

Tiedustelukulttuurin käsite on sovellus laajemmasta poliittisen kulttuurin käsitteestä, joka 
puolestaan on sovellus vielä laajemmasta kulttuurin käsitteestä. Siitä, mitä ja miten yleisem- 
män tason käsitteeseen sisältyviä elementtejä sisällytetään rajatumman viitekehyksen tar- 
kasteluun, ei vallitse yksimielisyyttä. Tämä vaikeuttaa kulttuurin käsitteen määrittelyä uu- 
della tutkimusalueella, kuten tiedustelututkimuksessa. Kulttuurin erilaisten ja eritasoisten 
määritelmien tunteminen auttaa hahmottamaan kulttuurin käsitteen alkuperää ja merkitystä 
tiedustelututkimuksessa. Yleisen tason kulttuurin määritelmät rinnastuvat erityisesti kansal- 
lisen tiedustelukulttuurin tarkastelutasolle. Tätä alemmalla tarkastelutasolla korostuvat tie- 
dusteluorganisaatioiden organisaatiokulttuurit, jotka nekin ovat osa kansallisen tiedustelu- 
kulttuurin kokonaisuutta. 


Käsitykset ku/kuurin luonteesta ilmiönä poikkeavat toisistaan, mistä johtuen myös kulttuu- 
rin määritelmät ovat laajuudeltaan ja sisällöltään vaihtelevia.?6 Laajassa merkityksessä sillä 
voidaan viitata muun muassa jonkin yhteisön (kansa, valtio) henkisiin ja aineellisiin saavu- 
tuksiin, ajattelu- ja toimintatapoihin? sekä sosiaalisiin käytäntöihin. Laajat määritelmät viit- 
taavat siten yhteisön koko elämäntapaan ja maailmankuvaan. Suppeammassa merkityksessä 
kulttuurilla voidaan tarkoittaa esimerkiksi ainoastaan korkeatasoisia kulttuurisia saavutuk- 
sia. Arkikielessä kulttuurilla viitataan usein myös ilmiöön, joka yhtäältä yhdistää tiettyä 
yhteisöä ja toisaalta erottaa kulttuureja toisistaan. Tieteellisen tutkimuksen näkökulmasta 
määrittelyn lähtökohdaksi voidaan ottaa esimerkiksi ihmisen kulttuuria tutkivan tieteenalan 
eli antropologian käsitykset. Antropologiassa kulttuuri voidaan ymmärtää tietyn yhteisön 
jakamaksi ilmiöksi, joka yhdistää ihmisiä ja erottaa ihmisryhmiä toisistaan. Kulttuuri on: 1) 
jaetun tiedon, koodien ja merkitysten järjestelmä, jonka avulla ihmiset jäsentävät sosiaalista 
elämäänsä ja 2) yhteisten tapojen ja uskomusten järjestelmä, jonka ihmiset ovat omaksuneet 
jonkin sosiaalisen yhteisön jäseninä. Kulttuuri on siis luonteeltaan opittu, jaettu ja kollektii- 
vinen ilmiö.” Etenkin tiedustelukulttuurin yleisen tason luonnehdinnat sisältävät huomat- 
tavan paljon samoja piirteitä kuin edellä mainitut yleisen tason kulttuurin määritelmät. 


Kulttuurin tarkempaa olemusta voidaan hahmottaa esimerkiksi Geert Hofsteden yleistä ja 
kansallista kulttuuria sekä Edgar Scheinin organisaatiokulttuuria käsittelevien tunnettujen 
teorioiden avulla. Hofsteden mukaan kulttuuri muodostuu ”sosiaalisen pelin” kirjoittamat- 
tomista säännöistä. Kulttuuria voidaan verrata ihmismielen kollektiiviseen ohjelmointiin”, 
jonka seurauksena jokin sosiaalinen yhteisö oppii sille ominaisia ajattelu- ja toimintamalleja. 
Kulttuurin syvimmän tason muodostaa arvot. Seuraavilla tasoilla ovat rituaalit ja sankarit 
sekä päällimmäisenä symbolit, mitkä yhdessä muodostavat kulttuurin käytännöllisen ja ha- 
vaittavissa olevan ulottuvuuden. Kulttuurin analysoinnin tason voi muodostaa esimerkiksi 
kansallisuus, alue, etninen, uskonnollinen tai kielellinen ryhmä, sukupuoli, sukupolvi, sosi- 
aaliluokka tai organisaatio. Eri tasot voivat olla keskenään kulttuurisesti ristiriitaisia ja pääl- 
lekkäisiä. Lisäksi on huomioitava, että yksittäinen ihminen kuuluu samanaikaisesti useisiin 


5 Welch (2013), s. 24. 

% Monitieteisen humanistisen termityöhankkeen kokousmuistio 14.11.2018, Trereen termipankki (2020). Antropologi- 
assa kulttuurille on tunnistettu 160 määritelmää. 

27 Kulttuuri”, Kielitoimiston sanakirja (2020) 

2 ”Kirjallisuudentutkimus:kulttuuti”, Tiereen termipankki (2020) 

9 Monitieteisen humanistisen termityöhankkeen kokousmuistio 14112018, Tiereen termipankki (2020), 

sosiaalisiin yhteisöihin. Hofsteden mukaan kulttuuri soveltuu käsitteellisesti paremmin yh- 
teisön kuin valtion tarkasteluun, koska kaikki valtiot eivät välttämättä muodosta yhtenäistä 
kulttuurista kokonaisuutta.*? 


Hofsteden mukaan kansallisia kulttuureja voidaan tarkastella ja vertailla viiden eri ulottuvuu- 
den kautta: 1) va/taetäisyyden ulottuvuudessa analysoidaan suhtautumista vallan epätasaiseen 
jakautumiseen, auktoriteetteihin ja eriarvoisuuteen, 2) individualismi/ kollektiivisuus-ulottu- 
vuudessa yksilökeskeisyyden ja yhteisöllisyyden välistä tasapainoa, 3) maskuliinisuus/ feminii- 
nisyys-ulottuvuudessa niin sanottujen kovien ja pehmeiden arvojen sekä kilpailuhenkisyyden 
painottumista ihmissuhteissa ja käyttäytymisessä, 4) epävarmuuden välttämisen ulottuvuudessa 
sitä, miten kulttuurissa siedetään, pyritään välttämään ja hallitsemaan epävarmuutta ja not- 
maalista poikkeavia ilmiöitä ja 5) pitkän aikavälin/ lyhyen aikavälin orientaation ulottuvuudessa 
sitä, painottuuko kulttuurissa pitkälle tulevaisuuteen suuntautuvat pyrkimykset, vai ajan- 
kohtaiset ja lähitulevaisuuden tavoitteet sekä historialliset perinteet?! Hofsteden määrittä- 
mät ulottuvuudet eivät välttämättä suoraan sovellu kansallisen tiedustelukulttuurin analy- 
sointiin, mutta tarjoavat kuitenkin yhden esimerkin siitä, millaisia tutkimuskohteita kansal- 
lisen tason kulttuurista voidaan erottaa. Tiedustelun näkökulmasta voisi olla mielenkiin- 
toista pohtia esimerkiksi sitä, miten kyseiset kansallisen kulttuurin ulottuvuudet vaikuttavat 
ja ilmenevät kansallisessa tiedustelukulttuurissa. 


Tiedustelukulttuuria on kansallisen tason lisäksi määritelty ja analysoitu usein etenkin orga- 
nisaatioiden tasolla ja erilaisten organisaatioteorioiden pohjalta. Tiedusteluorganisaatioiden 
kulttuurin tutkimuksessa on lähtökohtana usein ollut Scheinin tunnettu organisaatiokult- 
tuurin teoria??. Scheinin määritelmän mukaan orvanisaatiokulttuuri on jaettujen perusoletus- 
ten malli. Perusoletukset ovat tunteiden, havaitsemisen ja ajattelun tapoja, jotka organisaa- 
tio on oppinut, kun se on ratkaissut ulkoiseen toimintaympäristöön sopeutumiseen ja sisäi- 
seen yhtenäisyyteen liittyviä ongelmia. Nämä ratkaisut ovat osoittautuneet riittävän toimi- 
viksi opetettaviksi myös uusille jäsenille. Kulttuuri ohjaa organisaation jäsenten välistä vuo- 
rovaikutusta ja vaikuttaa siihen, mitä asioita ja tietoa organisaatiossa pidetään tärkeinä. 
Scheinin teorian mukaan organisaatiokulttuurissa voidaan erottaa kolme keskenään vuoro- 
vaikuttavaa tasoa. Syvimmän tason ja kulttuurin perustan muodostavat ihmisen usein tie- 
dostamattomat perusoletukset. Keskimmäisen tason muodostavat uskomukset ja arvot, 
jotka käytännössä ilmenevät esimerkiksi julkilausuttuina normeina ja toimintastrategioina. 
Pintatason muodostavat helposti havaittavat artefaktit, kuten käytettävä kieli, organisaa- 
tiokaaviot, prosessit ja tuotteet. Monet organisaatiokulttuurin teoriat korostavat, että orga- 
nisaatiossa vallitsee usein samanaikaisesti toisistaan ainakin jossain määrin poikkeavia ala- 
kulttuureja.3? 


Erilaiset käsitykset kulttuurin luonteesta ovat johtaneet siihen, että myös organisaatiokult- 
tuureista on useita toisistaan poikkeavia teorioita. Teoriat voidaan jakaa yleisellä tasolla 
Junktionaalisiin ja tulkinnallisiin teorioihin. Funktionaaliset teoriat korostavat organisaation 
tehtävää ja hallintaa sekä sitä, että kulttuuria voidaan manipuloida. Tulkinnallisten teorioi- 


30 Hofstede (2010), s. 3-26, 516. 
31 Hofstede (2010), s. 53-296. 

9 Ks. esim. Stout (2017), s. 379. 
33 Reiman ym. (2008), s. 10—11. 

den mukaan kulttuuri on kuitenkin monimutkainen ilmiö, jonka manipuloiminen on vai- 
keaa. Tulkinnalliset teoriat korostavat kulttuuria sosiaalisessa vuorovaikutuksessa synty- 
neenä merkitysjärjestelmänä. Funktionaalisten teorioiden mukaan organisaatioilla on kult- 
tuuri, kun taas tulkinnallisten teorioiden mukaan organisaatio on kulttuuri.34 Myös tiedus- 
teluorganisaatioiden organisaatiokulttuurit voidaan luonnollisesti ymmärtää ja määritellä 
useiden eri teorioiden mukaisesti, eikä yhtä oikeaa määritelmää ja lähestymistapaa ole ole- 
massa. 


Yleisesti voidaan todeta, että kulttuuri on laaja-alainen termi ja sitä käytetään monissa eri 
yhteyksissä. Termin laaja-alaisuus kuitenkin heikentää käsitteen analyyttistä voimaa ja siten 
sen käyttökelpoisuutta tieteellisen tutkimuksen työkaluna. Esimerkiksi antropologiassa kä- 
sitteen käyttö on sen laajuudesta ja vaikeudesta johtuen vähentynyt, mutta joillakin muilla 
tieteenaloilla sen käyttö on puolestaan lisääntynyt. Kulttuurin käsite on viimeisten vuosi- 
kymmenten aikana levinnyt laajasti esimerkiksi yhteiskuntatieteisiin. Käsite on kuitenkin 
ollut monessa suhteessa kiistanalainen: miten kulttuurin käsite voidaan operationalisoida ja 
mikä on sen merkitys ihmisen käyttäytymistä selittävänä tekijänä. Selittävän mallin asemesta 
kulttuuria pidetäänkin usein kontekstina, jonka avulla ihmisten toimintaa voidaan, ei niin- 
kään selittää, vaan ymmärtää. Käsitykset kulttuurin käsitteen kuvaaman ilmiön luonteesta 
voivat perustua erilaisiin tieteenfilosofisiin ja teoreettisiin perusoletuksiin. Näin ollen tie- 
dustelututkimuksen perusoletukset vaikuttavat oleellisesti siihen, miten kulttuuri ymmärre- 
tään ja mitä sillä tarkoitetaan tiedustelututkimuksen viitekehyksessä. Ymmärryksen lähtö- 
kohdaksi voidaan ottaa edellä kuvatut esimerkit siitä, mitä kulttuurilla voidaan tarkoittaa 
yleisellä, kansallisella ja organisaatiokulttuurin tasolla. 


Tiedustelukulttuurin käsitteen alkuperä ja teoreettinen tausta 
Tiedustelukulttuurin käsitteen ja tutkimuksen tieteenfilosofinen ja teoreettinen tausta 


Tiedustelututkimus on monitieteinen tutkimusala, minkä seurauksena tutkimuksessa vai- 
kuttavat monen eri tieteenalan tutkimustraditiot, ja sen teoreettiset viitekehykset ovat usein 
peräisin muilta tieteenaloilta.?? Tiedustelututkimuksessa yhdistyviä perinteisempiä tieteen- 
aloja ovat etenkin politiikan tutkimus ja historian tutkimus, mutta se sisältää myös esimetr- 
kiksi antropologian, sosiologian, psykologian, hallintotieteiden, oikeustieteiden ja strategian 
tutkimuksen elementtejä. Tiedustelun tieteellistä tutkimusta ovatkin leimanneet useat tie- 
teenfilosofiset näkökulmat ja avoimuus erilaisille käsitteellisille lähestymistavoille.?9 Tiedus- 
telututkimuksessa painottuu kuitenkin erityisesti yhteiskuntatieteellinen tutkimustraditio.*0 
Tämän ilmenee selvästi esimerkiksi käsityksissä, joiden mukaan tiedustelun teoriat voivat 
olla luonteeltaan kuvailevia, selittäviä, ennustavia tai normatiivisia.!! Tämä ilmentää hyvin 
tiedustelututkimuksen luonnetta, jossa yhdistyvät useiden eri tieteenalojen tieteenfilosofiset 


34 Reiman ym. (2008), s. 12-13. 

5 Monitieteisen humanistisen termityöhankkeen kokousmuistio 14112018, Tiereen termipankki (2020) 

%6 Duyvesteyn (2011), s. 521. 

37 Eriksson (2018), s. 553; Svendsen (2009), s. 705. 

5 Hughes (2008), s. 843; Johnson & Shelton (2013), s. 109—110; Marrin (2016), s. 267, 278; Svendsen (2009), s. 705. 
9 Scott & Jackson (2004), s. 139. 

40 Phythian (2014), s. 33. 

4! Marrin (2018), s. 479, 481. 

ja teoreettiset näkökulmat sekä yhteiskuntatieteille tyypillinen pyrkimys sekä ilmiöiden se- 
littämiseen että ymmärtämiseen.*? 


Tiedustelun tutkimuksessa ei ole onnistuttu kehittämään yleisesti hyväksyttyjä tiedustelun 
määritelmiä tai teorioita. Tiedustelun teorian kehittyminen on kytkeytynyt erityisesti de- 
battiin tiedustelun määrittelystä ja sen vaikeudesta. Tiedustelututkimuksen teoreettinen pe- 
rusta on siten heikompi kuin monella vakiintuneemmalla tieteenalalla, vaikka teorioiden 
kehittelyssä onkin tapahtunut edistystä. Kehityksestä huolimatta tiedustelun tutkimus tulee 
jatkossakin perustumaan useisiin erilaisiin teoreettisiin lähtökohtiin.4* Lisäksi on esitetty ky- 
symys myös siitä, missä määrin tiedustelu ja sen tutkimus ylipäätään voidaan teoretisoida, 
esimerkiksi yhteiskuntatieteiden tavoitteiden ja menetelmien mukaisesti. Tiedustelun teo- 
rian kehittyminen voisi kuitenkin edistää myös käytännön tiedustelutoiminnan kehitty- 
mistä.*6 Kun tiedustelu kehittää toimintaansa, se hakee käsitteellistä pohjaa teorioista. Tie- 
demaailmassa kehitetyillä käsitteillä onkin taipumus siirtyä myös tiedustelijoiden käyttöön.” 
Tiedustelukulttuurin käsitteellisen perustan vahvistuminen voisi näin ollen välillisesti vai- 
kuttaa positiivisesti myös itse tiedustelun ja etenkin sen toimintaedellytysten kehittymiseen. 


Tiedustelututkimuksen yleisen luonteen mukaisesti myös tiedustelukulttuurtin tutkimuk- 
sessa yhdistyvät monet toisistaan poikkeavat tieteenfilosofiset ja teoreettiset lähestymista- 
vat, jotka perustuvat erilaisiin ontologisiin ja epistemologisiin näkemyksiin. Tiedustelukult- 
tuuria ei voida ymmärtää ilman näiden perusoletusten ymmärtämistä.*8 Tiedustelututki- 
muksen tieteenfilosofisissa lähtökohdissa on voimakkaasti painottunut etenkin realismin ja 
positivismin mukaiset suuntaukset verrattuna interpretivistisiin, konstruktivistisiin ja kult- 
tuurintutkimuksen suuntauksiin. Perinteisesti valtiokeskeinen tiedustelututkimus on otta- 
nut vaikutteita erityisesti realismin koulukunnan hallitsemasta kansainvälisten suhteiden 
tutkimuksesta. Painotusten seurauksena tiedustelututkimuksessa ovat korostuneet positi- 
vistiset teoriat, jotka painottavat havainnointia, mittaamista, ennakointia, kontrollia ja on- 
gelmaratkaisua.?? 


4 Tieteellisen tutkimuksen perustavaa laatua olevia lähtökohtia ovat niin sanotut tieteenfilosofiset perusoletukset: on- 
tologia tarkastelee todellisuuden ja tutkittavan ilmiön luonnetta, epistemologia tiedon luonnetta ja muodostamista, /ogiikka 


todistamisen ja kausaalisuhteiden periaatteita ja 7e/eo/ogia tutkimuksen tarkoituksia ja päämääriä (Hirsjatvi ym. (2016), s. 
129—131). Erilaisten tieteenfilosofisten lähtökohtien ympärille on eri tieteenaloilla muodostunut toisistaan poikkeavia 
tieteellisiä traditioita, koulukuntia ja teorioita. Niiniluodon mukaan tieteiden joukossa niin kutsut reaalitieteet ovat 
tieteitä, jotka pyrkivät kuvaamaan maailmassa vallitsevia tosiseikkoja empiirisen tutkimuksen avulla. Reaalitieteet luo- 
kitellaan yleensä luonnontieteisiin, humanistisiin tieteisiin eli kulttuuritieteisiin ja yhteiskuntatieteisiin (Niiniluoto 
(2003), s. 117). Yleisen käsityksen mukaan luonnontieteiden tehtävänä on ilmiöiden selittäminen yleisillä laeilla ja kult- 
tuuritieteiden tavoitteena on tapausten ymmärtäminen (Haaparanta & Niiniluoto (2016), s. 125-127). Yhteiskuntatieteet 
pyrkivät päämääriinsä yhdistämällä sekä luonnontieteiden että humanististen tieteiden tavoitteita ja menetelmiä. Yh- 
teiskuntatieteillä on yhtäältä tarve kulttuurin ymmärtämiselle ja toisaalta selittävien säännönmukaisuuksien etsimiselle, esi- 
merkiksi politiikan ennustettavuuden lisäämiseksi (Mikkeli & Pakkasvirta (2007), s. 40—45). Yleisesti hyväksyttyä käsi- 
tystä siitä, missä määrin yhteiskunnassa ilmenee luonnonlakeihin verrattavissa olevia säännönmukaisuuksia, ei kuiten- 
kaan ole olemassa (Niiniluoto (2003), s. 126). 

4 Gentty (2016), s. 465. 

4 Marrin (2016), s. 270, 279; (2018), s. 479—481. 

45 Warner (2012), s. 167. 

46 Gill & Phythian (2018), s. 468. 

47 Marrin (2007b), 831; (2018), s. 482. 

48 Copeland (2015), s. Ixxxix, cccvii-cccxiii. 

9 Bean (2013), s. 506-508; (2018), s. 496, 529; Gill & Phythian (2018), s. 469. 

Tiedustelututkimuksessa onkin esitetty näkemyksiä, joiden mukaan sen tulisi laajentaa teo- 
reettista perustaansa humanistisempiin tutkimussuuntauksiin. Kriittisen tiedustelututkimuksen 
sateenvarjotermin alle voitaisiin yhdistää esimerkiksi konstruktivismin, kulttuurintutkimuk- 
sen ja kriittisen teorian sekä diskurssi- ja turvallistamisteorian mukaisia teoreettisia suun- 
tauksia. Tämä herättäisi keskustelua hallitsevan tietoa painottavan ontologian ja vähem- 
mälle huomiolle jääneen kulttuurisia tekijöitä painottavan ontologian välille.5? Toisaalta on 
puolustettu perinteistä näkemystä siitä, että tiedustelututkimuksen epistemologinen perusta 
on realismissa, ja konstruktivismin hyödyllisyyteen tiedustelun viitekehyksessä on siten suh- 
tauduttu myös kriittisesti?! Tiedustelukulttuurin tutkimus kuitenkin osoittaa konstruktivis- 
tisen lähestymistavan tarpeellisuuden myös tiedustelututkimukselle.? 


Tiedustelun kulttuuristen näkökulmien tutkimus on alkuvaiheessa, ja sitä käsittelevää tutki- 
muskirjallisuutta on vasta vähän. Tiedustelukulttuurin tutkimuksen teoreettista perustaa 
onkin pidetty varsin heikkona. Olemassa oleva tutkimus sisältää vaihtelevasti sekä perintei- 
siä että uudempia kulttuurisia lähestymistapoja. Tiedustelukulttuurin tutkimuksen teoreet- 
tinen perusta on pitkälti peräisin strategisen kulttuurin tutkimuksesta, joka painottaa eten- 
kin johtamista ja organisaatiokulttuuria. Vaikka tiedustelukulttuurin tutkimus rinnastuu 
strategisen kulttuurin tutkimuksen kanssa samalle tasolle, eivät strategisen kulttuurin lähes- 
tymistavat kuitenkaan kaikilta osin sovellu tiedustelukulttuutrin tutkimukseen. Leslie Cope- 
landin mukaan tiedustelukulttuurin tutkimus edellyttääkin jatkossa monitieteistä lähesty- 
mistapaa ja kulttuuritutkimuksen teorioiden soveltamista, mikä on jo tapahtunut esimer- 
kiksi kansainvälisten suhteiden tutkimuksessa ja turvallisuustutkimuksessa.53 


Poliittinen kulttuuri 


Tiedustelukulttuurin tutkimuksessa kulttuurin käsitettä on usein käytetty suoraan muilta 
tieteenaloilta lainattuna, eikä sitä ole pyritty määrittelemään tiedustelututkimuksen viiteke- 
hyksessä.5t Tiedustelukulttuurin käsitteellinen alkuperä on etenkin poliittisen kulttuurin ja 
strategisen kulttuurin käsitteissä, ja tiedustelukulttuuri voidaan edelleen nähdä osana laa- 
jempaa poliittista kulttuuria.55 Tiedustelukulttuurin tutkimuksessa sovellettava laajempi po- 
liittisen kulttuurin käsite on sovellus vielä laajemmasta kulttuurin käsitteestä. Käsitteellinen 
alkuperä sekä kulttuurin tutkimuksen erilaiset tieteenfilosofiset ja teoreettiset suuntaukset 
on huomioitava, mutta niiden ei tule antaa tarpeettoman paljon vaikeuttaa tiedustelukult- 
tuurin määrittelyä ja tutkimusta. Tiedustelukulttuurin tutkimuksessa voidaan pyrkiä hyö- 
dyntämään sen suhteellisen kapeaa ja rajattua tutkimusaluetta, mikä voi mahdollistaa kult- 
tuurin ymmärtämisen tavalla, joka palvelee juuri tiedustelukulttuurin tutkimusta.56 


Poliittisen kulttuurin käsite on kehittynyt kahden koulukunnan kautta. Poliittisen kulttuurin 
tutkimuksen alku ja käsitteellinen perusta pohjautuvat etenkin Gabriel Almondin 1950-lu- 


50 Bean (2013), s. 496—518; (2018), s. 536. 
51 Lillbacka (2013), s. 304-305. 

% Copeland (2015), s. cccxcvii. 

5 Copeland (2015), Passim. 

5% Dumitru (2014), s. 573. 

55 Phythian (2014), s. 34. 

% Welch (2013), s. 24. 

vun tutkimuksiin ja hänen mukaansa nimettyyn almondilaiseen koulukuntaan, jonka peri- 
aatteita sovelletaan edelleen politiikan tutkimuksessa. Almondilaisen koulukunnan mukaan 
poliittista kulttuuria voitiin tarkastella erillään yleisestä kulttuurista. Poliittinen kulttuuri oli 
ilmiö, joka voitiin operationalisoida, mitata ja nähdä ainakin osittain itsenäisenä muuttujana. 
Mittaaminen perustui etenkin asenteita ja käsityksiä mittaaviin kyselyihin. Nopeasti vaihte- 
levaan julkiseen mielipiteeseen verrattuna kulttuurissa oli kuitenkin kysymys pitkäkestoi- 
semmista, laajemmista ja syvemmistä arvoista ja käsityksistä. Poliittinen kulttuuri nähtiin 
mallina poliittista toimintaa koskevista taipumuksista (”a particular pattern of orientations to political 
action”). Almondilainen positivistinen koulukunta korostaa poliittisen kulttuurin määrittelyä 
ja operationalisointia tavalla, joka painottaa ilmiöitä selittämään pyrkiviä kausaaliteorioita ja 
kvantitatiivisia tutkimusmenetelmiä, kuten mielipiteitä ja käsityksiä mittaamaan pyrkiviä ky- 
selyjä.” 


Kulttuurin merkitystä politiikan tuloksia selittävä tekijänä on kuitenkin myös kritisoitu. Sa- 
manlaiset kulttuuriset lähtökohdat voivat tuottaa erilaisia lopputuloksia, josta esimerkkinä 
voidaan mainita erot brittiläisessä ja amerikkalaisessa tiedustelussa. Almondilaisen positi- 
vistisen suuntauksen vastavoimana kehittyikin interpretivististä suuntausta edustava, antro- 
pologi Clifford Geertzin mukaan nimetty geertziläinen koulukunta. Geertziläinen koulu- 
kunta korostaa poliittisen kulttuurin laajaa ja suhteellisen väljää määritelmää, mikä heiken- 
tää sen käyttökelpoisuutta poliittisia rakenteita selittävänä tekijänä. Geertziläinen koulukun- 
nan mukaan poliittisen kulttuurin tutkimuksen pyrkimyksenä ei olekaan selittävien tekijöi- 
den määrittäminen, vaan kulttuurin kuvaaminen ja tulkinnan avulla hahmotettavien merki- 
tysten ymmärtäminen. Kulttuuri ei ole voima, johon sosiaaliset tapahtumat, käyttäytymi- 
nen, instituutiot ja prosessit kausaalisesti yhdistyvät, vaan pikemminkin viitekehys tai kon- 
teksti, jossa ne voidaan kuvata ja ymmärtää. Poliittista kulttuuria voidaan näin ollen tutkia 
myös kvalitatiivisesti ilman kyselyihin perustuvaa aineistoa. Geertzilänen koulukunta ko- 
rostaa kulttuurin semioottista ja hermeneuttista luonnetta. 


Poliittisen kulttuurin käsite voidaan siis ymmärtää sekä positivistisesta että interpretivisti- 
sestä näkökulmasta. Kulttuuri voidaan nähdä tiettyjä poliittisia tuloksia selittävänä tekijänä: 
miten tietynlaisesta kulttuurista seuraa tietynlaista politiikkaa. Interpretivistinen näkemys 
välttää selittäviä malleja ja esittää kulttuurin tulkinnanvaraisena kontekstina. Molemmat nä- 
kökulmat ovat sovellettavissa myös strategisen kulttuurin ja tiedustelukulttuurin käsitteisiin. 
Esimerkiksi tiedustelukulttuuti voidaan nähdä yhtäältä tiedustelua selittävänä tekijänä ja toi- 
saalta voidaan pohtia tiedusteluun liittyviä merkityksiä. Kulttuurin käsitteen ristiriitaista 
taustaa ei voida unohtaa, mutta käsitteen rajaaminen tiedustelukulttuurin tarkastelun viite- 
kehykseen voi tarjota mahdollisuuksia käyttää käsitettä uudella tavalla. Kulttuurin käsitteen 
määrittelyn tiedustelun viitekehyksessä ei välttämättä tarvitse alkaa ensin yleisen kulttuurin, 
sitten poliittisen kulttuurin ja lopulta tiedustelukulttuurin määrittelyllä. Tiedustelututkimuk- 
sessa kulttuurin käsitettä voidaankin lähestyä ”alhaalta ylöspäin”. Tiedustelukulttuurin yh- 
teydessä kulttuurin käsitettä sovelletaan pienemmällä ja tarkemmin rajatulla alueella, mitä 
voidaan pitää etuna ja mahdollisuutena tiedustelukulttuurin määrittelylle tiedustelututki- 
muksen viitekehyksessä.*? 


57 Welch (2013), s. 14-17. 
% Welch (2013), s. 16—20. 
” Welch (2013), s. 20-23. 

Strateginen kulttuuri 


Poliittisen kulttuurin ohella myös strategista kulttuuria pidetään usein tiedustelukulttuutin 
lähtökohtana, ja tiedustelukulttuuria onkin usein määritelty strategisen kulttuurin määrit- 
telyn pohjalta.6! Strategisen kulttuurin määritelmät puolestaan perustuvat pitkälti poliitti- 
seen kulttuurin käsitteeseen,%? joten tiedustelukulttuuri, strateginen kulttuuri ja poliittinen 
kulttuuri voidaan nähdä osittain päällekkäisinä ilmiöinä. 


Strategisen kulttuurin käsite on peräisin Jack Snyderin vuoden 1977 tutkimuksesta, jossa 
erilaisista kulttuurisista tekijöistä etsittiin syitä Yhdysvaltojen ja Neuvostoliiton erilaisille 
ydinasestrategioille.*4 Snyderin määritelmää mukaillen strateginen kulttuuri muodostuu 
kansallisen strategisen yhteisön omaksumista käsityksistä ja käyttäytymismalleista. Strategisen kult- 
tuurin käsite on sittemmin laajentunut tarkoittamaan huomattavasti laajempaa aluetta. Stra- 
tegisen kulttuurin määritelmät vaihtelevat, mutta yleensä ne käsittelevät kulttuuristen ja aja- 
tuksellisten tekijöiden vaikutusta strategisiin valintoihin. Strategisen kulttuurin käsitettä 
on käytetty 1980-luvulta alkaen selittämään, miten valtiot muotoilevat kansallisia turvalli- 
suusstrategioitaan."? Nykyisin sen avulla pyritään selittämään valtioiden yleistä suhtautu- 
mista sotaan ja rauhaan sekä valtioiden toimintaa kansainvälisessä järjestelmässä.8 


Poliittisen kulttuurin tavoin myös strategisen kulttuurin tutkimuksessa on erotettavissa 
kaksi erilaisiin teoreettisiin lähtökohtiin perustuvaa koulukuntaa. Toisen koulukunnan mu- 
kaan käyttäytymistä voidaan tarkastella kulttuurista erotettavana ja mitattavissa olevana il- 
miönä, ja käyttäytymisen ja kulttuurin välillä vallitsee kausaalinen suhde. Esimerkiksi stra- 
tegista päätöstä voidaan selittää kulttuurisilla tekijöillä. Toisen koulukunnan mukaan käyt- 
täytymistä ja kulttuuria ei voida erottaa toisistaan. Kulttuuri on konteksti, joka auttaa ym- 
märtämään päätöksiä ja toimintaa sekä antaa viitteitä yleisistä kehityssuunnista. Kulttuuri ei 
kuitenkaan selitä päätöksiä, eikä sen avulla voida ennustaa tulevaa toimintaa. Koulukuntien 
väliset erot vastaavat kansainvälisten suhteiden selittävän (rationalistisen) ja ymmärtävän 
(reflektivistisen) koulukunnan välistä eroa, ja joiden välimaastoon konstruktivistinen kou- 
lukunta asemoituu.*? Koulukuntien välinen ero vastaa pääpiirteittäin myös poliittisen kult- 
tuurin almondilaisen ja geertziläisen koulukunnan välistä eroa. 


Suhteellisen ajankohtaista käsitystä strategisesta kulttuurista tiedustelututkimuksen viiteke- 
hyksessä edustaa Isabelle Duyvesteynin muotoilema tiivistys, jonka mukaan strateginen 
kulttuuri muodostuu useiden eri tekijöiden yhteisvaikutuksena. Näitä tekijöitä ovat muun 
muassa maantiede, ilmasto, historia, myytit, symbolit, poliittinen rakenne, resurssit, organi- 


% Copeland (2015), s. Ixxvi. 

S! Bar-Joseph & McDermott (2010), s. 361. 

% Davies (2009), s. 17. 

9 Copeland (2015), s. cclviii. 

64 Copeland (2015), s. Ixxviii-lxxix. 

65 Duyvesteyn (2011), s. 521—522. *The sum total of ideas, conditioned emotiona! responses, and patterns of habitual 
behaviour that members of a national strategic community have acguired through instruction or imitation”. 
% Copeland (2015), s. Ixxviii-lxxix. 

67 Bar-Joseph & McDermott (2010), s. 361. 

58 Copeland (2015), s. xxiv. 

9 Copeland (2015), s. Ixxv-Ixxvi. 

saatioiden luonne, toimintaa ohjaavat normit ja asiakirjat sekä käsitykset teknologisen ke- 
hityksen vaikutuksista. Strateginen kulttuuri muodostuu eliitin, poliittisten instituutioiden, 
julkisen mielipiteen, populaarikulttuurin ja kansalaisyhteiskunnan piirissä.” 


Tiedustelukulttuurilla on sekä eroja että yhtäläisyyksiä strategisen kulttuurin kanssa. Tiedus- 
telukulttuuri on yleisesti ottaen vaikeampi hahmottaa kuin strateginen kulttuuri. Lisäksi tie- 
dustelukulttuurissa yhteiskunnallisen tason merkitys on suurempi kuin strategisessa kult- 
tuutissa.”! Tiedustelukulttuuri tarkastelee näin ollen strategista kulttuuria laajempaa koko- 
naisuutta. Strateginen kulttuuri painottaa poliittista ja ammatillista eliittiä strategisena yhtei- 
sönä, mutta tiedustelukulttuuri huomioi laajemmin koko kansalaisyhteiskunnan, ja on siten 
kiinteämpi osa koko poliittista kulttuutia.?? 


Tiedustelukulttuurin muita lähikäsitteitä 


Tiedustelukulttuurin käsitteellä on liittymäpintoja useisiin lähikäsitteisiin ja niihin viittaaviin 
ilmiöihin. Esimerkiksi fedusteluidentiteetin (intelligence identity) käsitettä on käytetty kuvaamaan 
samankaltaisia ilmiöitä tiedustelukulttuurin käsitteen kanssa. Michael Turnerin tutkimuk- 
sessa tiedusteluidentiteetin perustan muodostivat tiedustelun käyttöä koskevat normit, 
jotka yhdessä muodostivat ”erityisen tiedusteluidentiteetin”.7+ Tiedusteluidentiteetin käsit- 
teen käyttö tiedustelututkimuksessa ei ole vakiintunut, ja sitä on käytetty varsin vähän ver- 
rattuna tiedustelukulttuutin käsitteeseen, jolla yleensä viitataan normeja huomattavasti laa- 
jempaan kokonaisuuteen. 


Tiedustelukulttuuri on tiedustelun viitekehyksessä koettu myös haastavana käsitteenä. Esi- 
merkiksi Matthew Crosstonin mukaan kulttuurilla on oma vaikutuksensa valtion tieduste- 
luun, mutta se ei ole pääasiallinen tekijä, jonka perusteella voidaan selittää muiden valtioi- 
den tiedustelua ja niiden välisiä eroja. Crosstonin mielestä strategisen tiedustelun o/osuhteet 
(conditions) olisikin usein kuvaavampi käsite ja määräävämpi tekijä kuin strategisen tieduste- 
lun kulttuuri. Strategisen tiedustelun olosuhteet muodostuvat muun muassa kansallisista 
turvallisuusintresseistä, joiden taustalla ovat poliittiset ja taloudelliset tekijät. Intressien ja 
taustatekijöiden muuttuessa muuttuvat myös strategisen tiedustelun olosuhteet.?5 Crossto- 
nin analyysissä kulttuuri voidaan kuitenkin edelleen tulkita yleisten kulttuurin määritelmien 
mukaisena ilmiönä, ja strategisen tiedustelun olosuhteet puolestaan kulttuuriin vaikuttavina 
tekijöinä. Kulttuurin ja siihen vaikuttavien tekijöiden erottaminen toisistaan on kuitenkin 
vaikeaa ja usein kysymys on pikemminkin näkökulman valinnasta, eikä tekijöiden erotte- 
lusta. 


Poliittisen ja strategisen kulttuurin lisäksi tiedustelukulttuuri on joskus sisällytetty laajem- 
paan twmallisuuskulttuuriin, joka käsitteenä viittaa tiedustelukulttuurin tavoin kansalliseen 


70 Duyvesteyn (2011), s. 524. 

71 Copeland (2015), s. xviii, li, Ixxxviii. 
72 Phythian (2014), s. 34. 

7 Copeland (2015), s. Ixiv. 

74 Turner (2004), s. 42. 

TS Crosston (2016), s. 111-127. 

turvallisuuteen, uhkiin, riskeihin ja intresseihin.76 Turvallisuuskulttuurin käsitteessä on kui- 
tenkin erilaiset käsitteelliset painotukset ja rajaukset. Esimerkkinä tiedustelukulttuurin lähi- 
käsitteistä voidaan lisäksi mainita vaikkapa valtion pääröksentekokulttuuri, joka vaikuttaa 
oleellisesti esimerkiksi siihen, miten hyvin tiedustelu kyetään kytkemään osaksi poliittisia 
prosesseja”. Tiedustelukulttuurilla on useita lähikäsitteitä, jotka viittaavat osittain samoihin 
ilmiöihin. Eri ilmiöiden tarkastelun asemesta tietyn käsitteen ja käsitejärjestelmän valinnassa 
on usein kysymys näkökulman, rajauksen, käsitteellisen painotuksen ja asiayhteyden valin- 
nasta. 


Tiedustelukulttuurin käsite tiedustelututkimuksessa 
Tiedustelukulttuurin tutkimuksen lyhyt historia 


Tiedustelun kulttuuristen piirteiden tutkimus ja tiedustelukulttuurin käsitteen käyttö on 
suhteellisen nuorta. Philip Daviesin mukaan ajatuksen kansallisesta tiedustelun kulttuurista 
esitti ensimmäisenä H. Bradford Westerfield vuonna 1997, mutta Westerfieldin näkemyk- 
set saivat tuolloin vain vähän huomiota osakseen. Philip Murphy käytti vuonna 2002 redus- 
telukulttuurin käsitettä tutkiessaan brittiläistä tiedustelua osana Kansainyhteisöä, ja Philip 
Davies käytti sitä itse vuonna 2004 käsitellessään kulttuurin vaikutusta tiedustelun epäon- 
nistumisiin Yhdysvalloissa ja Britanniassa. Davies tarkasteli tutkimuksessaan tiedusteluor- 
ganisaatioita ja sovelsi siinä organisaatiokulttuurin teoriaa. Oman ideansa tiedustelun kult- 
tuurisesta olemuksesta esitti Michael Turner vuonna 2004. Turner pyrki tutkimuksessaan 
luonnehtimaan erityistä yhdysvaltalaista fedusteluidentiteettiä. Turner sovelsi tarkastelussaan 
strategisen kulttuurin kuvausta tiedustelun normeihin, jotka hänen mukaansa muodostivat 
kyseisen tiedusteluidentiteetin.”8 


Duyvesteynin mukaan Adda Bozeman huomautti kuitenkin jo vuonna 1976, ettei paikallis- 
ten arvojen, käsitysten, perinteiden ja muiden henkisten rakenteiden vaikutusta sodankäyntiin 
oltu tutkittu riittävästi, mikä viittaa vahvasti juuri sodankäynnin kulttuuristen tekijöiden 
huomiointiin. Myös Bat-Josephin ja McDermottin mukaan tiedustelun kulttuurisiin piirtei- 
siin viittaavia ajatuksia esiintyi jo 1970-luvulla, kun Yhdysvalloissa tutkittiin CIA:n yleistä 
ilmapiiriä. Yleisten kulttuuristen tekijöiden vaikutusta tiedusteluun tarkasteltiin myös 1990-lu- 
vun tutkimuksissa.80 Tiedustelututkimuksessa Snyderin ajatukset strategisesta kulttuurista 
saivat vain vähän huomiota vuoteen 2011 asti muutamaa poikkeusta lukuun ottamatta.8! 


Tiedustelukulttuutiin sisältyviä tekijöitä on siis tutkittu tiedustelututkimuksessa jo ennen 
kuin termi %edustelukulttuuri otettiin eksplisiittisesti käyttöön.8? Tutkimus varsinaisen tiedus- 
telukulttuurin vaikutuksesta tiedusteluun ja tiedusteluorganisaatioiden toimintaan on li- 
sääntynyt vasta 2000-luvulla.33 


76 Dumitru (2014), s. 574. 

77 Marrin (20074), s. 401. 

78 Davies (2012), s. 13-14. 

79 Duyvesteyn (2011), s. 521. 

80 Bar-Joseph & McDermott (2010), s. 361. 
8! Duyvesteyn (2011), s. 521—522. 

8 Davies (2012), s. 2-3. 

83 Bar-Joseph & McDermott (2010), s. 361. 

Tiedustelukulttuurin määrittelyn lähtökohtia 


Tiedustelukulttuurin käsitettä on käytetty useassa eri merkityksessä, eikä sille ole olemassa 
yhtä yleisesti hyväksyttyä määritelmää. Tiedustelukulttuurin määritelmät vaihtelevat tutki- 
muksen tyypistä, perusoletuksista ja tarkastelun tasosta riippuen.8* Kulttuurin käsite voi- 
daan ymmärtää monessa eri laajuudessa, mutta kansallisen tiedustelukulttuurin viitekehyk- 
sessä se on ymmärrettävä laajassa merkityksessä.85 Erikseen on syytä korostaa, että tiedus- 
telun määrittely on osa tiedustelukulttuutia, eikä sitä siten voida etukäteen määritellä ja käyt- 
tää tämä jälkeen tiedustelukulttuutin määrittelyn perustana.6 


Tiedustelukulttuurin käsitteen käyttötavat voidaan jakaa kahteen eri tyyppiin. Norwativisten 
näkökulmien perusteella tiedustelukulttuuti on ilmiö, jota ei välttämättä ole lainkaan ole- 
massa, mutta joka voidaan luoda ja jota voidaan tietoisesti manipuloida. Valtiolla ei siten 
välttämättä ole tunnistettavaa tiedustelukulttuuria lainkaan. Valtiolta voi puuttua tieduste- 
lun instituutiot, tai kansalaiset eivät ymmärrä tiedustelua tai anna tukea ja hyväksyntää sen 
toiminnalle. Täten valtiolta voi puuttua tiedustelukulttuuti, vaikka sillä olisikin tiedustelun 
instituutioita, jos kansalaiset eivät hyväksy niiden toimintaa. Ensimmäisen tyypin mukaiset 
käsitykset sisältävät normatiivisen ajatuksen siitä, millainen tiedustelukulttuurin pitäisi olla. 
Sen yhteydessä mainitaan usein tiedustelu länsimaalaisissa demokraattisissa yhteiskunnissa. 
Valtiollisten toimijoiden lisäksi myös ei-valtiollisilla toimijoilla voi olla tiedustelukulttuuri.$7 


Tiedustelukulttuurin käsitteen analyyttiset käyttötavat lähtevät oletuksesta, että tiedustelu- 
kulttuuri on joka tapauksessa olemassa ainakin jossain muodossa. Määritelmissä painottuu 
kulttuurin sisältö: tiedustelukulttuuri on kokonaisuus, joka muodostuu symboleista, asen- 
teista, normeista, oletuksista, uskomuksista, käsityksistä ja odotuksista, jotka kohdistuvat 
tiedusteluun kansallisella tai organisatorisella tasolla. Analyyttisten määritelmien merkittä- 
vin ero normatiivisiin määritelmiin verrattuna on se, että jo pelkkä tietoisuus tiedustelun 
olemassaolosta ilmiönä luo tiedustelukulttuurin. Tiedustelukulttuurin olemassaolo ei näin 
ollen edellytä esimerkiksi omaa tiedustelujärjestelmää tai edes pyrkimystä sellaisen kehittä- 
miseksi. Analyyttisissä määritelmissä painottuvat yleensä strategisen kulttuurin lähtökohdat 
ja valtiotasoa alempi organisaatiokulttuurin taso.88 


Copelandin mukaan tiedustelukulttuurin käsite on epämääräinen, mutta tiivistää sen tar- 
koittamaan jaettuja koodeja tai jaettujen merkitysten järjestelmää % millä on yhteisiä piirteitä 
esimerkiksi antropologiassa sovellettujen käsitysten kanssa. Bar-Josephin ja McDermottin 
mielestä tiedustelukulttuuri sisältää psykologisiin tekijöihin perustuvat ajattelu- ja toiminta- 
tavat, mitkä puolestaan viittaavat esimerkiksi Scheinin organisaatioteorian mukaisiin sy- 
viin perusoletuksiin. Dumitrun mukaan tiedustelukulttuutiin sisältyvät tiedusteluun liittyvät 
implisiittiset ja eksplisiittiset käsitykset, jotka heijastuvat asenteisiin ja käyttäytymiseen tie- 
dustelua ja etenkin tiedusteluorganisaatioita kohtaan. Tiedustelukulttuuti viittaa yleensä sii- 


84 Copeland (2015), s. Ixii, Ixxxix. 

85 Phythian (2014), s. 33. 

86 Copeland (2015), s. Ixi. 

87 Copeland (2015), s. Ixiii-Ixix, xc. 

88 Copeland (2015), s. Ixiii-Ixxi. 

9 Copeland (2015), s. Ixi. 

% Bar-Joseph & McDermott (2010), s. 361. 

hen, miten yhteiskunnan jäsenet kokevat kansallisen turvallisuuden, tiedustelun ja sen toi- 
minnan. Tiedustelukulttuurin yleisemmän tason viitekehys sisältää kaiken, mikä määrittää 
kansallisen yhteisön ja tiedustelun välisiä suhteita. Suhteet määrittyvät sosiaalisten toimijoi- 
den tietojen, arvojen, asenteiden, käsitysten ja käyttäytymisen perusteella, ja ne voivat hei- 
jastaa sekä todellista että ideaalia todellisuutta. Tiedustelukulttuurin holistinen määrittely 
sisältää siten kaikki tiedusteluun liittyvät näkökulmat ja osa-alueet.?! Dumitrun käsitykset 
rinnastuvat näin ollen yleisen tason laajoihin kulttuurin määritelmiin. 


Tiedusteluorganisaatioiden organisaatiokulttuurit ovat osa laajempaa kansallista tiedustelu- 
kulttuuria. Tiedusteluorganisaation kulttuuri voidaan ymmärtää esimerkiksi samalla tavalla 
kuin sotilasorganisaation kulttuuri. Tiedusteluorganisaation kulttuuri voi siten olla koko- 
elma käsityksiä, uskomuksia, arvoja ja asenteita, jotka koskevat tiedustelua ja sitä, miten sitä 
pitäisi toteuttaa. Siihen sisältyvät myös käsitykset siitä, millaisen pitäisi olla tiedustelun 
suhde ympäristöönsä, mukaan lukien laajempi yhteiskunta, jota tiedusteluorganisaatio pal- 
velee. Organisaatiokulttuuriin sisältyvät myös organisaation sisäiset luonteenpiirteet.? Tie- 
dusteluorganisaatioiden kulttuurin tutkimuksessa on usein sovellettu myös Scheinin tun- 
nettua teoriaa. 


Tiedustelukulttuurin tarkastelun tasot ja näkökulmat 


Tiedustelukulttuurin tarkastelun laaja viitekehys voidaan hahmottaa toimintaympäristön, 
sosiaalisten toimijoiden ja niiden välisten vuorovaikutussuhteiden muodostamana kokonai- 
suutena. Kansallinen tiedusteluyhteisö ja siihen sisältyvät organisaatiot ovat osa laajempaa 
toimintaympäristöä. Toimintaympäristö muodostuu sosiaalisista toimijoista, niiden keski- 
näisestä vuorovaikutuksesta sekä kulttuurisesta ilmapiiristä, jossa tämä vuorovaikutus ta- 
pahtuu. Kulttuuriset tekijät vaikuttavat näin ollen tiedusteluyhteisön sisäisiin ja ulkoisiin 
toimijoihin sekä niiden välisten vuorovaikutussuhteiden luonteeseen. Vuorovaikutussuh- 
teet korostavat yhtäältä sitä, miten kulttuuri vaikuttaa tiedusteluun, ja toisaalta sitä, miten 
tiedustelu vaikuttaa kulttuuriin%. 


Tiedustelukulttuurin analysoinnissa voidaan soveltaa strategisen kulttuurin analysoinnin ta- 
soja ja yleisiä näkökulmia ilman, että tehdään pitkälle meneviä oletuksia strategisen kulttuu- 
rin ja tiedustelukulttuurin välisestä analogiasta. Strategisen kulttuurin analysoinnin yleisiä 
näkökulmia ovat olleet: minkä toimijoiden keskuudessa kulttuuri muodostuu, milloin ja mi- 
ten se muuttuu, miten se välittyy, miten sitä kommunikoidaan ja miten se vaikuttaa. Strate- 
gisen kulttuurin yleisiä tarkastelutasoja ovat olleet kansainvälinen ja kansallinen taso sekä 
organisaatioiden taso, johon sisältyvät myös muut kansallista tasoa alemmat tasot. Tarkas- 
telutasoina voidaan hahmottaa myös yksilöt (johtajat), ryhmät (eliitit), instituutiot (tiedus- 
teluorganisaatiot) ja yhteiskunta (kansalaiset, populaarikulttuuri). Yhtä oikeaa tarkastelun 
tasoa ei kuitenkaan ole olemassa. Lisäksi tasot ovat osittain päällekkäisiä, eikä niitä voida 


” Dumitru (2014), s. 574. 

2 Arcos & Palacios (2020), s. 72. 

% de Graaff & Nyce (2016), s. xxxiv-xxxv. 
A Duyvesteyn (2011), s. 529—530. 

selvästi erottaa toisistaan. Tutkimuksen kannalta juuri eri tasoja yhdistävät analyysit voivat- 
kin olla kaikkein hedelmällisimpiä.? Kokonaisuutta hahmottavat analyysit korostuvat tie- 
dustelukulttuurin tutkimuksessa, koska sitä pidetään strategista kulttuuria laajempana ja yh- 
teiskunnallisen tason merkitystä korostavana ilmiönä. 


Strategisen kulttuurin analyysitasojen lisäksi tarkastelu voidaan jäsentää erityisesti kansalli- 
sen tiedustelukulttuurin kannalta tärkeitä näkökulmia painottaen esimerkiksi seuraavasti: 1) 
strateginen toimintaympäristö, 2) valtio, 3) organisaatiot ja 4) yhteiskunta. Tarkastelussa 
valtio ja yhteiskunta on siis ”weberiläisittäin” erotettu toisistaan. Strategisen toimintaympä- 
ristön analyysiin sisältyvät muun muassa historialliset kokemukset, maantiede ja uhkakäsi- 
tykset sekä kansainvälisen järjestelmän rakenteen ja luonteen vaikutus. Valtion eli hallinto- 
järjestelmän tasolla tarkastelun kohteena voivat olla muun muassa valtion historia, luonne, 
valta ja poliittiset intressit. Tähän liittyy myös valtion oma sisäinen käsitys kansainvälisen 
järjestelmän luonteesta. Lisäksi voidaan tarkastella esimerkiksi tiedustelun asemaa ja roolia 
ulkoisessa ja sisäisessä turvallisuudessa sekä hallinnon muiden tekijöiden, kuten poliittisen 
ideologian vaikutusta tiedusteluun. Kansallinen ja kansainvälinen ulottuvuus liittyvät toi- 
siinsa strategisen toimintaympäristön kautta. Organisatorisella tasolla tarkastelun kohteena 
on luonnollisesti organisaatiokulttuuri. Tiedusteluorganisaatiot ja niiden kulttuurit muodos- 
tuvat vuorovaikutuksessa toimintaympäristön, muiden tasojen ja esimerkiksi poliittisen 
kulttuurin kanssa. Yhteiskunnallisen tason tarkasteluun sisältyvät esimerkiksi yhteiskunnan 
arvot, normit ja poliittinen rakenne, jolloin tarkastellaan etenkin sitä, miten tiedusteluun 
suhtaudutaan laajemmassa poliittisessa kulttuurissa, ja miten tämä suhtautuminen vaikuttaa 
tiedusteluun. Yhteiskunnallisella tasolla poliittinen kulttuuri ja tiedustelukulttuuri kohtaavat 
toisensa.” 


Tiedustelun ja yhteiskunnan välillä voi ilmetä jännitteitä etenkin demokratiassa. Tiedustelua 
kohtaan voi kohdistua epäluuloja, missä on usein kyse turvallisuuden ja vapauden tasapai- 
nosta yhteiskunnassa. Siihen sisältyvät esimerkiksi tiedustelun avoimuuden ja salaamisen 
välinen suhde sekä tiedustelun valvonta, joka demokraattisissa yhteiskunnissa on osa toi- 
mivaa tiedustelujärjestelmää. Tiedustelun valvonta myös yhdistää valtion ja yhteiskunnan. 
Avoimuuden ja valvonnan lisääntymisen seurauksena tiedustelusta on tullut aikaisempaa 
tiiviimpi osa poliittista kulttuuria. Tiedustelukulttuuri ei ole vain poliittisen ja ammatillisen 
eliitin sisäinen tuote, vaan siihen vaikuttavat myös monet muut toimijat, kuten kansalaiset.?” 
Laajassa kokonaisuudessa kansallinen, poliittinen, strateginen ja organisaatiokulttuuri ovat 
osittain päällekkäisiä kulttuureita.” 


Kansallinen tiedustelukulttuuri muotoutuu siis usealla eri tasolla, monen eri tekijän yhteis- 
vaikutuksessa ja sitä voidaan tarkastella useasta eri näkökulmasta.? Oheiseen taulukkoon 
on yhdistetty ilmaisuja tiedustelukulttuurin tarkastelutasoista ja toimintaympäristöstä sekä 


5 Copeland (2015), s. Ixxxvii-xci. 

% Phythian (2014), s. 35—41. 

9 Phythian (2014), s. 35—41. 

% Copeland (2015), s. xvi. 

» Tiedustelukulttuutin tasot voidaan hahmottaa myös muilla tavoilla. Copeland viittaa Beanin neljään näkökulmaan 
organisaatiokulttuurin ja tiedustelukulttuutin tarkastelussa. Ensimmäinen näkökulma sisältää ”ei-teoreettiset” artefak- 
tit, toinen näkökulma kulttuuria koskevan diskurssin, kolmas näkökulma kulttuuria koskevan teoreettisen diskurssin 
ja neljäs näkökulma meta-teoreettisen diskurssin teoriasta itsestään (Copeland (2015), s. xvi). 

de Graaffin ja 


Nycen esittämiä näkökulmia, analyysitasoja ja viitekehyksiä voidaan pitää ainakin alustavina 


lähtökohtina ja jäsennystapoina kansallisen tiedustelukulttuurin tarkastelussa. 


Phythianin, 


? 


tiedustelukulttuurin elementeistä ja niihin vaikuttavista tekijöistä.!00 Taulukon sisältämät il- 
maisut ovat laajoja, jäsentymättömiä ja osin päällekkäisiä, eivätkä ne muodosta selkeää ko- 
konaisuutta. Tämä voi osaltaan tukea väitteitä siitä, että tiedustelukulttuurin teoreettinen 
perusta on heikko, eikä sen analyyttiseen tutkimiseen soveltuvaa viitekehystä tai käsitejär- 


jestelmää ole olemassa. Toisaalta edellä mainittuja Copelandin 

N3NITYANIVSNVI 


Kuva 2 
100 de Graaff & Nyce (2016), s. xxx—xxxviii; Phythian (2014), s. 35—41. 


Tiedustelukulttuurin muodostajat 


Kulttuuri on kollektiivinen ilmiö, jonka muodostuminen edellyttää sosiaalisista toimijoista 
koostuvaa yhteisöä, jossa kulttuuri ylipäätään voi muodostua. Tiedustelukulttuurin muo- 
dostumisen kannalta tärkeimpiä ovat ne toimijat, jotka ovat sosiaalistuneet tiedustelukult- 
tuuriin, mutta suuri merkitys on myös muilla toimijoilla, jotka eri tavoin vuorovaikuttavat 
tiedustelun kanssa.!!! Tiedustelun sosiaalista yhteisöä on analysoitu esimerkiksi sidosryh- 
mäteorian avulla. Szdosryhmiä (stakeholder) ovat ryhmät tai yksilöt, jotka voivat vaikuttaa or- 
ganisaation toimintaan tai olla sen vaikuttamisen kohteena. Tiedustelun tärkein sidostyhmä 
on poliittiset päätöksentekijät, joilla on suora yhteys tiedusteluun. Lainsäätäjä? vaikuttavat tie- 
dustelun toimivaltuuksiin ja ovat osa tiedustelun demokraattista valvontaa. Tiedustelun toi- 
minnan legitimiteetti edellyttää lainsäädännön lisäksi myös kansalaisten tukea. Kansalaiset 
ovat tiedustelulle oleellisen tärkeä sidosryhmä.!% 


Medialla ja sen tuottamalla tiedolla on suuri merkitys siinä, miten kansalaiset luottavat tie- 
dustelupalveluihin. Julkiseen mielipiteeseen ja etenkin ihmisten mielikuviin vaikuttavat 
myös populaarikulttuurin toimijat. Merkittävä sidosryhmä voivat olla myös kansalliset ja kan- 
sainväliset %edusteluorganisaatiot, joiden kanssa tehdään yhteistyötä. Tzedeyhteisö on tärkeä si- 
dosryhmä, jonka tuottama tutkimustieto voi vaikuttaa suoraan tiedusteluun, mutta myös 
muiden sidosryhmien käsityksiin tiedustelusta. Tiedustelun sidosryhmiä voivat olla myös 
erilaiset /ikemaailman toimijat, kuten liikeyritykset.105 Lisäksi sidosryhmiä voivat olla erilaiset 
järjestöt ja instituutiot, kuten tietoa tuottavat ajatushautomot. Myös sosiaalisella medialla on 
tiedonvälityskanavana merkittävä rooli tiedustelukulttuurin muodostumisessa. Vaikka tie- 
dustelukulttuuri muodostuu strategisen kulttuurin tavoin pääasiassa eliitin piirissä, siihen 
vaikuttavat merkittävällä tavalla myös muut edellä mainitut sosiaaliset toimijat.!% Muiden 
toimijoiden keskinäinen painoarvo kokonaisuudessa vaihtelee näkökulmasta ja asiayhtey- 
destä riippuen. Vastaavasti tiedustelukulttuurin merkitys eri toimijoille vaihtelee. Esimer- 
kiksi tiedusteluyhteisölle se muodostaa erittäin tärkeän lähitoimintaympäristön!. Kansal- 
lisen tiedustelukulttuurin kannalta tärkeimpiä toimijoita on kokoavasti esitetty kuvassa 3. 


Tiedustelukulttuuri ei kuitenkaan ole tiettyjen sosiaalisten toimijoiden muodostama yhte- 
näinen ja staattinen kokonaisuus. Tiedustelukulttuurin kokonaisuudessa voi samanaikai- 
sesti vallita useita erillisiä alakulttuureja ja klustereita, jotka kuitenkin ovat osa laajempaa 
kokonaisuutta. Alakulttuureiden keskinäinen painoarvo kokonaisuudessa voi vaihdella. 
Toisaalta myös ”kokonaiskulttuurin” vaikuttavuus ja merkitys toimintaympäristössä vaih- 
telee. Kulttuuri ja alakulttuurit ovat moniulotteisia ja osin päällekkäisiä. Kansallisen tason 
tiedustelukulttuurissa yhdistyvät esimerkiksi sotilastiedustelun tiedustelukulttuutri, siviili- 
tiedustelupalveluiden organisaatiokulttuurit sekä valtion eri ministeriöiden ja virastojen 
kulttuurit.!9 


101 Copeland (2015), s. Ixi-Hxii. 

102 Arcos (2013), s. 333-339; Dumitru (2014), s. 575. 
105 Arcos (2013), s. 333-339; Dumitru (2014), s. 575. 
104 Copeland (2015), s. Ixxv-Ixxvi. 

105 Copeland (2015), s. xc. 

106 Copeland (2015), s. xci-xci, cliii-cliv. 

STRATEGINEN TOIMINTAYMPÄRISTÖ 
+ Kansainvälisen järjestelmän rakenne ja luonne 


KANSALLINEN TOIMINTAYMPÄRISTÖ 

Kuva 2: Kansallisen tiedustelukulttuurin toimintaympäristö ja tärkeimmät toimijat 


Tiedustelukulttuuri käytännössä 


Tiedustelukulttuurin käsitteen käyttö tiedustelututkimuksessa on lisääntynyt tutkittaessa 
esimerkiksi tiedustelun epäonnistumisia (ime//igence failure) ja ongelmia sekä strategisen tie- 
dustelun järjestelmiä ja laajempien turvallisuusjärjestelmien kehittämistä.107 Tietyntyyppi- 
sissä tiedustelukulttuureissa voi olla taipumuksia tietyntyyppisille epäonnistumisille.!08 
Etenkin organisaatiokulttuuria on usein pidetty tiedustelun epäonnistumisten syynä sekä 
tiedustelun tutkijoiden että tiedustelijoiden itsensä tahoilta.!0 Vastaavalla tavalla tieduste- 
lukulttuurista voidaan pyrkiä etsimään syitä myös tiedustelun onnistumiselle. 


Vahvan tiedustelukulttuurin hyötyjä ovat esimerkiksi tiedustelun ja päätöksentekijöiden vä- 
lisen suhteen kehittyminen. Heikko tiedustelukulttuuri voi aiheuttaa erilaisia toimintahäiti- 
Öitä ja heikentää siten kansallista turvallisuutta. Toisaalta tiedustelukulttuuti pyrkii kehittä- 
mään myös niiden sosiaalisten toimijoiden asenteita tiedustelua kohtaan, jotka eivät itse ole 
tiedustelussa aktiivisia toimijoita.!! Tiedustelun tehokkuus riippuu tiedustelun yhteiskun- 
nallisista suhteista. Siksi tiedustelun on kyettävä artikuloimaan roolinsa, toimintansa ja tar- 
koituksensa, mikä on edellytys sen olemassaolon oikeutukselle, maineelle ja luottamukselle 


107 Copeland (2015), s. lvi. 
108 Gartner (2013) 

109 Bean (2009), s. 479. 

110 Dumitru (2014), s. 577. 


47 


eri sidosryhmien keskuudessa.!!! Vahvassa tiedustelukulttuurissa sekä tiedustelun sisäiset 
että ulkoiset toimijat ymmärtävät toisiaan ja luottavat toisiinsa.!!? Vahvan tiedustelukult- 
tuurin pitäisi esimerkiksi pystyä ehkäisemään tiedustelutoimintaan liittyvän salaamisen ai- 
heuttamia epäluuloja ja väärinkäsityksiä, jotka voivat toimia kasvualustana jopa erilaisille 
salaliittoteorioille.!!3 


Tiedustelun ja kansalaisten välinen luottamus on siis olennainen osa tiedustelukulttuuria ja 
demokratiassa julkisen yleisön tuki on tehokkaan tiedustelun edellytys.!!* Luottamus raken- 
tuu tiedustelun toiminnan laillisuuden, läpinäkyvyyden ja legitimiteetin varaan. Siihen vai- 
kuttavat myös esimerkiksi lainsäädäntö ja kansalaisten koulutustaso.!!5 Eri toimijoiden kä- 
sitys tiedustelusta voi perustua hyvin erilaisiin tietolähteisiin, joita voivat olla esimerkiksi: 
massamedia, sanomalehdet, elokuvat, kirjallisuus ja tiedeyhteisön tuottama tieto.!!* Tärkeä 
merkitys on tietenkin myös valtionhallinnon virallisilla asiakirjoilla ja tiedusteluorganisaa- 
tioiden omilla julkisilla dokumenteilla. Dumitru korostaa etenkin tiedustelututkimuksen 
tuottaman tiedon merkitystä tiedustelukulttuurin vahvistumisessa ja vahvistamisessa. Myös 
jotkut tiedusteluorganisaatiot ovat tietoisesti pyrkineet vahvistamaan kansallista tiedustelu- 
kulttuuria tarkoituksenaan tehostaa tiedusteluyhteisön toimintaa. Esimerkkeinä voidaan 
mainita Espanja ja Italia, joissa tiedustelukulttuuri nähdään etenkin tietopohjana, joka selit- 
tää tiedustelun tarvetta, toimintaa ja tarkoitusta myös kansalaisille. Tiedustelukulttuuri voi- 
daan nähdä myös välineenä, jonka avulla voidaan vaikuttaa siinä oleviin toimijoihin muok- 
kaamalla niiden käsityksiä omasta roolista tiedustelussa ja tiedustelun toimintaympäris- 
tössä.!!” 


Tiedusteluyhteisö ja tiedusteluorganisaatiot voivat ottaa vaikutteita ulkomailta, mutta niitä 
on sovellettava oma kansallinen toimintaympäristö huomioon ottaen ja luotava omat ra- 
kenteet ja oma kulttuuri. On olemassa useita erilaisia kansallisia tiedustelukulttuureita, jotka 
heijastavat oman valtion historiaa ja toimintaympäristöä.!!8 Valtioiden erilaiset käsitykset 
turvallisuudesta tuottavat siten erilaisia tiedustelukulttuureja, mitkä puolestaan muokkaavat 
tiedustelun käytäntöjä. Tiedustelun tuloksia, onnistumisia tai epäonnistumisia voidaan ym- 
märtää vain ymmärtämällä tiedusteluyhteisön kulttuurista perustaa. Tiedustelukulttuurin 
tutkimus auttaa osoittamaan tiedustelun merkityksen ja sen, mitä me siitä ajattelemme. Se, 
miten me määrittelemme ja artikuloimme tiedustelun, vaikuttaa siihen, mitä se on ja mitä 
se voi tehdä.!!? 


1 Chitru (2016), s. 506-507. 

2 Matei ym. (2016), s. 316. 

s Dumitru (2014), s. 574. 

4 Dumitru (2014), s. 573. 

5 Teirilä & Nykänen (2016), s. 279. 

6 Dumitru (2014), s. 577. 

7 Dumitru (2014), s. 574—584. 

8 de Graaff & Nyce (2016), s. xxix-xxx. 
? Copeland (2015), s. xv, cccxii. 

Valtiolla ei välttämättä ole lainkaan tiedustelukulttuuria tai se voi olla vasta muotoutu- 
massa.!?! Huomautuksen suomalaisen tiedustelukulttuurin puuttumisesta tai puutteellisuu- 
desta on tehnyt esimerkiksi Rene Nyberg!?!. Suomalaiseen tiedusteluun ja sen toimintaym- 
päristöön on viime vuosina kohdistunut muutoksia ja tapahtumia, joilla on suora liittymä- 
pinta kansalliseen tiedustelukulttuutiin: yleinen turvallisuustilanne Suomen lähiympätris- 
tössä on heikentynyt, Turun terrori-isku herätti keskustelua mahdollisesta tiedustelun epä- 
onnistumisesta, uudet tiedustelulait astuivat voimaan ja julkisuuteen vuosi salaista tieduste- 
lutietoa. Tiedustelu on Suomessakin saanut yhä enemmän julkisuutta osakseen sekä hyvässä 
että pahassa. Tämän artikkelin kirjoitushetkellä maailmaa ja Suomea puhuttaa kuitenkin 
vain yksi asia: koronavirus ja sen koko maailmaa pysyvästi muuttavat vaikutukset. Se herät- 
tää väistämättä kysymyksen siitä, mikä on ja mikä voisi olla kansallisen tiedustelukulttuurin 
merkitys tämän kaltaisten laaja-alaisten turvallisuusuhkien torjunnassa. 


Ottamatta kantaa Nybergin väitteeseen, voidaan kuitenkin todeta, että tulevaisuudessa suo- 
malaisen tiedustelukulttuurin tutkimukselle on selvä tarve monestakin syystä. Toimintaym- 
päristön ja tiedustelun jatkuvan muutoksen lisäksi tutkimuksen tarvetta korostaa etenkin 
se, että suomalaisen tiedustelukulttuutin tutkimus on vielä varsin vähäistä. Vahvan tiedus- 
telukulttuurin muodostuminen edellyttää tietoa, jonka tuottamiseen kaikki tiedustelun si- 
dosryhmät voivat tavalla tai toisella olla osallisina. Merkittävä rooli on esimerkiksi tieduste- 
lun tieteellisellä tutkimuksella sekä sen tulosten popularisoinnilla. 


Kansallinen tiedustelukulttuuri pähkinänkuoressa 


Kansallinen tiedustelukulttuuri on monimerkityksellinen ja vaikeasti rajattavissa oleva il- 
miö, jota voidaan tarkastella useasta eri näkökulmasta. Kansallinen tiedustelukulttuuri on 
luonteeltaan opittu, kollektiivinen ja muuttuva ilmiö. Se muodostuu sosiaalisessa yhtei- 
sössä, johon kansallisten tiedusteluorganisaatioiden lisäksi kuuluvat myös monet muut val- 
tiolliset ja yhteiskunnalliset toimijat. Yleistäen ja tasosta riippumatta voidaan todeta, että 
tiedustelukulttuuria ovat esimerkiksi tiedustelua koskevat kollektiiviset oletukset, uskomuk- 
set, käsitykset, asenteet, arvot, normit, tiedot ja odotukset, mitkä heijastuvat ihmisten ajat- 
telu- ja toimintatapoihin sekä sosiaalisiin käytäntöihin. Syvimmillä abstraktiotasoilla kult- 
tuuri on jaettuja merkitysjärjestelmiä ja konkreettisimmillaan kulttuurin tuottamia artefak- 
teja. Kansallinen tiedustelukulttuuri voi sisältää useita päällekkäisiä ja keskenään ristiriitaisia 
alakulttuureja. Se sisältää esimerkiksi tiedusteluorganisaatioiden organisaatiokulttuurit sekä 
muiden tiedusteluun liittyvien toimijoiden kulttuurisia vaikutteita. Tiedustelukulttuurilla on 
merkittävä vaikutus kansallisen tiedustelun toimivuuteen ja tehokkuuteen. 


Kansallisen tiedustelukulttuurin hahmottamisen viitekehys muodostuu toimintaympäris- 
töstä, sen sosiaalisista toimijoista sekä niiden välisistä suhteista. Kansallisen tiedustelukult- 
tuurin tarkastelussa voidaan erottaa sen sisäinen ja ulkoinen toimintaympäristö sekä vastaa- 
vasti sisäiset ja ulkoiset toimijat ja vaikutustekijät. Tarkastelu voidaan jakaa kansainväliseen, 
kansalliseen ja organisaatioiden tasoon, missä kansallinen taso voidaan jakaa edelleen valti- 


120 Gendron (2005), s. 412; Den&ce & Arboit (2010); Farson & Teeple (2015); Goncalves (2014); Krieger (2004); Matei 
(2014). 
121 Nyberg (2016). 

oon ja yhteiskuntaan. Kansallinen tiedustelukulttuuri muodostuu siten monitasoisen ja mo- 
niulotteisen toimintaympäristön sekä siinä vaikuttavien toimijoiden verkottuneessa vuoto- 
vaikutuksessa. 


Kansallisen tiedustelukulttuurin ulkoisen toimintaympäristön muodostaa kansainvälinen 
järjestelmä, jonka tärkeimpiä toimijoita ovat kansallisvaltiot, mutta niiden rinnalla merki- 
tystään ovat kasvattaneet myös erilaiset ei-valtiolliset toimijat. Kansainvälisen järjestelmän 
luonne määräytyy siihen kuuluvien toimijoiden välisten suhteiden perusteella. Tiedustelun 
kannalta merkittäviä toimijoita ovat myös muiden valtioiden tiedusteluorganisaatiot. Kan- 
sainvälinen järjestelmä luo (turvallisuus) poliittisia riskejä, uhkia ja mahdollisuuksia, joihin 
liittyvän päätöksenteon epävarmuutta tiedustelu pyrkii vähentämään. Valtion käsitykset tur- 
vallisuuspoliittisen toimintaympäristön rakenteesta ja luonteesta sekä omasta asemasta ja 
roolista kansainvälisessä järjestelmässä vaikuttavat merkittävästi kansallisen tiedustelukult- 
tuurin muotoutumiseen. 


Kansallisen tiedustelukulttuurin sisäisen toimintaympäristön luonnetta määrittävät etenkin 
valtion poliittinen ja strateginen kulttuuri. Tiedustelukulttuuri ilmenee käytännössä esimer- 
kiksi tiedustelun määrittelyssä ja tehtävissä sekä sen toiminta- ja käyttöperiaatteissa. Oleel- 
lista on myös tiedustelun rooli ja asema valtion poliittisessa järjestelmässä sekä sen suhteet 
muihin yhteiskunnan toimijoihin. Sisäisen toimintaympäristön tärkeimpiä toimijoita ovat 
tiedusteluorganisaatioiden lisäksi poliittiset päätöksentekijät, lainsäätäjät, viranomaiset, kan- 
salaiset, tiedeyhteisö, liikemaailman toimijat, media ja populaarikulttuurin toimijat. Vahvan 
ja yhtenäisen kansallisen tiedustelukulttuurin perustan muodostaa tiedusteluyhteisön sisäis- 
ten ja ulkoisten toimijoiden keskinäinen ymmärrys ja luottamus. Tiedusteluyhteisön lisäksi 
myös muut yhteiskunnan toimijat ovat kasvattaneet merkitystään päätöksentekoa tukevan 
tiedon tuottajina. Tiedustelun suhteet sekä kansallisiin että kansainvälisiin toimijoihin ovat- 
kin yhä tärkeämpiä, mikä korostaa vahvan tiedustelukulttuurin tärkeyttä valtiollisen tiedus- 
telun taustalla. 


Tiedustelun määrittely on oleellinen osa kansallista tiedustelukulttuuria, sillä käsitteiden 
määrittelyillä sekä kuvataan että luodaan kulttuuria. Tiedustelua määrittävät kysymykset 
koskevat etenkin sitä, mitä tiedustelu on, mikä on sen tarkoitus ja miten tämä tarkoitus 
pyritään toteuttamaan. Tiedustelun käsite muuttuu turvallisuuden käsitteen laajentuessa; 
toimintaympäristö muuttuu yhä kompleksisemmaksi ja turvallisuuden käsite laajenee katta- 
maan jatkuvasti uusia ilmiöitä. Tämä laajentaa myös tiedustelun ja tiedustelukulttuurin kä- 
sitteellistä sisältöä. 


Tieteellisessä tutkimuksessa tiedustelukulttuurin käsite saa erilaisia merkityksiä riippuen 
siitä, millaisiin tieteenfilosofisiin perusoletuksiin ja teoreettisiin lähtökohtiin sen tarkastelu 
perustuu. Tiedustelukulttuurin käsitteellinen alkuperä on sitä laajemmassa poliittisen kult- 
tuurin käsitteessä ja sitä suppeammassa strategisen kulttuurin käsitteessä. Niiden tavoin 
myös tiedustelukulttuurin määrittelyssä voidaan painottaa joko selittäviä kausaaliteorioita 
tai kontekstia, jossa ilmiöitä voidaan kuvata ja ymmärtää. Toisaalta tiedustelututkimuksessa 
kulttuurin käsitettä voidaan lähteä määrittelemään sen omista lähtökohdista siten, että se 
palvelee juuri tiedustelututkimuksen tavoitteita. 

Tiedustelututkimus on luonteeltaan niin sanottu suunnittelutiede, jonka ensisijaisena tavoit- 
teena on muotoilla toimintasuosituksia, joiden avulla tiedustelua ja sen hyödyntämistä voi- 
daan kehittää. Tästä näkökulmasta tiedustelukulttuurin käsitteellistämisessä tulisi painottaa 
normatiivista näkökulmaa ja funktionaalisia kulttuurin teorioita suhteessa tulkinnallisiin 
teorioihin. Suunnittelutieteellisestä näkökulmasta tiedustelukulttuuri on hyödyllistä ymmär- 
tää ilmiönä, johon voidaan tietoisesti vaikuttaa ja jota voidaan tavoitteellisesti kehittää. 
Tämä lisää tiedustelukulttuurin instrumentaalista arvoa kansallisen tiedustelun kehittämi- 
sessä. 


Tiedustelututkimus on laaja ja monitieteinen tutkimusala, ja siinä vaikuttavat usean eri tie- 
teenalan tutkimustraditiot. Tutkimuksessa ovat kuitenkin painottuneet erityisesti politiikan 
ja historian tutkimuksen lähtökohdat sekä yhteiskuntatieteille tyypilliset tavoitteet: yhtäältä 
tutkittavien ilmiöiden selittäminen kausaalisilla malleilla ja toisaalta niiden tulkinnallinen 
ymmärtäminen. Tiedustelututkimuksen tieteenfilosofisissa lähtökohdissa on korostunut 
voimakkaasti realismin ja pragmatismin suuntaukset, mutta keskustelu myös interpretivis- 
tisten suuntausten, kuten konstruktivismin ja kulttuurintutkimuksen tarpeellisuudesta on 
lisääntynyt. Yhtenä esimerkkinä tästä on tiedustelukulttuurin tutkimuksen merkityksen ko- 
rostaminen. Tiedustelukulttuurin käsitteen selkeyttäminen on tärkeää sekä tiedustelututki- 
muksen teorian kehittymisen että käytännön tiedustelun kannalta. Käsitteellinen kehittymi- 
nen edistää tiedustelukulttuurin tutkimusta, millä puolestaan voidaan vahvistaa tiedustelu- 
kulttuuria ja jossain määrin myös käytännön tiedustelua. Vahvalla kansallisella tiedustelu- 
kulttuurilla on luonnollisesti myönteinen vaikutus koko kansalliseen turvallisuuteen. Tie- 
dustelututkimuksella voi siten olla merkittävä rooli kansallisen tiedustelukulttuurin vahvis- 
tamisessa. 


Si 

TIEDUSTELUTIETO KANSALLISEN TURVALLISUUDEN 
PÄÄTÖKSENTEOSSA 


Juha Martelius 


kateemista tutkimusta tiedustelutiedon asiakkuudesta on tarjolla hämmästyttävän 

niukasti. Suomessa ei ole teemasta kirjoitettu käytännössä lainkaan eikä se ole ollut 

myöskään angloamerikkalaisen tutkimuksen valtavirrassa. Tiedustelutoimintaa kä- 
sittelevä teoreettisempi kirjallisuus on liittynyt erityisesti kylmän sodan ajan historialliseen 
näkökulmaan osana idän ja lännen valtataistelua, tiedusteluanalyysiin, tiedusteluprosessiin 
sekä tiedustelun tunnettuihin epäonnistumisiin (ns. ine//ieence failure)!. Tässä artikkelissa py- 
ritään pohtimaan tiedustelutiedon käyttämiseen liittyviä haasteita tietojohtamisen näkökul- 
masta, osana tietoperusteisen päätöksenteon kehittämistä sekä lopuksi kotimaisen tiedus- 
telutiedon asiakkuuden ja sen kehittämisen näkökulmasta. Tiedolla johtamista ja tietojoh- 
tamista pidetään artikkelissa synonyymeinä, ellei toisin mainita. 


Tietojohtaminen toiminnan perustana 


Rationaalisen päätöksentekomallin mukaisesti julkishallinnossa preferoidaan tietämistä tie- 
tämättömyyden kustannuksella. Rationaalisella toiminnalla tarkoitetaan väljästi ottaen tar- 
koituksenmukaista, mielekästä tai järkevää toimintaa. Filosofisissa rationaalisuuden teoti- 
oissa on yleensä pohdittu kysymyksiä, jotka liittyvät asioiden perusteisiin, toiminnan tavoit- 
teelliseen suuntaamiseen ja sen päämääriin. 


Rationaalisen valinnan teorian mukaan yksilöillä on tarkkaan mietityt tavoitteet, joiden mää- 
rittelyn jälkeen he keräävät tarvittavan tiedon tehdäkseen valistuneen päätöksen, evaluoivat 
eri vaihtoehtoja ja valitsevat lopulta sen, joka parhaiten sopii heidän uskomuksiinsa ja nä- 
kemyksiinsä. Käytännössä poliittinen päätöksenteko ei aina seuraa, eikä sen aina tarvitse- 
kaan seurata näitä periaatteita. Politiikka on aina viime kädessä arvovalintojen mukaan teh- 
täviä päätöksiä. Ihmiset eivät aina myöskään ole mielipiteissään johdonmukaisia, he käyttä- 
vät tietoa väärin, ovat liian luottavaisia omien valintojensa suhteen, he eivät välttämättä 
muuta näkemystään uuden tiedon perusteella, tekevät aika ajoin perusteettomia johtopää- 
töksiä riittämättömien tietojen pohjalta ja ovat mielipiteissään usein ennakkoluuloisia. Käy- 
tännössä onkin ryhdytty puhumaan rajallisesta rationaalisuudesta. Tällöin tavoitteena ei ole 
tehdä täydellisiä vaan ”tarpeeksi hyviä” päätöksiä, jolloin tunnustetaan mahdollinen tiedon 
vajavaisuus, vaikutusarviointien rajallisuus ja viime kädessä poliittisten päätösten arvolatau- 
tuneisuus. 


' Tässä yhteydessä usein viitataan al-Oaidan tekemiin 9/11-iskuihin, joita ei kyetty estämään sekä Saddam Husseinin 
johtaman Irakin joukkotuhoaseisiin, joita ei lopulta löytynytkään. 

Oikeaan osuva päätöksenteko tarvitsee eri lähteistä tuotettua tietoa. Olennaista onkin pys- 
tyä yhdistelemään tietoa, tunnistamaan olennainen tieto sekä kyetä syntetisoimaan ja välit- 
tämään se päättäjille käytettävässä muodossa.? Tiedustelun keinoin saatava tieto on — vaik- 
kakin kansallisen turvallisuuden kannalta ehkä merkittävintä — kuitenkin vain yksi osa päät- 
täjien saatavilla olevasta tietomassasta. Sana ”saatavilla”? on tässä yhteydessä olennainen, 
sillä vaikka periaatteessa poliittisilla päättäjillä, varsinkin valtioneuvoston jäsenillä, on käy- 
tettävissään kaikki mahdollinen päätöksenteon laatua parantava tieto, ei sen käyttö ole lain- 
kaan yksinkertaista. Jokaisella hallinnonalalla valmistellaan päivittäin lukemattomia asiakir- 
joja ja erilaisia muistioita, teetetään analyysejä, tilataan tutkimuksia, raportoidaan työryh- 
mien ja komiteoiden työskentelystä sekä lähetetään joka päivä lukematon määrä sähköpos- 
teja. Olennaisen löytäminen tästä tietoviidakosta on hankalaa, jollei joskus jopa mahdo- 
tonta, ellei tietojohtaminen ole sisäänrakennettuna osaksi organisaation normaalia strate- 
gista johtamista. 


Tietojohtamisen teorioissa kuitenkin pohditaan tiedusteluanalyysiä huomattavasti enem- 
män sitä, mitä tiedon jakamisesta seuraa. Tavoitteena tulisi olla parempaa toimintaa, ym- 
märryksen lisääntymistä, uuden tiedon luomista ja mahdollisesti uusien kysymysten luo- 
mista tiedusteluyhteisölle. 


Olennaista on tässä yhteydessä myös hieman pohtia sitä, mitä tieto oikeastaan on. Infor- 
maatio (7nformation) tulee latinankielen sanaparista n formare (muotoilu; muotoon panemi- 
nen). Informaatio on välitettävänä, siirrettävänä tai viestitettynä olevaa tietoa. Se on sekä 
seurausta informaation tuottajan tietämyksen tavoitteellisesta muokkauksesta että jotakin, 
jonka havaitseminen vaikuttaa vastaanottajan tietämyksen tilaan ja muokkaa sitä. Tieto 
(Rnomledge) syntyy informaation muuttaessa tulkitsijan kognitiivista näkemystä kulloinkin 
kyseessä olevaan asiaan. Tiedon synonyyminä tietämys on ihmisellä itsellään tietyllä hetkellä 
oleva ymmärrys itsestään ja ympäröivästä maailmasta. Tieto ei välttämättä edellytä viestin- 
tää. Tietotaito (£n0m-/0m) syntyy, kun informaatio johtaa myös toimintaan. Samalla tavoin 
syntyy osaaminen (£/007ng), jonka synonyymina tietyissä yhteyksissä käytetään myös termiä 
tietäminen. Viisaus (27sd07) on kyky käyttää tietämystä omassa toiminnassaan. Se on toi- 
minnasta saadun kokemuksen ja osaamisen sekä tiedon ja ymmärryksen summa. 


Tiedustelutoiminnassa voidaan luonnehtia tässä kontekstissa olevan kyse tiedon jalostami- 
sesta, sen käytöstä ja jatkojalostumisena osana ymmärryksen lisäämistä. Se, milloin tiedosta 
tulee tiedustelutietoa (from information to intelligence) tapahtuu, kun jossain ymmärretään tie- 
don merkitys kulloinkin vallitsevassa yhteydessä ja välitetään tämä analysoituun tietoon pe- 
rustuva ymmärrys eteenpäin niille, jotka sitä päätöksenteossaan tarvitsevat. Entinen Yhdys- 
valtain ulkoministeri Colin Powell totesi ohjenuoranaan tiedustelutoiminnalle: Give me in- 
sight. Not news. Tell me wbat you know. Tell me what yon don t know. And tell me what yon think.” 
Kyseessä ei siis ole vain tiedon välittäminen vaan sellaisen ymmärryksen välittäminen, joka 
johtaa tarvittaessa myös päätöksiin ja sitä kautta toimintaan. 


Tiedustelun tarkoitus on jo ammoisista ajoista lähtien ollut epävarmuuksien vähentäminen 
potentiaalisten vihollisten ja vastustajien aikeista, suunnitelmista, kyvyistä ja toiminnasta. 


2 Valtioneuvoston kanslian julkaisusarja 8/2011. 
5 Fingar (2011), s. 36. 

Tavoitteena on ollut valtion kansalliseen turvallisuuteen kohdistuvien yllätysten välttämi- 
nen, oman päätöksenteon tukeminen ja laajasti ottaen valtion turvallisuuden takaaminen. 
Tiedustelutiedon tarkoituksena ei ole tukea jotain tiettyä päätöksentekoon liittyvää valintaa 
vaan auttaa päätöksentekijöitä ylipäätään tekemään parempia ratkaisujat. Käytännössä tältä 
osin tiedustelun perinteinen prosessi, ns. 7mre/lience cycle rinnastuu lähes yksi yhteen tietojoh- 
tamisen vastaavien toimintojen kanssa. Kummassakin on kyse jonkin ongelman tai kysy- 
myksen tunnistamisesta, suunnitelmasta kysymyksen selvittämiseksi, siihen liittyvästä tie- 
donkeruusta, tiedon prosessoinnista ja analyysistä sekä lopulta analysoidun tiedustelutiedon 
jakamisesta sitä tarvitseville tahoille. Tavoitteena ei siis ole tuottaa lisää tietoa, kaikille ja 
koko ajan. 

Tietojohtaminen tarkoittaa periaatteita ja tekniikoita, prosesseja ja käytäntöjä, joiden mu- 
kaan tiedon ja tietämyksen luominen, haku, levittäminen ja hyödyntäminen organisaatioissa 
ja sen verkostoissa on järjestetty. Tietojohtamista voidaan tehokkaasti tukea oikein järjes- 
tetyllä tilannetietoisuudella ja siihen liittyvällä tiedusteluanalyysillä, jonka olemassaolon oi- 
keutus, raison d'ötre, on tuottaa asiakkaille tarkkaa ja merkityksellistä, analysoitua tietoa hy- 
väksikäytettävässä muodossa sinä hetkenä, kun he sitä tarvitsevat. Haasteena kuitenkin mo- 
nesti on, että organisaatioiden — mukaan lukien tiedusteluorganisaatioiden — harjoittama 
toimintaympäristöanalyysi tuottaa myös paljon epärelevanttia ja ajoittain jopa myös hyödy- 
töntä informaatiota. Ongelmana päätöksentekijöille ei usein olekaan informaation puute 
vaan epärelevantin informaation ylitarjonta. Tällöin tietoa on tuotettu vailla selkeää käsi- 
tystä sen tuottamisen kustannuksista tai hyödyntämisestä niin strategisessa kuin päivittäi- 
sessä johtamisessa. Tiedusteluanalyysin tulisi ainakin periaatteessa tuottaa helpotusta tähän 
tilanteeseen. 


Lisäksi yksilöt, mukaan lukien päätöksentekijät, eivät aina kykene suhtautumaan tietoon ja 
informaatioon neutraalisti. Vastaavanlaisia haasteita löytyy myös liittyen polkuriippuvuu- 
teen, historiallisuuteen sekä erilaisiin toimintatapoihin- ja kulttuureihin. Polkuriippuvuu- 
della tarkoitetaan yleisesti järjestelmän tai organisaation riippuvuutta omista kokemuksis- 
taan ja aiemmista valinnoistaan. Historiallisuudessa on puolestaan kysymys siitä, että men- 
neisyys vaikuttaa tulevaisuudessa tapahtuvaan kehitykseen.5 


On olemassa myös useita muita argumentteja sille, miksi tieteellisen tai muun tiedon anta- 
masta näytöstä huolimatta päätöksentekijät toimivat usein toisin. Näitä ovat mm. tehdyt 
sopimukset (siitä ei ole hallitusohjelmassa mainintaa”), juridiset (virhe)tulkinnat (”EU- 
määräykset tai perustuslaki kieltävät sen”), taloudelliset reunaehdot (siihen ei ole varaa”), 
demokratian ulkoistaminen etujärjestöille ja elinkeinoelämälle (saavutetut edut”), arvot ja 
ideologiat (se uhkaa hyvinvointivaltiota”), varovaisuusperiaate (”sitä ei ole todistettu tur- 
valliseksi/todellista näyttöä ei ole”), mielipidetiedustelut (?se on vastoin kansalaisten tah- 
toa”), auktoriteettiin vetoaminen (?minä tiedän paremmin”) sekä ajoittain jopa kansallinen 
alemmuuskompleksi (Ruotsissa sen sijaan tehdään näin”).* 


4 Fingar (2011), s. 6-25. 
> Hanen (2017), s. 97—98. 
$ Raivio (2019), s. 202-203. 

Vaikka tiedusteluanalyysin ja laajemminkin julkisen sektorin tutkimus- ja analyysitoiminnan 
tavoitteena on tuottaa oikeaa tietoa oikeaan aikaan oikeille tahoille voi tuloksena olla sel- 
laisten käytäntöjen uusintaminen, joissa käytetään jo valmiiksi organisaation hallussa olevaa 
puutteellista informaatiota muodossa, joka päinvastoin lisää epävarmuutta ja monitulkin- 
taisuutta. Hyvän tavoittelun sivutuotteena syntyy symbolimaista ja rituaalinomaista tieto- 
käyttäytymistä, jota perustellaan rationaalisen päätöksentekomallin ideaalilla. Näin tiedon 
näyttöarvo eli pelkästään sen olemassaolo ja resursointi muodostuvat suuremmaksi kuin 
käyttöarvo. 


Haasteena julkisessa hallinnossa onkin usein ns. tiedekulttuurin puuttuminen eli käytän- 
nössä tutkitun tiedon vähäinen käyttö todellisuudessa päätöksenteon tukena. Hierarkkisissa 
univormukulttuureissa, kuten esimerkiksi eri maiden asevoimissa, voi vallita myös ”heral- 
dinen intuitio”: alempi ei voi tiedolla kovinkaan helposti haastaa ylempää, jolle viisaus on 
muodostunut automaattisesti korkeampaan sotilasarvoon kohoamisen myötä. Virkamies- 
ja esittelijäkulttuurissa ministeriöiden ja virastojen perinteisesti kapeita, mutta syvällistä yh- 
den teeman osaamista vaativia nk. deskejä hoitavat virkamiehet ajattelevat usein tietävänsä 
itse parhaiten oman toimialueensa asiat. Oletuksena on usein se, että ulkopuoliset eivät voi 
tuoda niihin mitään olennaista uutta. Poliitikkokulttuurissa voivat faktat ja arvovalinnat se- 
koittua toisiinsa ja tällöin faktoja valikoidaan, jätetään käyttämättä tai arvovalintoja esitel- 
lään julkisuudessa faktoina. Tällöin voidaan puhua Evidence Based Policy -ajattelun sijasta Po- 
licy Based Evidence -ajattelusta. 


Tiedon johtaminen muuttaa tai ainakin sen tulisi muuttaa julkisen sektorin johtamista ja 
siihen liittyvää johtamiskulttuuria. Tietoa ei voida johtaa perinteisten linjajohtamisen mal- 
lien mukaisesti, koska tieto on mukana kaikissa toimintaprosesseissa ja tulisi liikkua muo- 
dollisista rakenteista riippumatta. Tiedon johtaminen vaikuttaa organisaatioyksiköiden vä- 
listen raja-aitojen ja reviirien madaltumiseen. Organisaation johdolta odotetaan kykyä abst- 
raktimpien asioiden johtamiseen, verkostossa työskentelyyn, prosessi- ja tiimivalmentajan 
taitoja sekä analyyttistä otetta ja moniulotteista ajattelua. Johtamisen haasteita lisää toiminta 
yli aika-, paikka- tai organisaatiorajojen. Keskeistä olisi saada aikaan nykyistä yhtenäisempää 
toiminta- ja tietoprosessien sekä sisällön hallinnan kehittämistä. 


Ongelma voi muodostua silloin, jos tehokkaan tiedonvälittämisen perustana toimiva digi- 
talisaatio nähdään organisaation johtamiskulttuurissa ainoastaan uutena kanavana tai alus- 
tana vanhanmalliselle organisoitumiselle ja byroktaattiselle linjatyöskentelylle. Tällöin pe- 
rinteisestä omaa reviiriä ja toimintatapaa suojelevasta ”tiedonhillonnasta” tai sen suoranai- 
sesta panttaamisesta ei aidosti päästä joustavaan ja proaktiiviseen tiedonhallintaan sekä sen 
tehokkaaseen jakamiseen. Voidaan perustellusti kysyä, voidaanko tietoa ylipäätään johtaa 
perinteisillä valtionhallinnon kankeilla ja omaa tietoa suojelevilla menetelmillä? Tieto kulkee 
verkostojen kautta monella tavalla, hierarkkisessa linjaorganisaatiossa heikoimmillaan tar- 
kasti säädeltynä, byrokraattisena hallinto-operaationa. Juuti tällaisia organisaatioita ovat esi- 
merkiksi tiedustelutietoa tuottavat viranomaiset ja niiden toimintaa ohjaavat ministeriöt. 

Tietoperusteinen valmistelu tukee valtionhallintoa 


Tietopääoman hyödyntäminen edellyttää niin oppimisprosessien kehittämistä ja tiedon ja- 
lostamistaitojen omaksumista kuin uutta tietämyksellistä toimintakulttuuria. Valtionhallin- 
nossa on pyritty aktiivisesti kehittämään erityisesti tutkimukseen perustuvaa suunnittelua ja 
päätöksentekoa viime vuosikymmeninä. 


Viime vuosien megatrendiksi valtionhallinnossa on muodostunut tarve saada päätöksente- 
koa varten valmiiksi suodatettua yksinkertaista, johtopäätöksiltään yksiselitteistä ja suosi- 
tuksineen tiivistä tietoa, mutta samanaikaisesti tiedontuotanto erityisesti valtion sektoritut- 
kimuslaitosuudistuksen myötä on ohentunut, moninaistunut, epätieteellistynyt ja polarisoi- 
tunut. Valtioneuvostossa on kuitenkin määrätietoisesti pyritty lisäämään politiikan kannalta 
merkityksellisen tiedon muodostumista.” Valtiovarainministeriön vuonna 2012 julkaiseman 
Tiedolla johtamisen käsikirjan mukaan toiminnan tehokas kehittäminen on mahdollista 
vain, jos päätöksenteossa on käytettävissä oikeaa, luotettavaa, riittävän laadukasta ja ajanta- 
saista tietoa sekä omasta toiminnasta että toimintaympäristöstä. Tiedolla johtamisen tavoit- 
teet liittyvät vahvasti rationaalisen päätöksenteon ideaan ja turvallisuuskysymyksissä pää- 
töksentekijöiltä odotetaan erityistä rationaalisuutta. 


Valtioneuvoston tutkimus-, arviointi-, ennakointi- ja selvityssuunnitelmaa on toteutettu 
vuodesta 2014 lähtien. Sitä ennen valtioneuvostossa toimi ministeriöiden tutkimusyhteis- 
työtä edistämään perustettu sektoritutkimuksen neuvottelukunta. Se ei kuitenkaan onnistu- 
nut työssään toivotulla tavalla johtuen hallinnonalojen siilomaisesta rakenteesta, ristiintu- 
losohjauksen eli hallinnonalojen välisen tulostavoiteasetannan puutteesta, hallinnon kan- 
keudesta ja ministeriöiden välisistä valitettavista reviiritaisteluista. Tutkimuksen aitoa asiak- 
kuutta ei yksinkertaisesti kyetty välittämään tai laajentamaan hallinnonalojen välille riittä- 
vässä mitassa. Sittemmin ovat valtionhallinnon tietoperusteisen päätöksenteon kehittämi- 
sessä nousseet esille mm. lainsäädännön ja toiminnan yhteiskunnallisten vaikutusten arvi- 
ointi sekä taloutta ja tuloksellisuutta koskevien päätösten tietoperusta. Tavoitteena on ollut 
löytää poliittisesta päätöksenteosta tasapainoinen kokonaisuus tietoon perustuvana, tatio- 
naalisuuteen pyrkivinä valintoina ja arvojen allokointina. 


Eduskunnan vuonna 2019 säätämien sotilas- ja siviilitiedustelulakien myötä olisi mahdol- 
lista entisestään parantaa tiedon käyttöä erityisesti kansallisen turvallisuuden kysymyksissä, 
mutta mitään varsinaista uutta luovaa ajattelua tai prosessia ei ole ainakaan vielä olemassa 
uuden tiedon hyväksikäyttämiseksi. Toki tiedustelulainsäädännön myötä voidaan tehok- 
kaammin seurata turvallisuusympäristön kehitystä ja tuottaa tietoa ylimmän turvallisuuspo- 
liittisen johdon ja sotilaallisen päätöksenteon tueksi. Sotilastiedustelun tehtävänä on antaa 
ennakkovaroitus Suomeen kohdistuvasta sotilaallisesta uhkasta ja tukea muita viranomaisia. 
Uusien toimivaltuuksien mahdollistama tiedonhankinta parantaa joka tapauksessa merkit- 
tävästi sotilastiedusteluviranomaisen kykyä informoida ylintä valtiojohtoa Suomen turvalli- 
suusympäristössä tapahtuvista muutoksista. Sotilastiedusteluviranomaisen ja Suojelupolii- 
sin yhteistoiminta tiivistyy erityisesti tietoliikennetiedustelussa. Tiedon keräämisen ja analy- 
soinnin prosessi on eri tiedustelutoimijoissa hyvässä vaiheessa, mutta tiedustelutiedon asi- 
akkuutta ja siihen liittyvää tietojohtamista on vielä syytä ponnekkaasti kehittää. 


7 Kattava pohdinta tiedolla johtamisesta julkisella sektorilla löytyy esim. Virtanen & Stenvall & Rannisto (toim.) (2015). 

Tiedustelutiedon asiakkuuteen panostettava 


Nykyaikaisen tiedusteluanalyysin perustajana ja ensimmäisenä varsinaisena teoreetikkona 
pidetään Sherman Kentiä. Hän työskenteli pitkään mm. Yalen yliopiston historian profes- 
sorina sekä CIA:n Offie of National Estimates (ONE) johtajana. Kent korosti useasti tiedus- 
telutiedon ja sen asiakkaiden välistä yhteyttä ja erityisesti sitä työtä, jota yhteyden eteen on 
tehtävä: It is established as a result of a great deal of persistent continuous effort, and it is likely to 
disappear when the effort is relaxed?.8 


Kuten artikkelin alussa todettiin, tiedustelun kehässä (znre/hkeence cycle) ei päätöksentekijälle 
kuitenkaan ole varattu roolia. Ajatuksena taustalla on usein, että siinä vaiheessa kun tiedus- 
teluraportti on luovutettu päätöksentekijälle, on prosessi valmis.? Tosiasiassa tästä pitäisi 
alkaa uusi prosessi, jossa tietoa yhdistettäisiin ja käytettäisiin hyväksi päätöksenteossa, ehkä 
luotaisiin jopa toimintasuosituksia. Nimittäin ellei päätöksentekijä ole mukana tavalla tai 
toisella joko määrittelemässä, johtamassa tai miettimässä kysymyksenasetteluja, jää tiedus- 
telutieto kuitenkin helposti merkityksettömäksi. Olennaista on myös oikeiden kysymysten 
esittäminen. Jos esittää vääriä tai riittämättömästi pohdittuja kysymyksiä, saa silloin myös 
vääriä tai puolivillaisia vastauksia. 


Yleisellä tasolla onkin pantava merkille, että epämääräisesti muotoillut tiedustelun paino- 
pisteet tuottavat hyvin todennäköisesti epämääräisiä tuloksia. Yksittäisten analyysien anti 
jää vähäiseksi, jos tilaaja ei ymmärrä sitä kokonaisuutta, johon yksittäisten selvitysten mah- 
dollisesti kapea-alaiset tulokset antavat parhaimmillaankin vain osavastauksia. Niin ikään 
traditionaaliset rakenne- ja johtamismallit ovat olleet mekanistiseen ja byrokraattiseen or- 
ganisaatioon tarkoitettuja, ja nopeasti muuttuva informaatioyhteiskunta vaatii organisaati- 
oille ja niiden johtamiselle uuden määrittelyn ja konseptin. Organisaatioiden on oltava jous- 
tavampia ja tiedon liikuttava niin horisontaalisesti, vertikaalisesti kuin diagonaalisesti. Myös 
historiallisuus ja polkuriippuvuus aiheuttavat rajoitteita toimintaan: ”näin on aina ollut, tällä 
tavoin ja tällä samalla toimintatavalla tehty: eipä keikuteta venettä”. 


Vaikka tiedustelutoiminnan valvonta olisi hoidettu legalistis-byrokraattisessa hallintokult- 
tuutissa pieteetillä, on kahdensuuntainen luottamus (poliittisten) päätöksentekijöiden ja tie- 
dusteluorganisaatioiden välillä olennaista. Hyvin harvoin on kansainvälisestikään havaittu, 
että päätöksentekijät oma-aloitteisesti informoisivat tiedusteluyhteisölle omia näkemyksi- 
ään kansallisen turvallisuuden painopisteiden muutoksista tai pohtisivat samalla tavalla 
omia tiedontarpeitaan. Toisaalta tiedustelutoimijat eivät ole irrallisia muusta valtionhallin- 
nosta, jonka tehtävänä on toteuttaa kulloisenkin hallituksen politiikkaa. Tiedusteluanalyy- 
sien tekijöiden onkin varottava myös sellaisia raportteja, joissa johtopäätökset ovat sellaisia, 
joita kulloisenkin päätöksentekijän oletetaan haluavan kuulla. 


Tiedusteluorganisaatioiden on selvitettävä asiakkaiden muuttuvat odotukset. Lisäksi tulisi 
laatia strateginen suunnitelma siitä, kuinka palvella asiakkaita parhaiten. Tiedusteluanalyysin 
palvelut ja tiedon käyttäjien odotukset on realistisesti suhteutettava toisiinsa. Olennaista on 
dialogin, palautteen ja kanssakäymisen kehittäminen. On myös koko ajan pohdittava, onko 
nykyinen toiminta suunnattu selkeästi kansallisten turvallisuusintressien turvaamiseen ja 


8 Kent (1949), s. 180. 
? Lowenthal (2000), s. 120—131. 

ovatko resurssit riittävät niiden saavuttamiseen. Tehdäänkö tiedusteluanalyysissä oikeaa 
työtä oikeille tahoille oikea-aikaisesti? Tiedustelutiedon asiakkaiden ja tiedusteluanalyytikoi- 
den välisen aidon dialogin kehittäminen on myös olennaista. Usein käy niin, että tieduste- 
luanalyysin varsinaiset tekijät eivät koskaan tapaa henkilöitä, joille he raporttejaan kirjoitta- 
vat vaan ne toimitetaan suoraan paperiversioina tai tiedustelupalvelun /aison-toiminnan vä- 
lityksellä. Joskus kuitenkin tietoa ei syystä tai toisesta kerrota kaikille niille, jotka tietoa to- 
siasiallisesti tarvitsivat. Erityisesti haitalliseksi muodostuu tilanne, jos se olennainen valmis- 
telijataso, jonka tulisi valmistella päätöksenteonvaihtoehdot päättäjälle, ei saa kaikkea olen- 
naista tiedustelutietoa käyttöönsä. Tällaisissa tapauksissa tiedustelutieto menettää helposti 
merkityksensä, kun sitä ei kerrota kenellekään. 


Päätöksentekijöillä on olennainen rooli usealla eri tiedusteluprosessin tasolla. Selkeimmin 
se näkyy siinä, että tiedustelutiedon prioriteettien on oltava myös päätöksentekijöiden mää- 
rittelemään turvallisuuteen (ja politiikkaan) liittyviä prioriteetteja. Toisaalta on huomioitava, 
että vaikka jokin tietty kansalliseen turvallisuuteen mahdollisesti tulevaisuudessa liittyvä 
uhka, maantieteellinen alue, organisaatio tai toimija ei juuri nyt kiinnostaisi päätöksenteki- 
jää, on tiedusteluorganisaatiolla silti oltava valmius tiedon tuottamiseen teemoista, jotka 
eivät välttämättä ole kulloisellakin ajankohtaisella agendalla. Yllätyksiin ja ns. mustiin jout- 
seniinkin pitäisi pystyä jollakin tasolla varautumaan tai ainakin mukauttamaan toiminta äkil- 
lisesti ilmestyvien uusien ja yllättävienkin premissien mukaisesti. 

Tiedon keräämiseen tapoihin ei päätöksentekijä juurikaan vaikuta muutoin kuin resurssioh- 
jauksella. Tiedonkeruu muodostaakin yleensä merkittävän menoerän tiedusteluorganisaati- 
oille. Tällöin on tehtävä valintoja esimerkiksi sen suhteen, annetaanko resursseja juuri tällä 
hetkellä pinnalla olevien ajankohtaisten haasteiden selvittämiselle vai annetaanko niitä sa- 
malla tavalla myös perustietomassan, datan keräämiseen. Tiedusteluorganisaatio jättää har- 
voin vastaamatta poikkeuksellisiinkaan päätöksentekijöiden tietopyyntöihin. Ilman riittäviä 
resursseja ja osaamista tiedustelutieto voi niissä kysymyksissä jäädä valitettavan pintapuo- 
liseksi. 


Ristiriitaisten kansallisen turvallisuuden kysymysten esille nostaminen esimerkiksi tieduste- 
luanalyysin tai muun tiedon avulla voi aiheuttaa myös vastareaktioita tyyliin: ”tämä asia on 


7, 7 


jo päätetty”; ”kiitos tiedosta, mutta tässä asiassa ei ole turvallisuusongelmia”; ”tämä on tär- 
keämpää kuin joku epämääräinen tutrvallisuuskysymys”; ”ei pidä estää kehitystä tällä tavoin” 
jne. Jos esitetään huolenaiheita kansallisesta turvallisuudesta liittyen asiaan, joka on poliitti- 
sesti tärkeä tai arka ja ehkä jopa de facno päätetty, voi tieto pahimmassa tapauksessa kadota 


ns. mustaan aukkoon, eikä siitä kuulla sen koommin saatikka anneta palautetta. 


Tiedusteluanalyysin lopputuotteen osalta onkin muistettava, että päätöksentekijät usein toi- 
vovat näkevänsä lopputuotteita, jotka vahvistavat heidän omia näkemyksiään vallitsevista 
asiantiloista. Sinänsä siinä ei ole ongelmaa, ellei samalla pyritä aktiivisesti ja tietoisesti vält- 
tämään omien käsitysten tai kognition kanssa ristiriidassa olevaa tietoa. Tällöin voidaan pu- 
hua ns. vahvistusvinoumasta. Kotimaisessa turvallisuuskeskustelussa esimerkkeinä tällai- 
sesta vahvistusvinoumasta voitaneen käyttää esimerkiksi Nord Stream 2:n tai vaikkapa maa- 
hanmuuton turvallisuusvaikutuksiin liittyvää keskustelua. Jos kaasuputki on jo itseisar- 
vonomaisesti kannatettava eikä siinä uskota olevan taustalla esimerkiksi Venäjän tavoitteita 

käyttää sitä turvallisuuspolitiikkansa välineenä, ei tarvetta uhkakuvia maalailevalle tieduste- 
luanalyysille nähdä. Samoin jos maahanmuutto on lähinnä huoltosuhteen parantamista ja 
uusien osaajien saamista Suomeen, ei mahdollisia turvallisuushaasteita haluta sotkemaan 
kokonaiskuvaa. Tällöin asiantuntevakin viestinviejä voi ”joutua tapetuksi”. Hyvä on ehkä 
silti muistaa, että vanhan sanonnan mukaan pessimistinen tiedusteluanalyytikko ryhtyy vä- 
littömästi ruusun tuoksun haistaessaan etsimään missä hautajaiset pidetään. Tiedustelutie- 
don ydinosaaminen liittyykin nimenomaan uhkakuvien analysointiin eikä uusien mahdolli- 
suuksien etsimiseen eri yhteiskuntapolitiikan saroilla. 


Varsinkin suurvaltojen tiedustelutoimintaan liittyvässä narratiivissa, mutta myös laajem- 
minkin, on epäilty tiedusteluorganisaatioiden, kuten esimerkiksi Yhdysvaltojen CIA:n tai 
entisen Neuvostoliiton KGB:n, muodostuneen omiksi voimatekijöikseen, jotka manipuloi- 
vat päätöksentekijöitä ja toimivat taustalla tosiasiallisina vallanpitäjinä. Joskus asiasta käyte- 
tään termiä deep star, joka viittaa salaliittoteorianomaisesti siihen mahdollisuuteen, että de- 
mokraattisesti valitun hallinnon sisällä olisi tosiasiallisena vallankäyttäjänä tiedusteluorgani- 
saatioiden ja muiden turvallisuusviranomaisten muodostama oma päätöksentekokoneis- 
to!0, Historioitsija Walter Lagueurin mukaan tämä on kuitenkin harhakäsitys. Suurempana 
ongelmana kuin että tiedusteluorganisaatiot olisivat tosiasiassa jonkinlaisia salaisia hallitus- 
vallan käyttäjiä, näkee Lagueur sen, että päättäjät eivät luota tiedusteluorganisaatioihin tai 
jättävät niiden tuottamat tiedot huomiotta.!! Perinpohjaisessa analyysissään asiantuntijaval- 
lasta Yhdysvaltain hallinnosta Koppl toteaa, että deep state on todellinen ilmiö, mutta ky- 
seessä ei ole yhtenäinen hallinnon sisäinen toimijajoukko, jolla edes välttämättä olisi yhteisiä 
tavoitteita. Esimerkiksi FBI:n ja CIA:n välinen kilpailuasetelma on jo viihdeteollisuudenkin 
usein esille tuoma klisee. Sen toimintaan kuitenkin liittyy salailu (koska kansallinen turval- 
lisuus sitä ”vaatii”) ja pyrkimys vallankäyttöön. Mistään Suuresta Salaliitosta ei kuitenkaan 
ole kyse.!? 


On silti selvää, että politiikan ja tiedustelutiedon välisessä liittymäpinnassa testataan ylipää- 
tään tiedustelutoiminnan merkitys. Jos poliittinen päättäjä ei koe tarvitsevansa tieduste- 
luanalyysiä päätöksentekonsa tueksi, ei analyysillä silloin luonnollisesti ole käyttöä. Täytyy 
myös muistaa, että tiedustelutieto on vain yksi päätöksentekijän tiedonlähteistä ja määrälli- 
sesti todennäköisesti niitä pienimpiä. Kyse on paljon myös eroista tiedustelu- ja politiikka- 
kulttuurien välillä. Poliitikkojen työnä on etsiä mahdollisuuksia ja tiedusteluorganisaatioi- 
den puolestaan uhkia. Päätöksentekijöiden suhtautumisessa tiedustelutoimintaan keskeinen 
tekijä on ymmärryksen taso tiedustelutoiminnan mahdollisuuksista, mutta toisaalta myös 
sen rajoitteista. Poliittiset päätöksentekijät myös helposti jättävät huomiotta tiedustelura- 
portit, jos niissä ei ole selkeitä ajatuksia toimenpidesuosituksiksi vaikka niitä tosiallisesti 
äärimmäisen harvoin edes erikseen pyydetään.!3 


10 Foreign Affairs (2017). 

"1 Lagueur (1985), s. 3. 

12 Koppl (2018), s. 221-237. 

'3 McLaughlin, John: Serving the National Policymaker, teoksessa George & Bruce (2008) (toim.), s. 72-81. 

Analyysin ja asiakkuuden välinen yhteys olennaista 


Olennaista on lisätä vastavuoroista ymmärtystä niin tiedusteluanalyysistä kuin poliittisen 
päätöksenteon kulloisistakin prioriteeteista. Hyväkin tiedusteluanalyysi voi vaikuttaa naii- 
vilta, abstraktilta tai tietämättömältä tai vähintäänkin tarpeettomalta, jos siinä ei ole ymmätr- 
retty oikein huomioida kulloistakin päätöksenteon ongelmatiikkaa. Poliittiset päätöksente- 
kijät haluavat myös usein sellaista, mitä tiedusteluorganisaatiot eivät aina kykene tarjoa- 
maan: varmaa tietoa ja vastauksia yksittäisiin kysymyksiin. Tiedustelutoiminnan lopputuote 
on kuitenkin usein analyysi, jossa tarjotaan trendinomaista tietoa ja parhaimmillaan myös 
vaihtoehtoisia kehityskulkuja. 


Jos tiedusteluorganisaatiot ja muut tiedontuottajat pyrkivät yhdistelemään keskenään tieto- 
jaan ja analyysiään eri teemoista konsensuksen hengessä jo ennen kuin ne saavuttavat pää- 
töksentekijän, voi varovaisuus osua myös omaan nilkkaan. Tällöin tavoitteena voi olla esi- 
merkiksi pyrkimys sellaiseen ajattelun särmät hiovaan analyysiin, joka voi jäädä niin yleiselle 
tasolle tai niin kantaa ottamattomaksi, että sen käyttökelpoisuus laskee. Ennemmin kuin 
hämärtää ja muokata yhteismitallisemmiksi eri johtopäätöksiä, tulisi eri tiedontuottajien ko- 
rostaa erilaisia mahdollisia, perusteltuja kehityskulkuja ja niiden seurauksia. 


Päätöksentekopuolella on pyritty kehittämään asiakkuutta ja kanssakäymistä tiedustelutoi- 
mijoiden kanssa suunnittelemalla erilaisia muodollisia prosesseja, joiden avulla luodaan lis- 
tauksia tiedontarpeista. Ne ovat varsin tarpeellisia, mutta eivät kuitenkaan riittäviä tiedus- 
teluanalyysin ohjaamiseksi. Listauksista tulee helposti staattisia, byrokraattisen prosessin tu- 
loksia ja kaikki mahdolliset turvallisuuskysymykset kattavia, jolloin niiden aidosti priori- 
soiva ja ajassa elävä tavoiteltu ohjaustunktio voi jäädä vähäiseksi. Tarpeen olisi kuitenkin 
löytää tapa tuottaa analyysiä myös sellaisista kansallista turvallisuutta uhkaavista tekijöistä 
ja kehityskuluista, jotka eivät vielä ole ehtineet päätöksentekijöiden agendalle. Käytännössä 
tarpeen olisi kouluttaa sekä poliittisia päätöksentekijöitä että tiedusteluanalyytikoita tois- 
tensa tarpeista, rajoitteista ja kyvyistä madallettaessa muuria kahden erilaisen kulttuurin vä- 
1illä.!* 


Majchrzak on hahmotellut tehokkaan uuden tiedon välittymisen edellytyksiä kommunikoi- 
taessa uutta tietoa päätöksentekijöille. Hänen mukaansa pitää ensinnäkin tehdä tiedontuot- 
tajan omat määritelmät ja kieli ymmärrettäviksi. Toiseksi on tunnistettava, milloin yksityis- 
kohdat tulisi selittää erikseen. Kolmanneksi on suunniteltava raportointi ja tiedon välittä- 
minen siten, että lukija- tai kuulijakuntakunta ei tunne olevansa tilanteessa ymmärryksen 
osalta selkeästi alemmalla tasolla, jolloin helposti niin mielenkiinto asiaa kohtaan kuin ar- 
vostus kirjoittajaa kohtaan voi laskea.!5 Asian voi myös ilmaista periaatteella, jonka mukaan 
neuvoja neuvoo ja päättäjä päättää.!6 Joskus kuulee tiedusteluanalyytikkopiireissä puhutta- 
van puolivakavasti myös ns. KISS-periaatteesta (Keep I? Simple for the Stupid). Käytännössä 
kuitenkin kyse on ennen kaikkea tiedustelutiedon tuottajan ammattitaidosta tuoda analyy- 
sinsä oikeassa muodossa oikealle yleisölle. 


14 Steinberg, James B.: The Policymaker's Perspective: Transparency and Partnership, teoksessa George & Bruce 
(2008) (toim.), s. 82—90. 

15 Majchrzak (1986), s. 95. 

16 Raivio (2019), s. 81. 

Ideaalitilanteessa päätöksentekijöiden ja tiedusteluyhteisön välinen suhde on symbiootti- 
nen: päätöksentekijöiden luottamus tiedustelutietoon päätöksentekonsa pohjana on tiedus- 
teluyhteisön olemassaolon oikeutus. Tällöin ei toki ole kyse tasaveroisesta suhteesta: tie- 
dusteluorganisaatiot ovat riippuvaisia poliittisesta päätöksentekokoneistosta eikä tieduste- 
lua toimintona olisi edes olemassa ilman poliittista ja parlamentaarista hyväksyntää. Tässä 
yhteydessä on hyvä myös muistaa, milloin tiedusteluanalyysi on arvokkaimmillaan: juuri 
silloin kun pyritään sekä informaation puutteesta johtuvan epävarmuuden vähentämiseen 
että informaation paljoudesta ja/tai toimintatilanteen monimutkaisuudesta syntyvän moni- 
tulkintaisuuden hallintaan. 


Enemmän tiedustelutietoa ei tarkoitakaan parempaa tiedustelutietoa. Informaation ylitar- 
jonta on päinvastoin digitalisoituneessa yhteiskunnassa korostanut erityisesti tiiviin ja ana- 
lysoidun tietoformaatin merkitystä. Perinteistä tiedusteluprosessia on leimannut keskitetty 
suunnittelu, hierarkkiset johtosuhteet sekä muodolliset prosessit, jolla myös informaation 
ylitarjontaa pyrittiin välttämään. Joustavammat ja desentralisoidummat verkostot toimisivat 
nykypäivänä todennäköisesti paremmin tiedustelutiedon johtamisen tukena. 


Toinen kysymys on se, onko poliittisesti hyväksyttävää käyttää tiedustelutietoa omien val- 
tion etujen ajamiseen vai ainoastaan suojautumiseen kansallisen turvallisuuden uhkia vas- 
taan?Suurvallat ja monet muutkin isot valtiot ovat aina käyttäneet tiedusteluorganisaatioita 
myös omien kansallisten etujensa ajamiseen. Tiedustelutietoa on käytetty niin ulkomaan- 
kaupan tukena, valtion tieteellis-teknisen osaamisen kehittämisessä kuin toisen osapuolen 
kantojen selvittämisenä etukäteen ennen valtioiden välisiä poliittisia- tai talousneuvotte- 
luita. Pienen valtion työkalupakkiin tällainen toiminta on harvoin kuulunut, mutta esimer- 
kiksi Ruotsissa vallitsi varsinkin kylmän sodan aikana kiinteä yhteys tiedustelutoiminnan ja 
ruotsalaisen puolustusteollisuuden välillä. Isossa-Britanniassa toimiva tiedustelutoimintaa 
koordinoiva elin, Joint Intelligence Council”, laatii vuosittaiset tiedusteluanalyysin prioriteetit 
hallituksen hyväksyttäväksi perustuen kansallisen turvallisuuden strategisiin tavoitteisiin. 
Näitä ovat mm. kansalaisten suojelu erilaisilta uhkilta, erityisesti vakoilulta ja terrorismilta, 
mutta myös maan puolustus- ja ulkopoliittisten intressien sekä valtion taloudellisen hyvin- 
voinnin edistäminen. 


Tässä yhteydessä on hyvä myös pohtia, minkä tiedon kanssa tiedustelu kilpailee? Päätök- 
sentekijät saavat päivittäin käyttöönsä erilaisia mediakatsauksia sekä viranomaisten tuotta- 
mia muistioita ja keskusteluraportteja, mutta niiden merkitystä on usein vaikea arvioida. 
Media voi nostaa jonkun sinänsä kansallisen turvallisuuden kannalta merkityksettömän 
asian — mutta julkisuutta kiinnostavan teeman — nopeastikin julkiseen keskusteluun, ja ana- 
lyyttinen tiedustelutieto voi silloin seurata jälkijunassa. Tällöin korostuu eräs tiedusteluana- 
lyysin keskeinen tavoite: ymmärryksen lisääminen päättäjien keskuudessa syvällisen tiedus- 
teluanalyysin keinoin kansalliseen turvallisuuteen liittyvistä keskeisistä kysymyksistä. Tällöin 
päätöksentekijöillä on jo uusien teemojen noustessa mediajulkisuuteen näkemys mahdolli- 
sen turvallisuushaasteen merkittävyydestä. 


7 Ison-Britannian tiedustelutoiminnan koordinaatiosta ks. https://www.gov.uk/government/groups/joint-intelli- 
gence-organisation. 

Poliittiset päätöksentekijät haluavat usein selkeitä vastauksia ja esityksiä toiminnaksi. Tie- 
dusteluanalyytikot sen sijaan ovat usein varsin varovaisia lopputuotteissaan ottaen huomi- 
oon useita eri asioiden kehityskulkuihin vaikuttavia tekijöitä. On myös muistettava, että 
tiedusteluanalyysi on akateemisessa mielessä lähellä yhteiskuntatieteitä, joissa puhetapakin 
on abstraktimpi ja teoreettisempi kuin poliittisten päätöksentekijöiden tavanomainen dis- 
kurssi. Ehkä suurempi ongelma on kuitenkin varsinkin suomalaisessa keskusteluperinteessä 
konsensushakuisuus. Tällöin eri tiedustelu- ja muuta tietoa tuottavat viranomaistahot pyt- 
kivät saamaan aikaan yhteisen näkemyksen esimerkiksi sellaisesta monitahoisesta toimijasta 
kuin Venäjä. Tuloksena voi olla pahimmassa tapauksessa vain yksi totuus, jota eivät muut 
toimijat kykene helposti omalla tiedollaan haastamaan. 


Laajempi kysymys onkin sitten tiedusteluanalyysin asemointi politisoitumisen ja irrelevans- 
sin välimaastossa. Paradoksi voikin löytyä siitä, että tiedustelutiedon tulisi palvella poliittisia 
päätöksentekijöitä, mutta samalla välttää tiedon politisoituminen. Ääritapauksissa tieduste- 
lutietoa voidaan pyrkiä teoriassa myös manipuloimaan, jotta se vastaisi kulloisiakin poliitti- 


sia preferenssejä. 


Rovner'$ on tuonut esille kolmenlaisia tiedustelutiedon politisoitumiseen liittyviä kehitys- 
kulkuja. Tiedusteluanalyysin johdon ollessa läheisessä työskentelysuhteessa poliittisten 
päättäjien kanssa, syntyy henkilökohtaista kanssakäymistä, jolloin objektiivisuus voi olla 
vaarassa. Samoin jos tiedusteluorganisaatiot on hallinnollisesti sijoitettu lähelle poliittista 
päätöksentekokoneistoa, voi tiedustelutoimija oma-aloitteisesti ryhtyä liiaksi tukemaan kul- 
loinkin valittuja poliittisia päämääriä tai vastaavasti poliittisen päätöksentekijän kiusaus ns. 
poliittiseen ohjaukseen voi muodostua liian suureksi. Kolmas politisoitumisen lähde voi 
muodostua organisatorisesta riippuvuudesta. Siinä taustalla on ajatus, jonka mukaan orga- 
nisaatiot pyrkivät hankkimaan resursseja, autonomiaa ja vaikutusvaltaa ja ovat niissä asi- 
oissa päätöksentekijöistä riippuvaisia. Toki päätöksentekijätkin voivat käyttää julkisuudessa 
hyväkseen saamaansa tiedustelutietoa vetoamalla tietävänsä jostain asiasta huomattavasti 
tavallista kansaa tai muita päätöksentekijöitä enemmän ilman tarvetta olla erityisen yksityis- 
kohtaisia sanomisissaan. 


Treverton on puolestaan määritellyt viisi erilaista tiedustelutiedon politisoitumisen muo- 
toa.!? Ensimmäisenä (ja harvinaisimpana muotona) on suota poliittinen painostus, jossa 
poliittiset päätöksentekijät pyrkivät vaikuttamaan suoraan tiedusteluanalyysin johtopäätök- 
siin. Toisena on ”virallinen totuus”, jonka vastaisia näkemyksiä ei kannusteta tuomaan 
esille. Kyseessä on tavallaan myös yksi vahvistusvinouman muoto. Kolmantena on ns. kir- 
sikanpoiminta, jossa tiedustelumateriaalista otetaan huomioon vain jo valittuja politiikka- 
toimia tukevat analyysit. Neljänneksi mainitaan tiedustelukysymysten asettelu sellaiseen 
muotoon, että ne jo ohjaavat vastausta?. Viidentenä listalla on tiedustelun ja päätöksenteon 
jaettu yhteinen, voimakas, jopa muuttumaton näkemys asiaintilasta. Sen korjaaminen onkin 
jo varsin haastavaa, sillä näkemysten muuttaminen vaatisi joko merkittävää uutta tietoa tai 
tietoista vastakkaista argumentointia. Suurempana ongelmana kuin tiedon politisoituminen 


18 Rovner (2011), s. 8—17. 

19 Treverton, Gregory F.: Intelligence Analysis: Between ”Politicization” and Irrelevance, teoksessa George & Bruce 
(2008) (toim.), s. 91—104. 

% Samanlaista ongelmatiikkaa esiintyy myös aika ajoin mielipidekyselyissä, joissa kysyjä (usein media tai kaupallinen 
toimija) pyrkii kysymyksenasettelulla rajaamaan vastaukset toivottuihin tuloksiin. 

voidaan kuitenkin nähdä tiedon irrelevanssi päätöksenteon tukena. Mitä korkeammalle po- 
liittisessa päätöksentekohierarkiassa mennään, sitä suurempana ongelmana on tiedustelu- 
tiedon käyttämättömyys kuin sen väärinkäyttö. 


Kotimaisen tiedustelutiedon asiakkuus valinkauhassa 


Suomessa eduskunnan säätämien uusien tiedustelulakien myötä on syytä esittää kysymys, 
ketkä ovat tiedustelutiedon asiakkaita? Keitä tiedustelutieto palvelee? Miten tiedustelutietoa 
käytetään hyväksi? Miten tiedustelun tarpeet määritellään? 


Suomessa sekä siviili- että sotilastiedustelulainsäädäntöä valmisteltaessa kiinnitettiin suur- 
piirteisemmän kodifikaation sijasta erityistä huomiota mahdollisten tilanteiden ja yksityis- 
kohtien huomioimiseen sekä varsinkin laillisuus- ja parlamentaariseen valvontaan. Lakipa- 
ketissa esitetty tietoliikennetiedustelu on hakuehtoihin perustuvaa, mahdollisimman koh- 
dennettua sekä rajattua ja edellyttää aina tuomioistuimen lupaa kiiretilanteita lukuun otta- 
matta. Tiedustelutoiminnan laillisuusvalvonnasta huolehtii uusi laillisuusviranomainen, tie- 
dusteluvaltuutettu. Siviilitiedustelun sisäisestä valvonnasta vastaa sisäministeriö ja sotilas- 
tiedustelun puolustusministeriö. Parlamentaarisesta valvonnasta huolehtii eduskuntaan pe- 
rustettu uusi tiedusteluvalvontavaliokunta. Näin tiedustelutoiminnan valvonnasta on saatu 
varsin kattava ja laaja kokonaisuus?!, mutta saadun tiedustelutiedon käyttämisen pohtimi- 
seen on nähty tiedustelun uusia toimivaltuuksia kehitettäessä huomattavasti vähemmän vai- 
vaa. 


Parlamentaarisessa valvonnassa voidaan laajemmin tarkastella tiedustelutoiminnan tarkoi- 
tuksenmukaisuutta, painopisteitä ja tehokkuutta, mutta siinä ei määritellä selkeää päätök- 
senteon asiakkuutta. Tiedustelutiedon asiakkaat voivat olla esimerkiksi valtiojohtoa, siviili- 
turvallisuusviranomaisia, Puolustusvoimien johtoa tai poliittisia päättäjiä. Miten oikea tieto 
saavuttaa oikeassa muodossaan oikeat asiakkaat, miten tiedustelutietoa voidaan aidosti 
käyttää päätöksenteon tukena ja minkälaisissa tilanteissa, on kuitenkin ainakin jossakin mää- 
rin vielä kehitteillä oleva kokonaisuus. 


Suomessa on varsin toimiva kokonaisturvallisuuden konsepti, mihin liittyvää työskentelyä 
koordinoidaan Turvallisuuskomiteasta käsin.? Komitea on kokonaisturvallisuuteen liittyvä 
ennakoivan varautumisen pysyvä ja laajapohjainen yhteistoimintaelin, joka avustaa valtio- 
neuvostoa ja ministeriöitä laajoissa kokonaisturvallisuuteen liittyvissä asioissa. Komitea 
seuraa Suomen turvallisuusympäristön ja yhteiskunnan kehitystä sekä sovittaa yhteen ko- 
konaisturvallisuuteen liittyvää ennakoivaa varautumista. Jos kuitenkin katsotaan ns. kovan 
turvallisuuden, kansallisen turvallisuuden, näkökulmasta sitä, miten tiedustelutietoa tulisi 
käyttää tai määrittää sen painopisteitä, muodostuu kuva valtionhallinnossa huomattavasti 
monimutkaisemmaksi. 


21 PNE 1/2018 vp. 
2 Turvallisuuskomitean tehtävistä ja toiminnan periaatteista säädetään valtioneuvoston asetuksessa Turvallisuuskomi- 
teasta (77/2013). 

Eduskunnassa tiedusteluvalvontavaliokunta on keskeinen tiedustelutoiminnan parlamen- 
taarisen valvonnan elin, jolla on myös mahdollisuuksia omalta osaltaan vaikuttaa tieduste- 
lutoiminnan päämääriin. Se edellyttää kuitenkin läheistä yhteistyötä paitsi Suojelupoliisin ja 
sotilastiedustelun kanssa, myös hallituksen keskeisten ”turvallisuusministeriöiden” kuten 
puolustus-, ulko- ja sisäministeriöiden kanssa. Eduskunnassakin on kansallisen turvallisuu- 
den käsittely varsin fragmentoitunutta. Tietoa turvallisuuskysymyksiin liittyvän lainsäädän- 
tötuen tueksi tarvitsevat erityisesti suuri valiokunta EU-asioissa, puolustusvaliokunta puo- 
lustuspolitiikassa, ulkoasiainvaliokunta ulko- ja turvallisuuspolitiikassa sekä hallintovalio- 
kunta sisäisen turvallisuuden kysymyksissä. Lukuisat muutkin valiokunnat voivat käsitellä 
asioita, joihin sisältyy kansallisen turvallisuuden kysymyksiä tietoyhteiskunnan yhä digitali- 
soituessa ja samalla yhteiskunnan haavoittuvuuksien lisääntyessä alueille, joista vastaavat 
viranomaiset, jotka eivät pääsääntöisesti vastaa turvallisuuskysymyksistä. Pääsääntöisesti 
tiedustelutieto ei salattavuussyistä kuitenkaan tavoita eduskunnan valiokuntia. 


Turvallisuudesta ja puolustuksesta vastaavien ministeriöiden lisäksi kansallista turvallisuutta 
koordinoivia elimiä hyödyttäisi myös merkittävästi niin siviili- kuin sotilaspuolenkin tiedus- 
telutiedon saaminen. Näitäkin toimijoita on useita, joista mainittakoon Turvallisuuskomitea 
ja sen sihteeristö, Kyberturvallisuuskeskus, valtioneuvoston tilannekeskus ja Huoltovar- 
muuskeskus, joiden lisäksi on olemassa myös useita muita turvallisuusviranomaisten kah- 
den- ja monenvälisiä yhteistyöfoorumeita. 


Tiedustelutoiminnan asiakkuutta ja tiedustelutoiminnan suuntaamista varten on valtioneu- 
vostossa perustettu tiedustelun ja tilannekuvan koordinaatioryhmä. Siinä jäseninä ovat ta- 
savallan presidentin, valtioneuvoston kanslian, ulkoasiainministeriön, sisäministeriön ja 
puolustusministeriön kansliapäälliköt sekä Suojelupoliisin päällikkö ja pääesikunnan tiedus- 
telupäällikkö. Kansainvälisestä näkökulmasta hieman tavanomaisesta poikkeavana voidaan 
kokoonpanossa pitää sitä, että asiakastyhmässä ovat edustettuina myös tiedustelutiedon 
tuottajat ikään kuin ohjaamassa omaa toimintaansa. Ajatuksena toki on, että tasavallan pre- 
sidentin (käytännössä aina) johtama ja ulkoministeriön sihteeröimä ulko- ja turvallisuuspo- 
liittinen ministerivaliokunta (TP-UTVA) toimisi jonkinlaisena valtioneuvostotason koordi- 
naatioelimenä. Vaikka TP-UTVA:n kokouksiin voi tarvittaessa osallistua esimerkiksi sisä- 
ministeri, on valiokunnan toimiala kuitenkin ulko- ja turvallisuuspolitiikassa ja ulkoisen tur- 
vallisuuden kysymyksissä, eikä laajasti ottaen kansallisessa turvallisuudessa, josta vastaavat 
muut valtioneuvoston osat joko päätoimisesti tai sitten turvallisuuskysymyksiä vain ajoittain 
sivuavat hallinnonalat omaan päärooliinsa liittyen — tiedostaen tai tiedostamattaan. 


Kansallisen turvallisuuden fokus on monesti muualla kuin perinteisessä ulko- ja turvalli- 
suuspolitiikassa. Jos tarkastellaan turvallisuuskäsityksen muutosta viime vuosina, on lähes 
kyllästymiseen asti todettu sisäisen ja ulkoisen turvallisuuden rajan hämärtyneen samoin 
kuin niihin liittyvien kansallisten tai kansainvälisten torjuntakeinojen. Kokonaisturvallisuu- 
den konseptistakin on tullut koko valtioneuvostossa yleisesti hyväksytty lähestymistapa yh- 

teiskunnan elintärkeiden toimintojen turvaamiseksi. Esimerkiksi Yhdysvaltain tiedustelu- 
strategiassa? kuvattu tiedustelun toimintaympäristö on huomattavasti laajempi kuin TP- 
UTVA:n toimiala. 


Hallituksessa ei tällä hetkellä ole nimenomaisesti tiedustelutoimintaan tai kansalliseen tur- 
vallisuuteen keskittynyttä ministerityöryhmää. EU-ministerivaliokunta käsittelee turvalli- 
suus- ja puolustuskysymyksiä EU-kontekstissa. Oikeusvaltion kehittämisen ja sisäisen tur- 
vallisuuden ministerityöryhmä käsittelee pääasiassa sisä- ja oikeusministeriön toimintaan 
liittyviä konkreettisia kysymyksiä. Satunnaisesti kokoontuva Venäjä-ministeriryhmä voi ta- 
savallan presidentin johdolla teoriassa käsitellä myös turvallisuuskysymyksiä, vaikka näin 
varsin harvoin todennäköisesti tapahtuukaan. Voidaan perustellusti kysyä tulisiko valtio- 
neuvoston perustaa erityinen kansallisen turvallisuuden ministerityhmä? Samalla se voisi 
vastata kansallisen turvallisuuden uhka-arviosta ja sen perusteella koordinoida poliittisella 
tasolla myös tiedustelutoimintaan liittyviä kysymyksenasetteluita ja arvioida tavoitteiden to- 
teutumista sekä tiedusteluanalyysin laatua. Oikeuskansleri Tuomas Pöysti on puolestaan 
Paasikivi-seurassa pitämässään esityksessä pohtinut ministeritasoisen uuden foorumin, tur- 
vallisuusneuvoston tarpeellisuutta?. Neuvosto toimisi hänen ajattelunsa mukaan mm. vuo- 
rovaikutuksen foorumina strategisissa ja pidemmän aikavälin kysymyksissä. Pohdinta tee- 
masta on jatkokeskustelun arvoinen. 


Sisäministeriössä on tiedustelulainsäädännön valmistelun yhteydessä määritelty tiedustelu- 
tiedon käyttötarpeita ja asiakkuuden kehittämistä. Tiedustelutietoa on tarkoitus käyttää 
ensisijaisesti: 1) kansallisen turvallisuuden suojaamiseksi, 2) valtion strategisen päätöksen- 
teon tukena, 3) eri turvallisuustoimijoiden varautumisen ja toiminnan suunnittelun tukena 
ja 4) jatkotiedonhankintaa suuntaavana. Tiedustelutiedon asiakkaat eri ministeriöissä ja 
muissa valtiollisissa toimijoissa voisivat myös asettaa tiedonhankintaprioriteetteja sovituin 
aikavälein. Siviilitiedustelutoiminnan kehittämisessä nähdään tärkeänä luoda myös raken- 
teellinen yhteistyötaso käsittelemään kansallisen turvallisuuden tilannekuvaa ja sovittamaan 
yhteen tiedonhankintaprioriteetteja. Samalla tulee määritellä yleiset ja toimijakohtaiset pro- 
sessit siviilitiedustelun asiakkuudelle ja kumppanuudelle. 


Sisäministeriön raportissa todetaan myös keskeinen tietojohtamiseen liittyvä seikka. Jotta 
tiedonhankintaprioriteeteilla määritellyistä asioista saadaan se tieto, joka on merkitykselli- 
sintä valtioneuvosto- ja ministeriötasolla, edellyttää se ministeriöltä voimavaroja analysoida 
raporttien politiikkavaikutuksia, antaa palautetta ja tehdä jatkokysymyksiä.?6 Tämänkaltai- 
nen toiminta tulisi olla sisäänrakennettuna ja siihen liittyvät prosessit kuvattuina myös puo- 
lustusministeriössä ja ehkä myös ulkoministeriössä, joka on tosiasiassa myös merkittävä 
tiedustelun kaltaisen tiedon tuottaja valtioneuvostossa. 


Suojelupoliisin tiedonhankinnan painopiste puolestaan siirtyy varhaisempaan vaiheeseen, 
jotta kansallisen turvallisuuden uhkat voidaan havaita ja niihin reagoida nykyistä aiemmin. 


2 National Intelligence Strategy of the United States of America 2019. Strategiassa kuvataan tiedustelutoiminnan koh- 
teiksi varsin laaja kokonaisuus, mm. perinteiset sotilaalliset uhat; avaruuteen, kybetiin, tekoälyyn ja disruptiivisiin tek- 
nologioihin liittyvät kysymykset; erilainen tiedon väärinkäyttö sekä maahanmuuttoon, kaupungistumiseen ja ääriliik- 
keiden kuten terroristien toimintaan liittyvät tutvallisuusuhat. 

A Pöysti (2019). 

5 Sisäministeriö (2017). 

% Sisäministeriö (2017). 

Siviilitiedustelun avulla voidaan hankkia tietoa esimerkiksi terrorismista, ulkomaisesta tie- 
dustelutoiminnasta, suuren ihmismäärän henkeä tai terveyttä taikka yhteiskunnan elintär- 
keitä toimintoja uhkaavasta toiminnasta ja yhteiskuntajärjestystä uhkaavasta kansainväli- 
sestä järjestäytyneestä rikollisuudesta. Sotilastiedustelun analyysin tehtävänä on puolestaan 
tuottaa ylimmän valtiojohdon päätöksenteon tueksi tietoa Suomen turvallisuusympäris- 
tössä tapahtuvasta sotilaallisesta toiminnasta ja ääritapauksessa antaa ennakkovaroituksen 
Suomeen kohdistuvasta sotilaallisesta uhkasta. 


Kansallisen turvallisuuden uhkamäärittely ei kuitenkaan voi koskaan olla kaiken kattava. Jo 
nyt voidaan nähdä valtioiden vaikuttamispyrkimyksiä oman valtansa lisäämiseksi esimer- 
kiksi energia- ja kauppapolitiikan, investointien tai erilaisten huipputeknologioiden avulla. 
Uusilla ja muuttuvilla agendoilla korostuvat niin tiedustelutiedon tuottajien uudistuva osaa- 
minen kuin poliittisten päättäjien näkemyksellisyys ja näiden kahden ryhmän välinen kiinteä 
vuorovaikutus. Disruptiivisten teknologioiden kasvava merkitys myös turvallisuuspoliitti- 
sessa päätöksenteossa on tuonut ne myös pysyvästi tiedustelutoiminnan agendalle. 


Hierarkkisten turvallisuusorganisaatioiden tuottaman tiedon joustavaa välittymistä tarvitsi- 
joille on pyritty parantamaan esimerkiksi ns. fsion centereitä perustamalla. Tällöin eri tiedon- 
tuottajien tiedot kootaan yhteen, analysoidaan ja muokataan tarvitsijoille samassa paikassa. 
Niin julkisen tiedon (OSINT, Open Source Intelligence) kuin muun tiedustelutiedon, tut- 
kitun tiedon ja muun viranomaistiedon on kohdattava pisteessä, jossa tiedon merkitys ku- 
muloituu ja analyysi syventyy. Toisaalta haasteena on jo aikaisemmin mainittu konsensuk- 
sen ongelma, jossa pyritään samankaltaiseen näkemykseen häivyttämällä valtavirrasta poik- 
keavia näkemyksiä. Joka tapauksessa nykyhetken tilanne on yksinkertaistettuna sellainen, 
jossa viranomaisilla on suhteellisen hyvin kehittynyt toimintatapa operatiivisen, reaaliaikai- 
sen ja reaktiivisen tilannekuvan tuottamiseen, mutta tekemistä on vielä strategisen, enna- 
koivan ja proaktiivisen tilannetietoisuuden analyysin tuottamisessa. 


Kohti koordinaation tehostamista ja uusia prtofessioita 


Hallinto- ja johtamistieteilijä Peter Drucker on todennut osuvasti: ”Vain kolme asiaa sujuu 
organisaatiossa luonnostaan: konflikti, sekaannus ja alisuoritus. Kaikki muu vaatii johta- 
mista.” Tämä pätee erityisesti tietojohtamiseen ja tiedolla johtamiseen, jotka eivät tule toi- 
mimaan ilman, että ne olisivat kiinteästi sisäänrakennettuina organisaation kokonaisjohta- 
miseen. Julkishallinnossa haasteeksi muodostuvat erityisesti tietojohtamiseen soveltumaton 
linjaorganisaatio, ylimmän johdon aito sitoutuminen tiedolla johtamiseen sekä uudet osaa- 
mishaasteet niin asiantuntijoille kuin johdolle. Koska tiedustelutoiminta on kansallisen tur- 
vallisuuden ytimessä tapahtuvaa viranomaistoimintaa, tulisi asiakkuuden osalta yhä kehittää 
poliittisten päättäjien roolia. 


Poliittisella tasolla TP-UTVA on tällä hetkellä se kokoonpano, jossa tiedustelutoiminnan 
prioriteetteja mietitään. Turvallisuuden toimintaympäristön muututtua ja muuttuessa jatku- 
vasti sekä laajentuessa ulko- ja turvallisuuspolitiikasta kansalliseen turvallisuuteen tulisi kui- 
tenkin vakavasti pohtia, tarvittaisiinko myös kansallisen turvallisuuden ministeriryhmää. 
Siinä olisivat edustettuina keskeiset kansallista- ja kokonaistutvallisuutta johtavat ministerit, 
ja toiminnan fokus olisi nimenomaisesti kansallisessa turvallisuudessa, ei Suomen ulkosuh- 


71 


teissa kuten TP-UTVA:ssa. Valmisteleva sihteeristö voisi olla toisin kuin muissa ministeri- 
ryhmissä myös selkeästi poikkihallinnollinen. Eduskunnassa tiedusteluvalvontavaliokunta 
saisi samalla selkeän kumppanin tiedustelutoiminnan kehittämiseen liittyvissä asioissa ja 
senkin toiminnassa mahdollistuisi valvontafunktion lisäksi ehkä nykyistä paremmin tiedus- 
telutoiminnan suuntaaminen, sisällöt ja toiminnan arviointi. 


Lisäksi julkishallinnon kansalliseen turvallisuuteen liittyvän päätöksenteon tulee pystyä rea- 
goimaan nopeasti muuttuviin tilanteisiin. Jo kerättyä ja luokiteltua informaatiota tulee pys- 
tyä soveltamaan ja prosessoimaan siten, että se tarjoaa erilaisia vaihtoehtoja analyysin hyö- 
dyntäjille sekä päätöksenteko- että suunnittelutasolla. Fasilitointiin, analyysikykyyn ja kult- 
tuurin muutokseen tarvitaan aitoa näkemyksellisyyttä ja lisäpanostusta. Eri tiedon tuotta- 
misen muotojen tulisi myös tukea toisiaan merkittävästi nykyistä tehokkaammin. Esimer- 
kiksi tutkimuksen ja tiedustelun välistä kanssakäymistä tulisi kehittää tämänhetkistä huo- 
mattavasti tiiviimmäksi kokonaisuudeksi. Keskeisinä haasteina kuitenkin on yhtäältä se, että 
yliopistoissa ja tutkimuslaitoksissa työskentelevät tutkijat eivät tiedä ihan salattavuussyistä- 
kin kulloisiakin tiedustelutoimijoissa olevia tietotarpeiden painopisteitä ja toisaalta tiedus- 
teluanalyytikoiden mahdollisuuksia aktiiviseen kanssakäymiseen tutkijoiden kanssa on tie- 
toisesti rajoitettu. Periaatteena tiedusteluorganisaatioissa on yhä, että tiedon omistavat sen 
tuottajat, eivät sen käyttäjät. 


Samanaikaisesti on jo empiirisestikin havaittavissa, että pelkästään paperilla oleva tieto ei 
kunnolla välity päätöksentekijöille. Aikaa ei yksinkertaisesti ole perehtyä kaikkeen olennai- 
seenkaan materiaaliin, vaan tieto on tuotava päätöksentekijälle riittävän ajoissa mahdolli- 
simman hyväksikäytettävässä muodossa. Nykyisenä (ja tulevaisuudessakin yhä jatkuvana) 
tiedon ylituotannon aikana poliittisten päättäjien avustajien ja virkamiesneuvonantajien 
rooli korostuu. Heiltä tulee odottaa poliittisen päätöksenteon toimintatapojen ymmärryk- 
sen lisäksi uudenlaisia vahvuuksia ja taitoja, kuten nopeaa omaksumiskykyä, monimutkais- 
ten ongelmien ratkaisutaitoja, kykyä strategiseen ajatteluun sekä itsenäiseen tiedon hakuun 
ja tiedon tuottamiseen, innovatiivisuutta ja kriittisiä mediataitoja. Heidän tulee lisäksi ym- 
märtää eri tiedonlähteiden, kuten tutkimus- ja tiedustelutiedon, lukuisat mahdollisuudet, 
mutta myös rajoitukset ja se, mitä lisäarvoa uusi tieto voi tuottaa päätöksentekijälle kulloi- 
sessakin päätöksentekotilanteessa. 


Käytännössä voidaan tällöin puhua jo aivan uudesta, fasilitaattorien ammattikunnasta, jotka 
työskentelevät kiinteästi yhteydessä päätöksentekoon, mutta joilla on samanaikaisesti kiin- 
teät ja toimivat verkostot erilaisiin tiedontuottajiin. Nykyisellään tällaista ammattikuntaa ei 
varsinaisesti ole, sillä heidän osaamisensa sijoittuu jonnekin ministerin erityisavustajien ja 
laaja-alaisten sisältöosaajien ja tiedontuotannon tuntijoiden välimaastoon. Nykyisellään yli- 
opistot ja korkeakoulut eivät todellisuudessa anna suoria valmiuksia tämänkaltaiseen am- 
mattiin eikä heitä ministeriöistäkään hevillä löydy. Ilman fasilitaattoreita on kuitenkin vaikea 
nähdä niin tutkimus- kuin tiedustelutiedonkaan välittyvän tehokkaasti päätöksentekopto- 
sesseihin. Fasilitaattorien — tai miksi heitä haluttaisiinkaan kutsua — ammattikunta toimisi 
puuttuvana rattaana tieto- ja päätöksentekorattaiden välissä. Toki heilläkään ei ole aitoa 

lisäarvoa, ellei uutta, analysoitua tietoa aidosti katsota pysyvästi tarvittavan kansalliseen tut- 
vallisuuteen päätöksenteon tukena.?” 


Kysymys on lisäksi siitä, että tiedusteluanalyysin sisältöjen relevanttiuden lisäksi myös nii- 
den näkökulmat on mietitty asiakkaita varten. Tiedustelutieto päätöksentekijöiden erilaisiin 
tarpeisiin voidaankin jakaa kolmeen eri osa-alueeseen. Ensimmäiseksi, perinteinen strategi- 
nen tiedusteluanalyysi tukee valtion turvallisuuspoliittista päätöksentekoa ja kansallisen tur- 
vallisuuden edistämistä tuottamalla tietoa toimintaympäristön muutoksesta. Siihen kuuluu 
yleensä potentiaalisten uhkatekijöiden, eri valtiollisten ja ei-valtiollisten toimijoiden aiko- 
musten, kykyjen ja toiminnan arviointi. Strategisessa tiedustelussa tulisi yhdistyä samanai- 
kaisesti ymmärrys niin poliittisesta, sotilaallisesta, ulko- ja turvallisuuspoliittisesta kuin ta- 
loudellisesta ja sosiaalisesta sekä teknologisesta toimintaympäristön kehityksestä. 


Toiseksi, ennakoiva tiedustelu analysoi turvallisuuden kehitystrendejä muuttuvien olosuh- 
teiden ja turvallisuusympäristön kehityksen tunnistamiseksi. Tavoitteena on haastaa van- 
hoja oletuksia ja löytää uusia näkökulmia ja parantaa kykyä uhkien tunnistamiseen entistä 
aikaisemmassa vaiheessa. Ennakoiva tiedustelu hyödyntää yleensä poikkitieteellistä lähesty- 
mistapaa ja pyrkii tunnistamaan heikkoja signaaleja ja vaihtoehtoisia tulevaisuuksia enna- 
koinnin menetelmiä hyväksikäyttäen. Ennakoivaa tiedontarvetta harvemmin tunnistetaan 
päätöksentekijöiden keskuudessa, joten tiedusteluorganisaatioilla on tässä keskeinen rooli 
”myydä” myös tulevaisuuteen suuntautuvaa turvallisuuskuvaa. 


Kolmanneksi, tilannekuvaa ylläpitävä tiedustelutieto on enemmän konkreettisiin turvalli- 
suuskysymyksiin kohdistuvaa vähemmän analyyttistä toimintaa, jolla pidetään yllä tietoi- 
suutta erilaisista päivittäin esille nousevista kansalliseen turvallisuuteen liittyvistä kysymyk- 
sistä. Asiakkuutta ajatellen on haasteena se, miten tämänkaltainen tiedustelutieto eroaa no- 
peasta julkisesta tiedonvälityksestä. Keskeistä tiedon lisäarvon tuottamiseksi on tässäkin 
laadukas analyysi. 


Yhteenvetona voidaan todeta, että tiedustelutoiminnan valvonnan lisäksi tulee nyt kiinnit- 
tää erityistä huomiota sellaiseen kulttuurin, toimintatapojen ja hallinnon muutokseen, joka 
tukee keskittymistä tiedustelutiedon hyväksikäyttöön kansalliselle turvallisuudelle kriitti- 
simmissä kysymyksissä. Ilman aitoa poliittisten päättäjien asiakkuutta heitetään kuitenkin 
resursseja tarpeettomasti hukkaan. Oikeaa tietoa, oikeaan aikaan oikeille tahoille ja oikeassa 
muodossa tulee olla toiminnan kehittämisen ohjenuorana, kuten tiedusteluyhteisössä hyvin 
tiedetään. Asiakkuuden kehittäminen sen sijaan vaatii vielä uusia päättäväisiä toimia niin 
tiedon tuottajilta kuin sen käyttäjiltä. 


2 Käytännössä samankaltaisesta tarpeesta on syntynyt kokonainen TT-konsulttien professio. On tarvittu henkilöitä, 
jotka ymmärtävät teknologiaa, mutta puhuvat myös liike-elämän kieltä, eli kykenevät viestimään, miten tietyn tekno- 
logian käyttöönotto tehostaa toimintaa ja tuottaa sitä kautta arvoa organisaatiolle ja toisaalta, miten ko. teknologian 
käyttöönottoa ja prosesseja tulee johtaa muutoksen aikaansaamiseksi. 

ELINKEINOELÄMÄN JA TIEDUSTELUN KOHTALONYHTEYS 


Taina Susiluoto 


ämä artikkeli on elänyt syksystä 2019 kevääseen 2020 maailman myllerryksen läpi. 

Valmistelin ajatukseni alun perin Santahaminassa marraskuussa 2019 pidettyä se- 

minaaria varten ja nyt, kun viimeistelen kirjoitustani keväällä 2020, elämme poik- 
keusoloissa koronaktriisin keskellä. Jouduin siis testaamaan ovatko ajatukseni ja atgument- 
tini kriisinkestäviä. Väitän, että mitä vaikeammaksi olosuhteet menevät, sitä tärkeämmäksi 
meidän kaikkien kannalta tulevat toimivat ja sujuvat viranomaisten ja elinkeinoelämän suh- 
teet — ja oman erityisyytensä tähän tuo yritysten ja tiedustelun suhde. 


Alussa käyn läpi suomalaisen elinkeinoelämän nykytilanteen. On helpompi katsoa taakse 
päin ja kertoa, miltä elinkeinopolitiikka ja suomalaiset yritykset näyttivät ennen koronaktii- 
siä. Pyrin kuitenkin myös luotaamaan tulevaan, vaikka se tässä vaiheessa on meille kaikille 
kovin epävarma ja ennustamaton maailma. Toiseksi tuon esille sen, että elinkeinoelämän 
pelikenttä on muuttunut. Olemme viennistä riippuvainen maa, jossa on huippuosaamista 
ja -tuotteita. Lisäksi voimakas digitalisoituminen ja keskinäisriippuvuus altistavat kotimark- 
kinoillamme toimivia yrityksiä kansainväliselle kilpailulle. Suomalaisten yritysten innovaati- 
oihin kohdistuu suuri kiinnostus maailmalla. Tämä johtuu talouden uusjaosta, jota tehdään 
parhaillaan erityisesti digiosaamisen, tekijänoikeuksien sekä valtapolitiikan kautta, jossa 
kauppapolitiikalla on merkittävä rooli. Asialla on kansakunnan kannalta merkitystä, koska 
on arvoitu, että pahimmillaan bruttokansantuotteesta voidaan yritysvakoilun vuoksi menet- 
tää jopa 2-3 % — kyseessä voivat siis olla miljardiluokan tappiot.! 


Artikkelin lopussa arvioin, miksi uusi tiedustelulainsäädäntö oli niin tärkeä askel Suomelle. 
Lainsäädännön kautta yritykset ymmärtävät velvoitteensa ja oikeutensa ja voivat siten pa- 
remmin ennakoida liiketoimintaansa. Tämä saavutettiin sääntelyllä hyvin. Saimme myös 
tiedustelun ja yritysten väliselle suhteelle virallistetun ja oikeudellisesti vankan pohjan. 
Olemme nyt eurooppalainen mallimaa tiedustelulainsäädännön osalta — nähtäväksi jää, 
olemmeko sitä myös käytännön toimeenpanon kautta. 


Elinkeinoelämä ennen ja jälkeen koronakriisin 


Suomalainen elinkeinopolitiikka on ollut kovassa myllerryksessä viimeiset kymmenen vuot- 
ta. Elinkeinoelämämme rakenteeseen on vaikuttanut taloutemme peruspilareiden transfor- 
maatio eli erityisesti ensin metsäteollisuuden ja sitten yksittäisen ison toimijan, Nokian, 
murros. Muutosten taustalla ovat samat isot megatrendit, jotka vaikuttavat omilla tavoillaan 
kaikkialla maailmassa.? Näitä ovat digitalisoituminen, ilmastonmuutos, kaupungistuminen 


'! Arvio IPR-varkauksien vaikutuksesta USA talouteen on 1-3% BKT:stä (IP Commission 2017). Arvioidut tappiot 
Business Europen mukaan ovat yhteiskunnille jopa kaksi prosenttia bruttokansantuotteesta ja Suomen osalta EK on 
arvioinut lukuisten avointen lähteiden pohjalta eri tutkimuksista, että tappiot voivat olla pahimmillaan 2-3% BKT:stä 
(Mika Suden haastattelu Kansan Uutisissa 23.10.2018 (Tenkanen (2018)). 

2? Manninen (2018). 

ja läntisiä markkinatalousmaita riivaava työikäisen ja työkykyisen väestön merkittävä vähe- 
neminen. Meitä on kerta kaikkiaan liian vähän täällä pohjoisen perukoilla, jotta voisimme 
pitää yllä hyvinvointivaltion palveluita entiseen malliin. 


Ennen koronaktiisiä teollisuuden näkymät Suomessa olivat euroktiisin aikaisilla tasoilla. 
Suhdanne oli tullut Saksan ja Ruotsin mukana alas. Teollisuuden vientitilauskanta oheni ja 
kysyntä hyytyi. Kysynnän puute ja pula osaavasta työvoimasta olivat keskeisimpiä kasvun 
esteitä loppuvuodesta 2019. Tuolloin ennustettiin noin yhden prosentin kasvua vuodelle 
2020. Matalat korot ja työllisyystilanne tukivat vielä yksityistä kulutusta. Sitten tuli korona, 
maan rajat sulkeutuivat ja edessä oli talouden äkkijarrutus, joka iski ensimmäisenä ravintola- 
ja matkailualalle. Mutta pian oli selvää, että tämä kriisi ei jättäisi yhtään toimialaa sen vaiku- 
tusten ulkopuolelle. Nyt huhtikuussa 2020 pohdimme samoja asioita kuin 2008 finanssi- 
kriisiä ennen: onko edessä talouden V-käytä vai L-käytä? Kukaan ei kykene varmuudella 
ennustamaan pudotuksen suuruutta. Poikkeustilasta kertoo se, että hallituksen kehystii- 
hessä lisättiin menoja yli 3 miljardilla ja paineet menolisäyksistä vain kasvavat*. 


Otetaan alkuun kuitenkin vielä läpileikkaus suomalaiseen elinkeinoelämään. Suomessa on 
yli 360 000 yritystä, joista valtaosa on pieniä yrityksiä. Keskisuuria on muutama tuhat ja 
suuria on vain muutama sata. Elinkeinoelämän Keskusliitto (EK) edustaa erityisesti työn- 
antajayrityksiä. EK:lla on 24 jäsenliittoa ja yhteensä yli 15 000 jäsenyritystä. Näistä 96 % on 
pieniä ja keskisuuria yrityksiä, joiden mediaani työntekijämäärä on 12. EK:n jäsenyritykset 
kattavat melkein miljoona työntekijää. Keskityn tarkastelussa tähän työnantajayritysten 
joukkoon. Tämä joukko on myös mielenkiintoinen yhteiskunnallisesti, koska uudet työpai- 
kat ovat vuosityöllisyyden käsitteellä syntyneet viime vuosina yli 10 henkilön pieniin ja kes- 
kisuuriin yrityksiin? 


Suomessa on kaikkiaan noin 23 000 vientiytitystä, joiden kasvu tehdään suureksi osaksi 
maailmalla ja tässä joukossa on mukana keskeisimmät innovaatioihin sekä uusiin palvelui- 
hin ja tuotteisiin panostavat yritykset — näistä yrityksistä syntyvät myös tiedustelun näkö- 
kulmasta keskeiset viranomaisyhteistyön tarpeet. Frityistapauksissa toki pienemmätkin yrti- 
tykset voivat olla erityisen kiinnostuksen kohteena esimerkiksi asiakkaidensa takia. Tästä 
esimerkkinä voisi toimia Deltagon Groupin muutaman vuoden takaiset omistajanvaihdok- 
set, jossa lopulta Suomen Erillisverkot hankki salattuja sähköpostiratkaisuja tarjoavan yti- 
tyksen osakekannan. 


Digitalisaatiolla on valtava merkitys elinkeinoelämälle. Se on läpäissyt toimialan toisensa 
perään ja myllertänyt ne uudenlaiseen muotoon. Onkin vaikea enää jaotella elinkeinoja te- 
ollisuuteen tai palvelusektoriin, koska digitalisaatio on tehnyt näistä entisistä kahtiajaon osa- 
puolista tavalla tai toisella riippuvaisia toisistaan. Teollisuuden ratkaisut ovat monesti se- 
koitus perinteistä tuotantoa ja siihen liittyviä palveluita. Digitaalisuus on myös tehnyt mo- 
nista palveluista rajattomia, jolloin suomalaiset yritykset kohtaavat saman tien kovan kan- 
sainvälisen kilpailun palveluratkaisuiden tuottajista muista maista. Tällöin asiakaskokemuk- 
sen olisi oltava huippuluokkaa, jotta asiakas valitsee suomalaisen vaihtoehdon. 


> Hurri (2020) ja Sneader & Singhal (2020). 

4 Valtioneuvoston viestintäosasto (231/2020). 

> Tilastokeskus (2019). 

$ Ks. Holmberg (2017) ja Suomen Erillisverkot (2018). 

Suomalaisyritysten menestys edellyttääkin entistä vahvempaa digiosaamista. EK:n yritysky- 
selyn mukaan peräti 72 % vastaajista koki puutteellisten digitaitojen vaikeuttavan liiketoi- 
mintaa. 46 % yrityksistä arvioi, että johdolla on erinomainen tai hyvä ymmärrys digitalisaa- 
tion mahdollisuuksista liiketoiminnan kehittämisessä. Mutta vain 9 % yrityksistä kokee ole- 
vansa digitalisaation suunnannäyttäjiä.” Dataa hyödyntää liiketoiminnassa joka viides yritys. 
Suomen kansantalouden suurin ongelma on kilpailijamaita alempi työn tuottavuus. Suomi 
ei ole hyötynyt kilpailijoiden tavoin teknologian kehityksestä eikä ICT-investoinneista.8 Po- 
tentiaalia siis on, mutta tarvitaan myös ripaus hullunrohkeutta tehdä digitalisaation kolmi- 
loikkia juuri nyt, kun globaalia pelikenttää jaetaan uusiksi. 


Yritysten on kuitenkin syytä varautua siihen, että koronaktiisistä irtauduttaessa digitaaliset 
liiketoiminnat etenevät todella vauhdilla. Digitalisaation ja robotiikan osaajista käytiin jo 
ennen koronakriisiä kovaa kansainvälistä kilpailua ja se vain vauhdittuu, kun rajat jälleen 
avautuvat. Etulyöntiaseman saavat ne maat ja yritykset, jotka ovat valmiita valloittamaan 
markkinaa saman tien. Suomella on mahdollisuus hyödyntää tämä hetki, koska olemme 
diginatiivimaa. Nyt meillä on myös paljon digiosaajia lomautettuna, joten fiksulla politiikalla 
ja yhteistyöllä suuremmat yritykset voivat hyödyntää pienempien tukea rakennettaessa krii- 
sinkestävää digitulevaisuutta. Toimintaympäristön muutos digitaaliseksi muuttaa liiketoi- 
mintamalleja ja siirtää yrityksiä globaaleissa arvoketjuissa ylemmäksi.? 


Suomalaiset yritykset tarvitsevat hyvää viranomaisyhteistyötä, koska kotimaiset yritykset 
ovat maailmanmarkkinoilla todella pieniä ja kilpailu on valtavan kovaa. Monessa maassa 
markkinoille pääsy ja siellä selviäminen edellyttää viranomaistemme, Team Finland 
-tukiverkoston ja valtiojohdon suhteita. Ulkoministeriön kauppapoliittisilla suhteilla on 
merkitystä. Usein kyse on aktiivisista suurlähettiläistä, jotka kokevat yritysten asian omak- 
seen ja näkevät tehtävänsä maailmalla perinteistä laajemmasta palvelunäkökulmasta. Näitä 
timanttisia suurlähettiläitä löytyy ja olemme EK:n puitteissa jo muutaman palkinneetkin 
vienninedistysponnisteluistaan. Vastaavasti tärkeitä ovat yritysten suhteet tiedusteluviran- 
omaisten kanssa, jotta yrityssalaisuudet tulevat suojatuksi ja turvaamme maamme kriittisiä 
toimintoja. 


Kybervakoilu on ollut nopeimmin kasvava business rikollisille — kaksinkertainen huume- 
kauppaan nähden. Yritysten innovaatiot ovat hyvää kauppatavaraa maailmalla. Myös valti- 
olliset toimijat tietyissä maissa ovat taustalla, kun yritysten innovaatioista ja markkinaosuuk- 
sista kilpaillaan. Suomalaisten innovaatioista ollaan kiinnostuneita, koska olemme tunnet- 
tuja korkeasta osaamisesta sekä korkeatasoisista teknologiatuotteista. On vaikea näyttää to- 
teen, milloin markkinoille tulevia uusia tuotteita on onnistuttu kaappaamaan muilta omiin 
nimiin. Joskus yritykset eivät itsekään tiedä sitä, koska vakoilu tapahtuu verkon kautta ja 
tapahtumaa voi olla vaikea jäljittää. Monesti yrityksillä voi olla käsitys, että kilpailija on ko- 
pioinut heidän tuotteensa tai palvelunsa, mutta puuttuminen rikokseen on hankalaa. Mark- 
kinoita vallataan päivittäin ja taistelu on kovaa. Siksi on äärimmäisen tärkeää, että yritys- 
johto tunnistaa tietosuojaan liittyviä riskejä ja osaa johtaa oman yrityksen tietojen suojaa- 
mista. Yhteistyö poliisin ja tiedusteluviranomaisten kanssa on tässä tärkeällä sijalla. 


Yhteiskunnan varautumisessa kriiseihin on Suomessa perinteisesti tehty yhteistyötä julki- 


sen, yksityisen ja kolmannen sektorin kanssa. Huoltovarmuuspooleissa on mukana yrityksiä 


7 Tuuliainen & Heikinheimo (2019). 
8 Pohjola (2020). 
? Heikinheimo (2020). 

kaikilta eri toimialoilta aina energiateollisuudesta ja kemianteollisuudesta elintarviketeolli- 
suuteen, terveysteknologiaan ja hyvinvointialaan. Perinteisesti suuret yrityksemme ovatkin 
hyvin edustettuina huoltovarmuudessa. Digimaailma on muuttanut kriittisiä paikkoja huol- 
tovarmuudessa siten, että nykyisin pienetkin yritykset saattavat olla keskeisessä roolissa yh- 
teiskunnan toiminnan näkökulmasta. Erityisesti tieto- ja kyberturvallisuuteen liittyvä varau- 
tuminen ja liiketoimintaosaaminen ovat tärkeitä avaintoimintoja. 


Koronaktiisi osoitti, miten vaikeaa yhteiskunnan varautuminen ison mittaluokan yllätyksiin 
on. Huoltovarmuus perustuu Suomessa siihen, että vastuutoimijat ovat normaalioloissa 
tehneet varautumiseen liittyvät suunnitelmat ja varmistaneet varastojen riittävyyden, jotta 
kriisin aikana eri toimijoiden voimavarat ovat käytettävissä kriisin hoitamiseen. Suojavarus- 
teiden äkillinen ja suuri tarve yllätti koronakriisissä myös Suomen, vaikka meitä hehkutettiin 
The New York Timesia myöten.!9 Osoittautui, että vuosien myötä ja budjettien niukkuutta 
jaettaessa moni sairaanhoitopiiri oli laiminlyönyt velvoitteensa varautua. Huoltovarmuus- 
keskus pyrki paikkaamaan tilannetta korkean riskin markkinoilla ja epäonnistui näkyvällä 
tavalla.!! Kriisin yksi johtopäätös kuitenkin jo tässä vaiheessa on, että huolimatta yhden 
tavaraerän ostosählingistä, suomalainen huoltovarmuus konseptina on osoittanut toimi- 
vuutensa, koska sitä voi käyttää hyvin erityyppisten kriisien ratkaisemissa — myös epidemian 
hallitsemisessa. Ja ehkä opiksi otettiin myös siitä, että yksityisen hoitoalan toimijoita ei kan- 
nata ideologisista syistä vierastaa kriisin keskellä.!? Kriisissä kaikkien voimavarat ja suhde- 
verkostot on syytä huomioida yhteiseksi hyväksi.!5 


Vientivetoinen maa — innovaatiot ja korkeanluokan osaaminen ratkaisevat 


Suomi on pieni, pohjoinen ja harvaanasuttu maa, jonka hyvinvointi on perustunut korkeaan 
osaamiseen ja vientivetoiseen elinkeinopolitiikkaan. Vaikka vientiyrityksemme ovat maail- 
manluokassa pienikokoisia, olemme hyvin verkottuneita maailmalla erilaisiin arvoketjuihin 
ja onnistuneet kotiuttamaan verotuloja yhteiskunnan palveluiden rahoittamiseksi. Suomi 
on ollut yksi globalisaation isoista hyötyjistä.!* Kovassa kansainvälisessä kilpailussa suoma- 
laiset yritykset ovat hyötyneet vapaakauppasopimuksista, joiden avulla markkinoita on 
avautunut pienemmillekin toimijoille. Kansainväliset säännöt ovat suojanneet meitä suu- 
ruuden ekonomialta siten, että pelisäännöt ovat olleet samanlaiset kaikille ja epäreiluihin 
kauppatilanteisiin on pyritty puuttumaan. Tässä tilanteessa on kannattanut panostaa inno- 
vaatioihin ja tuotteiden vientiin maailmalle. Viimeisten muutaman vuoden aikana olemme 
kuitenkin jo nähneet kehityskulkuja, jotka ovat todella epätoivottuja pienen maan näkökul- 
masta. Valtion tukia ja valtiojohtoisia yrityksiä on käytetty valtaamaan markkinaa. Kauppa- 
poliittinen uhittelu ja vastakkainasettelu on nostanut päätään niin Kiinan ja Yhdysvaltojen 
kuin myös Euroopan unionin ja Yhdysvaltojen välillä. Globaali pelikenttä on mennyt uu- 
siksi ja siinä niin pienten kuin suurten yritysten onnistunut navigoiminen on haasteellista. 


10 Anderson & Pryser Libell (2020). 

'1 Hevonoja (2020). 

1? Happonen (2020). 

13 Niinistö (2020). 

4 Ks. ja vrt. Kokkonen (2018), WeiB, Sachs & Weinelt (2018). 


80 


Miten suomalaiset yritykset sitten menestyvät globaalilla pelikentällä? EK selvitti tätä kysy- 
mystä vuonna 2018 haastattelututkimusten kautta.!5 Selvityksessä haastateltiin vajaata kah- 
takymmentä kansainvälisesti toimivan suomalaisen yrityksen yritysjohtajaa ja tuloksia ver- 
tailtiin Boston Consulting Groupin vastaavaan kansainväliseen materiaaliin. Tuolloin näh- 
tiin, että globalisaation vauhti oli kiihtymässä ja muuttamassa muotoaan. Tavarakaupan si- 
jaan korostuivat palvelut, data ja digitalisaatio. Monessa teollisessa yrityksessä palvelut-lii- 
ketoimintasegmentti vastaa jo suurta osaa liikevaihdosta. Suomen menestys vaatisi kette- 
ryyttä sopeutua ja korkeaa osaamista, jonka varaan rakentaa uutta liiketoimintaa. Yhä use- 
ampi toi esille huolensa protektionismin noususta ja erilaisista liiketoiminnan vaikeutusyri- 
tyksistä. 


Hyviä suomalaisia esimerkkejä globalisaation pelikentältä löytyy useita. Esimerkiksi perin- 
teisille teollisille toimijoille markkinoilla menestyminen voi tarkoittaa kokonaan uusien pal- 
veluiden tarjoamista tuotteiden sijasta, ja tästä hyvänä esimerkkinä käy Wärtsilä, joka on 
onnistunut tuomaan omalle toimialalle palveluita. Kesko puolestaan hyödyntää uusia mark- 
kina-alustoja vientimarkkinoilla Kiinassa. Koko elinkaaren ajalle ulottuvia palveluetuja tar- 
joaa puolestaan Kemppi. Rovio on erikoistunut palveluiden personointiin käyttäjien mu- 
kaan. Fredman Group on puolestaan liittoutunut muiden saman genren kanssa ja näin saa- 
nut voimaa ekosysteemeihin. Entistä ajankohtaisempaa on tuottaa palveluita lähellä asia- 
kasta, josta Huhtamäki toimii hyvänä esimerkkinä. Kemira puolestaan sopeutuu kansain- 
välisen identiteetin kautta aina uuteen markkinaan. 


Juuri ennen koronaktiisiä päivitimme EK:n strategian ja tarkoituslauseeksemme muotoutui 
”Uudistuvan markkinatalouden puolesta”. Halusimme tällä tuoda esille, että eri talousjärjestel- 
mien taistossa markkinatalous on mekanismina nostanut eniten ihmisiä köyhyydestä ja li- 
sännyt hyvinvointia maailmassa. Samalla kuitenkin tiedämme, että markkinatalous ei ole 
järjestelmänä täydellinen ja monet sen valuvioista tulisi tässä ajassa päivittää, jotta kaikki 
yhteiskunnassa pysyisivät mukana, ja jotta se huomioisi digitaalisuuden vallankumouksen 
mukanaan tuomat haasteet järjestelmässä. 


Koronakriisin jälkeen näemme varmasti uudelleenarvioinnin siitä, mitkä yhteiskunnat me- 
nestyivät niin kriisin akuutissa hoidossa kuin kriisin jälkeisessä uudistuvassa maailmassa. 
Muutamia keskustelunavauksia on jo tehty yksilönvapauden ja markkinatalouden ktiisistä.!* 
Myös EK tulee arvioimaan suomalaisen elinkeinoelämän koronaktiisin jälkeisen strategian. 
Tätä kirjoittaessa on aika tehdä akuuttia työtä kriisistä ulospääsemiseksi ja kasvun uudel- 
leenkäynnistämiseksi.!? Mutta jo nyt näyttää siltä, että kova työ on edessä kasvun jälleenra- 
kentamiseksi ja talouden tervehdyttämiseksi. 


Koronaktiisi osoitti, että tiukan paikan tullen valtiot suojaavat ensisijaisesti omia kansalai- 
siaan. Esimerkiksi kilpailu suojavarusteista ja hengityskoneista yltyi poikkeusoloissa nope- 
asti niin kovaksi, että EU-maidenkin sisällä alettiin rajoittaa näiden tuotteiden maastavien- 
tiä.!8 Kriisi on monella tavalla haastanut EU:n perusperiaatteita eli ihmisten ja tavaran va- 
paata liikkumista. Poikkeuksellisissa olosuhteissa yritysten ja viranomaisten välinen yhteis- 
työ nousee kriittisen tärkeäksi koko kansakunnan kannalta. Myös Suomessa aloitettiin krii- 


15 Rinne & Vuorio (2018). 
16 Turunen (2020). 

17 EK tiedote (2020). 

'8 Lauren (2020). 


81 


sityö kotimaisen suojavarustetuotannon rakentamiseksi, ja tällä kriisillä on varmasti pidem- 
piaikaisia vaikutuksia yritysten toiminnan suunnitteluun laajemminkin. Arvoketjuja ja logis- 
tisia ketjuja arvioidaan varmasti jatkossa uudenlaisella tulokulmalla. 


Valitettavasti aina löytyy myös niitä toimijoita, jotka pyrkivät hyödyntämään kriisin muihin 
omiin tarkoitusperiinsä. Esimerkiksi suojavarusteet ovat koronaktiisin aikana kriittisen tär- 
keitä sairaaloiden lisäksi monelle yritykselle. Kun varusteista on huutava pula kaikkialla, 
pyrkivät yritykset epätoivoisesti eri keinoin löytämään suojavarusteita, jotta oma liiketoi- 
minta voisi jatkua ja yritys säästyisi konkurssilta. Tällainen tilanne voi olla otollinen ulko- 
puolisille vaikuttaa ja tarjota suojavarusteita jotain myöhempää epämääräistä vastatarjousta 
vastaan, joka liittyy esimerkiksi sensitiivisen tiedon luovuttamiseen. Koronakriisin aikana 
on koettu myös terveydenhuoltoon kohdistuvia kyberhyökkäyksiä, joiden jäljittäminen on 
usein haasteellista. Näissä tilanteissa keskeistä on, että suomalaiset yritykset ymmärtävät 
vaaranpaikat ja osaavat olla matalalla kynnyksellä yhteydessä viranomaisiin. Yritysten ja vi- 
ranomaisten väliset hyvät suhteet tulee luoda hyvinä aikoina ja normaalioloissa, jotta ne 
toimivat mutkattomasti kriisissä. 


Kauppapolitiikan uusi normaali 


Jo ennen koronaktiisiä alkanut niin sanottu kauppapolitiikan uusi normaali eli jatkuva kaup- 
pasodilla uhkailu on haastava suomalaisille yrityksille. Erityisesti tämä johtuu siitä, että suo- 
malaiset yritykset ovat pieniä maailman mittakaavassa ja näin ollen on pyrittävä toimimaan 
osana isompia kokonaisuuksia, ekosysteemejä. Miten käy verkottuneen maailman ekosys- 
teemin kauppasodassa? Entä jos annetaan ymmärtää, että jos teet kauppaa noiden kanssa, 
niin ei tarvitse tulla meidän rajojen sisäpuolelle vastaavissa asioissa? Entä jos arvoketjusi 
osaset ovat molemmilla puolilla rajaa, mihin suuntaan kallistut? Miten suunnittelet toimin- 
tasi jatkossa ns. kauppasotakestäväksi? 


EU:n ja OECD:n pelisäännöt ovat tärkeitä pienelle, vientivetoiselle maalle, muuten jäämme 
yksin isojen maiden jalkoihin. Digitaalisuuden vahva merkitys näkyy esimerkiksi vertailta- 
essa maailman arvokkaimpia yrityksiä. USA:n ja Kiinan teknologinen kilpajuoksu näkyy 
tälläkin saralla kovana: viisi maailman arvokkainta teknologiayritystä ovat USA:sta, kaksi 
seuraavaa Kiinasta, mutta EU ei pärjää kisassa.!? EU:n olisikin laitettava kuntoon perusasiat 
eli yhtenäiset digimarkkinat ja toimivat sisämarkkinat nykyisten 27 erilaisen sijasta, vaikuttaa 
kauppapolitiikalla ja tehdä modernia teollisuus- ja elinkeinopolitiikkaa. Tämä osaltaan vah- 
vistaisi eurooppalaisten yritysten globaalia kilpailukykyä. 


19 Schmidt (2018). 

Kuva 1: Digitalouden globaalit jätit 


Kiina on merkittävä vientikohde suomalaisille yrityksille. Muutaman viime vuoden aikana 
Kiinan toiminnan osalta on kuitenkin nostettu esiin yritysten huolia. Kiina etenee määtä- 
tietoisesti strategiansa mukaan ja käyttää muun muassa suuria valtion tukia päästäkseen 
päämääräänsä. Julkisuudessa on nostettu esille esimerkkinä viimeisin Viking Linen tilaus, 
jonka Meyer hävisi Kiinaan todella merkittävillä tukisummilla. Kymmenessä vuodessa 
Kiina on valloittanut tässä aluskategotiassa nollan prosentin lähtötilanteesta 70 % maailman 
markkinoista. Vastaavasti televerkoissa vallitsee noin 30 % hintaero ja erilaisia nollakorkoi- 
sia vientiluottoja tarjotaan arktisilla alueilla satamanostureiden osalta. Kiina haluaa nousta 
maailman johtoon laivanrakennuksessa, terveysteknologiassa ja sähkölaitteissa — kaikki 
Suomen kannalta relevantteja aloja, joten meidän on siis syytä ymmärtää pelin henki. 


Hankalaksi Kiinan kanssa toimimisen tekee tasapuolisuuden puute investoinneissa ja julki- 
sissa hankinnoissa. Merkittävää osaa sellaisista yritysostoista, joita kiinalaiset ovat tehneet 
täälläpäin, ei meidän yritystemme olisi mahdollista vastavuoroisesti tehdä Kiinassa, jossa 
lainsäädäntö rajoittaa vahvasti markkinoille tuloa. 


Kiinan ja USA:n välinen ottelu on näkynyt ja tuntunut kaikkialla maailmassa. Kyseessä on 
pitkän aikavälin peli, jossa Kiina on asettanut tavoitteeksi olla maailman johtava suurvalta 
2049 taloudessa ja teknologiassa. Voidaan siis puhua kauppasovun ensimmäisestä vai- 
heesta, jossa lykättiin joitain tulleja, mutta juurisyihin ei puututtu. Nyt pelikentälle on nous- 
sut myös koronaktiisi ja sen jälkihoito on vielä kesken poliittisessa retoriikassa. Yhdysval- 
loissa hyväksytään Trumpin kova Kiina-linja yli puoluerajojen. Kiina koetaan USA:ssa ta- 
loudellisena ja teknologisen uhkana. 


Digitaalisuuden aikakautena protektionismi näyttäytyy uudenlaisella tavalla. Yrityksil- 
lemme, kuten erilaisille teollisia palveluita tuottaville yrityksille, on kriittistä, että data liikkuu 
globaalisti, koska monia palveluita etäohjataan Suomesta käsin. Jos esimerkiksi asetetaan 
vaatimuksia lokalisoida data tiettyyn maahan, niin silloin insinöörikin tulee lokalisoida 
sinne. Merkittävä osa Kiinassa toimivien suomalaisten yritysten tuotoista tulee digitaalisista 
palveluista. Tällöin datan liikkuvuus ja luotettavuus ovat keskeisiä elementtejä, joiden mo- 
lempien osalta on haasteita Kiinassa. Oman lisähaasteensa asiaan toki tuo se, että Kiinassa, 

USA:ssa ja EU:ssa on varsin erilaiset lähtökohdat ja normit koskien tietosuojaa ja yksilön- 
oikeuksia. Kiina on kuitenkin Suomelle merkittävä kauppakumppani. Koska Suomi on 
pieni maa, meille on keskeistä päästä kokeilemaan omia tuotteitamme isommilla markki- 
noilla. Toki on hyvä ymmärtää mittasuhde-erot, sillä Kiinalla on itsellään käytettävissään 
1,4 miljardin ”koelaboratorio”. Lisäksi paikalliset yritykset ovat useasti vahvasti valtiokyt- 
kentäisiä, joten niiden ohjaaminen on erilaista kuin suomalaisten yritysten. 


Venäjän elinkeinopolitiikan osalta on ollut havaittavissa, että vaikka perinteinen talous ei 
ole modernisoitunut, niin digitaalinen kehitys etenee nopeasti ja näkyy kuluttajillekin. Ase- 
teknologisesti digitalisaatio on merkittävää ja myös sotilasinnovaatioita valuu digipuolella 
aiempaa nopeammin taloudellisiksi sovelluksiksi. Venäjä seuraa Kiinaa esimerkiksi digitali- 
saatioon liittyvän kontrolloinnin osalta. 


Viime vuosien kauppapolitiikan erikoisuus on myös se, että perinteistä vahvaa transatlant- 
tista kauppapolitiikan linkkiä on haastettu. Erilaisilla tulleilla uhittelu ja nokittelu eivät ole 
kuuluneet Euroopan ja USA:n erityissuhteeseen. Tilanteen eskaloitumisen vaikutukset oli- 
sivat pahimmillaan todella huomattavia Suomelle ja heijastuisivat vääjäämättä myös turval- 
lisuuspolitiikan yhteistyön puolelle. Tällä hetkellä kaikki peliliikkeet Yhdysvalloissa tehdään 
tulevien presidentinvaalien näkökulmasta, mutta vaalien jälkeen on syytä arvioida tilanne 
uudelleen. 1930-luvun lamalla oli pitkäkestoinen vaikutus koko maailmassa. On syytä toi- 
voa, että sen oppitunnit osataan hyödyntää ja ymmärretään, että protektionismi voi johtaa 
maailmanlaajuiseen lamaan ja että kauppasodalla ei viruksia voiteta. Paras lääke protektio- 
nismia vastaan on vapaakauppa ja yhteiset pelisäännöt. Ne pitävät hinnat kurissa ja toimivat 
kuluttajien ja toimittajien eduksi. Viruksia vastaan on olemassa ihan muut keinot, kuten 
suojavälineet ja rokotteet. 


Koronaktiisi ja sen myötä asetetut rajoitteet eri maissa ovat saattaneet monet vientiyritykset 
uuden tilanteen eteen. Kriisi on paljastanut globaalien arvoketjujen ja ekosysteemien heik- 
koja kohtia, ja yrityksen ovat joutuneet tekemään erilaisia varasuunnitelmia tulevan osalta. 
Tulevaisuudessa osa tuotannosta on syytä olla lähempänä asiakasta ja arvoketjuista on teh- 
tävä ketterämpiä ja joustavampia. On hyvä muistaa, että EU-maat ovat edelleen isoin kaup- 
pakohde suomalaisille yrityksille. Meille on todella tärkeää EU:n perusperiaatteiden ylläpi- 
täminen, kuten vapaa kauppa ja ihmisten ja pääomien liikkuvuus. EU tarjoaa suomalaisille 
yrityksille yleensä helpoimman markkinoille pääsyn ja tien kansainvälistymiseen. Harmilli- 
sesti EU:n digimarkkinoiden yhtenäisyys laahaa edelleen. Euroopan olisi tärkeää kyetä hyö- 
dyntämään koko alueen sisämarkkinapotentiaali, kuten Kiina tai USA tekevät alueillaan — 
Euroopan valtiot yksinään ovat liian pieniä tässä pelissä. Etenkin pieni, harvaan asuttu ja 
vanhenevan väestön maa on haavoittuvainen. Jos eteen laitetaan tiukkoja valintoja, olemme 
uudenlaisen elinkeinopolitiikan edessä. Yritykset ovat osa geopoliittista peliä, erityisesti uu- 
den teknologian osalta. Tulevaisuudessa data ja digi-infra ovat kuten energia ja mineraalit 
ennen. Esimerkiksi 5G ja tulevaisuuden 6G ovat isoja kauppapoliittisia kysymyksiä, joilla 
on iso merkitys myös turvallisuuden näkökulmasta. 


84 


Uudet tiedustelulait 


Menestyvä elinkeinoelämä tarvitsee hyvää yhteistyötä tiedusteluviranomaisten kanssa. Yri- 
tyksemme ovat vakoilukohde — joskus kilpailijoiden toimesta, mutta usein rikollisten tai 
toisten valtioiden tiedustelun toimesta. Erityisesti Suomessa kiinnostaa uudet innovaatiot 
ja korkeaan osaamiseemme liittyvät asiat, joilla usein on IPR-suojauksen% tarve. Elinkei- 
noelämän kollegoiden kanssa olemme antaneet yhdelle lainkohdalle oman erityisnimen 
”pykälä Susi”. Kohta on nimetty asian eteen vaikuttamistyötä tehneen kollegamme Mika 
Suden mukaan. Lainkohta laillistaa viranomaiselle oikeuden luovuttaa tietoa suoraan yti- 
tykselle. On todella tärkeää, että viranomainen, joka havaitsee yritykseen kohdistuvaa va- 
koilua, varoittaa siitä ja toimiin voidaan välittömästi ryhtyä. 


Toinen tärkeä asia on, että yritykset tietävät, mitä velvoitteita laki sisältää, kuten velvolli- 
suudet liittyen maan rajoilla olevien kaapelien liityntäpisteisiin. Vastaavasti tiedonsaantioi- 
keus on keskeinen yrityksille, jotta ne voivat laillisesti ja hyvillä mielin luovuttaa tietoa. Tie- 
donsaanti on laissa rajattu selkeisiin asioihin, mikä on hyvä. Lisäksi on rajattu ne asiat, joihin 
laki ei ulotu, kuten yrityssalaisuuksiin — eli yrityksen ei esimerkiksi tarvitse luovuttaa salaus- 
avaimia. 


Yrityksille keskeistä on luottamuksen säilyttäminen, koska asiakkaiden luottamuksen mu- 
kana menee liiketoiminta alta. Esimerkiksi monet suomalaiset tietoturva-alan yrityksen pe- 
rustavat oman liiketoimintansa siihen, että niiden turvajärjestelmiin luotetaan. Jos tämä ris- 
keerattaisiin, loppuisi kauppa. Liberaaleissa yhteiskunnissa yritystä ei voida pakottaa teke- 
mään tiedustelutyötä viranomaisille, kuten monissa autoritäärisissä maissa, joissa juuri da- 
tan luotettavuuteen ja liikkuvuuteen liittyvät asiat ovat ongelma. Suomen ei pidä profiloitua 
maana, johon sijoittaminen olisi riski luotettavuuden puutteen takia. Emme halua olla on- 
gelma, vaan toivomme että maavertailussa investointeja päätyisi Suomeen. 


Laissa saavutettiin hyvä selkeys ja avoimuus, joten yritysten pelkotilat tältä osin hälvenivät. 
Suomen uudet tiedustelulait ovat maailman kärkiluokkaa, mistä täytyy onnitella kaikkia, 
jotka olivat valmistelemassa lakeja. Voimme sanoa, että tiedustelulainsäädännön osalta 
Suomi on eurooppalainen mallimaa. 


Yrityksiin kohdistuva kybervakoilu 


Yrityksiin kohdistuvat tietotutvamurtoytitykset ovat päivittäisiä ja niiltä suojautuminen on 
kallista. Erityisesti valtiollisia toimijoita kohtaan voi pienemmän yrityksen olla jopa mahdo- 
tonta suojautua. Monesti yritykset eivät halua käsitellä näitä tapauksia tuomioistuimissa, ja 
toimijoita on vaikea saada oikeuteen. Julkisia prosesseja kartetaan liiketoiminnassa ja mie- 
luummin kärsitään haitat hiljaa maineriskien takia. Toki nykyisin jo tiedetään, että tietotur- 
vamurrot ovat muillekin arkipäivää, ja siksi on aiempaa helpompaa keskustella tietoturva- 
haavoittuvuudesta julkisuudessa. 


Olemme myös panneet merkille, että yritykset ovat kiinnostuneita jakamaan tietoaan tie- 
dusteluviranomaisten kanssa enemmän kuin tutkintaviranomaisten. Monille yrityksille on 
joka tapauksessa iso kynnys olla yhteydessä viranomaisiin. Suuret ja keskisuuret yritykset 
osaavat paremmin toimia tiedusteluviranomaisten kanssa ja ehkä turva-alan pienemmätkin 


20 Intellectual Property Riehts (aineettoman omaisuuden suojaaminen). 
perty Kg J 

yritykset. Mutta muille kyseessä on iso kynnys. EK pyrkii osaltaan madaltamaan tätä ja saat- 
tamaan yrityksiä ja viranomaisia matalan kynnyksen yhteistyöhön. Olemme tehneet yhteis- 
työtä myös Suojelupoliisin kanssa, esimerkiksi videoita siitä, miten suojata tietopääomaa. 
Ymmärryksen kasvattaminen on todella tärkeää suomalaisten yritysten keskuudessa. Asialla 
on isot kansantaloudelliset mittasuhteet, kuten aiemmin todettu. Yhden yrityksen kannalta 
tilanne voi olla vieläkin dramaattisempi, koska esimerkiksi yksi varastettu ja kopioitu tuote 
voi olla menetyksenä kymmeniä miljoonia vuosittain. Ja startup-yritykselle tällainen mene- 
tys voi tarkoittaa yritystoiminnan päättymistä kokonaan. 


Lopuksi 


Lopuksi kiitokset kaikille, jotka olivat vaikuttamassa siihen, että elinkeinoelämä oli niin tii- 
viisti tiedustelulakien valmistelussa mukana. Vanhasta virkamiestaustasta tiedän, että se ei 
aina ole automaatio. Tässä tilanteessa kyse on kuitenkin täydellisestä »m7n-win-tilanteesta. 
Seuraavaksi olisi tärkeä varmistaa, että tiedustelulakien toimeenpanon seurantaa toteutet- 
taisiin systemaattisesti. 


Tiedustelumaailma hyötyy elinkeinoelämän tiedoista ja vastaavasti se, että viranomaisilla on 
oikeus luovuttaa tietoa yrityksille voi ennaltaehkäistä rikollista toimintaa. Jokainen tällainen 
tapaus pelastaa yhteisiä verotahojamme, koska se tuo yritykselle tuloja, joista yritykset mak- 
savat yhteisöveroa, ja näillä verotuloilla taas puolestaan rahoitetaan julkiset palvelut, kuten 
Puolustusvoimien ja poliisin toiminta — näin kulkee elinkeinoelämän ja tiedustelun hyvän 
yhteistyön kiertokulku. 

6 


TIEDUSTELU JA JULKISUUS SUOMESSA: EILEN, TÄNÄÄN JA 
HUOMENNA 


Jarmo Mäkelä 


ämän esityksen lähtökohtana on takavuosilta tuttu anekdootti. Kun 

Suojelupoliisille aikanaan ensi kertaa etsittiin tiedottajaa, korkea ja kokenut 

alan toimija ilmoitti vastustavansa hanketta jyrkästi. Näin siksi, että 
myönteinen julkisuus ei hänestä ollut tarpeen — ja kielteistä julkisuutta tuli kaikin 
keinoin välttää. Siis: Fi julkisuutta! 


Lähtökohtaa täydentää kaksi visiota tulevaisuudesta. Niistä ensimmäinen liittyy 
menossa olevaan median murrokseen, jota kuvaa media-alan ammattiyhdistysjohtajan 
äskettäin esittämä dystopia. Todettuaan ensin, kuinka paljon alan työpaikkoja on 
hävinnyt vuoden 2000 jälkeen, hän johti ennusteen, jonka mukaan viimeinen 
vakituisessa työsuhteessa oleva perinteisen median toimittaja sanotaan Suomessa irti 
vuonna 2045. Toinen visio liittyy kansainvälisen järjestelmän muutokseen. Kun Kiinan 
kansansantasavalta vuonna 2049 täyttää sata vuotta, se on maan kommunistisen 
puolueen ilmoituksen mukaan sekä taloudellisesti että poliittisesti maailman kiistaton 
johtovaltio, joka määrittelee kansainvälisen järjestyksen perusteet. 


Vaikka Yhdysvalloissa poliittiset mielipiteet ovat vaarallisella tavalla jakautuneet, 
yhdestä asiasta vallitsee laaja yksimielisyys: Kiinan nousu johtavaksi suurvallaksi 
estetään hinnalla millä hyvänsä. Mitä Venäjä tekee Euroopassa, kun Yhdysvallat 
keskittyy Kiinan patoamiseen? Pitkän aikavälin suomalaisissa strategisissa asiakirjoissa 
on kylmän sodan jälkeen toistettu, ettei Kiinan noususta aiheudu Suomelle suoranaisia 
turvallisuuspoliittisia seurauksia. Tämän ajattelun on muututtava, sillä Kiinan nousu 
kansainvälisen järjestelmän johtavaksi suurvallaksi ei tapahdu rauhanomaisesti. 


Kaiken muun epävarmuuden yllä leijuu maapallon ilmaston hallitsemattoman lämpe- 
nemisen, ydinaseiden käytön, kansainvaellusten ja ihmisten terveyden vaarantavien 
vitsausten uhka. 


Tiedon monopolin ongelma 


Lähestyn aihetta tiedustelun ja julkisuuden rajapinnasta käsin, eli suuren yleisön 
näkökulmasta. Esitys perustuu omiin kokemuksiini, havaintoihini ja mielikuviini. 


Tiedustelu hankkii ja saa osakseen julkisuutta tietysti muutoinkin kuin vain media- 
julkisuuden muodossa. Kattavuudeltaan vähäisempää, mutta tarkemmin kohdistuvaa 
julkisuutta syntyy kanssakäymisessä kansalaisyhteiskunnan, eri sidosryhmien, kansa- 
laisjärjestöjen ja elinkeinoelämän kanssa. Toimittajan näkökulmasta tiedustelu muo- 
dostaa klassisen ongelman, jota tässä kutsun tiedon monopolin ongelmaksi. 

Tiedustelun organisaatiot tuottavat suuren yleisön kannalta tärkeää ja monasti myös 
mielenkiintoista tietoa, jota ei juurikaan ole muualta saatavissa. Medialle sillä olisi 
käyttöä, mutta monista eri syistä tieto on useimmiten pidettävä salassa. Tähän 
asetelmaan liittyy ongelmia ja herkkyyksiä, jotka on syytä tuntea ja ottaa vakavasti. 
Taloustieteestä tiedämme, että markkinoilla monopoli saattaa olla kuluttajan kannalta 
kallis ja tuotantomuotona tehoton. Usein pitäydytään vanhoissa tutiineissa silloinkin, 
kun innovaatiot edellyttäisivät nopeaa uusiutumista. Sama epäilys voidaan esittää myös 
tiedon monopolista. Tiedustelun osalta ongelmana on, ettei ulkopuolisilla juurikaan 
ole edellytyksiä arvioida sitä tai vaikuttaa siihen, millä perusteilla tiedustelun 
prioriteetit määräytyvät, kuka ne oikeasti määrittelee ja onko tiedustelu reaaliaikaisesti 
kiinni juuri niissä ydinkysymyksissä, jotka turvallisuuden kannalta ovat olennaisimpia. 


Tästä aiheutuu jännite, jota ei voida koskaan kokonaan poistaa. Yhtäältä, tiedustelu- 
yhteisön taholta viestitään, että luottakaa meihin, tiedämme mitä teemme ja teemme 
sen oikein. Median puolella taas pohditaan, miten voidaan varmistua siitä, että tehdään 
oikeita asioita eikä hankittuja tietoja käytetä väärin. 


Miten säädellä jännitettä? 


Tätä jännitettä ei siis voida poistaa, mutta sitä voidaan säädellä. Säätelyä tapahtuu 
kahdella tavalla: yhtäältä sisäisellä valvonnalla ja toisaalta ulkoisella viestinnällä. 
Hallinnon sisäisen valvonnan nykyisiä periaatteita ja käytäntöjä en tunne, mutta 
vastaisuudessa valvontaan osallistuu kaksi elintä, joiden toimintaa voidaan jossain 
määrin ulkoa käsin seurata ja siihen ehkä vaikuttaakin: eduskunnan tiedusteluvalvonta- 
valiokunta ja tiedusteluvalvontavaltuutettu toimistoineen. On aivan selvää, että näillä 
kahdella tulee olemaan merkitystä myös viestinnän kannalta, mutta on aikaista 
arvioida, millaiseksi niiden rooli jatkossa muodostuu. Tiedusteluyhteisön kannalta 
olisi varmaankin hyödyllistä, jos nämä uudet elimet ottaisivat aika ajoin kantaa 
esimerkiksi siihen, ovatko tiedusteluun osoitetut resurssit sille annettujen tehtävien ja 
siihen kohdistuvien odotusten tasolla. 


Pidemmällä aikavälillä, ja erityisesti ajateltaessa edessä olevien muutosten arvaamat- 
tomuutta ja perinpohjaisuutta, voidaan myös kysyä, hyötyisikö tiedustelu myös 
uudenlaisesta yhteiskunnallisesta ohjauksesta. Silloin on kysyttävä, onko joukossa, 
josta tiedustelu rekrytoi työntekijänsä, riittävästi uusiin kyberuhkiin, disinformaatioon 
tai poliittisen järjestelmän muutokseen liittyvien ongelmien asiantuntemusta, vai 
tarvittaisiinko sitä varten riippumaton asiantuntijaelin. Esimerkkinä voisi olla vaikka 
vuonna 2014 valtiontalouden puolelle perustettu talouspolitikan arviointineuvosto. 
Nämä näkökohdat tulevat arvioitaviksi, kun tiedustelutoiminnasta tehdään hallitus- 
ohjelmassa luvattu kokonaisarvio vuoden 2021 loppuun mennessä. 


Millainen sitten on se lähtötilanne, josta käsin uutta tiedustelun kulttuuria ja uuden- 
laista tiedottamista aletaan kehittää — eli millainen on suuren yleisön nykyinen 
mielikuva suomalaisesta tiedustelusta? Arvelen, että se on epämääräinen. Siinä on 
mukana organisaatioiden oman viestinnän tuottamia palasia, vakoiluun liittyneiden 
uutistapahtumien jättämiä mielikuvia, tietokirjoista saatua tosiasiatietoa, jännitys- 
kirjallisuuden ja elokuvien tarjoilemaa fiktiota sekä silkkaa kaupunkilegendaa. 


92 


Suuren yleisön silmissä sotilastiedustelu on ilman aktiivista tiedottamista päässyt 
osalliseksi Puolustusvoimien hyvästä yleisestä maineesta, kun taas mielikuva siviilitie- 
dustelusta on tiedottamisesta huolimatta jäänyt muun poliisitoimen katveeseen. 


Odotukset, tiedotus ja vuodot 


Miten tästä eteenpäin? Se riippuu siitä, millaisia aikoja jatkossa elämme. Jos saamme 
elää nykyisissä suhteellisen rauhanomaisissa oloissa, suunnitelmia on mahdollista 
tehdä ja kehitystä ennakoida. Jos tulee sotia ja vakavia kriisejä, monet rauhanajan opit 
joutavat romukoppaan. Mitä rauhanajan viestintään tulee, niin mielestäni tiedustelun 
ja median välisen jännitteen kulloiseenkin tilaan, ja sitä kautta tiedustelua koskevien 
mielikuvien muodostumiseen, vaikuttaa kolme ilmiötä. Ne ovat: odotukset, tiedotus 
ja vuodot. 


Maallikon silmissä sotilastiedusteluun kohdistuvat kansalaisten odotukset ovat 
suhteellisen yksiviivaiset ja poliittisesti ongelmattomat. Ne perustuvat uskoon, jonka 
mukaan sotilasviranomaisilla pitää olla ja myös on ajantasainen tilannekuva sotilaal- 
lisesta toimintaympäristöstä, ja kyky antaa ennakkovaroitus, jos vaara uhkaa. Siviilitie- 
dustelun suhteen tilanne ei ole samalla tavalla ongelmaton. Terrorismi hyväksytään 
kyllä uhaksi ja ulkomaiden harjoittaman vakoilun torjuntaa pidetään tarpeellisena, 
mutta entä sitten: Onko muita vaaroja ja vihollisia? Mitä ne ovat ja kuinka ne toimivat? 
Miten niitä pitäisi torjua? 


Tiedottamisen osalta esitän yhden yleisen huomion. Olen seurannut ja jonkun verran 
myös vertaillut sitä, miten Suomen ja Viron näihin asioihin liittyvä tiedotus eroaa 
toisistaan. Suomessa sanakäänteet ovat usein hyvin varovaisia ja kuvailut varsin yleisiä 
— tiedotteita ja katsauksia saa lukea kuin neuvostoihminen aikanaan puoluelehtien 
kokousselostuksia: tulkitsemalla rivien välejä. Puolustusvoimien tiedustelua koskeva 
tiedotus on perinteisesti ollut vielä siviilitiedusteluakin niukempaa. Virossa tiedotus 
näyttäytyy tässä suhteessa avoimempana, kieli on selkeää ja valaisevia esimerkki- 
tapauksia tuodaan esiin. Samalla tätä avoimuutta motivoi selkeä poliittinen agenda, 
jonka tarkoituksena on vahvistaa terveenä pidettyä epäluuloa itäistä naapuria ja 
nyttemmin myös Kiinaa kohtaan. 


Suomenlahden etelärannalla pahimpana uhkana pidetään sitä, että Venäjä päätyy 
ennalta ehkäisevään sotilaalliseen iskuun Baltian alueella esimerkiksi väärän uhka- 
arvion tai poliittisen virhelaskelman pohjalta. Parikymmentä kilometriä pohjoisem- 
pana Suojelupoliisin vuosikirjojen mukaan suurinta ajankohtaista huolta näyttäisi 
viime vuosina aiheuttaneen terrorismi.! 


Tiedottamisen lähtökohtana on atvio siitä, mikä osa luottamuksellisesta tai salaisesta 
tiedosta on tarkoituksenmukaista julkistaa, missä muodossa ja missä tarkoituksessa. 
Päätös perustuu harkintaan ja valmisteluun, joka tähtää siihen, että julkistaminen 
palvelee julkistajan pyrkimyksiä eli luo ja vahvistaa luottamusta ja haluttua mielikuvaa. 
Tehokkainta tämä on silloin, kun tavoiteltu mielikuva on selkeästi määritelty. 


1 Ks. esim. Suojelupoliisi (2019), s. 4-5. 

Kun tapahtuu vuoto 


Vuodolla tarkoitetaan tilannetta, jossa salaiseksi tai luottamukselliseksi merkitty tieto 
annetaan tai muutoin joutuu ulkopuolisten käsiin. Kaikki vuodot eivät tule julki, mutta 
niillä saattaa silti olla suuri vaikutus. Viranomaistoiminnassa kaikki vuodot ovat 
periaatteessa laittomia. Silti niitä voi tapahtua, jos asia on luonteeltaan sellainen, että 
poliittisista tai muista syistä se on syytä saattaa julkisuuteen ilman että tiedon 
varsinainen lähde paljastuu. Näiden vuotojen osalta enemmistö tapahtuu viranomais- 
toiminnan ulkopuolella, liike-elämässä ja politiikassa. 


Luvaton vuoto syntyy, kun henkilö, jolla ei ole oikeutta tietoa paljastaa, saattaa sen 
oma-aloitteisesti julkisuuteen, joko henkilökohtaisista syistä tai koska pitää asian 
julkistamista syystä tai toisesta tärkeänä. Tällaisiin vuotoihin voidaan eri tavoin 
varautua, mutta niiden julkisuusvaikutukseen voidaan puuttua vasta kun vuoto on jo 
tapahtunut. Luvattomat vuodot ovat tiedustelun kannalta hankalia ja usein haitallisia. 
Haitta moninkertaistuu nopeasti, jos vuodon myötä julki tulleet tosiasiat kiistetään tai 
jos media yritetään pakottaa paljastamaan lähteensä. 


Medialle julkaistut raportit, tiedotteet ja vuodot ovat tärkeää materiaalia. Virallisia 
tiedotteita käsitellään toimituksissa normaalein uutiskriteerein. Niiden osakseen 
saama huomio ja niistä esitetyt tulkinnat riippuvat siitä, miten paljon toimituksissa on 
aiheeseen liittyvää aiempaa asiantuntemusta. Sitä ei ole, tai toimituksissa voi jopa olla 
aiheeseen liittyviä täysin harhaisia käsityksiä, ellei asiaa ole osattu tai haluttu hyvissä 
ajoin etukäteen pohjustaa. Vuodot joutuvat toimituksissa sen sijaan aina tavallista 
tarkemman arvioinnin kohteiksi. Tämä johtuu kahdesta syystä: yhtäältä vuoto voidaan 
usein tarjoilla uutisvoittona, jolla on suoranaista kaupallista arvoa tai median imagoa 
kohottavaa merkitystä, toisaalta vuotoihin liittyy useimmiten oikeudellisia näkökohtia, 
lähteen autenttisuuden tarkistamisia sekä lähdesuojaan liittyviä toimenpiteitä. 


Esimerkkeinä viimeaikaisista vuodoista voidaan todeta, että Ulkoministeriöön koh- 
distuneen vakoilun julkiseen käsittelyyn liittyi harkittu vuoto, minkä voi päätellä siitä, 
ettei vuotoa edes yritetty tutkia. Sen sijaan Viestikoelaitosta koskenut Helsingin 
Sanomien uutinen perustui ainakin osittain luvattomaan vuotoon. Tohtori Alpo Rusin 
tapauksen julkiseen käsittelyyn liittyi viranomaislähtöisiä vuotoja, joiden avulla 
pyrittiin pitämään yllä median ja sitä kautta suuren yleisön uskoa ja luottamusta 
tutkintaan, joka lopulta osoittautui aiheettomaksi. 


Aina on vakoiltu — mutta mitä? 


Itsenäisessä Suomessa on aina harjoitettu sekä siviili- että sotilastiedustelua, milloin 
julkisemmin, milloin salatummin — milloin lakien mukaan, milloin ilman. Siksi 
Suomessa on myös tiedustelukulttuuria, joskin sen olemassaolosta tai sen kohteista ei 
etenkään kylmän sodan vuosina pidetty suurempaa meteliä. Sodan ja rauhan ajan 
tiedustelusta ja vastavakoilusta on ilmestynyt koko joukko asiallisia ja asiantuntevia 
tietokirjoja, joiden luomasta kuvasta en edes yritä tehdä mitään yhteenvetoa. Muuta 
kuin esittää yleisen arvion, että kyse on kulttuurista, jota suuri yleisö ei juurikaan tunne. 

Professori Henrik Meinander on tuoreessa kirjassaan Samaan aikaan — Suomi ja 
maailma 1968” käynyt läpi sitä, millaista tietoa ja miten ulkomaiset tiedustelijat 
hankkivat ja saivat Suomesta kylmän sodan aikana.? Aihetta käsittelevä luku päättyy 
suomalaisessa historiankirjoituksessa lähes ainutlaatuiseen toteamukseen, jonka 
mukaan kylmän sodan aikana *Suomen politiikassa oli useita sokkeloita, jotka olivat 
vain kotimaisen valtaeliitin tiedossa ja joiden avulla oli mahdollista harhauttaa 
ulkomaisia toimijoita”. En tiedä, mihin Meinander tällä viittaa — eikä hän itse sitä 
kirjassaan millään tavalla avaa. Kyse voi kuitenkin olla ilmiöstä, josta ei Suomessa 
toistaiseksi ole julkaistu ainuttakaan uskottavaa analyyttistä selvitystä: suomettumisen 
ja siihen liittyneen ns. kotiryssäilmiön vaietusta puolesta. 


Kuulun sukupolveen, jonka elämässä nämä ilmiöt olivat yhteiskunnallisen osallis- 
tumisen olennainen, väistämätön ja arkinen osa. Omalla kohdallani säännöllinen 
kanssakäyminen neuvostodiplomaattien kanssa oli ajankohtainen asia 15 vuoden ajan 
— vuodesta 1971 aina vuoteen 1986, jolloin ilmiö näytti pääsihteeri Mihail 
Gorbatshovin valtaannousun myötä hiipuvan. Tuona aikana toimin useissa eri 
tehtävissä, usean vuoden ajan muuan muassa pienen liberaalisen hallituspuolueen 
lehden päätoimittajana. Siitä, että meistä kiinnostuneet neuvostotahot olivat eri 
peitteen alla toimivia KGB:n edustajia, ei kenellekään jäänyt mitään epäselvyyttä. 
Useimmat myös noudattivat ohjetta, jonka mukaan yhteyshenkilöille oli tarkoituk- 
senmukaista mahdollisimman vakuuttavasti korostaa sitä, minkä he halusivat kuulla — 
eli että ystävyyspolitiikkaa kannatettiin politiikan ja talouden päättäjien keskuudessa ja 
kaikissa kansankerroksissa yleisesti. 


Koko ajan tämän yhteydenpidon rinnalla kulki näkymätön verkosto, joka aika ajoin 
neuvoi, miten tulisi menetellä, ja jolle ajoittain raportoitiin, millaisia aiheita ja keitä 
nimenomaisia henkilöitä kohtaan naapurin edustajat kulloinkin = osoittivat 
mielenkiintoa. Minulla ei ole käsitystä siitä, kuinka yleistä yhteyksiemme tällainen 
seuranta oli, kerättiinkö annettuja tietoja jossain yhteen ja tehtiinkö niistä jossain 
yhteenvetoja. Mutta meille, joiden osana oli istua pitkiä kosteita iltoja tässä naapuri- 
ystävyyden kyllästämässä ilmapiirissä, verkoston olemassaolo antoi uskoa siihen, että 
emme olleet yksin, emmekä istuneet turhaan. Voi olla, ettei seurustelun tätä puolta 
vieläkään ole tarkoituksenmukaista julkisesti selvitellä, mutta olen tuonut asian esille 
siksi, että olemme mahdollisesti menossa kohti aikaa, jossa näkymättömät tukiverkot 
saattavat uudelleen olla enemmän kuin tarpeen. 


Kun vakoilija ei ole viranomainen 


Huomattavasti arkaluontoisempaa tiedustelu- ja tiedotustoimintaa harjoitti kylmän 
sodan vuosina johtaja Veikko Puskala — tosin viranomaistoiminnan ulkopuolella, 
mutta sen tieten ja osittain yhteistoiminnassa sen kanssa vuosina 1958—78. Sosiaali- 
demokraattisen ay-liikkeen riveissä kannuksensa hankkineen Puskalan erikoisalana oli 
kommunisteihin kohdistunut vakoilu. Toiminnan rahoitus tuli silloisilta työnan- 
tajajärjestöiltä, sosialidemokraattien hallinnassa olleelta ammattiyhdistysliikkeeltä ja 
ehkä myös läntisiltä tiedustelupalveluilta. Nyttemmin tiedetään, että Puskala onnistui 
värväämään tiedonantajan SKP:n ylimmästä johdosta. Näin hän — ja sitä kautta hänen 
asiakkaansa — oli koko ajan perillä suunnitelmista, joita SKP:lla oli ay-liikkeen ja 


2 Meinander (2019). 

muiden työväenjärjestöjen haltuunoton suhteen. Tavoitehan oli ollut vallan- 
kumoukseen tähdänneen SKP:n salaisen toiminnan ytimessä keväästä 1919 lähtien, 
jolloin Otto Ville Kuusinen Suomessa toimiessaan tämän päämäärän asetti. 


Avainasemassa olleen myyrän myötä Puskala sai tuoreeltaan tiedot myös NKP:n 
suomalaisille aatetovereilleen toimittamista ohjeista ja rahalähetyksistä. Kun tieto 
niistä toimitettiin ylimmälle valtionjohdolle, myös siellä oltiin jatkuvasti perillä 
kommunistien suunnitelmista ja kyettiin rakentamaan vastatoimia askeleen verran 
heidän edellään. Erityisen merkittäväksi tietolähde osoittautui, kun Neuvostoliitto 
vuonna 1970 nimitti Suomeen suurlähettilääkseen kunnianhimoisen puoluemiehen 
Aleksei Stepanovits Beljakovin. Hän uskoi Suomen jo olevan vallankumouksellisessa 
tilassa ja pyrki edistämään sitä rohkaisemalla lakkoja ja muita levottomuuksia. 
Käsikassarana hän käytti SKP:n vähemmistösiipeä sekä sen perässä kulkenutta 
stalinistista opiskelijaliikettä. Niille oli tunnusomaista ehdoton kuuliaisuus NKP:n 
päätöksiä kohtaan, neuvostojärjestelmän ja -yhteiskunnan ihailu sekä suomalaisten 
arvojen ja instituutioiden syvä halveksunta. 


Beljakov kutsui SKP:n ylimmän johdon Tehtaankadulle, missä hän piti heille äärim- 
mäisen salaisen esityksen aiheesta "Suomen siirtyminen sosialismiin”. Presidentti 
Urho Kekkonen sai Beljakovin käskynomaisen esitelmän tekstin käsiinsä vain pari 
päivää sen esittämisen jälkeen. Hän kääntyi suurlähetystön KGB-linjan puoleen, joka 
lähettikin Beljakovin toiminnasta valituksen Kremliin. Jonkin ajan kuluttua Beljakov 
kutsuttiin Moskovaan, mistä hän ei enää palannut asemapaikalleen. 


Vaikka Puskalan toimiston raportit levisivät lopulta laajalle — raportin sisällöstä 
riippuen jakeluja oli erilaisia ja kaikkein tärkeimmät toimitettiin ilmeisesti vain valtion 
ylimmälle johdolle — toiminnan elinehto oli se, etteivät tarkkailun kohteina olleet tai 
muut poliittisesti epäluotettavina pidetyt tahot saaneet siitä vihiä. Näin julkista 
keskustelua jäivät hallitsemaan ne, jotka joko olivat tarkkailun kohteina ja joiden 
julkiseen esiintymiseen suomettuminen vaikutti eniten, tai ne, jotka eivät vain tienneet 
vastatoimista mitään. Kun taas ne, jotka niistä tiesivät, ovat olleet visusti vaiti aina 
meidän aikoihimme asti. Nykypolvien ankea näkemys suomettuneisuuden ajan räh- 
mällään olosta perustuu ainakin osittain tähän harhaan. Kuvaa hämärtää myös entisten 
stalinistien ja heidän nykyisten hengenheimolaistensa tapa muistella tuota aikaa hyvää 
tarkoittaneiden nuorten *rauhanliikkeenä” ja lahjakkaiden kulttuurihenkilöiden 
loihtimana *laululiikkeenä”. 


Poliittisen historian tutkimuksessa on pätevästi selostettu, mitä 70-luvun alun toisina 
vaaran vuosina” todella tapahtui. Mutta sitä, mikä lopulta pysäytti NKP:n, KGB:n, 
SKP:n vähemmistön ja stalinistinuorten vyörytyksen Suomessa ei juuri ole pysähdytty 
pohtimaan. Näin on syntynyt mielikuva, jonka mukaan vyötytys kuihtui jollain tavalla 
itsestään, kaatui omaan mahdottomuuteensa. Niin se ei kuitenkaan ollut. 

Sinisilmäisiä johtopäätöksiä 

Kylmän sodan päättymisestä vedettiin Ruotsissa pitkälle menneitä johtopäätöksiä. 
Lähtökohtana oli arvio, jonka mukaan rauhantila oli laskeutunut Itämeren alueelle 
ikuisiksi ajoiksi. Yleisestä asevelvollisuudesta ja aluepuolustusjärjestelmästä luovuttiin. 
Vaikka Ruotsille jäi vahvat meri- ja ilmavoimat ja vaikka se kehitti tuntuvasti ennak- 
kovaroituksen mahdollistamaa sienaalitiedustelua, Ruotsin omaksuma linja sai 
Suomessa osakseen ylenkatsetta ja naureskelua. Mutta myös Suomessa tapahtui 
syvällisiä muutoksia. Yleisestä asevelvollisuudesta tai aluepuolustusjärjestelmästä ei 
tosin luovuttu, mutta ilman sen syvällisempää keskustelua tultiin johtopäätökseen, 
jonka mukaan Neuvostoliiton kaatumisen jälkeen kommunismin kaltaista järjestelmän 
sisäistä uhkaa ei enää voi syntyä. 


Vuonna 1995 toteutettiin erittäin laaja ja kunnianhimoinen perusoikeusuudistus, jossa 
kuitenkin jätettiin käyttämättä mahdollisuus, jonka eurooppalainen oikeus ja Suomen 
allekirjoittamat kansainväliset ihmisoikeusasiakirjat olisivat kyllä antaneet: ei säädetty 
oikeuksien väärinkäytön kieltoa. Näin syntyi tilanne, jossa niiden henkilöiden 
yksityisyyden ja muiden oikeuksien suoja, jotka haluavat käyttää oikeuksiaan 
kanssaihmisten vaientamiseen tai heidän oikeuksiensa rajoittamiseen — esimerkiksi 
laittomien uhkausten, pidäkkeettömän someraivon, vihapuheen ja maalittamisen 
muodossa — tuli paremmin suojatuksi kuin heidän uhriensa oikeudet. Sittemmin 
tapahtuneen sosiaalisen median yleistymisen myötä vihapuheesta ja maalittamisesta 
on kehkeytynyt uusi henkisen väkivallan muoto, jota lainsäädäntö ei kuitenkaan 
tunnista. Perusoikeusuudistus on osaltaan myötävaikuttanut myös siihen, että julkisen 
keskustelun taso on romahtanut ja rivo kielenkäyttö yleistynyt turhautuneiden ja 
syrjäytyneiksi itsensä kokevien ihmisen purkaessa sosiaalisessa mediassa estoitta 
tuntojaan — sananvapauden nimissä ja sen suojissa. 


Jos nykyiset perusoikeussäädökset olisivat olleet voimassa kylmän sodan aikana, 
viranomaisten velvollisuutena olisi ollut tuhota Puskalan toimiston keräämät henkilö- 
rekisterit, takavarikoida hänen laatimansa raportit ennen kuin ne päätyisivät 
vastaanottajille — ja toimittaa Puskala itse vuosiksi vankilaan. 


Tiedustelua lailliselta pohjalta 


Uusien tiedustelulakien säätäminen ja siinä yhteydessä tehty perustuslain muutos on 
oikeudellisessa katsannossa ensimmäinen ja toistaiseksi merkittävin yritys korjata 
perusoikeusuudistukseen jäänyt rakenteellinen virhe. Lisäksi lakien voimaantulo antaa 
mahdollisuuden rakentaa suomalaista tiedustelukulttuuria uudelta, aiempaa avoimem- 
malta pohjalta, ja se kannattaa tehdä kansalaisten mahdollisimman laajan tuen ja luot- 
tamuksen varassa. Koska olemme näissä asioissa jälkijunassa, voimme myös ottaa 
oppia edelläkävijöiden ratkaisuista ja välttää heidän tekemiään virheitä. 


Puolustusvoimat, poliisi- ja oikeuslaitos sijoittuvat aina kärkeen mittauksissa, joissa 
kysytään, mihin instituutioihin suomalaiset luottavat. Näin ei ole ollut aina, mutta näin 
on nyt ollut jo pitkään. Varmasti kunnia kärkisijoista osittain kuuluu ammatillisesti 
korkeatasoiselle viestinnälle, johon on vuosien saatossa myös panostettu resursseja. 
Mutta luulen, että syy sittenkin on syvemmällä. Suuren yleisön mielissä näiden kolmen 

instituution koetaan pitävän yllä ja varjelevan jotain sellaista, jota suurin osa kansa- 
laisista pitää arvokkaimpana: ulkoista turvallisuutta, yhteiskunnallista oikeuden- 
mukaisuutta ja henkilökohtaista koskemattomuutta. Tiedustelutoiminta on mahdol- 
lista kokea osaksi tätä luotetuimpien instituutioiden muodostamaa kokonaisuutta. Se 
pitäisikin asettaa tavoitteeksi. 


Valtion alueellisen koskemattomuuden turvaaminen, siihen kohdistuvien uhkien 
torjuminen, kansainvälisen ja kotimaisen rikollisuuden ehkäiseminen ja rikollisten 
saattaminen lailliseen edesvastuuseen ovat toimia, joissa tiedustelu voi toimia 
hyödyllisenä tukena. Mutta ihmisten turvallisuuteen on alkanut kohdistua uhkia, 
joiden hallintaan eivät perinteiset menetelmät sovellu eivätkä tehoa. Ne kohdistuvat 
kansalaisten arkeen tietoverkkojen ja heidän tajuntaansa ja toiminnallisiin tottu- 
muksiinsa sosiaalisen median kautta. Voisiko tiedustelu ottaa rintamavastuun tällä 
sektorilla? Valtioneuvoston kanslian tilannekuvakeskus ja siellä säännöllisesti kokoon- 
tuva informaatiovaikuttamisen vastaisen toiminnan verkosto seuraavat näiden uhkien 
kehittymistä jatkuvasti ja ohjeistavat tarvittaessa valtionhallinnon viranomaisia ja 
mediaa. Ne eivät juuri pidä meteliä itsestään tai toiminnastaan, minkä vuoksi on vaikea 
arvioida, millaisia mahdollisia päällekkäisyyksiä syntyy niiden ja uusien lakien myötä 
vahvistuvan sotilas- ja siviilitiedustelun kanssa. 


Putinin trollit 


Kybersturvallisuuden osalta en ole asiantuntija, mutta informaatiovaikuttamisesta, 
disinformaatiosta ja vihapuheesta sekä sosiaalisesta mediasta sen välikappaleena esitän 
mielelläni muutaman ajatuksen. 


Aloitan ystävästäni Jessikka Arosta. Kun otin käteeni hänen kirjansa Putinin trolli?, 
minulla oli monta hyvää syytä ajatella, että tiedän kyllä, mistä siinä on kysymys. 
Kaikille, jotka eivät vielä ole kirjaa lukeneet, mutta jotka niin ikään uskovat tietävänsä, 
mistä on kysymys, voin vakuuttaa: Näin ei ole. Tiedustelun kannalta kirja on osoitus 
siitä, millaisia mahdollisuuksia ahkera ja huolellinen avoimiin lähteisiin perustava 
tutkiva journalismi avaa sille, joka malttaa ja osaa käyttää sitä hyväkseen. Kirjan luku 
tutkivien toimittajien muodostamasta kansainvälisestä Bellingcat -verkostosta on suo- 
rastaan helmi. Tiedustelun maailmassa metodi kulkee nimellä open source intelligence, 
OSINT. Sen varassa laaditut selvitykset voidaan myös julkaista toisin kuin raportit, 
jotka on laadittu vain tiedustelutietojen varassa. 


Aron kuvaaman ilmiön merkitystä, monitahoisuutta ja sen monia kansainvälisiä 
ulottuvuuksia ei meillä tunneta. Eivätkä ne aukea, jos tyytyy lukemaan arvioita, joita 
kirjasta ovat asiantuntijoiden sijaan julkisesti esittäneet erilaiset diletantit. Niissä 
toistuu hyvin usein samat kolme näkökohtaa: Ensin haetaan virhe, jonka merkitystä 
suurennellaan; sitten irrotetaan yhteydestään väite, jota ei arvostelijan mielestä onnis- 
tuta aukottomasti todistamaan; lopuksi esitetään johtopäätös, jonka mukaan kirja ei 
sisällä mitään olennaisesta uutta. Sen voi surutta esittää henkilö, joka ei itse ole 
koskaan julkaissut aiheesta yhtään mitään. 


5 Aro (2019). 

Aron kirjan sanaton viesti on sama kuin toisen ystäväni, tohtori Saara Jantusen 
aiemmin julkaistussa, uraa uurtaneessa Infosota -kirjassa: Me olemme jo sodassa, mutta 
koska kyse on uudesta ilmiöstä, me emme sitä näe emmekä sen kaikkia ulottuvuuksia 
ymmärrä. Ratkaisutaistelut käydään sosiaalisessa mediassa, joka tarjoaa informaatio- 
sodankäynnille maailmanlaajuisen alustan.* Tässä sodassa informaatiosta on tehty ase, 
jota disinformaation, valeuutisten, vihapuheen ja maalittamisen muodossa käytetään 
kohteiden leimaamiseen ja vaientamiseen eli heidän eliminoimiseensa. Kohteina 
voivat tulla kysymykseen eri ammateissa toimivat yksittäiset henkilöt ja heidän 
lähipiirinsä, kokonaiset kansanryhmät, yksittäiset valtiot tai niiden muodostamat 
liittokunnat. 


Esimerkiksi Venäjällä on tällä hetkellä käynnissä kaksi FSB:n informaatio-operaatiota, 
joissa Suomi on tahtomattaan joutunut sijaiskärsijäksi, vaikka niiden ensisijaisena 
tavoitteena on diktaattori Josef Stalinin maineen kirkastaminen. Toinen operaatio 
tunnetaan nimellä ”Sandarmoh” ja toinen liittyy jatkosodan aikana Itä-Karjalassa 
tapahtuneeksi väitettyyn "etniseen puhdistukseen”. Kyse on siis historian vääristelystä, 
jota käytetään tämän päivän poliittisiin tarpeisiin. En käy läpi näitä operaatioita 
tarkemmin. Kiinnitän sen sijaan huomiota siihen, ketkä näiden operaatioiden 
torjumisen suhteen ovat Suomessa ottaneet rintamavastuun. 


Sandarmohin osalta vartiossa seisoo muutaman kansalaisaktivistin ja rohkean 
toimittajan tukena Suomen sotavankisurmia tutkinut Helsingin yliopiston dosentti 
Antti Kujala. Hänen Venäjälläkin julkaistun kirjoituksensa mukaan yritys vierittää 
osasyy Stalinin rikoksista suomalaisten harteille on ”räikeää tosiasiain vääristelyä” ja 
”epäystävällinen ele Suomea kohtaan”. Itä-Karjalan osalta vartiopaikalta löytyy 
esimerkiksi Kansallisarkiston tutkimusjohtaja Päivi Happonen, joka viime vuoden 
lopulla pitämässään esitelmässä totesi: Tällaisia kysymyksiä ei tule tarkastella 
irrallisesti, yksittäisinä ilmiöinä. Muiden toiminnan tutkimisen rinnalla pitäisi tässäkin 
tapauksessa kiinnittää katse myös siihen, miten Neuvostoliiton valtajärjestelmä kohteli 
sotavankeja, toisinajattelijoita ja monia vähemmistökansallisuuksien edustajia, kuten 
inkeriläisiä”.> 


Nostan hattua kaikille näille henkilöille, mutta jos he ovat vartiopaikallaan yksin, ilman 
Suomen virallista tai edes epävirallista tukea, niin se on väärin. 


Puolustus ei ole salatiedettä 


Vihamielisen ulkoisen disinformaation vastainen toiminta on arkaluontoinen ja vaikea 
alue, koska siinä vastassa ovat ulkoisen vihollisen rinnalla myös sen valheita levittävät 
kotimaiset toimijat. Mutta se, mitä informaatioympäristön hallinnasta käytävässä 
puolustustaistelussa tarvitaan, ei ole salatiedettä. Tarvitaan ymmärtämys siitä, mitä 
disinformaatio on, miten sen voi tunnistaa ja miten sitä levitetään, tarvitaan käsitys 
vastatoimista, jotka siihen tehoavat, tarvitaan selkeä kansallinen kertomus, jonka 
varaan puolustus rakennetaan ja tarvitaan toimivat kansainväliset yhteydet, joissa 
tietoja ja kokemuksia voidaan vaihtaa. Suomalaisten korkea koulutustaso ja hyvä 


4 Jantunen (2015). 
> Happonen (2019). 

medialukutaito auttavat, mutta ne yksin eivät meitä pelasta.* 


Vihamielisen ulkoisen informaatiovaikuttamisen keinona käytetään ns. kiilastrategiaa, 
jossa demokraattisessa yhteiskunnassa esiintyviä ristiriitoja pyritään voimistamaan ja 
käyttämään hyväksi sen omien arvojen ja instituutioiden horjuttamisessa. Tavoitteena 
on ns. refleksiivinen kontrolli, jossa kohteet yritetään saada itse tekemään ja 
toteuttamaan päätöksiä, jotka eivät ole heidän omien etujensa mukaisia. 


Tämän hetken syvällisin yhteiskunnallinen ristiriita liittyy maahanmuuttoon. Virossa 
ei ole maahanmuuttajia ja silti maassa on akuutti maahanmuuttoktiisi. Suomessa on 
maahanmuuttajia, mutta ei akuuttia kriisiä. Ruotsissa taas on sekä maahanmuuttajia 
että kriisi. Vaikka tilanne kussakin maassa on erilainen, kaikissa niissä päätään nostavat 
samansukuiset oikeistopopulistiset voimat — meillä nousu on tapahtunut niin nopeasti, 
ettei sellaista ole mitattu koskaan aikaisemmin. Oikeistopopulismin nousu tapahtuu 
oloissa, joissa julkisen poliittisen keskustelun perinteiset pelisäännöt ovat sosiaalisen 
median vaikutuksesta rämettyneet tavalla, joka helpottaa demokraattisten arvojen ja 
instituutioiden haastamista: 


— Faktat ja niiden analyyttinen käsittely kyseenalaistetaan; 

— Faktat ja mielipiteet sekoittuvat keskenään eivätkä enää erotu toisistaan; 

— Mielipiteet ja henkilökohtaiset kokemukset hallitsevat julkista keskustelua 
lukumääräisesti ja niiden vaikutus faktoihin verrattuna kasvaa; 

— Luottamus aiemmin yleisesti hyväksyttyinä pidettyihin faktapohjaisen 
informaation lähteisiin, myös perinteiseen mediaan heikkenee.” 


Kaikki nämä ongelmat näkyvät selvästi maapallon ilmaston lämpenemistä koskevassa 
julkisessa keskustelussa. Tuloksena on voimistuva polarisaatio, jossa toista ääripäätä 
hallitsee syvenevä turhautuminen ja epäluulo, toista omahyväisyys ja ylimielinen 
kaikkitietoisuus. 


Kun kilpailijasta tulee vihollinen 


Tilanne voi äityä syrjäytyneiden ja turhautuneiden kapinaksi meritokraattista eliittiä 
vastaan. Kapinan myötä valtaan voivat nousta ne, joilla ei demokraattisen yhteis- 
kunnan edellyttämiä meriittejä ole. Sekin on ihmiskunnan historiassa nähty, eivätkä 
jäljet rohkaise. Sillä kun polarisaatio etenee, kansalaisia ei enää sido yhteen isän- 
maallisuuden kaltainen jaettu ystävyys, vaan jaettu viha ja inho toisia kohtaan. Omat 
edut aletaan kokea yhteisiä etuja tärkeämmiksi. Ulkoinen vihollinen ei enää yhdistä, 
vaan vastakohtien kärjistymisen myötä se pääsee vaikuttamaan kamppailuihin, joissa 
aiemmin vain poliittisina kilpailijoina pidetyt koetaan pahempina vihollisina kuin 
ulkoiset toimijat. Valtiovallan takaaman turvallisuuden tunteen sijaan suojaa haetaan 
omien hengenheimolaisten tarkoin rajatun piirin tarjoamasta identiteettitur- 
vallisuudesta”. 


$ Aaltola (2020). 
7 Kavanagh ja Rich (2018). 

Inho synnyttää vihapuhetta, vihapuhe johtaa uhkailuun, uhkailu väkivaltaisiin tekoihin 
ja niiden yleistyminen väkivallan arkipäiväistymiseen. Eräissä EU:n jäsenmaissa tämä 
on jo todellisuutta. Tätä vakavampaa sisäistä uhkaa ei Suomessa tällä hetkellä ole 
näköpiirissä. 


Kuka puolustaa demokratiaa? 


Tulevaisuuden ratkaisutaistelut informaatiotilan hallinnasta käydään sosiaalisessa 
mediassa. Facebook, Twitter, Instagram ja Google ovat jo rapauttaneet perinteisen 
median ansaintapohjan imemällä sen mainostulot. Yhä harvempi ihminen on valmis 
maksamaan totuudenmukaisista uutisista ja laatujournalismista aikana, jolloin kiin- 
nostavaa ilmaista informaatiota on tarjolla yllin kyllin. Lisäksi perinteiset media- 
yritykset joutuvat kilpailemaan markkinoilla Kiinan ja Venäjän kaltaisten toimijoiden 
valtiollisen rahoituksen avulla ammattitaitoisesti tuottaman vaihtoehtoisen sisällön 
kanssa. Tätä sisältöä tarjotaan sekä maksutta että maksua vastaan — esimerkiksi 
laatulehtien liitteinä jaettavan materiaalin muodossa — myös perinteiselle medialle. 


Vain harvoissa maissa mediayritykset ovat Suomen tavoin vapaaehtoisesti sitoutuneet 
noudattamaan yhteisesti sovittuja eettisiä normeja, jotka läntisissä demokratioissa ovat 
tosin olemassa silloinkin, kun niitä ei ole erikseen kirjattu. Nämä normit rakentuvat 
demokraattisten arvojen varaan ja niitä noudattaessaan mediayritykset puolustavat ja 
tukevat demokraattisia instituutioita. Mitään tällaista velvoitetta eivät maailman- 
laajuisesti mainostuloja keräävät sosiaalisen median alustat eivätkä niihin pesiytyneet 
ns. vaihtoehtomediat ole omaksuneet. Alustat kyllä sensuroivat välittämiään sisältöjä, 
mutta eivät julkaise sääntöjä, joiden mukaan se tapahtuu, eivätkä kerro, missä ja ketkä 
sensufoinnista vastaavat. On kuitenkin selvää, etteivät ne toiminnassaan voi ottaa 
huomioon kaikkia niitä lakeja tai kulttuurisia erityispiirteitä, jotka vaikuttavat maissa, 
joissa niiden palvelu on tarjolla. Ne voivat sensuroida tai olla sensuroimatta periaat- 
teessa milloin ja mitä tahansa. Vain voimakkaimmat valtiot kykenevät vaikuttamaan 
siihen, millaisia sisältöjä niiden alueella julkaistaan tai jätetään julkaisematta. 


Kaikkien tiedossa olevat eettiset normit, joita perinteinen media noudattaa, tuovat sen 
toimintaan uskottavuutta ja ennustettavuutta. Siksi tiedustelun kannalta ei ole yhden- 
tekevää, menettääkö perinteinen media asemansa sosiaalisen median alustoille ajan 
myötä kokonaan. Yhteisiä eettisiä normeja noudattaessaan perinteinen media on 
demokraattisen yhteiskunnan tärkeä tukipylväs siitä riippumatta, millaista poliittista 
näkökantaa se edustaa tai millaista toimituspolitiikkaa se muutoin noudattaa. 


Suuret kansalliset kertomukset 


Yleisen käsityksen mukaan ns. yhtenäiskulttuurin aika on ohi. Tämän on tulkittu 
merkitsevän sitä, ettei kaikkia kansalaisia elähdyttäviä yhteisiä kokemuksia tai tunte- 
muksia enää ole eikä niitä voi syntyä. Siksi monet nyt suuntaavat katseensa mennei- 
syyteen ja vaativat paluuta entiseen *kulta-aikaan” hengessä: Rajat kiinni ja muuka- 
laiset ulos! Siksi on syytä lopuksi pohtia, voiko uusia suuria kansallisia kertomuksia 
enää syntyä ristiriitoja kärjistävän polarisaation ja jyrkkärajaisiin kuppikuntiin jakau- 
tumisen oloissa. 


101 


Itsenäisyyden ajalta Suomella on koko joukko suuria kansallisia kertomuksia: sisällis- 
sodan jälkeinen "kansallinen sovinto”, talvisota”, *torjuntavoitto”, *sotakor- 
vaukset”, jälleenrakennus”, *hyvinvointivaltio”, "puolueeton sillanrakentaja” ja 
*ETYK:in isäntämaa”. Vanhemmille ikäpolville ne edustavat yhä sitä, mistä voimme 
kaikki olla ylpeitä ja mikä Suomessa yhä on puolustamisen arvoista. Niitä kannattaa 
pitää esillä siitä huolimatta, että nuoremmille ikäluokille ne alkavat olla *vain histo- 
riaa”. Mutta mitä pidemmälle aika kuluu, sitä helpompaa on hämärtää näiden kerto- 
musten merkitystä ja korvata ne uusilla *kriittisillä tulkinnoilla”. Nykynuorille ne eivät 
enää viitoita tietä tulevaisuuteen. 


Kansallisia kertomuksia ei voi keksiä eikä niitä voi suunnitella etukäteen. Mutta kun 
tarkastellaan aiempia kertomuksia, huomataan, että niillä kaikilla on yksi yhteinen 
piirre: Ne ovat kertomuksia ponnistuksista, joiden avulla yhdessä ratkaistiin oman 
aikansa polttavin yhteiskunnallinen ongelma. Siksi voidaan olettaa, että myös seuraa- 
vat suuret kertomukset liittyvät siihen, miten Suomi voi jatkossa säilyttää itsenäi- 
syytensä, oikeudenmukaiseksi koetun yhteiskuntajärjestelmän ja taata kansalaistensa 
henkilökohtaisen turvallisuuden oloissa, joille on ominaista kasvava epävarmuus, 
ilmaston lämpenemisestä aiheutuvat ongelmat, kansainvälisen järjestelmän murros ja 
kansallisen hajautumisen uhka. Koska ongelmista ei vallitse riittävää yksimielisyyttä, ei 
ratkaisujakaan ole näkyvissä. Tiedustelun tehtävänä ei ole viitoittaa tietä, mutta sen on 
autettava lujittamaan perusteita, joille poliittisen johdon ratkaisut voivat aikanaan 
rakentua. Niiden rakennepuita ja ensimmäisiä merkkejä kannattaa valppaasti seurata. 
Tiedustelun tuottamien tietojen kytkeminen yhteiskunnallisten muutosten muodos- 
tamaan kontekstiin on tämän seurannan olennainen osa. 


Sillä jotain sellaista on tapahtumassa, jonka ymmärtämiseen ja hallitsemiseen nyt ylei- 
sesti käytössämme olevat teoriat eivät tarjoa tyydyttävää vastausta. Kuka olisi vielä 
muutama kuukausi sitten osannut arvella, että Kiinasta yllättäen liikkeelle lähtevä 
virusepidemia voi parissa viikossa ainakin tilapäisesti romuttaa yhden hienoimmista 
eurooppalaisen demokratian saavutuksista: avoimet rajat ja ihmisten vapaan liikku- 
misen? Koronavirus on synnyttänyt vakavan kansainvälisen kriisin, jonka oloissa 
monet aiempien normaaliaikojen opit joutavat romukoppaan. Sillä kun epidemia on 
ohi, entinen järjestys tuskin palaa takaisin. Ketkä pyrkivät edessä olevasta ja aina vain 
sekasortoisemmalta vaikuttavasta siirtymäkaudesta hyötymään ja miten, siinä riittää 
tiedustelullekin seurattavaa ja pohdittavaa pitkäksi aikaa. 

TIEDUSTELU YLIOPISTOLLISENA OPPIALANA — 
MYÖS SUOMESSA? 


Martti J. Kari 


”Jollei kansalla ole käytettävissään [tietokoneiden aikakaudella] tuoreita 
tietoja kehityksen kaikilta rintamilta, se tuhoutuu kansojen kilpailussa. 
Informaatiolla, jota tiedustelu hankkii, on ratkaiseva merkitys jokaisen 
hallituksen toimenpiteille, ja ensiluokkainen tiedustelu voi korvata pie- 
nen kansan armeijan ja varusteiden vähäisyyden.” 


Eversti evp. Aladär Paasonen, 1974. 


uomesta on historiallisista ja kulttuurillisista syistä puuttunut yliopistotasoinen 

tiedustelun opetus ja tutkimus. Neuvostoliitto oli tiedustelumme pääkohde itse- 

näisyytemme alusta aina jatkosodan päättymiseen asti. Tämä ei sopinut uuden, 
Neuvostoliittoon ystävällismielisesti suhtautuneen Suomen julkiseen kuvaan, ja tie- 
dustelu muuttui sekä sanana että toimintana tabuksi!. Neuvostoliittoon kohdistunut 
tiedustelu kiellettiin? Vaikka sotilastiedustelutoiminta käynnistettiin uudelleen jo 
1940-luvun lopulla, toiminnasta ei julkisuudessa puhuttu?. Sotilastiedustelu informoi 
Puolustusvoimia ja valtiojohtoa ainakin 1960-luvulta alkaen*, mutta tiedustelun tulok- 
sia ei todennäköisesti kuitenkaan käytetty poliittisen päätöksenteon tukena niin paljon 
kuin esimerkiksi Ruotsissa. Ennen tiedustelulakien valmisteluun liittynyttä julkista kes- 
kustelua 2010-luvun puolivälistä alkaen Suomessa tiedustelu koettiin lähes yksin- 
omaan Puolustusvoimien toiminnaksi, josta ei julkisuudessa juuri puhuttu. Tieduste- 
lusta käytettiin tiedotusvälineissä synonyymiä vakoilu ja tiedustelulla oli sanana nega- 
tiivinen konnotaatio. 


Suomeen ei myöskään ollut syntynyt mitään varsinaista tiedustelukulttuuria pois lu- 
kien sotilastiedustelun oma sisäinen kulttuuri, jolle leimaa antavaa oli epäpoliittisuus, 
tietynlainen elitistinen asenne, täydellinen vaikeneminen salassa pidettävistä asioista ja 
valtakunnan ylimmän poliittisen johdon hiljainen hyväksyntä tiedustelutoiminnalle. 
Tiedustelutoiminnan laajempi hyväksyntä on osa tiedustelukulttuuria. Suurlähettiläs 
(emeritus) Rene Nybergin mukaan suomalaisen tiedustelukulttuutin luomisen petrus- 
edellytys on selkeän tiedustelutoiminnan koordinoinnin luominen sekä vahva parla- 
mentaarinen valvonta.> Yhtenä tiedustelukulttuurin perusedellytyksenä on lisäksi tie- 
dustelun hyväksyminen yliopistolliseksi oppiaineeksi tai tutkimusalaksi. 


! Heiskanen (1988). 

2 Sipilä & Koskimies (2018). 

5 Manninen & Lehtonen (2019). 
4 Sipilä & Koskimies (2018). 

> Nyberg (2016). 

Tiedustelulle ei ole olemassa yhtä yleisesti hyväksyttyä määritelmää, vaan jokainen tie- 
dustelua harjoittava, tutkiva tai opettava taho määrittelee sen omista lähtökohdistaan. 
Tässä artikkelissa tiedustelu tarkoittaa prosessia, joka tuottaa informaatiota kohteesta? 
ja olosuhteista strategisen suunnittelun, rikostutkinnan ja hallitusten, yleisen järjestyk- 
sen ylläpitämiseen tarkoitettujen organisaatioiden ja liike-elämän käyttöön tilanneku- 
van muodostamiseksi ja päätöksenteon tueksi. Prosessiin kuuluu datan keräys, ana- 
lyysi, raportointi ja valmiin tiedustelutuotteen jakelu asiakkaalle tämän tietopyynnön 
mukaisesti sekä tämän prosessin johtaminen, kehittäminen ja laadunvalvonta. Tässä 
artikkelissa tiedustelututkimus? tarkoittaa yliopistotasoista tiedustelun teorian ja käy- 
tännön tutkimusta ja opetusta. 


Tiedustelututkimukseen kuuluu opetuksen ja tutkimuksen lisäksi käsitteellistäminen 
eli tiedusteluun liittyvien keskeisten käsitteiden määrittäminen. Tiedustelua on ope- 
tettu ulkomailla ja myös Suomessa esimerkiksi Puolustusvoimien ja poliisin eri oppi- 
laitoksissa, mutta tästä opetuksesta esimerkiksi professori Gregory Moore käyttää ter- 
miä tiedustelukoulutus$ erotuksena akateemisesta tiedusteluopetuksesta?. 


Tiedustelulakien valmisteluun liittynyt julkinen keskustelu toi tiedustelun paremmin 
myös suuren yleisön tietoon. Tätä keskustelua on vuonna 2019 hyväksytyssä väitös- 
kirjassaan Suomen kyberturvallisuusstrategia ja tiedustelulakiuudistus -Turvallisuusongelmia vai 
turvallistamisongelmia?!9 tutkinut Riikka Tanner. Edward Snowdenin paljastukset Yh- 
dysvaltojen tiedustelupalveluiden toimista!! ja esimerkiksi Venäjän tiedustelupalvelui- 
den tietomurto-operaatiot!? sekä Sergei Skripalin myrkytysyritys!5 ovat osoittaneet tie- 
dustelupalveluiden toiminnan olevan osa sekä poliittista päätöksentekoa että myös 
vaikuttamiseen pyrkivää kansainväliseen politiikkaan kuuluvaa toimintaa. Tämä kaikki 
on lisännyt kiinnostusta myös tiedustelun ylipistotasoiseen opetukseen ja tutkimuk- 
seen ja tiedustelun akatemisoimiseen. Matti Pesun mukaan tiedustelun kasvavaa roolia 
Suomen turvallisuuspolitiikan instrumenttina olisi myös syytä käsitellä!*. Joidenkin ar- 
vioiden mukaan akateemisen tiedusteluopetuksen puute voi olla uhka kansalliselle tur- 
vallisuudelle. Virkamiehet ja poliitikot, joilla ei ole riittäviä tietoja ja ymmärrystä tie- 
dustelusta, voivat suhtautua tiedusteluun ennakkoasenteensa ja asenteellisuutensa 
vuoksi tavalla, joka vaarantaa objektiivisen päätöksenteon.!5 


Oppiaine on nimetyn alan asioiden ja tietojen suunnitelman mukaiseen opetusohjel- 
maan kuuluva kokonaisuus. Oppiaine on ensisijaisesti opiskeluun ja oppimiseen liit- 
tyvä käsite. Oppiaineet ovat samoista tai toisiinsa liittyvistä asioista ja ongelmista kiin- 
nostuneiden yksilöiden verkostoja.!* Uuden oppiaineen muotoutuminen voi johtua 
siitä, että ympäristö on muuttunut. On syntynyt uusia ilmiöitä, teknologioita tai medi- 
oita, joita vanhat tieteenalat eivät kata. Näitä uusia ilmiöitä on lähestyttävä monesta 
suunnasta. Tästä johtuen uusi oppiaine voi olla monitieteinen, tieteidenvälinen tai 


6 Kohde voi tarkoittaa esimerkiksi liiketoimintakilpailijaa, rikollisorganisaatiota ja vastustajaa. 
7 Intelligence Studies. 

8 Intelligence Training. 

? Moore (2008). 

10 Tanner (2019). 

11 Katso esimerkiksi Greenwald (2013) ja Burrough, Ellison & Andrews (2014). 
12 Dchill (2016), Mueller (2019). 

15 Niemeläinen & Vainio (2018). 

14 Pesu (2019). 

15 Cristescu (2011). 

16 Mikkeli & Pakkasvirta (2007). 

poikkitieteinen. Esimerkiksi aluetutkimus on poikkitieteellinen oppiaine, joka keskit- 
tyy tiettyyn maantieteellisen, kansallisen tai kulttuurisen alueen tutkimukseen!”. Poik- 
kitieteellinen eroaa tieteidenvälisestä ja monitieteellisestä tutkimusotteesta. Tieteiden- 
välisessä ja monitieteellisessä tutkimusotteessa eri tieteenalojen edustajat tutkivat ai- 
hetta omasta suunnastaan ja tieteenalat säilyvät erillisinä. Poikkitieteellinen tutkimus- 
ote taas tarkoittaa, että tieteenalojen edustajat tutkivat samaa aihetta ja luovat oppiai- 
neen uutta käsitteistöä, teoriaa tai metodologiaa.!3. 


Tässä artikkelissa kuvataan ensin, miten tiedustelusta on kehittynyt yliopistollinen op- 
piaine erityisesti Yhdysvalloissa ja Isossa-Britanniassa. Näissä maissa annettavan tie- 
dusteluopetusta kuvataan ottamalla esimerkeiksi yhdysvaltalaisen Georgetownin ja 
brittiläisen Buckinghamin yliopiston tiedustelun maisteriohjelman sisällöt. Lisäksi ar- 
tikkelissa esitellään ruotsalaisessa Lundin yliopistossa annettavaa tiedusteluopetusta. 
Georgetownin tiedustelun maisteriohjelma on valittu esimerkiksi, koska se on suh- 
teellisen uusi ja laaja-alainen pitäen sisällään valtion turvallisuuteen liittyvän tieduste- 
lun ja rikostiedustelun lisäksi myös liiketoimintatiedustelun ja kybertiedustelun. 
Buckinghamin yliopiston tiedustelun maisteriohjelmat ovat esimerkki brittiläisestä tie- 
dustelun yliopistollisesta opetuksesta, joka tähtää sekä tiedustelun ammattilaisten kou- 
luttamiseen että yleisymmärryksen antamiseen tiedustelusta. Lundin yliopisto on va- 
littu mukaan, koska sen tiedusteluopetuksen voidaan esimerkiksi ajatella olevan lähellä 
Suomessa annettavan yliopistotasoisen tiedusteluopetuksen tavoitetilaa. Tarkoituk- 
sena ei ole antaa kattavaa kuvausta kaikesta kyseisten maiden tiedusteluopetuksesta. 
Sama koskee tässä artikkelissa olevaa suomalaisen tiedustelukirjallisuuden esittelyä. 
Kyseessä ei ole kattava kuvaus kaikesta Suomessa julkaistusta tiedustelukirjallisuu- 
desta. 


Georgetownin, Buckinghamin ja Lundin yliopistojen tiedusteluopetuksen kuvaamisen 
jälkeen kerrotaan, miten tiedustelua on tutkittu ja opetettu suomalaisissa yliopistoissa. 
Lopuksi esitetään toimenpiteitä tiedustelun saamiseksi omaksi yliopistolliseksi oppiai- 
neeksi myös Suomessa. Artikkelissa ei käsitellä Maanpuolustuskorkeakoulussa annet- 
tavaa tiedusteluopetusta. 


Yliopistotasoinen tiedustelun opetus länsimaisissa yliopistoissa 
Tiedustelun kehittyminen oppiaineeksi länsimaisissa yliopistoissa 


Tiedustelututkimuksen ensimmäinen vaihe ajoittui kylmän sodan aikaan. Tieduste- 
lusta kehittyi akateeminen tutkimussuuntaus Yhdysvalloissa ja Isossa-Britanniassa 
1940-luvun lopulta alkaen. Liikkeellepanevana voimana oli toisen maailmansodan ko- 
kemukset sekä Yhdysvaltojen keskustiedustelupalvelun CIA:n perustajahahmoihin 
kuuluneen Sherman Kentin vuonna 1949 julkaistu teos Szrazgic Intelligence for American 
World Policy.!? 


17 Katso esimerkiksi HY (2020). 
18 Mikkeli & Pakkasvirta (2007). 
19 Kent (1949). 

Ensimmäiselle vaiheella oli ominaista se, että tiedustelututkimus oli enemmänkin Yh- 
dysvaltojen tiedusteluyhteisön toiminnan yliopistoissa tapahtuvaa tutkimusta, ope- 
tusta ja oppikirjatuotantoa kuin akateemista tutkimusta ja opetusta. Tiedustelututki- 
muksen tavoite oli brittiläisen tiedusteluun perehtyneen tutkijan Peter Gillin mukaan 
kehittää teorioita tiedustelua varten (7heories for intelligence)? Toisessa vaiheessa 1980- 
luvulla tiedustelu alkoi muotoutua akateemiseksi oppiaineeksi ja oppiaineen kaksi pää- 
suuntaa alkoivat hahmottua. Isossa-Britanniassa toisen maailmansodan aikaisten tie- 
dustelun arkistojen avautuminen sai osaltaan aikaan tiedustelun historian opetuksen 
ja tutkimuksen suosion kasvun. Tätä lisäsi kylmän sodan tiedusteluarkistojen avaami- 
nen tutkijoiden käyttöön. Brittiläinen koulukunta onkin vahva erityisesti tiedustelu- 
historian tutkimuksessa. ?! 


Toinen tiedustelututkimuksen pääsuunta on yhteiskuntatieteet, käytännössä politiikan 
tutkimus, sosiologia, kansainvälisen politiikan tutkimus ja psykologia. Tavoitteena 
on hahmottaa, miten ymmärrämme tiedustelun — mitä tiedustelu on, kuka tiedustelua 
tekee, miten sitä tehdään, miksi ja kenelle sitä tehdään, mikä on tiedustelun rooli ja 
yhteiskunnallinen vaikuttavuus ja miten tiedustelua valvotaan ja kontrolloidaan. Ta- 
voitteena on luoda teorioita tiedustelusta. 


Vuoden 2001 terrori-iskujen jälkeen tiedustelun maisteriohjelmia käynnistettiin 
useissa yhdysvaltalaisissa yliopistoissa ja tiedustelun tutkimusta ja opetusta alettiin yhä 
enemmän akatemisoida. Vuonna 2001 Yhdysvalloissa hyväksytty Parriotic Act -laki an- 
toi tiedusteluviranomaisille laajat valtuudet ja lisäsi kiinnostusta tiedusteluorganisaa- 
tioiden oikeuksien ja velvollisuuksien tutkimukseen. Yhdysvaltojen hyökkäys Irakiin 
vuonna 2003 ja Lontoon pommi-iskut vuonna 2005, joita molempia voidaan pitää 
tiedustelun epäonnistumisina, lisäsivät kiinnostusta tiedusteluun päätöksenteon tuki- 
prosessina ja näin lisäsivät myös kiinnostusta akateemista tiedustelututkimusta koh- 
taan. Yhdysvaltojen hyökkäys Irakiin nosti tiedustelun politisoitumisen uudeksi tie- 
dustelututkimuksen kohteeksi. Edward Snowdenin paljastukset Yhdysvaltojen ja 
Ison-Britannian tiedusteluviranomaisten toiminnasta vuonna 2013 lisäsivät edelleen 
kiinnostusta tiedustelupalvelujen toiminnan akateemista tutkimusta kohtaan%. 
Vuonna 2018 Yhdysvalloissa oli jo lähes 850 erilaista tiedusteluun liittyvää kurssia tai 
opetustapahtumaa yhteensä yli sadassa opetuslaitoksessa%. 


Useissa yliopistoissa tiedustelun opetus ja tutkimus on liitetty osaksi kansainvälisen 
politiikan opetusta ja tutkimista, ja tiedustelua voidaan pitää kansainvälisten suhteiden 
ja diplomatian historian kadonneena ulottuvuutena”. Tiedustelulla on suuri rooli 
kansainvälisen politiikan realistisen koulukunnan ajattelussa, koska — kuten yhdysval- 
talainen kansainvälisen politikan professori John Mearsheimer on todennut — ”valtiot 
haluavat ennen kaikkea tietää, aikovatko muut valtiot käyttää voimaa muuttaakseen 
vallitsevaa tilannetta”. 


2 Gill & Phythian (2016). 

2?! Goodman (2007). 

2 Gill & Phythian (2016). 

9 Michael & Kornbluth (2019). 
A Mansour (2018). 

5 Evans & Newnham (1998). 
% Mansour (2018). 

Peter Gill ja Mark Phythian? jakavat tiedustelututkimuksen neljään suuntaukseen. 
Historiaperustainen, pääosin deskriptiivinen tiedustelututkimuksen suuntaus on edel- 
leen vallitsevana erityisesti muualla kuin Yhdysvalloissa. Historiaperustainen tieduste- 
lututkimus auttaa opiskelijoita ymmärtämään tiedustelun merkityksen historian suu- 
rissa käänteissä osana laajempaa kansallisen turvallisuuden konseptia. Toinen, määrit- 
telyyn pyrkivä metodologinen lähestymistapa on suhteellisen uusi suuntaus. Sen avain- 
kysymys on, pitäisikö tiedustelu määritellä puhtaasti informaatioprosessiksi, jossa data 
jalostetaan tiedoksi vai prosessiksi, joka vaikuttaa myös poliittiseen päätöksentekoon 
ja ohjaa toimintaa.?8 Tiedustelututkimuksen kolmas suuntaus keskittyy Gillin ja Phyt- 
hianin mukaan organisaatioon ja toimintaan. Tämän suuntauksen pääkohteet ovat vie- 
raiden valtioiden tiedustelupalvelut ja niiden operaatiot, erityisesti henkilötieduste- 
luoperaatiot (HUMINT). Toisena organisaatioon ja toimintaan keskittyvän suuntauk- 
sen tutkimuskohteena on ollut valtion turvallisuuspalveluiden tekemä omien kansa- 
laisten valvonta ja tiedustelu. Syyskuun 11. päivän terrori-iskujen jälkeen perinteinen 
jako ulkomaan ja kotimaan tiedustelun välillä on Yhdysvalloissa osin poistunut. Tut- 
kimuskohteena voi olla myös tiedustelun politisoituminen demokratioissa tai tiedus- 
telupalveluiden ”demokratisoituminen” ja ammattimaistuminen entisisissä autoritaa- 
risissa valtioissa. Neljäs, hallintoon ja politiikkaan keskittyvä tiedustelun tutkimus- 
suunta pyrkii selvittämään, mikä vaikutus tiedustelulla on hallintoon ja miten hallinto 
vaikuttaa tiedusteluun. 


Yksi tiedustelututkimuksen tavoite on opettaa hallinnon rakennetta ja toimintaa, ja 
miten tiedustelupalvelut voivat tasapainottaa valtaa*?. Tavoitteena oli arkipäiväistää ja 
normalisoida tiedustelutoimintaa osana hallintoa.?! Isossa-Britanniassa ilmestyi vain 
vähän julkista informaatiota tiedustelusta ennen 1990-lukua ja näin hallintoon ja poli- 
tiikkaan keskittyvää tiedustelututkimusta oli vain vähän. Iso-Britannia osallistui Yh- 
dysvaltojen rinnalla hyökkäykseen Irakiin vuonna 2003. Hyökkäyksen perusteena käy- 
tettiin tiedustelutietoja, joiden mukaan Irak kehitti ydinaseita. Kesällä 2004 julkaistiin 
niin sanottu Butlerin raportti, jonka mukaan Irakin sotaan johtaneet tiedustelutiedot 
olivat virheellisiä. Butlerin raportti?? ja Lontoossa vuonna 2005 tehdyn pommi-isku 
jälkeen julkaistu raportti? toivat tiedustelutoimintaa julkisuuteen. 


Georgetown University, Yhdysvallat 


Yhdysvaltalaisen Georgetownin yliopiston sovelletun tiedustelun maisteriohjelman”* 
opetusohjelmaan kuuluvat kotimaan turvallisuus, kybertiedustelu, rikostiedustelu ja 
liiketoimintatiedustelu?5. Opintokuvauksen mukaan opiskelija saa maisteriohjelmassa 
monipuoliset tiedustelulliset valmiudet ja analyyttiset ja tekniset taidot toimia nykypäi- 
vän yhä monimutkaisemmassa datavetoisessa informaatioympäristössä. 


2 Gill & Phythian (2016). 

% Marrin (2012). 

2 Gill & Phythian (2016). 

30 Checks and balances 

3 Marrin (2012). 

2 Butler (2004). 

33 ISC (2009). 

54 Georgetown University (2020). 

55 Homeland security, cyber intelligence, law enforcement, and competitive business intelligence. 

Sovelletun tiedustelun maisteriohjelman pakolliset kurssit ovat neljä peruskurssia, 
kurssi tiedustelun etiikasta ja opinnot kokoava niin sanottu Capsone -kurssi. Perus- 
kurssit ovat johdanto tiedusteluun, tiedustelun psykologia, tiedustelun keräyksen pe- 
rusteet ja kommunikointi tiedustelun asiakkaan kanssa. Capszone -kurssilla opiskelija 
tekee sovellettuna tehtävänä julkisen tai yksityisen asiakkaan tiedustelukysymyksen 
mukaisen tiedusteluraportin teollisuuden edustajan tai yliopisto-opettajan ohjaamana. 
Opiskelija esittelee työnsä ja saa siitä palautteen. Maisteriohjelman valinnaisten kurs- 
sien teemoja ovat vastaterrorismi ja tiedustelu, tiedusteluorganisaation suunnittelu, kil- 
pailu- ja liiketoimintatiedustelu, kyberuhat ja tiedusteluanalyysi.36 Tiedusteluorganisaa- 
tion suunnittelukurssilla opiskelija arvioi tietyn tiedusteluorganisaation vahvuuksia ja 
heikkouksia tapaustutkimuksen keinoin ja organisaation historia kautta. Kilpailu- 
tiedustelu (Competitive Intelligence) tarkoittaa liiketoiminnassa tarvittavan tiedon kerää- 
mistä kaupallisista markkinakilpailijoista, tämän tiedon analysointia, tallentamista ja 
jakelua oman kilpailutilanteen parantamiseksi.?? 


Buckinghamin yliopisto, Iso-Britannia 


Brittiläisessä Buckinghamin yliopistossa on kolme 120 ECTS-opintopisteen> maiste- 
riohjelmaa, joiden opetusohjelmaan kuuluu tiedustelukursseja. Ohjelmat ovat 


- Turvallisuus ja tiedustelu 
- Turvallisuus, tiedustelu ja diplomatia 
-— Yleinen järjestys ja tiedustelu 


Kaikkiin kolmeen maisteriohjelmaan kuuluu 30 opintopisteen opintojakso, joka käsit- 
telee tapaustutkimuksen keinoin tiedustelun onnistumisia ja epäonnistumisia. Turval- 
lisuus, tiedustelu ja diplomatia maisteriohjelmassa muut 30 opintopisteen jaksot ovat 
diplomatia ja ulkopolitiikan analyysi. Yleiseen järjestykseen suuntautuvassa ohjelmassa 
keskitytään yleiseen järjestykseen liittyvään tiedusteluun. Turvallisuuden ja tiedustelu- 
tutkimuksen maisteriohjelmaan kuuluu seuraavat 30 opintopisteen opintojaksot? 


- Nykyiset sisäiset ja ulkoiset uhat (30 op) 

- Tiedustelun onnistuminen ja epäonnistuminen — tapaustutkimukset (30 op) 
- Opinnäytetyö (30 op) 

— Terrorismi ja terrorismin torjunta (30 op) 


Turvallisuuden ja tiedustelututkimuksen maisteriohjelma on tarkoitettu sekä niille, 
jotka haluavat saada yleiskäsityksen tiedustelusta että niille, jotka suunnittelevat työ- 
uraa tiedustelupalvelussa. Ohjelman tavoitteena on antaa opiskelijoille syvä ymmärtys 
nykyaikaisesta turvallisuus- ja tiedusteluympäristöstä länsimaisissa demokratioissa, eti- 
tyisesti Isossa-Britanniassa. Tavoitteena on kuvata, miten tiedusteluorganisaatiot toi- 
mivat, millaisessa ympäristössä ne toimivat ja millaisia tiedustelutuotteet ovat. Ope- 
tuksessa kiinnitetään huomiota osaamisen ja taitoihin, joita maan tiedusteluyhteisö on 


% Georgetown (2020). 

57 Georgetown (2020). 

% European Credit Transfer and Accumulation System (Eurooppalainen opintosuoritusten ja arvosanojen 
siirto- ja kertymisjärjestelmä) 

9 Buckingham (2019). 

toivonut kehitettävän Butlerin raportin! julkistamisen jälkeen. Tiedusteluanalyysi- 
osaamisen ja kriittisen ajattelun kehittäminen nähdään tärkeäksi samoin kuin kyky ar- 
vioida ja käyttää joskus toistensa kanssa ristiriidassa olevia tietoja! 


Lundin yliopisto, Ruotsi 


Ruotsalaisen Lundin yliopiston sosiaalitieteiden tiedekunnan poliittisten tieteiden 
osaston opetusohjelmaan kuuluvat politiikan tutkimus, rauhan- ja konfliktintutkimus 
ja tiedusteluanalyysi. Tiedusteluanalyysi on oppiaine, joka käsittelee tiedustelun meto- 
dologiaa, tiedustelutuotantoa ja esimerkiksi tiedustelun valvontaa ja ihmisoikeuskysy- 
myksiä. Tiedustelu nähdään osana kansainvälisiä suhteita, kriisinhallintaa, liiketoimin- 
taa, yleisen järjestyksen ylläpitoa ja poliisitoimintaa. Lundissa tiedusteluopetus liittyy 
esimerkiksi tulevaisuuden tutkimukseen, ympäristö- ja ilmastotutkimukseen ja kon- 
fliktien tutkimukseen. Opetuksen tavoitteena on antaa opiskelijoille perustiedot tie- 
dustelusta ja tiedusteluanalyysissa tarvittavia kommunikaatio- ja käytännön taitoja.?? 


Lundin yliopiston kurssitarjonnassa on kolme eri tiedustelukurssikokonaisuutta. 
Kaksi opintokokonaisuuksista, tiedusteluanalyysikurssi ja tiedusteluanalyysinjatko- 
kurssi, ovat kumpikin 30 opintopisteen suuruisia, kandidaatti- tai maisteriohjelmista 
erillisiä opintokokonaisuuksia. Tiedusteluanalyysiopintokokonaisuus koostuu neljästä 
7,5 opintopisteen kurssista, jotka ovat 1) valtio ja tiedustelujärjestelmä 2) poliisin tie- 
dustelu, vastavakoilu ja terrorismin torjunta 3) ulkomaan tiedustelu ja 4) tiedustelu ja 
sodankäynti. 


Tiedusteluanalyysin opintokokonaisuus suoritetaan pääosin etäopiskeluna. Opetus- 
kielenä on ruotsi. Luentomatetiaali on opiskelijoiden käytössä sähköisessä opintopor- 
taalissa, missä tehdään myös tentit. Kunkin 7,5 opintopisteen kurssin päättää yhden 
tai kahden päivän mittainen seminaari. Kuhunkin kurssiin kuuluu tentti, jossa tenti- 
tään noin 1400 sivua kyseisen kurssin teemaan liittyvää kirjallisuutta ja lehtiartikke- 
leita.1+ Tiedusteluanalyysin jatkokurssi on 30 opintopistettä. Opintokokonaisuuteen 
kuuluu 7,5 opintopisteen kurssit ”kuka valvoo valvojia?” ja ”Media ja tiedustelupal- 
velu” sekä kuuden opintopisteen kurssi ”Tekninen ennakointi ja maailman tekninen 
seuranta” sekä yhdeksän opintopisteen tutkielma annetusta tiedusteluun liittyvästä 
teemasta. 


Kolmas Lundin yliopiston tiedusteluun liittyvä opintokokonaisuus on tiedusteluana- 
lyysin kandidaattiohjelma. Ohjelman laajuus on 30 opintopistettä. Ohjelmaan kuuluu 
kolme moduulia, jotka ovat tiedustelun teoria ja metodit (7,5 op), tiedusteluanalyysin 
klassikot (7,5 op) ja kandidaatin tutkielma (15 op).% 


40 Kesällä 2004 julkaistun Butlerin raportin mukaan Irakin sotaan johtaneet tiedustelutiedot olivat virheellisiä. 
4! Buckingham (2019). 

42 Lund (2020). 

4 Lund (2020). 

44 Kirjoittajan muistiinpanot Johan Metzin esityksestä 6.12.2019 Lundin vierailulla. 
4 Kirjoittajan muistiinpanot Johan Metzin esityksestä 6.12.2019 Lundin vierailulla. 
46 Lund (2020). 

Tiedustelututkimuksen julkaisukanavat ja yhdistykset 


Tiedustelututkimukselle on muodostunut omat julkaisukanavansa ja konferenssinsa. 
Johtavia tiedustelualan julkaisukanavia ovat Isossa-Britanniassa julkaistavat Irne/lioence 
and National Security, The International Journal of Intelligence, Security and Public Affairs, 
ruotsalainen Journal of Intelligence Studies in Business ja yhdysvaltalainen Inrernational Journal 
of Intelligence and Counterintelligence. Kyseisten julkaisujen artikkelit ovat vertaisarvioituja 
ja ovat suomalaisen julkaisufoorumiluokituksen mukaan perustasoa (JUFO 1). Myös 
joissain kansainvälisiä suhteita käsittelevissä kausijulkaisuissa julkaistaan tiedustelutut- 
kimukseen liittyviä artikkeleita. 


Yhdysvalloissa on useita yhdistyksiä, joiden tarkoituksena on tiedustelun opetuksen ja 
tutkimuksen edistäminen. Entisten tiedustelu-upseereiden yhdistys'ö on vuonna 1975 
perustettu voittoa tavoittelematon, epäpoliittinen koulutusyhdistys entisille ja nykyi- 
sille tiedusteluammattilaisille.1? Yhdistys julkaisee lehteä Ine/lioencer: Journal of U.S Intef- 
licence Studiess9. Vuonna 2004 perustettu tiedusteluopetuksen kansainvälinen yhdistys”! 
pyrkii edistämään tiedusteluopetusta ja sitä tukevaa tutkimusta.”? 


Myös Isossa-Britanniassa on useita tiedustelun tutkimusta ja opetusta edistäviä yhdis- 
tyksiä. Politiikan tutkimuksen yhdistyksen alaosastona on Turvallisuuden ja tieduste- 
lun tutkimuksen ryhmä53. The Oxford Intelligence Group tutkii tiedustelun ja poliittisten 
tieteiden, kansainvälisten suhteiden ja modernin historian yhteyksiä tavoitteena ym- 
märtää tiedustelun asema nykymaailmassa Isossa-Britanniassa ja muualla maail- 
massa.5* The International Studies Association (ISÄ) on vuonna 1959 perustettu on maa- 
ilman johtava kansainvälisten kysymysten tutkijoiden kattojärjestö, jonka tavoitteena 
on lisätä ymmärrystä kansainvälisistä ja globaaleista kysymyksistä. Yhdistykseen kuu- 
luu akateemisia henkilöitä, käytännön työn tekijöitä, yksityisen sektorin työntekijöitä 
ja tutkijoita. Yhdistyksen tavoitteena on toimia kansainvälisten asioiden tutkimuksen, 
opetuksen ja käytännön toteutuksen ideoinnin ja verkottumisen alustana. ISA:n ala- 
jaosto Intelligence Studies Section (ISS) keskittyy kansainväliseen politiikkaan liittyvän tie- 
dustelun tutkimuksen ja opetuksen kehittämiseen. Sen alaan kuuluvat ulkopolitiikka, 
kansainvälinen oikeus, etiikka ja valtioiden toimenpiteet ylläpitää poliittista, taloudel- 
lista ja sotilaallista turvallisuuttaan. 


47 Julkaisufoorumi (2020). 

48 The Association of Former Intelligence Officers, AFIO. 

4 AFIO (2020). 

% Intelligencer (2020). 

51 The International Association for Intelligence Education, LAFIE. 

> JAFIE (2020). 

5 Political Studies Association's Security and Intelligence Studies Group, SISG. Ks. SISG (2020). 
54 OIG (2020). 

55 ISA (2020). 

Tiedustelun tutkimus ja opetus suomalaisissa yliopistoissa 


Tiedusteluun liittyvä tutkimus Suomessa 


Suomessa tiedusteluun liittyvää tutkimusta on tehty erityisesti historian, oikeustieteen, 
politiikan tutkimuksen ja sotatieteellisen tutkimuksen yhteydessä. Tiedustelun histo- 
riaa käsitteleviä väitöskirjoja ovat muun muassa Helsingin yliopistossa tehdyt Juho 
Kotakallion ja Aleksi Mainion väitöskirjat. Kotakallion vuonna 2014 hyväksytyn väi- 
töskirjan aiheena oli Kaikkialla läsnä oleva Lontoon Secret Service — Secret Intelligence Service 
ja Suomi 1918—19415, Mainio väitteli vuonna 2015 aiheesta Näkymätön sota — Suomi 
vastavallankumouksellisen terrorismin ja vakoilun tukialueena 1918—193957. Helsingin yli- 
opistossa on työn alla väitöskirja Suomen ja Ruotsin sotilastiedusteluyhteistyöstä kyl- 
män sodan alkupuolella.58 


Eero Elfvengren on kirjoittanut yhdessä Einar Laidisen kanssa vuonna 2012 kirjan 
Vakoilua itärajan takana — Yleisesikunnan tiedustelu Neuvosto-Karjalassa 1918—1939 ja 
vuonna 2010 yhdessä Laidisen ja Matti Kososen kanssa Vihollisen selustassa: päämajan 
tiedustelu Neuvosto-Karjalassa 1939—1944%0. Mikko Karjalainen on toimittanut muun mu- 
assa professori Ohto Mannisen 60-vuotisjuhlakirjan Salaisen sodan sivut: tiedustelua, va- 
koilua ja salatoimintaa jatkosodassa."! 


Yksi esimerkki toimivasta tiedustelututkimuksen historiallisesta suuntauksesta on 
Suomen sotahistoriallisen seuran marraskuussa 2019 Jyväskylän yliopistossa järjes- 
tämä sotilastiedustelun historiaa käsittelevä seminaari. Seminaarissa esiintyneet Heidi 
Ruotsalainen, Heikki Roiko-Jokela, Vladimir Panschin ja Mikko Porvali ovat perehty- 
neet tiedustelun historiaan.*? Vladimir Panschinin Maanpuolustuskorkeakoulussa 
vuonna 2018 hyväksytty sotahistorian alan väitöskirja Di/erantteja vai taitajia? Päämajan 
valvontaosaston johtama valvonta ja vastavakoilu talvi- ja jatkosodassa käsitteli sotilasvasta- 
tiedustelun kehittymistä ennen talvisotaa ja sen toimintaa Suomen sotien aikana. 


Tiedusteluun liittyvästä oikeustieteellisen perustutkimuksesta voidaan mainita esi- 
merkkeinä Sami Pekolan Lapin yliopiston oikeustieteellisessä tiedekunnassa vuonna 
2018 tekemä maisteritutkielma Tiedustelu oikeusvaltiossa. Oikeustieteellistä jatkotutki- 
musta edustaa Joonas Widlundin vuonna 2019 aloitettu artikkeliväitöskirja, jonka tut- 
kimuskohteena on ensisijaisesti Suomen kansallinen tiedustelusääntely. Mikael Lohse 
on tehnyt vuonna 2005 julkaistun Helsingin yliopiston oikeustieteellisessä tiedekun- 
nassa tutkimuksen Rikosriedustelu terrorismin torjunnassa: Vutkimus tiedustelusta osana terro- 
rismirikosten preventiota ja tiedustelutoimien aloittamista koskevasta päätöksenteosta." 


% Kotakallio (2014). 

7 Mainio (2015). 

” Rantala (2020). 

» Elfvengren & Laidinen (2012). 

50 Elfvengren, Kosonen & Laidinen (2010). 
8! Karjalainen (2003). 

62 SSHS (2019). 

$ Panschin (2018). 

6 Lohse (2005). 


113 


Vuonna 2019 julkaistiin kaksi suomenkielistä tiedusteluun liittyvää oppikirjaa, Johdatus 
tiedusteluun* ja Viedustelumenetelmäf*6, joita voidaan pitää tiedustelututkimuksena, mutta 
erityisesti tiedustelulainsäädännön oppi- ja hakuteoksina. Politiikan tutkimukseen liit- 
tyy esimerkiksi Riikka Tannerin johtamisen ja talouden tiedekunnassa vuonna 2019 
tehty väitöskirja Suomen kyberturvallisuusstrategia ja tiedustelulakinndistus — Turvallisuuson- 
gelmia vai turvallistamisongelmia?*" 


Entisen tiedustelupäällikön kenraalimajuri Raimo Heiskasen vuonna 1989 julkaisema 
kirja Saadun tiedon mukaan — Päämajan johtama tiedustelu 1939—1945 kuvaa miten sotilas- 
tiedustelumme oli talvi- ja jatkosodan aikana organisoitu, miten se toimi ja mitä tietoja 
tiedustelu sai kerättyä vihollisesta ja tehtiinkö kerätyn tiedustelutiedon perusteella oi- 
keita johtopäätöksiä. Kirjassa on merkitty viitteet ja lähdeluettelo on laaja. Heiskasen 
kirjaa, vaikka se on jo kolme kymmentä vuotta vanha, voidaan suositella oppikirjana 
etenkin tiedustelun historiasta tai sotilastiedustelusta kiinnostuneille.68 


Joonas Sipilän ja Tapio Koskimiehen toimittama Sata vuotta suomalaista sotilastiedustelua 
on yhteensä kahdentoista kirjoittajan artikkeleista koottu syksyllä 2018 julkaistu histo- 
riateos. Kirja ei ole — kuten toimittajat itsekin esipuheessa sanovat — Suomen sotilas- 
tiedustelun kattava histotia eikä tieteellinen tutkimus, mutta erinomainen lisä suo- 
malaiseen tiedustelukirjallisuuteen. Ohto Manninen ja Timo Liene kirjottivat vuonna 
2002 kirjan Sze/la Polaris — suomalaista sotilastiedustelua"). Teos perustuu Yhdysvaltojen 
kansallisarkiston (National Archives ID) 1990-luvun lopulla tutkimukselle avattuun Suo- 
men toisen maailmansodan aikaiseen radiotiedustelun materiaaliin, jonka Kansallinen 
turvallisuusvirasto (NSA)! oli vapauttanut. Teos on käytännössä koonnos radiotie- 
dustelun eri elinten tiedustelukatsauksia. 


Manninen ja Liene jatkoivat sodan ajan radiotiedustelun tutkimusta ja julkaisivat 
vuonna 2016 yhdessä Lauri Lehtosen kanssa kirjan Sanomansieppaajia ja koodinmurtaja 
— Suomen radiotiedustelu sodassa. Teos käsittelee nimensä mukaisesti Suomen radiotie- 
dustelun toimintaa ja kansainvälistä yhteistyötä vuosina 1929-1945. Ohto Manninen 
ja Lauri Lehtonen julkaisivat vuonna 2019 teoksen S7e/la Polariksen perintö — tiedustelu- 
historiaa 1944-1950, jossa kuvataan Stella Polaris -operaation ja radiotiedustelun aloit- 
tamista Suomessa uudelleen vuonna 1950.73 


Olli Teirilä on tutkija, joka on keskittynyt tiedusteluun. Hän on julkaissut Inrermational 
Joumal of Intelligence and Counter Intelligence -kausijulkaisussa artikkelin pienten valtioiden 
tiedustelutoimintaan liittyvistä kysymyksistä”* ja yhdessä Hanna Nykäsen kanssa artik- 
kelin tiedustelukulttuurista”. 


6 Lohsen ja Viitanen (2019). 

% Lohsen, Meriniemi ja Honkanen (2019). 
67 Tanner (2019). 

% Heiskanen (1989). 

9 Koskimies & Sipilä (2018). 

70 Manninen & Liene (2002). 

71 National Security Agency. 

7 Manninen, Liene & Lehtonen (2016). 
7 Manninen & Lehtonen (2019). 

74 Teirilä (2015). 

75 Teirilä & Nykänen (2016). 

Tiedusteluopetus Vurun ja Helsingin yliopistoissa 


Matti Wiberg on toteuttanut Turun yliopistossa tiedustelualan kursseja nimellä 1/a- 
koilu ja politiikka vuosina 201476 ja 201877 yhdessä Mika Suonpään kanssa. Kurssi on 
koostunut kahdeksasta vierailijaluennosta.?8 Kurssi on ollut osa valtiotieteellistä ope- 
tusta, eikä kursseilla ole opetettu tiedusteluprosessia tai eri keräyslajien ominaispiir- 
teitä, vaan kurssin tavoitteena on ollut perehtyä turvallisuuden ja demokratian välisiin 
jännitteisiin eri tieteenalojen näkökulmasta”. Tiedustelua, tai kuten opintokuvauk- 
sessa sanotaan, vakoilua on tarkasteltu eri näkökulmista, joita ovat olleet muun muassa 
puolustusvoimat, demokratia, journalismi, tietoturva, kansainvälinen oikeus ja poli- 
tiikka.80 


Turun yliopiston poliittisen historian kandidaatin aineopintoihin vuosina 2018-2020 
kuuluu Markku Jokisipilän pitämä kurssi Tedustelutoiminta sodan ja rauhan aikanat. 
Kurssin osaamistavoitteena on antaa opiskelijalle yleiskuva tiedustelutoiminnan histo- 
riasta ja sen toimintamuodoista sekä sodan että rauhan aikana. Opinto-oppaan mu- 
kaan opiskelija perehtyy vakoilu- ja tiedustelutoiminnan suuriin linjoihin ja saa valita, 
minkä valtion tiedustelutoimintaan perehtyy syvällisemmin. Kurssi suoritetaan kirja- 
tenttinä. Lisäksi Kimmo Rentola on toteuttanut Tutun yliopistossa tiedustelun histo- 
rian kursseja.?? 


Helsingin yliopiston historian laitos on järjestänyt kevätlukukaudella 2018 osana kan- 
didaattiohjelmaa kurssin Tzedusteluhistoriaa Itämeren alueella%5. Kurssilla perehdyttiin Itä- 
meren alueella vaikuttaneiden suurvaltojen ja pienempien valtioiden vuosien 1881— 
1962 vakoiluhistoriaan.3* 


Tiedusteluopetus Jyväskylän yliopistossa 


Jyväskylän yliopisto on ainoa suomalainen siviiliyliopisto, jossa opetetaan tiedustelua 
laajemmin kuin edellä esitetyt yksittäiset, pääosin historiaperusteiset yksittäiset kurssit. 
Tiedusteluopetus käynnistyi Jyväskylän yliopistossa syyslukukaudella 2017 osana ky- 
berturvallisuuden maisteriohjelmaa. Syksyllä 2019 Jyväskylän yliopistossa käynnistyi 
Turallisuus ja strateginen analyysi -maisteriohjelma, jonka ydinmoduulit ovat Turvalli- 
suus ja strategia sekä Informaation hallinta ja strateginen tiedustelu. Maisteriohjelman 
tavoitteena on kouluttaa laaja-alaisia turvallisuuden asiantuntijoita, jotka osaavat ana- 
lysoida yhteiskunnallisia muutoksia ja ilmiöitä globaalissa ympäristössä. Opetuksen 
ensisijaisena tavoitteena ei ole kouluttaa tiedustelun ammattilaisia, vaan antaa talous- 
elämän, julkishallinnon ja kansalaisjärjestön kansainvälisissä ja kotimaisissa asiantun- 


76 VALT1153 (2014). 
7 VALT1153 (2018). 
78 Wiberg (2019). 
PTY (2018). 

SO TY (2018). 

8! POLH6033 (2018). 
82 Rentola (2019). 

85 HISK-211 (2018). 
84 HY (2018). 

tija- ja koulutustehtävissä toimiville yleiskuva ja perusteet tiedustelun historiasta, tie- 
dusteluprosessista, eri keräyslajeista ja tiedustelun roolista poliittisen päätöksenteon 
tukena.85 


Informaation hallinta ja strateginen tiedustelu -moduuli koostuu kolmesta viiden 
opintopisteen kurssista. Opetus etenee tiedusteluympyrän mukaisesti. Ensimmäinen 
kurssi keskittyy keräykseen, toinen tiedusteluanalyysiin ja kolmas kurssi raportointiin 
ja asiakasrajapintaan. Kurssien oppimateriaali on pääosin yhdysvaltalaista johtuen 
siitä, että suurin osa tiedustelun opetukseen tarkoitetusta materiaalista on tuotettu Yh- 
dysvalloissa. 


Vaikka useissa länsimaisissa yliopistoissa tiedustelun opetus ja tutkimus on liitetty kan- 
sainvälisen politikan yhteyteen, sopii tiedustelu hyvin informaatioteknologian tiede- 
kuntaan, kuten se on organisoitu Jyväskylän yliopistossa. Tiedustelu on informaation 
käsittelyä. Sensoreilla kerätään suunnitelmallisesti data, joka jalostetaan tiedusteluana- 
lyysissa informaatioksi. Tämä informaatio jaetaan asiakkaalle tarkoituksena lisätä asi- 
akkaan tietämystä ja parhaassa tapauksessa asiakkaan viisautta, mikä tarkoittaa asiak- 
kaan kykyä nähdä tilanteet kontekstissaan ja tehdä päätöksiä tämän ymmärryksen pe- 
rusteella. Informaatioteknologian tiedekunnassa järjestetään vuosittain kolmesta nel- 
jään kyberturvallisuuden kurssia, joiden aiheena on tietojärjestelmien haavoittuvuudet, 
niiden kartoittaminen ja yleisimmät hyökkäystyypit ja -menetelmät. Osaamistavoit- 
teena on se, että opiskelija ymmärtää tietojärjestelmiin kohdistuvia haavoittuvuuksia. 
Kurssien harjoituksissa opiskelija oppii suljetussa ympäristössä käyttämään tietojärjes- 
telmätiedustelun eri työkaluja ja taktiikoita. 


Heikki Roiko-Jokela on pitänyt Suomen historiaan liittyvän kurssin ”Suomeen koh- 
distunut tiedustelu kylmän sodan aikana” Jyväskylän yliopistossa syyslukukaudella 
2017. Lisäksi Roiko-Jokela on pitänyt 1990-luvun lopulta alkaen tiedusteluun liittyviä 
luentoja osana laajempaa kokonaisuutta. Luentojen aiheena on ollut muun muassa 
Pääesikunnan passiosasto, punainen Valpo, valtiollinen poliisi ja Supo, sotavangit, 
Erna- ja Haukka -ryhmien toiminta ja suomalaiset sotilasasiamiehet raporttien laati- 
joina ja tarkkailijoina Virossa toisen maailmansodan vuosina. Roiko-Jokela on lisäksi 
käsitellyt KGB:tä Neuvosto-Viron historiaa luennoilla. Lähdekurssilla hän on tarkas- 
tellut erilaisia erimaiden ja aikakausien tiedusteluaineistoa lähdekritiikin näkökul- 
masta.30 


Tiedustelututkimuksen professuureja Suomessa ei ole. Janne Jokinen on Maanpuo- 
lustuskorkeakoulun signaalitiedustelun ja elektronisen sodankäynnin dosentti” ja Jy- 
väskylän kyberturvallisuuden dosentti, painopisteenä signaalitiedustelu38. 


Tiedustelun kehittäminen omaksi oppiaineeksi Suomessa 


Tiedustelututkimus on kehittynyt erityisesti anglosaksissa maissa muutamassa kym- 
menessä vuodessa ammattisidonnaisesta oppiainesta kansainväliseksi tutkimusalaksi. 
Nykyään tiedustelututkimusta toteutetaan länsimaisissa yliopistoissa kansainvälisen 


85 JYU (2018b). 

86 Roiko-Jokela (2019). 
87 MPKK (2020). 

88 JYU (2020). 


116 


politiikan, kansainvälisen oikeuden, poliittisen historian, psykologian, kognitiotietei- 
den, taloustieteiden, sotatieteiden ja kyberturvallisuuden opetuksen ja tutkimuksen 
kautta kehittämällä tiedusteluun liittyviä teorioita ja kirjoittamalla ja julkaisemalla tie- 
dustelua käsittelevää akateemista tutkimusta. Suomessa tiedustelututkimus on painot- 
tunut tiedustelun historiaan. Historiaperustaista akateemista tiedustelun tutkimusta on 
tehty ja tullaan todennäköisesti tekemään jatkossakin Suomen yliopistoissa. Myös väi- 
töskirjoja valmistuu tiedustelun historiasta. Tutkimusmateriaalin tuleminen julkiseksi 
salassapitoajan umpeuduttua takaa sen, että tutkijoilla on käytössään aina uutta mate- 
riaalia. 


Sekä tiedustelun akateeminen tutkimus että tiedustelun tutkimukseen perustuva ope- 
tus lisäävät tiedustelun merkityksen ymmärtämistä ja hyväksyntää ulko- ja turvallisuus- 
politiikan toteuttamisen tukena tai liiketoiminnassa. Valtionhallinto, talouselämä, tie- 
dotusvälineet ja kansalaisjärjestöt tarvitsevat palvelukseensa johtajia ja asiantuntijoita, 
jotka tuntevat tiedusteluprosessin, tietävät tiedustelun vahvuudet, heikkoudet ja mah- 
dollisuudet ja sen, miten tiedustelu liittyy muuhun yhteiskunnalliseen toimintaan. 
Tästä johtuen tiedustelututkimuksesta tulee kehittää akateeminen oppiaine. Mallina 
tässä kehittämisessä voidaan käyttää esimerkiksi aluetutkimuksen muotoutumista yli- 
opistolliseksi oppianeeksi.% 


Tiedustelun akatemisoinnin etuna on se, että yliopistot mahdollistavat tyypillisesti tut- 
kimukseen pohjautuvaa metodologista opetusta. Lisäksi yliopistoissa asioita tutkitaan 
ja opetetaan kriittisesti, vähemmän institutionalisoidusti ja vähemmän konservatiivi- 
sesti). Tiedustelututkimuksen opetuksen tulee perustua akateemiseen tutkimukseen. 
Opetuksen ja tutkimuksen yhteydessä ja niiden tueksi saadaan muodostettua myös 
tiedustelua selittäviä käsitteitä ja luotua omia tai sovellettua jo olemassa olevia tiedus- 
telua selittäviä tai tiedustelun tutkimusta tukevia teorioita. 


Tullakseen oppiaineeksi tiedustelututkimus vaatii tiedustelututkimuksen alalta profes- 
suureja, dosentuureja, tutkimusta ja tohtorin tutkintoja, kirjallisuutta, tiedusteluun liit- 
tyviä ja tiedustelua selittäviä teorioita ja käsitteitä, yliopistotasoisia kandidaatti- ja mais- 
terikursseja, kansainvälisesti tunnustettuja asiantuntijoita ja tutkijoita ja tieteenalan tai 
oppiaineen tutkimukseen ja edistämiseen liittyviä tieteellisiä seuroja ja erikoistuneita 
tutkimuslaitoksia ?! Ilman niitä tiedustelututkimus ei muodostu akateemiseksi oppiai- 
neeksi eikä kansainvälisesti tunnustettuja asiantuntijoita kehity. 


Vaiheessa, jossa tiedustelututkimusta vasta vakiinnutetaan akateemiseksi oppiaineeksi, 
hyvä vaihtoehto on työelämäprofessuuri. Tiedustelututkimuksen työelämäprofes- 
sori? on tohtorin tutkinnon suorittanut henkilö, jolla on yliopistomaailman ulkopuo- 
lisessa työelämässä saavutettuja erityisen merkittäviä ansioita ja kokemusta, joista on 


9 Tyypillisesti aluetutkimuksen ohjelmat sisältävät historiaa, yhteiskuntatieteitä, sosiologiaa, kulttuurintutki- 
musta, kieliä, maantiedettä ja kirjallisuuden tutkimusta. Aluetutkimus kehittyi samalla tavalla kuin tiedustelutut- 
kimus. Toisen maailmansodan jälkeen aluetutkimuksen merkitys yhteiskuntatieteiden ja kansainvälisen politii- 
kan opiskelun osana huomattiin Yhdysvalloissa. Aluetutkimus alkoi oppiaineena tai yhteiskuntatieteellisen tut- 
kimuksen tieteenalana hahmottua. Ensimmäisessä vaiheessa aluetutkimus keskittyi Yhdysvaltojen potentiaalis- 
ten vihollisten, Neuvostoliiton ja Kiinan tutkimiseen ja laajeni esimerkiksi Afrikan ja Aasian aluetutkimukseksi. 
Szanton (2004). 

% Michael & Kornbluth (2019). 

N Moore (2008). 

% Professor of Practice 

hyötyä yliopiston toiminnalle. Tavoitteena on, että työelämäprofessori vahvistaa yli- 
opiston yhteiskunnallista vuorovaikutusta ja näkyvyyttä. Työelämäprofessuuri täyte- 
tään yliopiston kutsusta. Tehtävä rahoitetaan esimerkiksi säätiön tai vastaavan varoilla. 


Tiedusteluun liittyvää suomenkielistä kirjallisuutta on jonkin verran. Kirjat liittyvät 
pääosin tiedustelun historiaan tai tiedustelulainsäädäntöön. Tiedusteluprosessia tai ke- 
räyslajeja kuvaavia kurssikirjoja ei ole suomen kielellä, vaan opetuksessa käytetään pää- 
osin yhdysvaltalaisia oppikirjoja. Kansainvälisesti tunnustettuja tiedustelututkimuksen 
asiantuntijoita ja tutkijoita ei maamme siviiliyliopistoissa ole. Maassamme ei myöskään 
ole tiedustelututkimuksen edistämiseen liittyviä seuroja tai tutkimuslaitoksia. 


Tiedustelun opetus on vakiinnuttamassa paikkansa Jyväskylän yliopistossa. Opetusta 
ei ole vielä mielletty omaksi oppiaineeksi vaan erilliseksi kurssikokonaisuudeksi. Kurs- 
sikokonaisuudesta ei ole myöskään käytetty nimitystä tiedustelututkimus ja tieduste- 
luun liittyvää konnotaatiota on pyritty häivyttämään käyttämällä kurssien niminä esi- 
merkiksi Informaation hallinta ja tiedustelu. Jyväskylän yliopiston turvallisuuden ja strate- 
gisen analyysin maisteriohjelma päivitetään. Syksyllä 2020 alkavaan tiedusteluopetuk- 
seen sisällytetään Georgetownin maisteriohjelman mukaisesti kotimaan turvallisuus, 
kybertiedustelu, rikostiedustelu ja liiketoimintatiedustelu. Opetukseen sisällytetään 
kaikki neljä Gillin ja Phythianin? kuvaamaa tiedustelututkimuksen suuntausta. Kurs- 
sien tavoite ei ole kouluttaa tiedusteluammattilaisia, vaan antaa perusteet tiedustelusta 
henkilöille, jotka voivat kyseisiä perustietoja tarvita omassa ammatissaan. Kurssisisäl- 
töön ei kuulu mitään salaista eikä luottamuksellista. Suomen sotilas- tai siviilitieduste- 
lua ei käsitellä kursseilla pois lukien tiedustelun historiaan ja tiedustelulainsäädäntöön 
liittyen. 


Tiedustelututkimuksen vakiinnuttamiseen yliopistolliseksi oppiaineeksi tarvitaan roh- 
keita pioneereja, näkijöitä ja käytännön tekijöitä sekä sitkeyttä ja peräänantamatto- 
muutta. Haasteena tiedustelututkimuksen synnylle suomalaisena oppiaineena on 
muun muassa ennakkoluulot ja reviiriajattelu sekä jo olemassa olevien tutkimusalojen 
puolustusmekanismit, henkilöstöresurssit ja rahoitus. Haasteena on myös se, että 
maamme siviiliyliopistoissa ei ole kansainvälisesti tunnettuja tiedustelututkimuksen 
asiantuntijoita ja tutkijoita. Maassamme ei myöskään ole tiedustelututkimuksen edis- 
tämiseen liittyviä seuroja tai tutkimuslaitoksia. Haasteista huolimatta vaikuttaa siltä, 
että tiedustelusta, tai tiedustelututkimuksesta tulee ylipistollinen oppiaine myös Suo- 
messa. 


9 HY (2020). 
% Gill & Phythian (2016). 

DIPLOMATIA JA TIEDUSTELU: SIAMILAISET KAKSOSET 


Hannu Himanen 


Intelligence and diplomacy are locked in a marriage. Not a marriage 
of convenience. Rather the opposite: a marriage of necessity.”! 


C. Philip Hughes & Peter C. Oleson (2016) 


iplomatia ja tiedustelu ovat olleet toisiaan lähellä syntyhistoriastaan lähtien. 

Diplomaatin tehtävään on aina liittynyt julkinen ja salainen puolensa. Diplo- 

maattia on pidetty samaan aikaan sekä ”rauhan lähettiläänä” että ”kunnialli- 
sena vakoojana”. Jo Macchiavelli opasti nuoria diplomaatteja Ru/inas -teoksessaan 
seuraamaan ulkomaisen hovin intrigejä huolellisesti ja raportoimaan niistä omalle ruh- 
tinaalleen. 


Monista syistä diplomaatin ja tiedustelijan tehtävät ovat eriytyneet ja etääntyneet toi- 
sistaan erityisesti 1900-luvun kuluessa. Ensimmäinen maailmansota toi mukanaan rau- 
hanoptimismin, jonka kärkihahmona oli Yhdysvaltain presidentti Woodrow Wilson. 
Hänen mielestään diplomaattien oli toimittava rehellisesti ja avoimesti. Tämä heijasti 
tuhoisan maailmansodan jälkeen seurannutta uutta suuntausta. Vähitellen tiedustelulle 
asetetut tekniset vaatimukset veivät sitä etäämmälle diplomatiasta, ja alkoi syntyä eril- 
linen tiedustelijoiden ammattikunta. Kylmän sodan jälkeen on herännyt keskustelua 
siitä, että diplomatian ja tiedustelun suhde on ongelmallinen ja että ne pitäisi pitää 
etäällä toisistaan. Joissakin tuoreissa amerikkalaisissa arvioissa on katsottu, että liian 
läheisestä suhteesta kärsisivät molemmat: tiedustelun uskottavuus heikkenisi ja diplo- 
matian maine kärsisi.? 


Tässä keskustelussa näkyy myös tiedustelun käsitteen moniulotteisuus: yhtäältä on 
kyse ”laillisesta vakoilusta”, jossa hankitaan tietoja laillisin keinoin ja diplomaattista- 
tuksen turvin, toisaalta turvallisuusorganisaatioiden peitetoiminnasta, jossa hankitaan 
tietoja tunkeilevin ja laittomin keinoin tai toteutetaan mahdollisesti väkivaltaisiakin 
salaisia operaatioita ulkomailla. Rajankäynti ei ole yksikertaista senkään takia, että tie- 
dustelutoiminnan perusominaisuuksiin kuuluu julkisuuden välttely. Salamyhkäisyys ei 
ole vierasta modernillekaan diplomatialle, mutta sen kiistattomiin vahvuuksiin kuulu- 
vat julkisuus, laillisuus ja luotettavuus. 


Artikkeli perustuu luentoon, jonka kirjoittaja piti lokakuussa 2019 Martti J. Karin vetämällä kurssilla ”Informaa- 
tion hallinta ja tiedustelu IP? Jyväskylän yliopiston informaatioteknologian tiedekunnassa. 


1 Tiedustelu ja diplomatia on lukittu toisiinsa avioliitolla. Se ei ole mukavuusavioliitto. Mieluumminkin päin- 
vastoin: pakkoavioliitto.” 
2 Ks. Coward and Bjola (2016). 

Suomettuneen Suomen perintö 


Suomessa käytävää tiedustelua koskevaa keskustelua varjostaa edelleen kylmän sodan 
ja suomettuneen Suomen perintö. Vasta tiedustelulakien tultua hyväksytyiksi on alka- 
nut viritä kiihkotonta ja faktapohjaista keskustelua siitä, mitä tiedustelu tarkalleen ot- 
taen on ja mikä sen merkitys on Suomelle. 


Kylmän sodan Suomessa tiedustelusta vaiettiin, koska se liittyi läheisesti herkkiin neu- 
vostosuhteisiin. Liioittelematta voi sanoa, että Neuvostoliiton turvallisuus- ja tiedus- 
teluorganisaatiot olivat läsnä kaikkialla, missä Suomen ja Neuvostoliiton suhteita hoi- 
dettiin: valtiollisissa, poliittisissa, taloudellisissa, kulttuuri- ja muissa suhteissa. Sisäpo- 
liittisesti vinoutuneessa ilmapiirissä läheisistä suhteista Neuvostoliiton tiedusteluelin- 
ten edustajiin tuli poliitikoille hyve, mikä on hämmentävä käyttäytymismalli vuosien- 
kin etäisyyden päästä katsottuna. Julkista salaisuutta peiteltiin ja vähäteltiin puhumalla 
”puoluelinjasta” silloin, kun kyse oli Neuvostoliiton tärkeimmän tiedusteluorganisaa- 
tion KGB:n edustajista. Yhteydenpitoa neuvostotiedustelijoihin peiteltiin myös käyt- 
tämällä huumorin sävyttämää kotiryssä-termiä.? Tämä Suomen lähihistorian vaihe on 
jättänyt syvät jälkensä poliittiseen kulttuuriin. Muidenkaan maiden Suomessa harjoit- 
tamasta tiedustelusta ei ollut sopivaa puhua avoimesti, koska se olisi lisännyt painetta 
käsitellä myös neuvostotiedustelua. Tämä johti paradoksaalisesti siihen, ettei Suomen 
omastakaan tiedustelusta ollut soveliasta keskustella julkisesti. Tämä perverssi ilma- 
piiri oli itse asiassa Neuvostoliiton menestyksekkään ja pitkäjänteisen informaatiovai- 
kuttamisen tulosta. Syntyi vaikenemisen kulttuuri, jota Neuvostoliitto tavoitteli. Sen 
jäänteet ovat edelleen näkyvissä. 


Suomessa luonnollisesti oli ja on monien muidenkin maiden kuin Neuvostoliiton ja 
Venäjän tiedustelijoita. Kylmän sodan aikana Helsinki oli tunnettu idän ja lännen va- 
koilijoiden temmellyskenttä, jossa Neuvostoliiton ja sen satelliittimaiden tiedustelijat 
pitivät silmällä Yhdysvaltain ja muiden länsimaiden tiedustelupalveluiden toimintaa, ja 
päin vastoin. Tunnetuin Yhdysvaltain tiedusteluviranomainen, keskustiedustelupal- 
velu CIA, ulotti lonkeronsa syvälle suomalaiseen yhteiskuntaan varsinkin toisen maa- 
ilmansodan jälkeisinä vuosina. Tilanne on jatkunut kylmän sodan jälkeenkin. Supon 
vuonna 2019 julkaiseman arvion mukaan ulkomaiset tiedustelupalvelut, joista erityisen 
aktiivisia ovat Venäjä ja Kiina, toimivat Suomessa pitkäjänteisesti ja suunnitelmalli- 
sesti. Suomeen on sijoitettu pysyvästi useita kymmeniä tiedustelupalveluiden työnte- 
kijöitä. Tiedustelijoiden kiinnostuksen keskeisiin kohteisiin kuuluvat politiikan enna- 
kointi ja poliittiseen päätöksentekoon vaikuttaminen.* 


Kylmän sodan Suomessa tiedustelusta puhuivat ammattimaisesti ja analyyttisesti vain 
tiedustelua itse harjoittaneet organisaatiot (Supo, sotilastiedustelu). Niidenkin toi- 
minta oli koko sodanjälkeisen ajan kylmän sodan päättymiseen asti pitkälti julkisuu- 
delta piilossa ja monien virheellisten käsitysten ja tietojen leimaamaa. Salamyhkäinen 


5 *Kotiryssän” käsite lienee peräisin toisen maailmansodan ajalta, jolloin suomalaisille maatiloille sijoitettuja 
luottovankeja alettiin yleisesti kutsua kotiryssiksi. Ks. Westerlund (2011), s. 25-30 ja 67—68. Neuvostoliiton 
suurlähetystön aktiivisesti verkottuneita virkamiehiä (joista useimmat lienevät olleet KGB:n peitetehtävissä) 
alettiin jo 1950-luvulla kutsua kotiryssiksi. Ks. Lauantaiseura (1981), s. 142—147; ks. myös Andrew and Gordi- 
evsky (1990), s. 360. 

1 Supo (2019). 

ja heikolle tietopohjalle rakentunut suhtautuminen tiedusteluun ja sitä toteuttaviin vi- 
rastoihin on jatkunut pitkälle 2000-luvulle. Myös ulkoministeriö oli pitkälti tämän am- 
mattilaisten kehän ulkopuolella. Tiedustelusta puhuttiin diplomaattien koulutuksessa 
vain vähän, eikä nuorta diplomaattikuntaa juurikaan valmistettu kohtaamaan muiden 
maiden tiedusteluorganisaatioiden toimijoita. Enimmillään varoiteltiin muiden mai- 
den ystävällisistä, hyvin käyttäytyvistä ja usein ulkonäöltään viehättävistä diplomaa- 
teista, joihin ulkomailla saattoi törmätä. Diplomaattien hallussa ollut tiedustelua kos- 
kenut tieto oli hajanaista ja anekdoottista, kokemusten vaihtoon perustuvaa. 


Vasta 2010-luvun kuluessa tietoisuus tiedustelun merkityksestä ja vaikutuksista alkoi 
vähitellen kasvaa suomalaisessa yhteiskunnassa. Tähän ovat vaikuttaneet yhtäältä toi- 
mintaympäristön muutokset, erityisesti lisääntynyt informaatiovaikuttaminen, sosiaa- 
lisen median ilmiöt ja kyberhyökkäykset. Toisaalta keskustelu tiedustelulainsäädännön 
tarpeellisuudesta ja lakien hyväksyminen ovat tuoneet tiedustelun entistä enemmän 
osaksi normaalia julkista keskustelua. 


Diplomatia ja tiedustelu: kolikon kaksi puolta 


Historiallisesti diplomatia ja tiedustelu ovat olleet toisilleen läheisiä toimintoja. Joiden- 
kin historioitsijoiden mukaan diplomatia ja tiedustelu alkoivat eriytyä Kiinassa ja Per- 
siassa jo 6. vuosisadalla eaa. Modernin, järjestäytyneen eurooppalaisen diplomatian 
juuret ovat renessanssin Italian kaupunkivaltioiden välisten suhteiden hoidossa. Myös 
tiedustelu on kuulunut alusta pitäen diplomatian keskeisiin tehtäviin. Venetsia oli kuu- 
luisa salaisuuksistaan, ja sen suurlähettiläät olivat myös tiedustelijoita. Diplomaateilla 
oli myös tapana rekrytoida tietolähteitä ja agentteja asemamaistaan. Diplomatia kehit- 
tyi salaisuuksien taiteena oikeastaan 1900-luvun alkupuolelle asti. Vasta ensimmäisen 
maailmansodan jälkeen diplomatia alkoi selvemmin eriytyä tiedustelusta. Se sai vähi- 
tellen näkyvän julkisen ulottuvuuden ja siihen liittyvät eettiset pelisäännöt.” 


Tiedustelijan roolissa toimiessaan diplomaatin tehtävänä on tuottaa hyödyllistä, oikea- 
aikaista ja analyyttistä tietoa oman valtionsa johdon käytettäväksi. Viime kädessä sekä 
diplomaatti että tiedustelija auttavat raportoinnillaan ja analyysillään valtion johtoa ja 
päätöksentekijöitä ymmärtämään ja tulkitsemaan valtion kansainvälistä toimintaym- 
päristöä ja toimimaan tämän tiedon tukemana erilaisissa, usein yllättävissä tilanteissa. 
Varsinkin suuremmissa maissa, joissa sekä ulkoasiainhallintojen että tiedustelu- ja tur- 
vallisuusviranomaisten resurssit ovat moninkertaiset Suomen kaltaisiin maihin verrat- 
tuna, diplomatian ja tiedustelun välillä on myös monenlaisia jännitteitä. Diplomatian 
ja tiedustelun välillä on sanottu vallitsevan yhtäältä yhteistyöhakuinen suhde, toisaalta 
kilpailuasetelma. Vaikka jotkut asiantuntijat näkevät suhteessa suuriakin ristiriitoja, 
monet katsovat diplomatian ja tiedustelun kuitenkin täydentävän toisiaan. On myös 
sanottu, että tiedustelu on diplomatian jatke eikä sen antiteesi.* 


Diplomatian ja tiedustelun käsitteet ovat vuosikymmenten saatossa kehittyneet ja ar- 
kipäiväistyneet, mutta niitä leimaavat edelleen monenlaiset väärät ennakkokäsitykset. 


5 Ks. Stempel (2010) ja Andrew (2018), s. 118—132. 
$ Ks. Raje (2019). 

Siinä missä diplomatiaa pidetään entistä enemmän tavanomaisena viranomaistoimin- 
tana, historian painolasti leimaa edelleen tiedustelua monin tavoin. Diplomatia on läh- 
tökohtaisesti julkista viranomaistoimintaa, ja siitä on tullut tavanomaista hallintoa, jota 
sitovat samat hallinnon pelisäännöt kuin kaikkea muutakin byrokratiaa. Länsimaissa 
hallinnon hyveisiin kuuluu avoimuus ja vastuullisuus. Salaista ja hiljaista diplomatiaa 
harjoitetaan luonnollisesti edelleen tarpeen mukaan monissa tilanteissa, mutta länsi- 
maiden ulkoministeriöt toimivat kaikkiaan julkisesti ja avoimesti. Diplomaattien tuot- 
tamien kirjallisten analyysien (muistiot, raportit) julkisuutta rajoitetaan asiakirjojen jul- 
kisuutta ja tietoturvallisuutta koskevissa säädöksissä vahvistettujen periaatteiden mu- 
kaisesti, mutta tuotetun kirjallisen aineiston olemassaolo ja käyttötarkoitukset ovat pe- 
riaatteessa julkista tietoa. Julkisuus ja tilivelvollisuus ovat alati läsnä ulkoministeriöiden 
ja yksittäisten diplomaattien toiminnassa. 


Tiedusteluorganisaatiot toimivat monista syistä huomattavasti vähemmän julkisesti, 
vaikka demokraattisissa yhteiskunnissa nekin kuuluvat lainsäädännössä määritellyin 
avoimin pelisäännöin toimivaan julkiseen hallintoon. Valtiot eivät kuitenkaan kerro 
tiedustelutoiminnastaan julkisesti kovinkaan paljoa.” Siksikin primaarilähteitä on pää- 
sääntöisesti käytettävissä vain vähän, ja julkisesti käytettävissä oleva tieto on toisen 
käden lähteisiin perustuvaa akateemista tai yleistajuista aineistoa. 


Diplomatian käsite ja tehtävät 


Diplomatia voidaan käsitteenä ymmärtää laajemmin tai suppeammin. Laaja käsite nä- 
kee diplomatian ja ulkopolitiikan yhtenä orgaanisena kokonaisuutena tai jatkumona, 
joka alkaa ammattidiplomaattien ja ulkoministeriöiden toiminnasta ja päättyy poliittis- 
ten päätöksentekijöiden ulkopoliittisiin päätöksiin ja linjauksiin. Tällöin kaikki ulko- 
politiikan eri tehtävissä toimivat ministereihin ja valtionpäämiehiin asti ovat ”diplo- 
maatteja” ja heidän toimintansa ”diplomatiaa”. Tällainen laaja käsitys diplomatiasta 
leimaa usein anglosaksisten tutkijoiden tekstejä. Esimerkiksi Hans J. Morgenthaun 
klassikkokirja määrittelee diplomatian laveasti *ulkopolitiikan muotoiluksi ja toteutta- 
miseksi kaikilla tasoilla korkeimmasta alimpaan”. Morgenthau nostaa laveasti ymmär- 
retyn diplomatian kansallisvaltion voiman osatekijöistä tärkeimmäksi ja kutsuu sitä 
*kansallisen voiman aivoiksi). Toisaalta Henry Kissingerin klassikoksi noussut teos 
Diplomacy ei edes määrittele diplomatian käsitettä, vaan kirja on tekijänsä näköinen 
tulkinta Yhdysvaltojen ulkopolitiikan historiasta 1800-luvulta tähän päivään.!! 


Toisenlaista keskustelua on käyty Venäjällä, jossa jotkut asiantuntijat ovat pohtineet 
ulkopolitiikan ja diplomatian eriytymistä. Andrei Kortunovin mielestä diplomatia ja 
ulkopolitiikka etääntyvät toisistaan, minkä seurauksena diplomaattien rooli on las- 
kussa. Aiemmin ulkoministeriöiden yksinoikeutena olleet asiat ovat siittymässä ”puo- 


7 Stempel (2010). 

8 *By the term 'diplomacy' - - we refer to the formation and execution of foreign policy on all levels, the highest 
as well as the subordinate - -?. Morgenthau (1978), s. 146. 

? OF all the factors that make for the power of a nation, the most important, however unstable, is the guality 
of diplomacy. - - Diplomacy, one might say, is the brains of national power, as national morale is its soul.” 
Morgenthau (1978), s. 146. 

10 Kissinger (1994). 

lustushallinnolle, tiedusteluyhteisölle, valtiovarain- ja talousministeriöille ja president- 
tien ja pääministereiden kabineteille.”!! Tällainen arvio heijastaa selvästi Putinin ajan 
kehitystä Venäjällä: Kremlin (presidentinhallinnon) asema on noussut täysin määrää- 
väksi ulkopolitiikan määrittelyssä ulkoministeriön (MID) kustannuksella. 


Tässä artikkelissa diplomatia ymmärretään pääsääntöisesti kapeamman määritelmän 
mukaisesti niin, että diplomatia on ulkoasiainhallintojen ja diplomaattien toimintaa. 
Tässä on tarpeen myös erotella ulkoministeriöiden toiminta valtion ulkomailla toimi- 
vien suurlähetystöjen ja muiden edustustojen toiminnasta. Edustustossa toimiva dip- 
lomaatti on muiden tehtäviensä ohella aina käytännössä myös tiedustelija, jonka kes- 
keisiin tehtäviin kuuluu asemamaan seuranta, sitä koskevan tiedon hankinta ja analy- 
sointi ja analyysin pohjalta tehtävä raportointi. Sen sijaan pääkaupungin ulkoministe- 
riössä toimivalla virkamiehellä ei pääsääntöisesti ole tiedusteluksi määriteltäviä tehtä- 
viä, ellei hän toimi edustustojen raportoinnin ja muista lähteistä saatavan tiedon 
muokkaajana. Tämän toiminnan tuotokset ovat päätöksentekijöille suunnattuja ana- 
lyyttisiä katsauksia ja muistioita. Suomen kaltaisten keskisuurten maiden ulkoministe- 
riöissä ei yleensä ole erillisiä yksiköitä ja resursseja kokoavan analyysin tekemiseen. 
Suurten maiden ulkoministeriöiden resurssit ovat luonnollisesti toista luokkaa. Fsi- 
merkiksi Yhdysvaltain ulkoministeriössä toimiva tiedustelu- ja tutkimusyksikkö (B- 
reau of Intelligence and Research, INR) on yksi tiedusteluyhteisön 16 tiedusteluviranomai- 
sesta.!? 


”Laillinen vakoilu” 


Diplomaattisten edustustojen tehtävät on määritelty Wienin diplomaattisuhteita kos- 
kevan yleissopimuksen (1961) 3 artiklassa seuraavasti: 


a) lähettäjävaltion edustaminen vastaanottajavaltiossa; 

b) lähettäjävaltion ja sen kansalaisten etujen suojaaminen vastaanottajaval- 
tiossa kansainvälisen oikeuden sallimissa rajoissa; 

c) neuvotteleminen vastaanottajavaltion hallituksen kanssa; 

d) tutustuminen kaikin laillisin keinoin vastaanottajavaltion oloihin ja ta- 
pahtumiin sekä niistä tiedottaminen lähettäjävaltion hallitukselle; 

e) lähettäjävaltion ja vastaanottajavaltion välisten ystävällisten suhteiden 
edistäminen sekä niiden välisten taloudellisten, sivistyksellisten ja tie- 
teellisten suhteiden kehittäminen.!? 


Tiedustelun kannalta olennainen on kohta d, jossa määritellään diplomaatin oikeus 
tiedon hankintaan (wtustuminen kaikin laillisin keinoin vastaanottajavaltion oloihin ja tapah- 
tumiin) ja raportointiin (niistä tiedottaminen lähettäjävaltion hallitukselle). Voi sanoa, että 
tiedustelu on Wienin sopimuksen mukaan laillinen ja normaali osa diplomaattisten 
edustustojen toimintaa. Sekä lähettävän että vastaanottavan valtion kannalta on lisäksi 


11 Kortunov (2019): *- - the concepts of *diplomacy' and foreign policy? are increasingly diverging, and diplo- 
mats' role in foreign policy continues to decline. What used to be foreign ministries? exclusive prerogative and 
area of responsibility is increasingly shifting to defense agencies, the intelligence community, finance and eco- 
nomics ministries, and the offices of presidents and prime ministers.” 

2 Ks. esimerkiksi Fingar (2005). 

15 Ks. Wienin yleissopimus (1961). 

olennaista, että Wienin sopimuksen perusteella edustuston tilat ovat loukkaamattomia 
(22. artikla), että edustustolla on oikeus vapaaseen ja suojattuun viestiyhteyteen sekä 
oikeus koodattujen ja salakielisten sanomien lähettämiseen ja vastaanottamiseen (27 
artikla) ja että diplomaattisen edustajan henkilö on koskematon (29 artikla).!* 


Tästä muodostuu toiminnan kokonaisuus, jota voi kutsua ”lailliseksi vakoiluksi”. Val- 
tiot voivat sijoittaa ulkomailla toimiviin edustustoihinsa diplomaattistatuksella toimi- 
via tiedustelijoita, joiden on hankittava tietonsa ”kaikin laillisin keinoin” mutta jotka 
ovat Wienin sopimuksen määrittelemällä tavalla suojeltuja ja koskemattomia. Varsi- 
naisten ammattidiplomaattien (ulkoministeriön lähettämien, diplomaattiuralla toimi- 
vien virkamiesten) lisäksi edustustoissa toimii usein sotilastiedustelun virkamiehiä 
(puolustusasiamiehiä) ja joskus myös siviilitiedustelun asiantuntijoita. Puolustusasia- 
miehet toimivat ulospäin avoimesti sotilaina, mutta suuri yleisö ei yleensä ajattele heitä 
tiedustelijoina. Sen sijaan siviilitiedustelun virkamiehet toimivat edustustoissa pää- 
sääntöisesti peitetehtävissä, joista ulkopuolisen on vaikea suoraan päätellä kyseisen 
diplomaatin todellista tehtävää. 


Tiedustelijan todellinen tehtävä ei yleensä olekaan julkista tietoa, eikä Wienin yleisso- 
pimus sitä edes edellytä. Silti hyvään diplomaattiseen käytäntöön kuuluu, että vastaan- 
ottavan valtion viranomaiset tavalla tai toisella saavat tiedon peitetehtävässä toimivan 
tiedustelijan todellisesta tehtävästä. Wienin sopimukseen perustuvat epäviralliset käy- 
tännöt ja pelisäännöt luovat molempia valtioita velvoittavan tasapainoasetelman. Vas- 
taanottajavaltio hyväksyy ”laillisten” tiedustelijoiden toiminnan diplomaattistatuksen 
suojaamina sillä edellytyksellä ja oletuksella, että he toimivat laillisesti ja siis hankkivat 
tietonsa ”kaikin laillisin keinoin”. Vastaanottajavaltio myös sitoutuu kunnioittamaan 
edustustojen, niiden suojattujen viestiyhteyksien ja diplomaattien koskemattomuutta. 
Lähettäjävaltio taas hyväksyy diplomaattien toimintaa rajoittavat määräykset ja käy- 
tännöt. Monenlaista tietoa voidaan hankkia, mutta se voi tapahtua vain laillisin kei- 
noin. Laillisuus viittaa tässä yhteydessä diplomaatin asemamaan lainsäädäntöön, mistä 
Wienin sopimus ei anna tarkempia ohjeita. Tästä johtuu, että diplomaattien ja diplo- 
maattistatuksella toimivien tiedustelijoiden toiminnan lailliset rajat vaihtelevat paljon- 
kin maasta toiseen ja muuttuvat ajan mukana. 


Vakoilu on laitonta tiedustelua 


Tiivistäen voidaan todeta, että ulkomailla (edustustossa) toimiessaan diplomaatti on 
aina myös tiedustelija ja vastaavasti tiedustelija edustustossa toimiessaan myös diplo- 
maatti, joka toimii diplomaattistatuksen suojaamana mutta sen rajoitukset hyväksyen. 
Ulkomaantiedustelun tarkastelu Wienin yleissopimuksen muodollisten määräysten va- 
lossa ei kuitenkaan kata likikään kaikkea tiedustelua. 


Varsinkin suurvaltojen ulkomailla toimivissa suurlähetystöissä ja muissa edustustoissa 
toimii usein tiedustelijoita myös sellaisissa peitetehtävissä, joista asemamaan viran- 
omaisille ei kerrota. Niillä on myös edustustojen ulkopuolella ja siis ilman diplomaat- 
tistatusta toimiva tiedustelijoita. Tällöin tiedusteluviranomaisten ja turvallisuuspalve- 
lujen virkamiehet toimivat paitsi tiedon hankkijoina usein myös erilaisten vaikuttamis- 


14 Wienin yleissopimus (1961). 

ja muiden operaatioiden toteuttajina. Tällaiset tiedustelijat voivat toimia maassa pit- 
käänkin, mutta turvallisuuspalveluiden agentteja lähetetään jatkuvasti muihin maihin 
myös lyhytaikaisia tehtäviä hoitamaan. Nämä tiedustelijat toimivat kiistatta harmaalla 
vyöhykkeellä ja harjoittavat pääsääntöisesti laitonta tiedustelua eli vakoilua (espionagd. 
Ulkomailla toimivat tiedustelijat voidaan tältä pohjalta jakaa kolmeen kategoriaan: 


1) Diplomaattistatuksella toimivat tiedustelijat, jotka pääsäännön mukaan työs- 
kentelevät lähettäjävaltion edustustossa ja joiden todellinen tehtävä on 
vastaanottajavaltion tiedossa. Puolustusasiamiesten todellinen tehtävä 
on julkinen, kun taas siviilitiedustelun virkamiehillä on yleensä peiteteh- 
tävä, eikä todellinen tiedustelutehtävä ole julkinen. Virallisessa diplo- 
maattitehtävässä toimivan tiedustelijan todellisen tehtävän oletetaan 
olevan asemamaan viranomaisten tiedossa. Anglosaksisessa käytän- 
nössä tällaisilla tiedustelijoilla katsotaan olevan ”virallinen peite[teh- 
tävä]? (official cover). Kun näin toimitaan, noudatetaan Wienin yleissopi- 
muksen määräyksiä. 


D) Peiretehtävissä toimivat tiedustelijat, jotka toimivat edustustoissa, mutta joi- 
den todellinen tehtävä ei ole vastaanottajamaan viranomaisten tiedossa. 
Näissä tapauksissa tiedustelijalla on kyllä virallinen peite” (tehtävä 
edustustossa ja diplomaattistatus), mutta koska asemamaan viranomai- 
set eivät tiedä tiedustelijan todellista tehtävää, se ei ole Wienin sopimuk- 
sen kirjaimen ja hengen mukaista toimintaa. Mikäli tällaisen edustus- 
tossa toimivan vakoilijan todellinen tehtävä paljastuu asemamaan viran- 
omaisille, kyseinen tiedustelija saatetaan julistaa ei-toivotuksi henkilöksi 
(persona non grata, PNG) ja hänet karkotetaan. 


3) Diplomaattisten edustustojen ulkopuolella toimivat tiedustelijat. Tällaisista tie- 
dustelijoistaan valtiot eivät tietenkään ilmoita toisilleen, ja he toimivat 
kokonaan Wienin sopimuksen määräysten ulkopuolella. Tiedustelijat 
toimivat tyypillisesti peitetehtävissä ja usein väärennetyn henkilöllisyy- 
den takana, jolloin heillä on ”epävirallinen peite[tehtävä]” (10n-official co- 
ver, NOC). Tehtävät voivat olla lyhytkestoisia operaatioita (”iskuja”) tai 
pidempiä sijoituksia erilaisiin peitetehtäviin. Tässä erityinen ryhmä ovat 
toisen maan yhteiskuntaan soluttautuvat ja integroituvat tiedustelijat, 
joille luodaan uusi siviili-identiteetti (mm. s/eeper agents ja cells, venäläisten 
ei-legaalit). Nämä tehtävät kestävät usein vuosikausia. 


Näiden tiedustelun kategorioiden rajankäyntiä ja määrittelyä on tehty useissa länsi- 
maissa. Erityisesti Yhdysvalloissa erilaisissa lainsäädännön ja tiedustelun poliittisen 
valvonnan tilanteissa sekä paljastuneiden vakoilutapausten oikeuskäsittelyssä on tullut 
julkisuuteen muutoin hankalasti löydettävää tietoa sekä toisen että kolmannen kate- 
gorian tiedustelijoista. Tällöin myös epävirallisista peitetehtävistä on saatu lisätietoja. 


Amerikkalainen tiedustelua tutkinut John Marks julkaisi 1974 artikkelin, jonka tietojen 
mukaan Yhdysvaltain ulkoministeriö oli tuolloin alkanut huolestua CIA:n henkilöstön 
suhteellisen osuuden kasvusta suurlähetystöissä. Marksin tietojen mukaan keskimää- 
rin noin neljännes edustustojen henkilöstöstä oli CIA:n lähettämiä. Hänen mukaansa 

senaatin ulkoasiainvaliokunta sai Yhdysvaltain edustustoihin vuonna 1973 lähetetystä 
henkilöstöstä raportin, jonka mukaan 121 hengestä 70 oli CIA:n palveluksessa. Tämän 
lisäksi peitetehtävinä käytettiin Yhdysvaltain sotilastukikohtia Saksassa, Japanissa ja 
muissa maissa, jonne joukkoja oli sijoitettu. Marks puhuu myös ”syvästä” tai ”epävi- 
rallisesta” peitteestä (”deep” or ”non-official cover”), jollaisina voivat toimia mm. kaupalli- 
set yritykset, järjestöt, yliopistot, kulttuurilaitokset jne.!5 Marksin tiedot ovat vanhoja, 
mutta todennäköisesti edelleen kohtuullisen oikeansuuntaisia. 


Venäläinen laiton tiedustelu (nerezasonaa paseedka) on oma lukunsa, josta on käytettä- 
vissä niukasti tietoa ja jonka olemassaolon Neuvostoliiton ja Venäjän viranomaiset 
ovat perinteisesti kiistäneet. Tunnettu venäläinen länteen loikannut KGB-upseeri 
Oleg Gordievsky on julkaissut Inna Rogatchin kanssa vain suomeksi ilmestyneen te- 
oksen Sokea peili, joka sisältää myös tietoja illegaalien toiminnasta.!* Mielenkiintoista 
kyllä, Venäjän laiton ulkomaantiedustelu on viime vuosina saanut osakseen tarkkaan 
harkittua julkisuutta. Taustalla on pitkä salaisen toiminnan perinne, jonka juuret ovat 
syvällä keisarillisen Venäjän historiassa. Venäjän nykyisin harjoittaman laittoman ul- 
komaantiedustelun 95-vuotispäivää juhlittiin vuonna 2017. Osia presidentti Vladimir 
Putinin ja ulkomaantiedustelun päällikön Sergei Naryskinin juhlapuheista julkistettiin, 
ja jotkut venäläisen median julkaisemat selostukset sisälsivät kohtuullisen määrän fak- 
tatietoa laittomasta tiedustelusta. Juhlapuheessaan Putin ylisti ”ei-legaalien” isänmaal- 
lisuutta ja uhrauksia: 


”Ei ole sattumaa, että laittoman tiedustelun tunnuslauseessa ovat seu- 
raavat sanat: "Ilman oikeutta kunniaan — valtion kunnian puolesta” Lait- 
tomat tiedustelijat ovat erityisiä ihmisiä, joilla on poikkeuksellinen mo- 
raalinen kovuus ja hengen lujuus. He omistavat koko elämänsä isän- 
maalle. ”17 


Vuonna 2018 Putin antoi televisiohaastattelun, jossa hän kertoi työstään 1980-luvun 
Dresdenissä KGB:n ulkomaantiedustelun palveluksessa. Televisioitu haastattelu näyt- 
tää kadonneen nettilähteistä, mutta sitä selostava RIA Novostin juttu sisältää seuraa- 
van laittoman tiedustelun määritelmän: 


Laittoman tiedustelun? käsite tarkoittaa tiedustelijoiden työtä vieraan 
valtion alueella näennäisesti tämän tai jonkin kolmannen maan kansa- 
laisena ilman näkyvää yhteyttä oman maansa ulkomaanedustustoihin. 
Lailliset? tiedustelijat puolestaan työskentelevät ulkomailla diplomaatti- 
sen peitteen turvin oman maansa kansalaisina.”!8 


15 Marks (1974). 

16 Ks. Gordievsky ja Rogatchi (1997), s. 69—112. 

17 ”HecaysalHöi B ACeBm3e HeneraapHoli paaBeAKH TaKHe caosa: ”Bes mpasa ma cAaBy Bo cAaBy Aepixapsi! Pas- 
BEAYHKM-HENETAABI — AFOAH OCODOTO CKAAAA, OCOOOTI HPpaBCrBEHHOM 3AKAAKU H TBEpAOCTH Ayxa. Bcro cBoro 
XKH3HD OHH IIOCBAIITArOT PoAnme.” Ktrutikov (2017). 

18 ”T IomsrHe ”HEeAeraApHas pasBeAKa” o3HAJAaerT paÖory paaBeAIHKOB B HHOCTPAHHOM TOCYAApCTBC IIOA BHAOM 
TPaKAAHHHA 9TOH HAH KAKOH-AHOO TPperbeiä crpanei, 1 Ge3s BHAHMOH CB4I3l C OPHIMAAPHEIMU 3ArpaHIPpeacra- 
BHTCABCTBAMH CBOCM CTparpr. B cBoro ouepeAn, 'AeraapHpre” pa3BeAyHKH PaÖoraror 32 pyöemomM HOA AHIAO- 
MATHYECKHIM IIPHKPPITHEM KAK TPa”KAAHE CBOCM crparpi.” RIA Novosti (2018). 

Tämä vastaa yllättävän täsmällisesti läntisiä määritelmiä ja ottaa tarkasti — eikä varmaan 
sattumalta — huomioon Wienin yleissopimuksen tarjoamat mahdollisuudet tiedustelun 
järjestämiseen edustustojen yhteydessä. 


Analyyttinen ammattitaito 


Kyky raportoida laadukkaasti ja oikea-aikaisesti on diplomaatin ammatin kulmakivi. 
Viime vuosikymmenten informaatioympäristön nopea muutos on saattanut niin dip- 
lomaattien kuin tiedustelijoidenkin raportoinnin uudenlaisten haasteiden eteen. Muu- 
tos on ollutkin lähes vallankumouksellinen 1980-luvun jälkipuoliskolta lähtien ensin 
internetin ja sittemmin digitaalisen teknologian nopean kehityksen myötä. Vuositu- 
hannen vaihteen jälkeen yksi ajan merkeistä oli ulkomailla toimivien edustustojen mer- 
kityksen kyseenalaistaminen. Ajattelua siivitti halu hakea budjettisäästöjä, ja sitä esiin- 
tyi erityisesti valtiovarainministeriöissä. Jotkut suomalaiset päättäjät katsoivat EU-kol- 
legojensa tapaan, että raportoinnilla ei avoimen internetin maailmassa olisi enää todel- 
lista merkitystä. Jotkut näkivät diplomaattien raportoinnin kansainvälisen uutistoimin- 
nan kanssa käytäväksi epätoivoiseksi, hävityksi taisteluksi. EU:n jäsenmaan edustami- 
sen ja läsnäolon funktio olisi näiden näkemysten mukaan voitu yhdistää vähin kustan- 
nuksin EU:n ulkosuhdehallinnon edustustoihin.!? Niin diplomaatit kuin tiedustelijan 
ammatissa toimivatkin ovat toki havainneet, että raportointiin kohdistuvat laatuvaati- 
mukset ovat avoimessa informaatioympäristössä entistä kovemmat. Ongelma voidaan 
muotoilla kysymykseksi: mikä on diplomaatin ja tiedustelijan tuottaman raportoinnin 
todellinen lisäarvo verkottuneessa maailmassa? 


Kun ajoittain värikkään keskustelun laineet ovat asettuneet, on entistä laajemmin hy- 
väksytty, että laadukasta raportointia ei voi tuottaa etätyönä, eivätkä sen lähteet ole 
pelkästään julkisia. Julkistenkin lähteiden analyyttinen käyttö tuottaa todellista lisäar- 
voa vasta paikalla toimivien, maata ja kulttuuria tuntevien tarkkailijoiden avulla. Elävä, 
päivittäinen kosketus seurattavan maan todellisuuteen luo suodattimen, jonka lävitse 
diplomaatit ja tiedustelijat pystyvät arvioimaan asemamaansa tapahtumien ja poliittis- 
ten prosessien todellista merkitystä oman maansa ja sen etujen näkökulmasta. Paikan 
päällä tuotettu ammattitaitoinen, laadukas ja oikea-aikainen raportointi antaa ulkopo- 
liittisille päätöksentekijöille merkittävää lisäarvoa. 


Informaatioympäristön räjähdyksenomainen kasvu on luonnollisesti merkinnyt sitä, 
että tärkeää ja hyödyllistä tietoa on entistä enemmän saatavissa avoimista lähteistä, 
jolloin puhutaan OSINT-tiedustelusta (ks. tarkemmin jäjempänä). Julkiset lähteet ovat 
perinteisesti olleet tiedustelussa paljon merkittävämpiä kuin usein ajatellaan. Amerik- 
kalaisten arvioiden mukaan Neuvostoliiton tiedustelun käyttämistä lähteistä jopa 90 


prosenttia oli julkisia.?) 


Tällaiset trendinomaiset muutokset tuovat aiempaa selkeämmin esiin tiedustelutyötä 
tekevien ammattitaidon, jonka keskiössä on analyyttinen kyky. Tämä koskee niin dip- 
lomaatteja kuin varsinaisia tiedustelijoitakin. Tiedustelutyössä tarvittava ammattitaito 


9 Tähän kirjatut havainnot perustuvat pitkälti kirjoittajan omiin kokemuksiin UM:n alivaltiosihteerinä 2003— 
2008. 
% Ks. Operations Security: Intelligence Threat Handbook (1996) ja Alafuzoff (2018). 

ei kuitenkaan ole yksinkertainen kysymys, johon olisi helppoja vastauksia. Tähän liit- 
tyy luonnollisesti myös koulutus: missä ja miten tiedustelijaksi voidaan kouluttautua, 
vai onko käytännössä oppiminen ainoa käytettävissä oleva polku? Diplomaattien koh- 
dalla kyse on konkreettisesti siitä, miten tiedustelua yleisesti käsitellään heidän koulu- 
tuksessaan ja miten heitä tulisi kouluttaa ammattimaisen tiedustelijan rooliin. 


Asiaa on pohdittu 2000-luvulla Yhdysvalloissa vuosituhannen alun tiedustelutappioi- 
den (syyskuun 11. päivän terroristihyökkäykset vuonna 2001, Irakin sota) herättämän 
kritiikin vanavedessä. Vuonna 2007 annetussa ohjeistuksessa (Inze/hgence Community Di- 
rective no. 203) analyyttisen tiedustelutiedon laatukriteereiksi määritellään 


objektiivisuus 

poliittinen riippumattomuus 

oikea-aikaisuus 

kaikkien saatavilla olevien tiedustelulähteiden käyttö 
analyyttinen ammattitaito 


n rnoop 


Ohjeistuksessa listataan myös tiedustelijan ”analyyttisen ammattitaidon” (analynic tra- 
decraft) osatekijöitä. Niistä keskeiset liittyvät lähteiden luotettavuuden arviointiin, tie- 
don ja oletusten riittävään erottamiseen toisistaan, vaihtoehtoisten tulkintojen esittä- 
miseen ja analyysin merkitykseen kansallisen turvallisuuden kannalta. Tällaisessa poh- 
dinnassa on paljon hyödyllistä myös kehkeytymässä olevassa suomalaisessa tieduste- 
luyhteisössä toimivien diplomaattien ja tiedustelijoiden ammattitaidon kehittämisen 
kannalta. Kyse on paitsi koulutuksesta myös käytännössä karttuvasta kokemuksesta ja 
ammattitaidosta. 


Diplomatian ja tiedustelun välinen jännite ja synergia 


Diplomaattien ja tiedustelijoiden välillä on väistämättä erilaisia jännitteitä, jotka joh- 
tuvat mm. koulutuksesta ja organisaatiokulttuurien eroista. Ulkoasiainhallinnot toimi- 
vat eri tavoin kuin puolustushallinnot tai tiedustelupalvelut, ja niiden tapa rekrytoida 
ja kouluttaa virkamiehiään on hyvin erilainen. Joskus diplomatiaa luonnehditaan peh- 
meällä käsitteellä ar7 (taide tai taito), jota vastaan asetetaan tiedustelijan kova craft (kä- 
sityötaito). Tämä keskustelu on sidoksissa organisaatiokulttuureihin ja on hyvin arvot- 
tavaa. Molemmin puolin on luontaista taipumusta yliarvioida oman organisaation ky- 
kyjä ja aliarvioida toisen organisaation kykyjä. Monet diplomaatit pitävät tiedustelijoi- 
den salauskäytäntöjä todennäköisesti liioiteltuina ja heidän toimintatapojaan epäilyttä- 
vinä. Monet tiedustelijat taas suhtautuvat diplomaatteihin epäluuloisesti ja pitävät 
heitä epäluotettavina näiden löysinä pitämiensä salauskäytäntöjen ja ylipäätään liian 
avointen toimintatapojen vuoksi.?? 


Kulttuurierot elävät kuitenkin ajassa, ja viime vuosien kehitys on ollut synergiaha- 


kuista niin Suomessa kuin laajemminkin läntisissä demokratioissa. Ulkoministeriöt 
ovat perusteiltaan avoimia siviiliorganisaatioita, ja hallinnon julkisuuden periaatteet 


2 Ks. Fingar (2014), s. 291. 
2 Tiedustelijoiden näkökulmaa diplomaattien toimintaan avaavat Hughes ja Olesen (2016). 

ovat viime vuosikymmenten kuluessa vain korostuneet. Ulkoasiainhallintojen toimin- 
takulttuurit ovat kuitenkin kehittyneet jämäkämpään ja systemaattisempaan suuntaan. 
Suomessa hallinnon tärkeä periaate on asiakirjojen julkisuus, johon luokittelu (salaus- 
käytännöt) on säädöksin vahvistettu poikkeus. Kaikkiaan diplomaattikunnan ja tie- 
dustelijoiden eroja korostava ajattelu on alkanut kehittyä yhteisiä tavoitteita ja toimin- 
tamalleja korostavaan suuntaan. Tästä kumpuaa tiedusteluyhteisön käsite, jossa viran- 
omaisyhteistyö, koulutuksen kehittäminen ja yhteisesti luodut laatukriteerit nähdään 
vahvuuksina. 


Suomen hallinnossa EU-jäsenyyden mukanaan tuomat asiakirjaturvallisuuden säännöt 
ovat luoneet aiempaa yhtenäisempää toimintakulttuuria. Asiakirjojen turvallisuutta kä- 
sittelee EU:n neuvoston alainen turvallisuuskomitea, jonka jäsenet ovat pääsääntöi- 
sesti jäsenmaiden kansallisia turvallisuusviranomaisia (national! security authority, NSA). 
Komitean työskentely nojaa neuvoston päätökseen EU:n turvallisuusluokiteltujen tie- 
tojen suojaamista koskevista turvallisuussäännöistä, joka on viimeksi päivitetty 2013. 
Suomessa annettiin vuonna 2010 valtioneuvoston asetus tietoturvallisuudesta valtion- 
hallinnossa. Se sisältää tarkat määräykset paitsi asiakirjojen luokittelusta myös henki- 
löturvallisuudesta, fyysisestä (tilojen) turvallisuudesta ja viestintätekniikan turvallisuu- 
desta.% 


Tehtävissään menestyäkseen diplomaatit ja tiedustelijat tarvitsevat toisiaan. Yhteis- 
työn merkitys ja sen tuoma lisäarvo konkretisoituu ulkomailla toimivissa edustus- 
toissa. Pelkästään diplomaattisissa tehtävissä ja tiedustelutehtävissä toimivien virka- 
miesten yhteenlaskettu kontaktiverkosto on paljon laajempi ja monipuolisempi kuin 
kunkin erilliset kontaktit. Yhteistyön ja koordinaation kautta voidaan myös kattaa vä- 
hin resurssein paljon laajempia asiakokonaisuuksia. Välttämällä liiallista lokeroitumista 
voidaan myös varmistaa, että tilannearviot eivät liiaksi etäänny toisistaan, vaikka sävy- 
erot raportoinnissa ovat paitsi väistämättömiä myös hyödyllisiä. 


Diplomaattien ja tiedustelijoiden vuorovaikutuksen kautta tapahtuva analyysin ja ra- 
porttien päätelmien yhteensovittaminen todennäköisesti parantaa raportoinnin laatua. 
Toisaalta liian tiiviiseen vuorovaikutukseen sisältyy riski, että se vahvistaa ajatustottu- 
muksia ja piileviä ennakko-oletuksia ja sitä kautta vääristää raportoinnin johtopäätök- 
siä. Tästä Bruce ja George esittävät artikkelissaan mielenkiintoisen kaavion, joka kiin- 
nittää huomiota tiedustelutiedon luomisen, jakelun ja hyödyntämisen eri vaiheiden si- 
sältämiin riskeihin. Heidän johtopäätöksensä on yksiselitteinen: tiedon hankkijan ja 
sen käyttäjän väliin sijoittuva analyytikko on keskeisessä asemassa. Analyytikon rooli 
tosin pätee kirjaimellisesti vain suuriin organisaatioihin, joissa lopullinen, päättäjille 
jaettava tiedustelutieto on ketjun loppupäässä toimivien analyytikoiden kokoamaa ja 
muokkaamaa. Tällöin ulkomailta tuleva raportointi on vain päämajassa toimivien ana- 
lyytikoiden raaka-ainetta. Suomen kaltaisen keskisuuren maan hallinnossa tiedon 
hankkijan ja sen muokkaajan roolit usein yhdistyvät. Niukoillakin resursseilla toimi- 
vissa organisaatioissa on kuitenkin hyödyllistä jäsentää raportoinnin prosessia ja tie- 
dostaa, että siinä toimivilla virkamiehillä on erilaisia rooleja. 


2 EU:n neuvoston päätös (2013). 
A Valtioneuvoston asetus (2010). 
5 Bruce and George (2014), s. 15. 

Diplomaatin ristiriitaiset roolit 


Kuten edellä on käynyt ilmi, Wienin yleissopimuksen mukaan diplomaatin tehtäviin 
kuuluu paitsi Kedon hankinta ja sen perusteella tapahtuva raportointi myös hallituksensa 
edustaminen, asemamaan viranomaisten kanssa nenvotteleminen, oman maan kansalaisten 
ja yritysten etujen suojeleminen sekä oman maan ja asemamaan välisten ”ystävällismieli- 
siä suhteiden” edistäminen ja kehittäminen. Nämä tehtävät ovat kutakuinkin selkeästi 
määriteltävissä, mutta niitä hoitaessaan diplomaatti joutuu omaksumaan rooleja, jotka 
ovat keskenään ristiriitaisia ja voivat tuoda diplomaatin työhön jännitteitä. 


Erityisesti raportoinnin laadusta ja objektiivisuudesta kiinni pitäminen voi asettaa dip- 
lomaatin hankaliin tilanteisiin. Diplomaatin keskeinen tehtävä on seurata asema- 
maansa tilannetta, hankkia sitä koskevia tietoja ”kaikin laillisin keinoin” ja raportoida 
siitä omalle hallitukselleen. Hänen mahdollisuutensa onnistua tässä tehtävässä ovat 
heikot, mikäli hän joutuu jatkuvasti miettimään, miten hänen raportointinsa mahdol- 
lisesti julkisuuteen joutuessaan vaikuttaisi maiden välisten suhteiden kehitykseen. 
Tämä edellyttää ehdotonta luottamusta siihen, että raporttien luottamuksellisuutta ei 
loukata. Hyvä tuore esimerkki tästä ristipaineesta on Britannian Washingtonin-suut- 
lähettilään Kim Darrochin ero heinäkuussa 2019 hänen presidentti Trumpia suota- 
sukaisesti arvioineiden raporttien vuodettua julkisuuteen.?* Kuvaavaa suurlähettilään 
raporttien vuotamiselle oli se, että julkisuudessa esitettiin tapahtumasta monenlaisia 
salaliittoteorioita. Osa näistä spekulaatioista arvioi, että vuodon oli organisoinut Yh- 
dysvaltain demokraattinen puolue nolatakseen presidentti Trumpin. Toiset taas uskoi- 
vat, että vuoto oli organisoitu Lontoossa pääministeri Boris Johnsonin nolaamiseksi. 


Oman hallituksen edustaminen, siis sen ulkopoliittisten näkemysten ja tavoitteiden 
edistäminen asemamaassa, saattaa aiheuttaa jännitteitä diplomaatin ja paikallisten vi- 
ranomaisten välille. Tyypillisesti tällainen tilanne syntyy, kun diplomaatti saa ohjeet 
käydä asemamaan ulkoministeriössä esittämässä odotuksia, toivomuksia ja kritiikkiä- 
kin (eli ”demarsoimassa”, ranskan sanasta demarche) asemamaan hallituksen toimin- 
nasta vaikkapa ihmisoikeusasioissa. Tällainen toiminta aiheuttaa usein tyytymättö- 
myyttä asemamaan viranomaisissa. Samaan aikaan diplomaatin on kuitenkin edistet- 
tävä oman maansa kansalaisten ja yritysten etuja, mikä edellyttää hyviä suhteita maan 
viranomaisiin. Näiden ristiriitaisten roolien ja odotusten yhteensovittaminen on dip- 
lomaatin ammattitaidon ydintä. 


Fi ole myöskään harvinaista, että oman maan ulkopoliittinen johto kohdistaa diplo- 
maatin raportointiin ennakko-odotuksia ja -toivomuksia, joilla halutaan ohjata rapor- 
toinnin sisältöä ja sävyä. Tällöin voi olla kyse esimerkiksi uutisvälityksen synnyttä- 
mästä diplomaatin asemamaan tilannetta koskevasta vaikutelmasta. Hyvän raportoijan 
tehtävänä ei ole vahvistaa median valtavirran käsityksiä, vaan taustoittaa, tulkita ja se- 
littää tilannetta tavalla, joka usein täydentää ja korjaa tiedotusvälineiden synnyttämää 
kuvaa. Tämä on laadukkaan raportoinnin keskeinen tavoite, on sitten kyse diplomaa- 
tista tai tiedustelijasta. Ulkopoliittinen johto voi kuitenkin suhtautua nuivasti tiukasti 
faktoihin nojaavaan raportointiin, jonka päätelmät ja tulkinnat ovat ristiriidassa sen 
omien oletusten ja pyrkimysten kanssa. Tämä taas voi aiheuttaa raportoijassa painetta 


% Ks. esimerkiksi Castle (2019). 


136 


sopeuttaa raportointiaan ulkopoliittisen johdon tiedossa oleviin odotuksiin. Jos näin 
käy, raportoinnin laatu väistämättä heikkenee. 


Diplomaatti ja OSINT 


Osaava diplomaatti — siinä missä tiedustelijakin — käyttää monipuolisia lähteitä var- 
mistaakseen, että arviot ovat perusteltuja ja oikeansuuntaisia, siis mahdollisimman ob- 
jektiivisia. Tämä pätee myös silloin, kun raportoija etsii ns. heikkoja signaaleja epäsel- 
vissä tai vaikeasti ennustettavissa tilanteissa. Merkittävä osa diplomaatin lähteistä on 
aina julkisia. Erityinen taitolaji on esimerkiksi asemamaan johdon linjapuheet tai jul- 
kistetut linjaavat strategia-asiakirjat. Sama koskee autoritaaristen maiden usein tarkasti 
valtiollisessa ohjauksessa toimivan median seuraamista. Martti J. Kari kuvaa hyvin jul- 
kisten asiakirjojen asemaa luotettavina ensi käden lähteinä: hänen mukaansa niiden 
sisältämä tieto on ”riittävän lähellä todellista kuvaa”, jotta niistä saatavaa tietoa voi- 
daan pitää tarkkana ja oikeansuuntaisena.? Tarvitaan tiedustelijan ammattitaitoa, jotta 
todellinen kuva saadaan kaivetuksi esiin julkiseen käyttöön tarkoitetuista, informaa- 
tiovaikuttamiseen tähtäävistä asiakirjoista. 


Tällaisten sisältöjen huolellinen lukeminen, analysointi ja ”dekonstruointi” on niin 
diplomaatin kuin tiedustelijankin ammattitaidon ytimessä. Julkisia lähteitä täydentävät 
otollisesti hyvät verkostot ja kontaktit, jotka antavat korvaamatonta taustaa erilaisista 
kirjallisista ja medialähteistä saaduille tiedoille. Diplomaatin tiedonhankinta muistut- 
taakin monella tapaa avoimiin lähteisiin perustuvaa tiedustelua (open source intelligence eli 
OSINT). Kyse on asemamaan ja alueen tapahtumien tulkinnasta ja niiden kontekstin 
avaamisesta. Kielitaito ja kulttuurin tuntemus ovat olennainen osa diplomaatin am- 
mattitaitoa tässä työssä. Raportoija tekee itselleen karhunpalveluksen, jos hän yrittää 
kilpailla kansainvälisen uutisvälityksen kanssa. Silti hyvä raportoija joutuu peilaamaan 
oman raportointinsa sisältöä jatkuvasti median tapahtumista synnyttämään kuvaan. 
Diplomaattisen raportoinnin yksi tehtävä onkin uutisvälityksen taustoittaminen, täy- 
dentäminen ja tarvittaessa sen synnyttämien väärien käsitysten oikominen. 


Useimmiten diplomaatin raportti on yhdistelmä erilaisista julkisista ja ei-julkisista läh- 
teistä saatua raportin aihetta ristivalaisevaa tietoa. Siitä syystä raportti on aina koko- 
naisuus, jonka pääsy julkisuuteen tai asemamaan viranomaisten käsiin tulee estää sil- 
loinkin, kun se ei sisällä mitään tiukasti ottaen salaista aineistoa. Raporttien turvalli- 
suusluokittelussa on kyse paitsi sisällöstä myös usein raportin olemassaolosta sinänsä. 
Raporttien eriasteinen luottamuksellisuus liittyy myös tekniseen tietoturvallisuuteen, 
siis salaustekniikoihin ja viestien tekniseen välitykseen edustuston ja pääkaupungin 
välillä. 


2 Kari (2019), s. 42. 

Diplomaatti ja henkilötiedustelu 


Yksi tiedustelun peruskategorioista on henkilötiedustelu eli inhimillisiä lähteitä hyö- 
dyntävä tiedustelu (human intelligence, HUMINT). Se tulee hyvin lähelle diplomaatin 
normaalia tapaa verkottua ja luoda asemamaansa eliittiin kontakteja, jotka ovat hyviä 
tiedon lähteitä ja tarjoavat kaikupohjaa arvioiden tekemiselle. Toisaalta tiedusteluot- 
ganisaatioiden toiminnan kuvauksissa todetaan, että henkilötiedustelu käyttää hyväk- 
seen inhimillisiä lähteitä ("any information that can be gathered from human sources”), joiden 
joukossa oman maan diplomaattien raportointi on yksi ”inhimillinen lähde” muiden 
joukossa.? 


Avoimessa henkilötiedustelussa diplomaatti ja tiedustelija toimivat pitkälti samoin me- 
netelmin ja samansuuntaisin tavoittein. Sen sijaan diplomaatti ei periaatteessa lainkaan 
toimi ns. salatun henkilötiedustelun keinoin, jotka kuuluvat kiinteästi tiedustelijan ar- 
senaaliin. Diplomaatti toimii aina avoimesti, ja hänen todellisen funktionsa tuleekin 
olla paitsi viranomaisten myös kaikkien kohtaamiensa asemamaan kansalaisten tie- 
dossa. Diplomaatti ei koskaan värvää ihmisiä vaan verkottuu. Tämä voi olla tieduste- 
lijaan nähden sekä vahvuus että heikkous. Tiedustelijan lähde ei useinkaan tiedä ole- 
vansa tekemisissä tiedustelijan kanssa, ja tiedustelija voi seurata lähdettään tavoilla, 
joita lähteen ei ole tarkoituskaan huomata. Lisäksi tiedustelijan lähteenä toimivan hen- 
kilön tiivis viljely voi johtaa suhteen laadulliseen muuttumiseen. Tiedustelija voi vär- 
vätä lähteensä pidempiaikaiseen ja syvempään suhteeseen, johon voi liittyä lähteen 
saamaa materiaalista tai muuta hyötyä. Värvättyjen lähteiden käyttö on kaikissa oloissa 
toimintaa, joka sopii huonosti Wienin yleissopimuksen määritelmään ”kaikkien laillis- 
ten keinojen” käyttämisestä. 


Henkilötiedustelun alueella ulkoasiainhallintojen ja tiedusteluorganisaatioiden kult- 
tuurierot tulevat selvästi näkyviin. Ero tiivistyy siinä, miten inhimillisiä lähteitä käyte- 
tään hyväksi: diplomaatti pyrkii ymmärtämään ja tulkitsemaan lähdettään, kun taas 
tiedustelijan tehtävänä on saada lähteestä toimeksiantonsa mukaista tietoa, joskus ky- 
seenalaisiakaan keinoja kaihtamatta. 


Diplomaatti henkilötiedustelun kohteena 


Kautta historian diplomaatit ja valtioiden ulkomailla olevat edustustot ovat olleet tär- 
keä tiedustelun ja vastatiedustelun kohde. Diplomaatteihin kohdistuva tiedustelu ta- 
pahtuu monin muodoin ja on tänäkin päivänä osa diplomaatin arkipäivää. Diplomaatti 
itse on aina myös henkilötiedustelun kohde, ei pelkästään sen harjoittaja. 


Diplomaatille henkilösuhteiden luominen (verkottuminen) asemamaassa on keskei- 
nen työväline. Toimintaympäristöstä riippuen verkostoon tarttuu aina myös sellaisia 
paikallisia kontakteja, joiden todellinen tehtävä (tiedustelu) ei paljastu helposti edes 
kokeneelle diplomaatille. Erityisesti autoritaarisesti hallituissa maissa diplomaattien 
ympärillä liikkuu huomattavan paljon asemamaan turvallisuusorganisaatioiden palve- 
luksessa olevia, joiden oikea identiteetti ja todellinen tehtävä on peitetty. Näiden 7a/a 
Jfide -kontaktien tunnistaminen kuuluu diplomaatin ammattitaitoon. 


% Ks. esimerkiksi *INTelligence: Human Intelligence” (2010/2013) ja Fischbach (1997). 

Diplomaatin keinot itseensä kohdistuvan tiedustelun havaitsemiseen ovat kuitenkin 
rajalliset, mikä antaa lisää pontta diplomaattien ja tiedustelijoiden riittävän yhteyden- 
pidon vaatimukselle. 


Diplomaattien pahantahtoisessa ja häiritsevässä (inrusive) seurannassa teknologian ke- 
hitys on antanut paljon lisää mahdollisuuksia niille valtioille, jotka tällaista seurantaa 
harjoittavat. Merkittävä uusi riskitekijä ovat kännykät ja muu mobiiliteknologia. Kuun- 
teluun ja tietoliikenteen seurantaan ei tarvita enää mikrofoneja ja muuta analogista 
teknologiaa. Esimerkiksi etäisyyden päästä tapahtuva salakuuntelu on tullut tavan- 
omaiseksi uusien tekniikoiden myötä. Autoritaarisissa maissa diplomaattien työtä py- 
ritään myös fyysisesti häiritsemään ja rajoittamaan mm. liikkumisrajoituksin, ilmoitus- 
velvollisuuksin ja tapaamistajoituksin. 


Oikea-aikaisen tiedon merkitys 


Niin diplomaatin kuin tiedustelijankin raportoinnissa ajoitus on poikkeuksetta keskei- 
nen näkökohta. Raportoinnin tehtävä on tukea valtionjohtoa ja muualla tapahtuvaa 
diplomaattista toimintaa ajankohtaisissa, meneillään olevissa tai ennakoitavissa tilan- 
teissa. Oikea-aikaisuus on silloin raportin laadun olennainen tekijä. Tässä suhteessa 
diplomaatti ja tiedustelija tarvitsevat toisiaan, ja kummankin tehtävän hyvä hoitaminen 
edellyttää tiivistä vuorovaikutusta. Tämä ei ole käytännössä aina yksinkertaista. Rapot- 
toinnin oikea-aikaisuus on erityisen tärkeää silloin, kun se tukee käynnissä olevia neu- 
vottelutilanteita, koskevat ne sitten esimerkiksi kahden- tai monenkeskisiä sopimus- 
neuvotteluja, konfliktitilanteita tai esimerkiksi normaalia monenkeskistä diplomatiaa. 
Neuvottelijan roolissa oleva diplomaatti tai muu asiantuntija tarvitsee sekä diplomaat- 
tista raportointia että ajantasaista tiedustelutietoa. Laadukas ja oikea-aikainen tiedus- 
telutieto vahvistaa diplomaatin asemaa neuvottelutilanteissa. 


Hyvä esimerkki tästä oli Suomen kunnianhimoinen Etyk-hanke 1970-luvulla. Koko 
Suomen ulkomaanedustuksen verkko valjastettiin mukaan, ja edustustot raportoivat- 
kin ahkerasti osanottajavaltioiden pääkaupungeista hankkimiaan tietoja. Yksityiskoh- 
tainen ja oikea-aikainen raportointi vahvisti Suomen neuvottelijoiden asemaa erityi- 
sesti Geneven II vaiheen neuvottelujen kriittisissä käänteissä 1974—1975.9 Vastaavia 
tilanteita on Suomen ulkopolitiikan historiassa paljon. 


Toisenlainen ja hyvin erilainen tapaus tiedustelutiedon käytöstä neuvotteluissa olivat 
YK:n turvallisuusneuvostossa ennen Irakin sotaa 2002-2003 käydyt neuvottelut. 
Yleensä neuvottelijat ovat erittäin pidättyväisiä tiedustelutiedon avoimessa käytössä, 
koska kaikki tiedustelutieto voi paljastaa tiedon puutteita ja ennen kaikkea tiedon 
hankkimiseen käytettyä tekniikkaa. Turvallisuusneuvoston julkisessa kokouksessa hel- 
mikuussa 2003 Yhdysvaltain ulkoministeri Colin Powell kuitenkin esitteli tiedustelun 
avulla saatua aineistoa osoittaakseen Irakilla olleen hallussaan joukkotuhoaseita. Tämä 
tieto on myöhemmin osoitettu ainakin osittain puutteelliseksi, liioitelluksi tai harhaan- 
johtavaksi.30 


9 Tloniemi (2019) ja kirjoittajan havainnot UM:n arkistoaineistosta, joka koskee Etykin Geneven-vaiheen neu- 
votteluja 1974—1975. 

% Silloinen ulkoministeri Colin Powell piti YK:n turvallisuusneuvostossa 5.2.2003 puheen, jossa hän esitteli 
ehdottoman luotettavaksi luonnehtimaansa tiedustelutietoa Irakin hallussa olleista joukkotuhoaseista. Powellin 

Asevalvontaneuvottelut ja tiedustelutieto 


Erityisen otollinen esimerkki diplomaattien ja tiedustelijoiden vuorovaikutuksesta 
ovat asevalvontasopimuksia koskevat neuvottelut ja niiden toimeenpano. Sopimus- 
neuvottelujen historia on pitkä, ja niistä on kirjoitettu paljon niin syvällistä tutkimusta 
kuin neuvottelijoiden elämäkertateoksiakin. Niistä käy kiistatta ilmi, että asevalvonta- 
neuvottelut eivät voisi tuottaa tuloksia ilman diplomaattien ja tiedustelijoiden tiivistä 
ja tavoitteellista vuorovaikutusta ja yhteistyötä. 


Asevalvontaneuvottelujen kultakausi sijoittui 1970—1990-luvuille, ja niistä tärkeim- 
missä olivat aina mukana kaksi keskeistä suurvaltaa, Yhdysvallat ja Neuvostoliitto/ Ve- 
näjä. Tärkeimmät sopimukset ovat koskeneet ydinasejärjestelmiä. Yleensä varsinkin 
suurvallat ovat omista syistään pidättyväisiä tiedustelutiedon käyttämisessä kahden- tai 
monenvälisissä neuvotteluissa. Tärkeimpiä tekijöitä ovat paitsi tiedustelutiedon sisäl- 
lön varjelu (ette tiedä mitä tiedämme”) myös tiedon hankkimisen keinojen varjelu 
(ette tiedä miten olemme tietomme hankkineet, ettekä sen takia tiedä mitä tiedämme 
tai voimme tietää”). Asevalvontasopimusten yhteydessä on kuitenkin kehitetty lähes- 
tymistapa, jolla tiedustelutiedon käyttäminen on voitu ratkaista toimivalla tavalla. Pu- 
hutaan ”kansallisista teknisistä keinoista” (national! technical means, NTM). Gleason ja 
Riesbeck luettelevat syitä NTM:ien tarkemman määrittelyn välttämiseen: 


— sensitiivisen tiedon lähteiden suojelu 

-— tiedonkeruun menetelmien suojelu 

- maksimaalisen joustavuuden varmistaminen keinojen käytössä 

— käytössä olevia kyvykkyyksiä koskevan epävarmuuden synnyttäminen 
sopimusrikkomusten estämiseksi 

-— joustavuus uusien teknisten ratkaisujen käytössä?! 


Vuoden 1972 ballistisia ohjuksia koskeneesta ABM-sopimuksesta lähtien Yhdysvallat 
ja Neuvostoliitto kirjasivat kansallisten keinojen käytön keskeisiin asevalvontasopi- 
muksiinsa. Sopimusteksteissä todettiin mutatis mutandis, että sopimusten toimeenpa- 
non verifioinnin varmistamiseksi sopimuspuolet (a) käyttävät omia kansallisia keino- 
jaan kansainvälisen oikeuden mukaisesti, (b) eivät häiritse toisen sopimuspuolen kan- 
sallisten keinojen käyttöä, eivätkä (c) käytä kohteiden suojausta tavoilla, jotka estävät 
toisen sopimuspuolen kansallisten keinojen käytön sopimuksen verifiointiin.?? 


Kansallisia teknisiä keinoja ovat mm. lentokoneista, lennokeista ja satelliiteista otetut 
kuvat (kuviin perustuva tiedustelu eli IMINT), sähköiset ja digitaaliset signaalit (radio- 
tiedustelu, SIGINT), vedenalaiset äänet, radioaktiivinen säteily, ilman muu monito- 
rointi (erityisesti kemialliset aineet) ja maaperän värähtelyjen seuranta (seismiikka). 
Suurvaltojen asevalvontasopimusten valvonnassa erityisesti satelliittikuvauksella on 
ollut suuri merkitys. Pienempienkin valtioiden teknisillä kyvyillä voi olla merkitystä 
asevalvontasopimusten noudattamisen verifioinnissa. Suomella on kansainvälisesti 


tietoja alettiin kyseenalaistaa jo kevään 2003 aikana, kuten esimerkiksi Goldenberg and Norton-Taylor (2003) 
kirjoittivat. Myös Powell itse on myöntänyt Irakia koskeneiden väitteiden olleen tiedustelun paha epäonnistu- 
minen. Ks. Breslow (2016) ja Schwarz (2018) ja Pinkus (2014). 

51 Ks. Gleason and Riesbeck (2020). 

52 Gleason and Riesbeck (2020). Ks. myös Andrew (2018) s. 684. 

tunnustettua ja paljon käytettyä kapasiteettia mm. kemiallisten aseiden käytön (Veri- 
fin), ydinkokeiden (Seismologian laitos) ja radioaktiivisen säteilyn (Säteilyturvakeskus) 
seurannassa ja verifioinnissa. 


NTM:ien käyttö kulkee läpi asevalvontaneuvottelujen prosessin. Sopimusneuvottelu- 
jen alussa pyritään luomaan yhteinen näkemys lähtökohtatilanteesta (baseline data). 
Tältä pohjalta voidaan sopia asejärjestelmien vähennyksistä ja niiden käytön rajoituk- 
sista, joita valvotaan usein sovituin yhteisen monitoroinnin keinoin. Kansalliset tekni- 
set keinot on sopimuksissa yhteisesti sovittuja valvonta- ja verifiointimenettelyjä täy- 
dentävä eräänlainen ”ulkoinen uhka”, jonka käyttö osaltaan varmistaa sopimusten 
noudattamisen. Monitoroinnin ja verifioinnin yhteydessä on ajoittain puhuttu myös 
tiedon jakamisesta sopimuspuolten kesken, mikä edellyttää korkeaa luottamuksen ta- 
soa. Mielenkiintoinen erityistapaus ovat ns. open skies -järjestelyt, joissa NTM-tiedon 
hankinta tapahtuu avoimesti ja sovituin muodoin (ylilennot). Asiasta sovittiin Naton 
ja silloisen Varsovan liiton välillä 1992 Helsingissä allekirjoitetulla sopimuksella (Open 
Skies Treaty), jonka hallinnointi on siirretty Etyjin tehtäväksi. Ajan merkkeihin kuu- 
luu, että sopimuksen tulevaisuus on epävarma Yhdysvaltain uhattua erota siitä. 


Kohti suomalaista tiedusteluyhteisöä 


Tämän artikkelin keskeiset havainnot diplomatiasta ja sen suhteesta tiedusteluun hei- 
jastavat Suomen lähihistorian luomaa tilannetta. Suomalainen tiedustelukulttuuri on 
vielä nuorta ja kehittymätöntä, Suomen turvallisuuspoliittisen eliitin tietämys puutteel- 
lista ja sen suhtautuminen tiedusteluun usein asenteellista. Tiedustelulakien toimeen- 
panon edetessä tilanne alkaa väistämättä vähitellen muuttua ja normalisoitua. Tiedus- 
telutiedon ammattimaiset tuottajat ja sen tuotoksia hyödyntävät asiantuntijat, viran- 
omaisorganisaatiot ja päätöksentekijät alkavat kehittää hallinnollisia rutiineitaan ja kes- 
kinäistä yhteistyötään. Samalla tiedustelutietoa tuottavat asiantuntijat — diplomaatit, 
siviilitiedustelijat ja sotilastiedustelijat — tiivistävät yhteistyötään ja koordinaatiotaan 
entisestään ja alkavat sitä kautta löytää toiminnassaan monenlaisia synergioita. Tiedus- 
telun rooli ja tehtävät kansallisen ja sisäisen turvallisuuden vahvistamisessa kirkastu- 
vat. 


Tiedustelua ammatikseen tekevien asiantuntijoiden ja viranomaisten yhteisö on Suo- 
messa vasta hahmottumassa. Suomen tiedustelutarpeita ja -resursseja ei tietenkään 
voi, eikä ole tarpeenkaan, verrata suurvaltojen tiedusteluun. Silti muiden länsimaiden 
tapaan hoitaa tiedustelua on syytä perehtyä siinä tarkoituksessa, miten Suomi mahdol- 
lisesti voisi hyötyä muiden kokemuksista. 


Yhdysvaltojen kaikkiaan 16 tiedusteluviranomaista kuuluu tiedusteluyhteisöön (zne/fi- 
gence community, 1C), jonka tunnetuimpia osia ovat keskustiedustelupalvelu (CLA), liit- 
tovaltion tutkintaviranomainen (FBT) ja kansallinen turvallisuusvirasto (NSA), ja jo- 
hon kuuluu myös ulkoministeriön tiedustelu- ja tutkimusyksikkö (INR). Yhteisön toi- 
mintaa johtaa ja koordinoi kansallinen tiedustelujohtaja (Director of National Intelligence, 
DND), jonka yhteydessä toimii kansallinen tiedusteluneuvosto. Koordinaation ja yh- 


53 Ks. OSCE (2020). 

teensovittamisen tarve on koettu voimakkaana 2000-luvulla 11. syyskuuta 2001 tapah- 
tuneiden terroristihyökkäysten ja sen jälkeisten terrorismia vastaan suunnattujen soti- 
laallisten operaatioiden, erityisesti Irakin sodan kokemusten valossa.54 Myös Britan- 
nian tiedustelupalveluiden toimintaa koordinoidaan useiden yhteiselinten voimin. Tie- 
dustelupalveluiden johtajilla on oma yhteiskomiteansa (Joint Intelligence Committee), ja 
pääministerin — kansliassa toimii keskustiedustelukoneisto (Central Intelligence 
Machinery) > 


Suomen vaatimattomat tiedusteluresurssit on sijoitettu pääosin neljän ministeriön hal- 
linnonalalle: ulkoministeriöön (ulkomaanedustustot), puolustusministeriöön (sotilas- 
tiedustelu), sisäministeriöön (Supo ja poliisi, erityisesti KRP, sekä rajavartiolaitos) ja 
valtiovarainministeriöön (Tulli). On helppo olettaa, että suomalaisen viranomaisyh- 
teistyön hyvät perinteet toimivat myös uuden tiedustelulainsäädännön toimeenpa- 
nossa. Hyvä yhteistyö varmistaa, että tieto erilaista tiedustelutoimintaa harjoittavien 
viranomaisten välillä kulkee, yhteydet ovat mutkattomat ja koordinaatio toimii. 


Silti Suomen oraalla olevan tiedustelukulttuurin kehittämiseksi olisi kiistattoman hyö- 
dyllistä luoda uudentyyppisiä järjestelmällisen yhteistyön muotoja. Tarvitaan tavoit- 
teellista ja suunnitelmallista kehitystyötä, jotta hyvät käytännöt ja viranomaisyhteis- 
työn muodot kehittyvät ja vahvistuvat. Kehitystyön tavoitteena tulisi olla päätöksen- 
tekijöille tuotettavan tiedustelutiedon analyyttisen tason ja laadun kehittäminen sekä 
sen käytettävyyden parantaminen. Uudessa ja muuttuvassa tilanteessa olisi hyödyllistä 
muodostaa suomalainen tiedusteluyhteisö, jonka toimintaa ohjattaisiin säädöksin ja 
ohjein. Yhteisön ohjausfunktio voisi sijoittua joko sotilas- (pääesikunta) tai siviili- 
tiedustelua (Supo) harjoittavan viranomaisen tai vaihtoehtoisesti valtioneuvoston 
kanslian yhteyteen, tai brittimallin mukaisen kaksitasoisen koordinaation tapauksessa 
molempiin. Tiedusteluyhteisön luominen selkeiden säädösten pohjalle loisi yhteistyö- 
velvoitteen, mutta se myös lisäisi mahdollisuuksia synergiaetujen hakemiseen. Vaikka 
tiedustelua harjoittavien viranomaisten yhteistyön sisällön onkin oltava salassa pidet- 
tävää, sen julkisin säädöksin määritellyt muodot tukisivat osaltaan myös tiedustelun 
parlamentaarisen ja muun julkisen valvonnan edellytyksiä. Tiedusteluyhteisö voisi 
omalla toiminnallaan varmistaa, että tiedustelun legitiimisyys Suomen turvallisuuden 
varmistamisen keskeisenä osana vahvistuisi myös kansalaisten silmissä. 


5 George and Bruce (2014), s. 358. 
5 Lerner (2005). 

HENKILÖTIEDUSTELU: DIPLOMATIAN ARJESTA 
SOTAVANKIEN KUULUSTELUKOPPEIHIN 


Olli-Matti Mikkola 


iedustelun historiassa henkilötiedustelijat, kuten Mata Hari!, Kim Philby?, 

Kerttu Nuorteva?, Rosenbergitt tai Hans Scharff>, ovat saavuttaneet kuului- 

suutensa salamyhkäisyydellään ja jännittävillä elämäntarinoillaan. Viihdeteolli- 
suus haluaa kertoa myyviä sankaritarinoita henkilöistä, joiden elämä kietoutuu tavalla 
tai toisella tiedustelumaailmaan*. Yhtäältä tarinat rakentavat kuvaa viranomaiskentän 
moniosaajista, jotka lähes yksin ratkaisevat eteen tulevat tiedustelukysymykset. Toi- 
saalta tosielämässä paljastuneet ja tehtävässään epäonnistuneet henkilötiedustelijat ra- 
kentavat mielikuvaa tiedustelijoista varjojen mailla pitkään toimineina maanpettureina 
tai superhuijareina. Koska henkilötiedustelijoista muitakaan roolimalleja ei yleisesti ole 
tarjolla, mielikuva henkilötiedustelun ammattilaisista on todennäköisesti puutteellinen 
ja paikoin väärä. Käsitteelliset epäselvyydet tiedustelusta, laittomasta tiedustelusta, va- 
koilusta, peitetoiminnasta ja niin edelleen hämmentävät yleisön tietoisuutta tästä perin 
tavanomaisesta tiedustelukentän toiminnasta.? 


Henkilötiedustelu lienee tiedustelulajeista vanhin. Ihmiseltä kysyminen tai asioista sel- 
vää ottaminen on luonnollinen osa ihmisten välistä vuorovaikutusta. Itsessään pelkkä 
keskustelu ei ole henkilötiedustelua, mutta siihen lisättäessä järjestelmällinen tiedon- 
hankinta tai piilotettu tiedonintressi voidaan jo puhua henkilötiedustelusta. Sen perus- 
tavimpana määritelmänä voidaan pitää asetelmaa, jossa tiedonhankkijana on ihminen 
ja tiedonhankinnan kohteena on ihminen. Tämä ehto täyttyy tiedustelulajeista vain 
henkilötiedustelussa.8 Toisaalta teknologian kehittyessä tämä määritelmä on hämärty- 
nyt, sillä tiedonhankintatilanne ei välttämättä enää ole läsnäoloa vaativa vuorovaiku- 
tustilanne, vaan se voi tapahtua myös digitaalisessa maailmassa.? 


Tämä artikkeli avaa erilaisia hahmotelmia henkilötiedustelun (Human Intelligence, HU- 
MINT) ymmärtämiseksi. Se käsittelee henkilötiedustelua osana tiedustelujärjestelmää, 
sen eri osa-alueita ja menetelmiä, prosessia sekä suhdetta diplomatiaan.!! Henkilö- 
tiedustelua koskevaa kansainvälistä akateemista kirjallisuutta on kasvavissa määrin ole- 
massa. Henkilötiedustelusta kattavan teoreettisen koonnoksen on laatinut Robert 
Clark (2014), jonka artikkelia Human Intelligence teoksessa Intelligence Collection"! tämä 


! Shipman (2009). 

2 Macintyre (2014). 

> Tuomioja (2006), s. 283-296. Ks. myös Jörn Donnerin elokuva Kuulustelu. 
+ Roberts (2014). 

> Toliver (1997). 

6 Ks. McCrisken & Moran (2018) James Bondin merkityksestä tiedustelulle. 
7 Scott (2013), s. 96; Althoff (2015), s. 45—46. 

8 Althoff (2015), 45. 

? Stottlemyre (2015). 

10 Vrt. Hannu Himasen artikkeli tässä teoksessa. 

11 Clark (2014). Human Intelligence. Inrellioence Collection. s. 45-87. 

artikkeli hyödyntää eniten. Vastaavia yleistajuisia esityksiä aiheesta ovat esittäneet 
muun muassa Jim Schnell (2013a ja 2013b)!?, Len Scott (2013)!3 ja Michael Althoff 
(2015)'4. Vastatiedustelun näkökulmasta aiheesta on kirjoittanut muun muassa Hans 
Prunckun (2012)!5. Myös Mark Lowenthal (2015)!6 käsittelee tiedustelun kokonaisuu- 
den lisäksi niin ikään hedelmällisesti vastatiedustelua ja peitetoimintaa. Eri valtioiden 
tiedustelukulttuureja käsittelevässä Bob de Graaffin ja James Nycen (2016) toimitta- 
massa teoksessa!? sivutaan monin paikoin myös henkilötiedustelua. Taktisen tason 
henkilötiedustelun toteutukseen sotilaallisessa viitekehyksessä ohjaa kattavasti Yhdys- 
valtojen maavoimien opas (2006)!8. Lisäksi artikkelissa on hyödynnetty suomalaisten 
viranomaisten julkaisuja. 


Yllämainitutkaan teokset eivät edusta kattavasti henkilötiedustelun tieteellistä tutki- 
musta. Tiedustelun akateemisten esitysten laatijoita yhdistää usein henkilökohtainen 
työkokemus tiedustelun toimialalta, mikä antaa mahdollisuuden pukea heidän koke- 
muksensa tieteellisen kirjoittamisen malliin, mutta edelleen vähemmistössä ovat ai- 
neistopohjaiset henkilötiedustelua koskevat tutkimukset. Infe/ligence Studies -kentän 
akateemisten pyrkimysten yleistyessä myös henkilötiedustelua tutkitaan entistä moni- 
puolisemmin — tästä esimerkkinä käy tutkimushanke erilaisten keskustelutekniikoiden 
tehokkuudesta tiedonhankinnassa!?. Ilahduttavasti myös Maanpuolustuskorkeakou- 
lun opinnäytteiden joukossa on ollut viime vuosina kasvavassa määrin henkilötiedus- 
telua koskevia esityksiä. Tämän lisäksi on viljalti saatavilla henkilötiedustelijoiden elä- 
mäkertallisia teoksia, mutta niihin on suhtauduttava enemmän viihdeteollisuutena 
kuin tieteellisenä lähdekirjallisuutena. Aihepiiriä käsittelevä akateeminen kirjallisuus 
edustaa pääosin angloamerikkalaista maailmaa, mikä synnyttää puutteen aiheen yleis- 
maailmallisesta käsittelystä ja vaarantaa vinoutumien syntymiselle. Venäjänkielistä läh- 
demateriaalia on toki saatavilla, mutta useinkaan niitä ei voida pitää akateemisesti au- 
kottomina esityksinä?. 


Henkilötiedustelun osa-alueet 


Henkilötiedustelun todellisuus vaihtelee valtioiden perinteistä, kulttuurista ja lainsää- 
dännöstä riippuen — yhtä ainoaa henkilötiedustelun arkitodellisuutta ei näin muodoin 
ole. Henkilötiedustelun suutrvalloiksi voidaan lukea maailman johtavat valtiot, mutta 
myös monella pienemmällä valtiolla on siihen pitkiä perinteitä.?! Sen asema tiedon- 
hankintakeinona vaihtelee eri valtioiden tiedustelukulttuureista riippuen? ja myös 


2 Schnell (20134). Culture and Communication Within HUMINT and Military Intelligence ja (2013b) Inter- 
personal Communication Skills Within HUMINT: Human Intelligence. 

5 Scott (2013). Human Intelligence. The RowHledee Companion to Intelligence Studies. (s. 96—104). 

4 Althoff (2015). Human Intelligence (s. 45-80). The Five Disciplines of Intelligence Collection. 

> Prunckun (2012). Counterintelligence theory and practice. 

$ Lowenthal (2015). Intelligence: from secrets to policy. 

7 Graaff & Nyce (2016). The Handbook of European intelligence cultures. 

8 FM 2-22.3 (2006) Human Intelligence Collector Operations. 

? Granhag, Kleinman & Oleszkiewicz (2016). The Scharff Technigue: On How to Effectively Elicit Intelli- 
gence from Human Sources. 
% Tämän artikkelin taustatyössä laatija kuriositeetinomaisesti perehtyi teokseen Devyatov (2016). Pur pravdy — 
Raxzvedka. Teoriya i praktika ”mjahkoy sily”. 

21 Graaff, Nyce (2016). 

2 Althoff (2015), s. 45. 

päätöksentekijät saattavat luottaa muita enemmän tiettyyn tiedustelulajiin?. Todennä- 
köisesti kaikki valtiot ovat tehneet tiedonhankintaa henkilötiedustelun keinoin, sillä 
henkilötiedustelun määritelmä on lavea ja monitulkintainen. Suomen tiedustelulain- 
säädäntöä edeltänyt mietintö määritteli henkilötiedustelun henkilökohtaiseen kanssa- 
käymiseen taikka henkilön tai muun kohteen henkilökohtaiseen havainnointiin perus- 
tuvaksi tiedusteluksi. Samassa mietinnössä todettiin henkilötiedustelua voitavan har- 
joittaa myös tietoverkon välityksellä. ?* 


Henkilötiedustelu on osa-alueiltaan monenkirjavaa. Tämän artikkelin otsikon mukai- 
sesti henkilötiedustelua harjoitetaan niin diplomatian arjessa kuin sotavankien kuulus- 
teluissa”. Klassiseksi henkilötiedusteluksi voitaisiin kutsua salassa toimivia tai peite- 
toimintaan verhottuja henkilöitä, jotka toimivat vieraassa maassa. Kuitenkin laveasti 
määriteltynä, henkilötiedustelua voi harjoittaa lähes kuka tahansa. Tämä asettaa haas- 
teen henkilötiedustelun johtamiselle, koska saman intressin omaavia toimijoita voi olla 
useita. Suuren valtionhallinnon sisälle saattaa syntyä samoja toimintoja toteuttavia sil- 
loja ja keskeiseksi kysymykseksi kokonaisuuden johtamisen kannalta saattaakin 
nousta, miten henkilötiedustelu järjestetään toimimaan tehokkaasti ilman virastojen 
välisiä päällekkäisyyksiä ja kilpailuasetelmia.?6 Henkilötiedustelun johtamisen kannalta 
haasteena on myös toiminnalle ominainen salaamisvaatimus, jota käsitellään artikke- 
lissa jäljempänä. Suomen puolustusministeriön ehdotuksessa laiksi sotilastiedustelusta 
henkilötiedustelu jaettiin kolmeen eri osa-alueeseen: 1) /4/deoperaatiot 2) yleinen henkilö- 
tiedustelu 3) tukioperaatiot. Lähdeoperaatioissa tiedonhankkijana voi toimia vain henki- 
lötiedustelukoulutuksen saanut tehtävään käsketty henkilö. Yleistä henkilötiedustelua 
tekevät henkilöt, jotka ovat saaneet suppeamman henkilötiedustelukoulutuksen. Ylei- 
seen henkilötiedusteluun kuuluvat tapaamiset perustuvat usein henkilöiden virka-ase- 
maan, ja tiedonhankinta tehdään avoimesti. Henkilötiedustelun tukioperaatioilla han- 
kitaan tietoja henkilöistä ja kohteista. ? 


Tiedonhankintakeinona henkilötiedustelua käyttävät kaikki organisaatiot, jotka koke- 
vat siitä olevan hyötyä toiminnalleen. Henkilötiedustelu on olennainen osa monien 
siviilitiedustelu-, sotilastiedustelu- ja turvallisuuspalveluiden tiedonhankintajärjestel- 
mää. Näissä toiminnoissa henkilötiedustelua voidaan harjoittaa sekä tiedustelun että 
laitonta tiedustelua paljastavan ja estävän vastatiedustelun näkökulmasta. Myös polii- 
sin eri toiminnot hankkivat tietoa rikostiedustelussa tai rikosten selvittämisessä hen- 
kilötiedustelun keinoin. Niin rikoksesta epäillyn kuin sotavangin kuulustelu voidaan 
määritellä henkilötiedusteluksi, sillä ehto tiedonhankkijan ja tiedonhankinnan koh- 
teesta täyttyy. Myös tullin ja rajavartiolaitoksen toiminnassa henkilötiedustelulla riittää 
selvitettävää. Henkilötiedustelu ei ole pelkästään valtiollista toimintaa — sen on todettu 
levinneen myös liike-elämään. Yritykset saattavat pyrkiä selvittämään kilpailijoidensa 


2 Gentry (2018). 

A Puolustusministeriö (2015), s. 16. 

% Sotavankien kuulustelu on säännelty Geneven sopimuksessa sotavankien kohtelusta (1949). Sopimuksen mu- 
kaan sotavankeihin ei saa kohdistaa minkäänlaista ruumiillista tai henkistä kidutusta tai mitään pakkoa tietojen 
saamiseksi häneltä, millaisista tiedoista lieneekin kysymys. Sotavankeja, jotka kieltäytyvät vastaamasta, ei saa 
uhata eikä loukata eikä heitä myöskään saa alistaa minkäänlaiseen epämieluiseen tai haitalliseen kohteluun. 

% Clark (2014), s. 75, 80. 
27 Puolustusministeriö (2017), s. 105 

% Clark (2014), s. 49; Althoff (2015), s. 46. 

edesottamuksia tavoitellessaan kilpailuetua. Yhtä lailla rikollis- tai terroristiorganisaa- 
tiot voivat käyttää henkilötiedustelun keinoja rikoksia tai iskuja suunnitellessaan. Ei- 
valtiollisten ja ei-perinteisten toimijoiden on todettu enenevissä määrin harjoittavan 
henkilötiedustelua, mikä aiheuttaa haasteita valtiolliselle vastatiedustelulle?. 


Henkilötiedustelu on olennainen osa tiedustelujärjestelmää ja tuottaakseen luotettavaa 
tietoa sen tulee olla suunnitelmallista ja johdettua. Tiedustelulajit täydentävät toisiaan, 
mutta eivät sellaisenaan kykene korvaamaan toisiaan. Eri tiedustelulajeilla kyetään 
hankkimaan eriluonteisia tietoja ja niitä voi, ja usein kannattaakin, käyttää yhteistyössä 
keskenään. Esimerkiksi signaalitiedustelun ja henkilötiedustelun avulla voidaan saada 
tietoja, jotka olisivat keskenään irrallisia, mutta yhteen analysoituna voivat edesauttaa 
kulloisenkin laajemman tiedustelukysymyksen selvittämistä.5? Suomen tiedustelulain- 
säädännön valmistelussa todettiin henkilötiedustelulla kyettävän tuottamaan sellaista 
yksityiskohtaista ja syvää, korkeimman suojaustason tietoa, jota muilla tiedustelula- 
jeilla on vaikea tai mahdotonta tuottaa.?! Henkilötiedustelun avulla voidaan luoda 
edellytyksiä myös muiden tiedustelulajien tehokkaalle hyödyntämiselle.? Eri tieduste- 
lulajien rajapinnat ovatkin hämärtymässä. Henkilötiedustelun ja avointen lähteiden 
tiedustelun rajapinnoille on muodostunut tiedonhankinnan joukkoistamisen kaltainen 
ilmiö, josta esimerkkinä käy Bellingcat-yhteisö. Valtiollisten toimijoiden on otettava 
ilmiö huomioon ja parhaassa tapauksessa pyrittävä hyödyntämään se omassa tiedon- 
hankinnassaan.33 


Henkilötiedustelun keinoin hankittu tieto on yleistajuista vuorovaikutusta, jonka ih- 
minen tavanomaisin kognitiotaidoin kykenee ymmärtämään. Tämän johdosta se on 
luokiteltu lähteistöltään niin sanotuksi kirjalliseksi (/rera/) tiedustelulajiksi esimerkiksi 
avointen lähteiden tiedustelun tavoin. Sitä vastoin esimerkiksi signaalitiedustelussa on 
osa-alueita, joissa hankittu tieto saattaa vaatia erityisiä tulkintataitoja tai laitteita tekni- 
sestä luonteestaan johtuen. Signaalitiedustelun keinoin hankittuja tietoja on pidetty 
henkilötiedustelun tietoja eksaktimpana tulkinnanvaraisuudesta johtuen. 54 Tärkeää on 
kuitenkin ymmärtää tietojen erilainen luonne. Toisiaan poissulkevaksi tämänkaltai- 
nen erottelu ei tiedustelulajeja tietenkään tee, ja henkilötiedustelun keinoin hankittu 
tieto kertoo arvokkaimmillaan tiedonhankinnan kohteen aikomuksista, suunnitel- 
mista, moraalista ja ajattelumaailmasta. Nämä ovat tietoja, joita voi olla mahdoton 
hankkia esimerkiksi kuvaustiedustelulla, jolla voidaan saada tietoa vaikkapa kalusto- 
siirroista tai -määristä, mutta sen käyttöaikomuksiin se ei anna yksiselitteisiä vastauk- 
sia.36 Toisaalta mikäli henkilötiedustelulla saataisiin tietoja jonkin valtion lähiajan 
hyökkäysaikomuksista, ne eivät sellaisenaan todennäköisesti aiheuttaisi tiedonhankki- 


9 Magee (2010), s. 519; Althoff (2015), s. 50. 

50 Althoff (2015), s. 52-53; Lowenthal (2015), s. 135. 

3! Puolustusministeriö (2015), s. 74—76. 

2 Puolustusministeriö (2015), s. 74; Althoff (2015), s. 53. 

53 Stottlemyre (2015). 

54 Clark (2014), s. 12. Clark määrittelee kirjallisten (/irera) tiedustelulajien vastakohdaksi ei-kirjalliset (non-litera) 
tiedustelulajit (esim. kuvaustiedustelu IMINT ja elektroninen mittaustiedustelu ELINT). 

35 Scott (2013), s. 97. 

% Althoff (2015), s. 52; Clark (2014), s. 46. 

jassa toimenpiteitä, ellei aikomusta kyettäisi todentamaan muilla keinoin tai ellei läh- 
dettä pidettäisi täysin luotettavana. Henkilötiedustelu pyrkii siis ennakoimaan tulevaa 
asioista, joihin on muilla tavoin vaikea päästä käsiksi.?? 


Verrattuna muihin tiedustelulajeihin henkilötiedustelu on periaatteiltaan yksinker- 
taista. Henkilötiedustelun eri tiedonhankintatapojen näkökulmasta tarvittavan koulu- 
tuksen laajuus vaihtelee paljonkin. On myös selvää, että kokemuksella on merkittävä 
rooli tehokkaassa henkilötiedustelussa. Nämä seikat tekevät henkilötiedustelusta var- 
sin edullisen tiedonhankintakeinon, johon osoitetut resurssit voivat maksaa itsensä 
takaisin moninkertaisesti arvokkaina tietoina?. Henkilötiedustelijalle on erityistä etua 
sulavalinjaisista vuorovaikutustaidoista, mutta henkilötiedustelun prosessin tuntemi- 
nen tekee sen saavutettavaksi myös tavanomaisin vuorovaikutustaidoin varustetuille”. 
Henkilöresurssien lisäksi ei tarvita isoja investointeja, vaikka James Bond -elokuvat 
muuta antavat ymmärtää — henkilötiedustelu on matalan teknologian toimintaa.49? Kui- 
tenkin kasvavissa määrin myös teknisen tiedonhankinnan (TECHINT) on todettu 
hyödyntävän myös henkilötiedustelua esimerkiksi IoT:n (Inrernet of Things) kehityksen 
myötä!!. 


Henkilötiedustelulle on osana tiedustelun tiedonhankintajärjestelmää osoitettava sille 
soveltuvia tiedustelukysymyksiä.?? Tämä linkittyy tiedustelulajien toisiaan täydentä- 
vään luonteeseen. Henkilötiedustelijalle ei kannata osoittaa toimeksiantoa, joka on 
helposti selvitettävissä esimerkiksi avointen lähteiden tiedustelulla. Henkilötiedus- 
telu on lähtökohtaisesti pitkän tai erittäin pitkän aikavälin tiedonhankintaa. Henkilö- 
tiedustelijalle ei yleensä kannata osoittaa liian lyhytjänteistä kysymystä: esimerkiksi ky- 
symykseen, itä tapahtuu huomenna, henkilötiedustelu kykenee vain harvoin vastaa- 
maan, ellei kysymykseen sopivaa täsmälähdettä ole valmiina ja saatavilla. Tämä nä- 
kökulma liittää henkilötiedustelun sotilaallisesta viitekehyksestä tuttuun taktisten, ope- 
ratiivisten ja strategisten asioiden selvittämiseen. Nämä eri tasot ovat luonnollisesti 
keinotekoisia ja ne limittyvät toisiinsa, mutta hahmotus helpottaa käsittämään eri asia- 
kokonaisuuksia, joihin henkilötiedustelu voi kyetä. 


Taktisella tasolla henkilötiedustelun avulla voidaan hankkia tietoa esimerkiksi sotilaal- 
lisen joukon yksikkötason aikomuksista, rikollistyhmän kokoonpanosta tai tertrori-is- 
kun toteuttamismahdollisuuksista. Sotilastiedustelussa ja sodan aikana hankitun tie- 
don määrällä mitattuna eniten henkilötiedustelun keinoin hankitaan taktisen tason tie- 
dustelutietoa.46 Operatiivisen tason tietona voitaisiin selvittää esimerkiksi oman tai vi- 
hollisen sotilaallisia hyökkäyssuuntavaihtoehtoja tai terroristiryhmän mahdollisia seu- 
raavia kohdevaihtoehtoja. Strategisen tason tiedustelukysymys henkilötiedustelulle 
voisi olla esimerkiksi 0/laisia suunnitelmia valtiolla x on valtion y suhteen seuraavan viiden 


57 Scott (2013), s. 97; Althoff (2015), s. 45. 

8 Althoff (2015), s. 46; Lowenthal (2015), s. 133. 
9 Schnell (2013b). 

140 Clark (2014), s. 65. 

1! Caton (2020), s. 5. 

4 Althoff (2015), s. 52. 

43 Althoff (2015), s. 49. 

44 Clark (2014), s. 65. 

45 ATP 2-33.4 (2020), s. 7-4. 

46 Clark (2014), s. 46. 

vuoden aikana. Tämänkaltaiseen kysymykseen sisältyy paljon tiedusteluanalyysiä.1” Yllä 
kuvattu jaottelu taktisesta strategiseen liittää henkilötiedustelun osaksi tiedustelujär- 
jestelmän tarvetta kyetä varoittamaan ennakolta päätöksentekijöitä. Strategisella ta- 
solla analysoidut tiedot tiedustelukysymyksiin voivat vaikuttaa jonkin valtion politiik- 
kaan vuosien perspektiivillä, kun taas taktisella tasolla voi olla tarvetta varoittaa anne- 
tusta tiedosta saman vuorokauden aikana. 


Avoin ja salattu henkilötiedustelu 


Hedelmällinen tapa hahmottaa henkilötiedustelua on jakaa se avoimeen (overt) ja salat- 
tuun (clandestine) tiedonhankintaan. Nämä tiedonhankintatavat poikkeavat toisistaan 
merkittävästi. Todennäköisesti valtaosa henkilötiedustelun keinoin hankitusta tie- 
dosta on hankittu avoimesti.48 Aiemmin mainitussa Suomen puolustusministeriön la- 
kiehdotuksen mukaisessa jaottelussa avoin henkilötiedustelu voidaan katsoa sisälty- 
vän yleiseen henkilötiedusteluun ja salatun henkilötiedustelun menetelmiä /ähde- ja tmkiope- 
raatioihin. Avoimessa henkilötiedustelussa tiedonhankkija toimii avoimesti virka-ase- 
maansa perustuen, eikä tämän tiedonintressiä ole syytä peitellä. Esimerkiksi ulkomai- 
sessa edustustossa toimiva diplomaatti tai rikoksesta epäiltyä kuulusteleva poliisi to- 
teuttaa yleensä avointa henkilötiedustelua tiedonhankinnassaan — hän esiintyy omana 
itsenään eikä hänellä ole syytä peitellä asioita, joita hän haluaa tietää. Toisaalta se, edus- 
taako kyseinen tiedonhankkija järjestelmällistä tiedustelujärjestelmää, tekee hänestä 
vasta henkilötiedustelijan. Diplomaatti ei ole automaattisesti tiedustelija, mutta diplo- 
maatti voi olla erinomainen henkilötiedustelun sensori, sillä hänellä on asemansa puo- 
lesta pääsy sellaisen tiedon ja lähteiden äärelle, mitä muilla keinoin olisi vaikea saavut- 
taa. Usein ulkoministeriön diplomaattien raportointi asemamaistaan muistuttaa pal- 
jolti henkilötiedustelun raportointia ja sen tulisi näkyä myös ulkoministeriön diplo- 
maattien koulutuksessa.59 


Henkilötiedustelun muiden osa-alueiden tavoin avoimen henkilötiedustelun tulee olla 
johdettua ja järjestelmällistäs!. Avoimessa henkilötiedustelussa on luonnollisesti erilai- 
sia sävyjä, sillä on valtioita, jotka käyttävät diplomaattista peitettä piilottamaan tiedon- 
hankkijan todellisen henkilöllisyyden tai isäntäorganisaation, vaikka tiedonhankinta 
tehtäisiinkin kunkin virka-asemaan perustuen. Toisaalta avoimesti tietoa hankkivalla 
henkilöllä voi olla tarve piilottaa tiedonintressinsä (ks. myöhemmin elisitaatio) tai 
koska asian suora kysyminen olisi tunkeilevaa?. Avoin henkilötiedustelu voidaan siis 
käsittää laajasti ja sen toteuttamiseen riittää yleensä tiedustelujärjestelmän tunteminen 
ja hyvät vuorovaikutustaidot. Avointa henkilötiedustelua voisi kuvata henkilötiedus- 
telun hajautetuksi tiedonhankintajärjestelmäksi, kun alla kuvattu henkilötiedustelun 
salattu tiedonhankinta on voimakkaan keskitettyä.54 


47 Althoff (2015), s. 52—53. 

48 Clark (2014), s. 51, 66; Althoff (2015), s. 48. 

4 Puolustusministeriö (2017), s. 105. 

% Clark (2014), s. 67. Lowenthal (2015), s. 129. Vrt. Hannu Himasen artikkeli tässä teoksessa. 

1 Clark (2014), s. 83—84. 

52 Althoff (2015), s. 46; Clark (2014), s. 75-77. 

5 Stopa (2010, s. 23—25) jakaa tiedonhankintamenetelmät niiden tunkeilevuuden mukaan. Henkilötiedustelun 
osa-alueista kuulustelu on tunkeilevinta ja elisitaatio vähiten tunkeilevaa. 

% Clark (2014), s. 76. 

Henkilötiedustelun salattu tiedonhankinta on sitä, joka yleensä on popularisoitu viih- 
deteollisuudessa.55 Se edustaa toimintatapaa, joka on huomattavasti edellistä perus- 
teellisempaa, suunnitellumpaa ja riskialttiimpaa. Salatun toiminnan tulee pysyä ni- 
mensä mukaisesti salattuna, mutta demokraattisessa yhteiskuntajärjestelmässä viran- 
omaisen toimintavaltuuksia on kyettävä valvomaan. Salatun henkilötiedustelun ulot- 
taminen sellaisenaan tiedustelujärjestelmän ulkoisen valvonnan piiriin tuo esiin risti- 
riidan viranomaistoiminnan ja demokraattisen yhteiskunnan välille. Salatun henkilö- 
tiedustelun paljastuminen voi asettaa vaaraan sekä tiedonhankintaa toteuttavan virka- 
miehen ja tiedonhankinnan lähteen että valtion intressit. Tätä haastetta vastaamaan 
on Suomenkin tiedustelulainsäädäntö sopeutettu ja sen onnistuminen riippuu pitkälti 
luottamuksesta viranomaisten ja poliitikkojen kesken. Laissa tiedustelutoiminnan val- 
vonnasta tiedusteluvalvontavaltuutetun ensimmäiseksi tehtäväksi on mainittu tiedus- 
telumenetelmien ja tiedustelutiedon käytön sekä muun tiedustelutoiminnan lainmu- 
kaisuuden valvonta”. Tämä tehtävä asettaa valvontaa toteuttavan tiedusteluvalvonta- 
valtuutetun vastuullisen asemaan henkilötiedustelun suorituskykyjen ja valtion intres- 
sien suojaamisessa. 


Salatulle henkilötiedustelulle tyypillistä on pitkäjänteisyys — tiedonhankinnan lähteitä 
voidaan kouluttaa ja valmistella pitkään ennen varsinaista tiedonhankintaa.5” Anglo- 
amerikkalaisessa käsitteistössä salatun henkilötiedustelun avainhahmo on tiedonhan- 
kintaa lähteiltä koordinoiva ja hankkiva case officer. Tiedonhankinnan lähteitä eli henki- 
löitä, joilta tietoa saadaan, kutsutaan puolestaan agenfeiksi. Tällä tavoin ymmärrettynä 
agentilla ei ole virallista virkasuhdetta tiedonhankintaorganisaatioon, vaan hänet on 
rekrytoitu toimittamaan tietoa omalle case officerille.8 Suojelupoliisi määrittelee agentin 
samankaltaisesti vuoden 2016 vuosikirjassaan. Se on tiedusteluasiamiehen (vrt. yllä case 
officer) värväämä henkilö, joka toimittaa tälle tietoja tai toimii muulla tavoin tiedustelu- 
asiamiehen toimeksiantojen mukaisesti. Tiedusteluasiamies tai -virkailija on vieraan 
valtion tiedustelupalvelun koulutettu työntekijä, jonka tehtävänä on hankkia tieduste- 
lemalla edustamaansa valtiota hyödyttäviä tietoja tai muuten edistää valtionsa tai vi- 
rastonsa tavoitteita.*? 


Mikäli salattua henkilötiedustelua toteutetaan ulkomailla, tiedusteluasiamiehen asema 
turvataan yleensä diplomaattistatuksella, mutta sellainen voi toimia myös jollain 
muulla peitteellä esimerkiksi liike- tai kansalaisjärjestöelämässä.*? Tiedusteluasiamie- 
hen ja lähteen välinen suhde on yleensä pidettävä salattuna isäntämaan vastatieduste- 
lulta, mikä voi joissain haastavissa toimintaympäristöissä olla vaikeaa?!. Tästä johtuen 
salattu henkilötiedustelu vaatii ympärilleen runsaasti tukitoimintoja, kuten tapaamis- 
paikkojen valmistelua, vastatarkkailua ja salattua yhteydenpitoa.f? Salatussa henkilö- 


5 Clark (2014), s. 51. 

% Laki tiedustelutoiminnan valvonnasta (2019). 

7 Clark (2014), s. 66. 

5 Clark (2014), s. 51. 

»” Suojelupoliisi (2016), s. 14. 

% Goldman (2009), s. 165; Clark (2014), s. 60. Vrt. peitetoiminta jäljempänä. 
A! Clark (2014), s. 52. 

& Clark (2014), s. 60—64. 

tiedustelussa riskin arviointi on aina läsnä ja tiedonhankintaorganisaatioissa sen joh- 
dosta monet operaatiot saattavat jäädä vain suunnittelun asteelle.63 Teknologian ke- 
hittyminen on tehnyt henkilötiedustelun salatusta tiedonhankinnasta aiempaa haavoit- 
tuvampaa, koska henkilöiden jäljitettävyys on helpompaa ja peitetarinoiden luominen 
haasteellisempaa. On kuitenkin arvioitu, että salattu henkilötiedustelu ei ole poistu- 
massa tiedonhankinnan keinovalikoimasta.%* 


Henkilötiedustelun lähteet 


Kaiken tyyppistä henkilötiedustelua yhdistää tiedonhankinnan kohteena oleva henkilö 
eli lähde — ilman lähdettä ei ole vuorovaikutukseen perustuvaa henkilötiedustelua.5 
Henkilötiedustelun osa-alueiden monenkirjavuudesta johtuen lähteeksi soveltuvia tie- 
donhankinnan kohteita on hyvin erilaisia. Avoimen henkilötiedustelun lähde toimii 
yleensä yhtä lailla avoimesti. Avoimen henkilötiedustelun avulla hankittu tieto on 
yleensä yleisluonteista ja julkista tietoa täydentävää, eikä tiedonhankintaorganisaatio 
yritäkään sen avulla hankkia herkkää tietoa. Erilaiset julkiset toimijat, niin sanotut eli- 
sitaatiolähteet (kuten diplomaatit, puolustusasiamiehet, kansainvälisten seminaarien 
osallistujat, loikkarit, emigroituneet) ovat yleensä avoimen henkilötiedustelun läh- 
teitä.** Yhtä lailla avointa henkilötiedustelua voidaan kohdistaa myös oman valtion 
kansalaisiin (esim. niin sanottu /ega/ traveller)7. Avoimen henkilötiedustelun lähteet voi- 
vat olla vain satunnaisia kertaluonteisia tapaamisia tai pitkäänkin jatkuneita tiedonhan- 
kintasuhteita. Sotilaallisessa kontekstissa avoimen henkilötiedustelun lähteenä voi toi- 
mia operaatioalueen paikallisväestö, asuinpaikastaan pakenemaan joutunut väestö tai 
sotavanki.%8 


Salatun henkilötiedustelun lähteenä toimiminen on avointa tiedonhankintaa riskialt- 
tiimpaa. Tiedonhankintaorganisaatio haluaa lähteen kertovan tai hankkivan sellaisia 
tietoja, joita se ei muilla tavoin mitenkään pystyisi saamaan. Tämä voi olla vaikkapa 
sisäpiiritietoa vallanpitäjien aikeista tai asiakirjamateriaaleja.*? Käytännössä tämä tar- 
koittaa, että tiedonhankinnan lähteen on tavalla tai toisella toimittava epälojaalisti isän- 
täorganisaatiotaan tai muuta viiteryhmää kohtaan ja näin tehdessään hän voi toimia 
oman lainsäädäntönsä ulkopuolella”. Tällaisten lähteiden etsiminen ja käyttäminen on 
luonnollisesti riippuvaista toimintaympäristöstä. Yhtäältä tiukasti valvotuissa yhteis- 
kunnissa lähteen etsiminen ja rekrytointi voi olla vaikeaa”!, toisaalta sellaisissa yhteis- 
kunnissa voi esiintyä voimakasta tyytymättömyyttä esivaltaan, mikä saattaa motivoida 
lähteeksi ryhtymistä. 


5 Clark (2014), s. 65. 

5 Riehle (2020), s. 385; Lowenthal (2015), s. 130. 

55 Althoff (2015), s. 45. Tarkennettuna tiedonhankinnan kohteena ei ole varsinaisesti henkilö vaan tämän hal- 
lussa olevat tiedot. 

% Clark (2014), s. 51. 

57 Althoff (2015), s. 48. 

68 Clark (2014), s. 50-51; Althoff (2015), s. 48 

70 Althoff (2015), s. 46. 

Tämä näkökulma tuo keskusteluun henkilön motivaation ryhtyä jonkin toisen valtion 
tiedonhankintaorganisaation lähteeksi. Ilman motivaatiota tiedonhankinta ei todennä- 
köisesti onnistu eli omalle viiteryhmälleen lojaali turvallisuustietoinen lähde ei toden- 
näköisesti jaa arkaluonteista materiaalia vieraan vallan edustajalle ”muuten vaan”.?? 
Tiedonhankintaorganisaation on arvioitava lähdettään ja hänen antamiaan tietoja jat- 
kuvasti”. Yleisimpänä motivaationa yhteistyöhön arvioidaan olevan raha tai muu ta- 
loudellinen etu eli tiedonhankintaorganisaatio ostaa tietoja lähteeltään. Tiedonhankin- 
taorganisaation kannalta saatujen tietojen arviointi on tällöin tärkeää, koska lisätienes- 
tin hankkimiseksi lähde saattaa helposti kehittää omia perusteettomia tietojaan, joita 
myy eteenpäin. Muita motivaatioita lähteeksi ryhtymiselle voivat olla esimerkiksi kat- 
keruus omaa valtiota tai työnantajaa kohtaan, ideologia, oman merkityksellisyyden ko- 
rostaminen tai kiristys. Viimeksi mainitussa motivaatiossa tiedonhankintaorganisaa- 
tiolla on käytössään lähdettä kompromettoivaa tietoa, joka paljastuessaan saattaisi hai- 
tata lähteen omaa elämää. Muita lähteelle asetettuja vaatimuksia ovat pääsy kiinnosta- 
van tiedon äärelle sekä sopivuus toimia paineen alaisena.” 


Henkilötiedustelun lähteiden käytössä oman kokonaisuutensa muodostavat niin sa- 
notut a/k-in -lähteet, jotka hakeutuvat oma-aloitteisesti tiedonhankintaorganisaation 
pakeille tarjoamaan tietojaan. Tällaisten lähteiden käyttö edellyttää harkintaa, sillä tie- 
donhankintaorganisaation tulee vakuuttua lähteen vilpittömyydestä. Kyse saattaa sitä 
vastoin olla ansasta, jolla jokin muu tiedustelutoimija yrittää hankkia tietoa tiedonhan- 
kintaorganisaatiosta tai yksinkertaisesti rahan tarpeessa olevasta henkilöstä. Tämä liit- 
tää henkilötiedustelun osaksi jonkin valtion muuta vaikuttamistoimintaa, jossa ei en- 
sisijaisesti ole kyse tiedonhankinnasta.”5 Sotilaallisessa toimintaympäristössä ma/k-in - 
tapaukset saattavat aiheuttaa myös turvallisuusriskin esimerkiksi itsemurhapommitta- 
jan muodossa. 


Salattu henkilötiedustelu voi käyttää tiedonhankinnassaan tekaistuja rooleja, mitä kut- 
sutaan pertetoiminnaksi (covert action). Henkilötiedustelijan peiterooli voi olla joko vira/li- 
nen (official cover) tai epävirallinen (non-official cover). Virallisella peitteellä työskennellään 
yleensä valtiollisessa roolissa ja epävirallisella peitteellä muualla yhteiskunnassa, esi- 
merkiksi liike-elämään luoduissa peireyrityksissä (front companies)'S tai yliopisto- tai järjes- 
tömaailmassa””. Tiedonhankinnan lisäksi peitetoiminnalla saatetaan toteuttaa vaikut- 
tamisopetaatioita, jotka toteutukseltaan muistuttavat henkilötiedustelun keinovalikoi- 
maa.”8 Tiedonhankintaorganisaation harhauttaminen henkilötiedustelun avulla onkin 
erittäin helppoa. Yksinkertaisimmillaan lähteenä toimivan henkilön tulee vain valeh- 
della ja vakuuttaa tiedonhankkijansa, joka ottaa annetun tiedon luotettavana tietona. 
Tiedusteluhistoria tuntee paljon useita eri tahoja palvelleita virkamiehiä tai agentteja, 
jotka toimivat lähteinä tai vaikuttajina usealle eri valtiolle. Nämä kaksoisagentit tai 


72 Clark (2014), s. 53. 

75 Irwin & Mandel (2019), s. 516; FM 2-22.3 (2006). s. B1-B2. Ks. eräs malli, miten lähteen luotettavuutta ja 
saatua tietoa atvioidaan kuusiportaisella asteikolla. 

74 Clark (2014), s. 52-54. 

75 Clark (2014), s. 53-54; Lowenthal (2015), s. 130—131, 133. 

76 Clark (2014), s. 60, Lowethal (2015), s. 129. 

77 Musco (2017), s. 380. 

78 Ks. Steiner (2006); Stempel (2007); Gioe (2018) ja Lowenthal (2015), s. 229—252. 

9 Lowenthal (2015), s. 132. 

”myyrät3)” voidaan luokitella aggressiivisen vastavakoilun työkaluiksi.8! Neuvostolii- 
ton vaikuttamistoimintaa kuvaileva käsite akriiviset toimenpiteet (active measures) yhdistää 
poliittisen vaikuttamisen, informaatiovaikuttamisen ja jopa salamurhat??. Myös erilai- 
sen kompromaatin eli jonkin henkilön tai asian maineen pilaamiseen tarkoitetun ma- 
teriaalin kerääminen voi onnistua erityisesti tiedustelu- tai turvallisuuspalveluilta?. Yh- 
dysvalloissa virallisen määritelmän mukaan peitetoiminta on hallinnon poliittisiin, ta- 
loudellisiin ja sotilaallisiin olosuhteisiin vaikuttamista ulkomailla siten, että Yhdysval- 
tojen hallinnon roolin ei haluta olla ilmeistä tai julkisesti tunnistettavaa.8*t Mutta kuten 
todettua, kyse ei näissä tapauksissa enää ole tiedonhankinnasta ja ne aiheuttavat pään- 
vaivaa lähinnä isäntävaltion vastatiedustelulle, joka voi näissäkin tapauksissa toimia 
henkilötiedustelun keinoin. 


Henkilötiedustelun johtamisen näkökulmasta lähteiden epätäydellinen hallinta luo ris- 
kitekijöitä. Jos kaksi eri tiedonhankintaorganisaatiota pahimmassa tapauksessa sa- 
masta valtiosta pyrkivät rekrytoimaan saman lähteen, se ei todennäköisesti jää lähteeltä 
huomaamatta, mikä asettaa organisaatiot epäuskottavaan asemaan ja mahdollistaa or- 
ganisaatioiden harhauttamisen.$5 Länsimaisessa sotilaallisessa viitekehyksessä tätä haa- 
voittuvuutta estämään on luotu esikuntiin niin sanottu J2X-toiminto3%6, joka vastaa 
tiedustelun, vastatiedustelun ja turvallisuustoimintojen henkilötiedustelun yhteenso- 
vittamisesta. |2X dekonfliktoi mahdollisia lähteiden käytön päällekkäisyyksiä ja koor- 
dinoi kattavasti eri toimintoja vastuualueellaan.87 Tämänkaltainen järjestelmä tavalla 
tai toisella on välttämätön myös ylemmällä valtion tasolla tehokkaan henkilötieduste- 
lujärjestelmän luomisessa. 


Henkilötiedustelun prosessi ja menetelmät 


Henkilötiedustelun prosessi kaikissa sen eri osa-alueissa on periaatteiltaan samankal- 
tainen. Eroa syntyy lähinnä toiminnan aikajänteessä ja erilaisissa tukitoimissa, joita 
etenkin salattu henkilötiedustelu vaatii. Toiminnan eri vaiheet muistuttavat kuitenkin 
toisiaan. Karkeasti henkilötiedustelun prosessi voidaan jakaa kolmeen osaan — re&kr)- 
tointi, lähteen käsittely ja tiedonhankintasuhteen päättäminen.85 Henkilötiedustelun lähteen 
rekrytointivaihe käsittää lähteen etsimisen ja arvioinnin, itse rekrytoinnin sekä luotet- 
tavuuden varmistamisen. Lähteitä etsitään laajalti yhteiskunnan eri osa-alueilta tarkas- 
tellen lähteen mahdollista pääsyä tiedon äärelle. Erityisesti sosiaalisen median kautta 
ihmisten työpaikkojen, ajattelumaailman, harrastusten ja verkostojen selvittäminen on 
entistä helpompaa. Lähteen arviointi sisältää aiemmin kuvatun lähteen motivaation ja 
ideologian selvittämisen. 


80 Ks. Nutt (2019), The CIA's mole in the Viet Cong: learning from a rare success. 
81 Clark (2014), s. 63. 

82 Abrams (2016), s. 7; Galeotti (2016). 

85 Ogar (2019), s. 26; Anderson (2007), s. 280, 287. 

84 Lowenthal (2015), s. 229 (kyseinen määritelmä: The National Security Act). 

85 Clark (2014), s. 76. 

$6 JP 2-01 (2017), s. GL-3. Yhdysvaltalaisen määritelmän mukaan Joint Force Intelligence Directorate Countet- 
intelligence and Human Intelligence Staff Element. 

87 FM 2-22.3 (2006). s. 2—2. 

Salatussa tiedonhankinnassa rekrytointi on ensimmäinen varsinainen kontakti lähtee- 
seen, joten siihen pisteeseen edettäessä voidaan olettaa tiedonhankintaorganisaation 
tehneen yllä kuvatusti mittavan taustatyön. Rektytoinnissa lähde suostutellaan yhteis- 
työhön tiedonhankintaorganisaation kanssa perustuen yllä mainittuun motivaation ar- 
viointiin.?9 Suojelupoliisi on kuvannut vuosikatsauksessaan agentin värväämisen pro- 
sessia, joka mukailee läheisesti yllä kuvattua. Suojelupoliisin mukaan tehtävään erityi- 
sesti koulutettu tiedusteluasiamies pyrkii usean vaiheen kautta tilanteeseen, jossa 1o- 
pullinen värväys ja hyödyllisen tiedon toimittaminen voi alkaa. Suojelupoliisi on sa- 
noittanut prosessin seuraaviin vaiheisiin: analyysi, kohteen tunnistaminen, henkilöselvitys, 
kontakti, ystävyys ja värväys?! Avoimessa henkilötiedustelussa lähteen etsimisen ja arvi- 
oinnin vaiheet ovat samankaltaisia salattuun tiedonhankintaan nähden, mutta muo- 
dollista rekrytointia ei esimerkiksi diplomaatin tai puolustusasiamiehen ole yleensä 
mahdollista eikä tarkoituksenmukaistakaan tehdä. Vaiheessa, jossa avoimesti toimiva 
tiedonhankkija saa vastauksia tiedustelukysymyksiinsä, hän saattaa todeta onnistu- 
neensa hedelmällisen tiedonhankintasuhteen luomisessa. 


Salatun henkilötiedustelun rekrytoinnin jälkeisessä /4/reen käsittelyssä lähde koulutetaan 
yhteydenpitoon ja opastetaan toimittamaan tietoa, joka vastaa tiedonhankintaorgani- 
saation tiedustelukysymyksiin. Suurin haaste on todennäköisesti salattuna pidetyn yh- 
teydenpidon onnistuminen. Riippuen toimintaympäristöstä kasvokkain tapahtuvat ta- 
paamiset voivat olla riskialttiita, minkä johdosta niitä pyritään välttämään. Tiedonhan- 
kintaorganisaatiot ovat kehittäneet mitä mielikuvituksellisimpia keinoja epäsuoraan 
yhteydenpitoon. Tällaisia ovat erilaiset viihdeteollisuudenkin tutuksi tekemät satun- 
naiset ohikävelyt ruuhkaisessa ympäristössä materiaalin vaihtoa varten (brus/ pass), kät- 
köt (dead drops) tai nykyajan digitaalisessa maailmassa tapahtuva peitetty yhteydenpito. 
Toimintaympäristössä, joka ei ole vastatiedustelultaan kovin kehittynyt ja kattava, kas- 
vokkain tapahtuvat tapaamiset saattavat edelleen olla toimivin yhteydenpitokeino.?? 
Avoimessa henkilötiedustelussa tiedonhankkijan ja lähteen yhteydenpito on nimensä 
mukaisesti yleensä täysin avointa. Ravintolatapaamiset, seminaarikeskustelut ja avoin 
sähköpostiviestittely ovat avoimen henkilötiedustelijan tavanomaista lähteen käsitte- 
lyä. Sotavankien tai rikoksista epäillyn kuulusteleminen on niin ikään niitä harjoitta- 
vien tiedonhankintaorganisaatioiden lähteen käsittelyä. 


Hyödyllistä tietoa toimittavaa lähdettä pyritään hyödyntämään niin pitkään kuin mah- 
dollista. Hyvät henkilötiedustelun tiedonhankintasuhteet ovat luonteeltaan lähes elin- 
ikäisiä, mutta etenkin salatussa henkilötiedustelussa lähteen atvo saattaa laskea esimet- 
kiksi pääsyn tiedon ääreen laskettua tai sen luotettavuuden tultua kyseenalaiseksi. Tie- 
donhankintasuhteen lopettaminen sisältää riskejä myös tiedonhankintaorganisaatiolle, 
sillä kontrollin hävitessä lähteestä ei voida varmistua, ettei lähde paljasta suhdetta 
omalle valtiolleen, mikä puolestaan vaarantaa tiedonhankintaorganisaation toiminnan. 
Tällaisissa tapauksissa voi kyseeseen tulla lähteen lähettäminen pois omasta maastaan 
tarjoamalla houkutteleva tulevaisuus tiedonhankintaorganisaation isäntävaltiossa. 


% Clark (2014), s. 55. 

% Suojelupoliisi (2016), s. 14-15. 
2 Clark (2014), s. 57—58. 

% Clark (2014), s. 59. 

Yllä kuvattujen kolmen vaiheen lisäksi kaikenlainen henkilötiedustelutoiminta edellyt- 
tää raportointia eli tiedonhankkijan yleensä kirjallista viestintää isäntäorganisaatiolle 
tiedonhankinnan tuloksistaan. Henkilötiedustelija ei siis hanki tietoja itseään varten 
eikä tiedonhankinnan määrä millään kykene korvaamaan laatua tiedustelukysymyksiin 
nähden”. Henkilötiedustelija pyrkii vastaamaan hänelle asetettuihin tiedustelukysy- 
myksiin, mikä pitää näkyä raportoinnissa. Ilman huolellista ja ajallisesti tarkoituksen- 
mukaista raportointia hankittua tietoa ei voida liittää kaikkia tiedustelulajeja yhdistä- 
vään analyysiin, jonka pohjalta tiedustelu jakaa tietonsa päätöksentekijöiden tueksi. 


Henkilötiedustelussa erilaiset keskustelutekniikat muodostavat tiedonhankkijan vuo- 
rovaikutukseen perustuvan menetelmällisen työkalupakin. Kenties kehittyneimpänä 
sovelluksena niistä henkilötiedustelussa harjoitetaan elisitaatioksi? kutsuttua lähesty- 
mistapaa. Sen perustavana ajatuksena on hankkia tietoa lähteeltä siten, että lähde ei 
itse huomaa sitä antavansa eli tiedonhankkijan tiedonintressi pysyy piilossa. ?? Esimer- 
kiksi diplomaatit erilaisissa tilanteissa ja tapahtumissa harjoittavat elisitaatiota keskus- 
telemalla toistensa tai isäntämaan asiantuntijoiden kanssa. Menestyvälle diplomaatille 
elisitaatio saattaa olla kaikkein tehokkain työkalu vuorovaikutustilanteissaan. Tiedon- 
hankinnan lähestymistapana elisitaatio antaa mahdollisuuden tutustua viattomasti 
mahdollisiin hyviin lähteisiin. Sen on kuvailtu olevan tiedonhankintaa, jossa tietoa 
hankitaan vuorovaikutussuhteen hienovaraisella manipuloinnilla.”? Luonnollisesti eli- 
sitaation lähestymistapaa ei ole tarvetta käyttää, jos lähteen kanssa keskustelu kaikista 
aiheista on mahdollista. 


Elisitaatiossa tiedonhankkija johdattelee keskustelutekniikoiden avulla tiedonhankin- 
nan kohdettaan kohti haluamaansa aihepiiriä, mutta pyrkii tekemään sen hienovarai- 
sesti paljastamatta tiedonintressiään. Elisitaatiossa on kuvailtu olevan kaksi päätek- 
niikka: lievä imartelu ja provosointi. Imartelun seurauksena useimmat haluavat kertoa 
heille itselleen tärkeistä aiheista ja etenkin henkilöille, jotka arvostavat ja ovat kiinnos- 
tuneita samoista aiheista tai arvostavat heidän mielipiteitään. Provosoinnissa tiedon- 
hankinnan kohdetta yllytetään kertomaan halutusta aiheesta haastamalla hänen näke- 
myksiään tai tietojaan.!% 


Lopuksi 


Henkilötiedustelussa luottamuksen rakentaminen on avainasemassa kaikilla tasoilla. 
Ilman luottamusta tiedonhankinta ei todennäköisesti mikrotasolla onnistu, mutta 


% Althoff (2015), s. 48. 

5 FM 2-22.3 (2006). s. 10-1. 

% Määritelmälle ei ole vakiintunutta suomenkielistä käsitettä. ”To elicit? = saada selville, houkutella esiin. Ks. 
lisätietoa myös Taylor (2010). 

” Granhag, Kleinman & Oleszkiewicz (2016) ja Granhag, Oleszkiewicz, Lefsaker Sakrisvold & Kleinman 
(2019). Ruotsalaisjohtoinen tutkimusryhmä on nimennyt elisitaation ns. Scharff-tekniikaksi kuuluisan saksalai- 
sen kuulustelijan mukaan. Ryhmä on toteuttanut koetilanteita, joissa on todettu elisitaation lähestymistavan 
pitäneen tiedonhankkijan tiedonintressin piilossa. 

% Clark (2014), s. 67. 

» Stopa (2010), s. 16. 

100 PM 2-22.3 (2006), s. 8-23. 

luottamuksen rakentuminen on tärkeää myös päätöksentekijöiden, tiedustelupalvelu- 
jen ja kansalaisyhteiskunnan välillä. Suomessa ennen tiedustelulainsäädännön laati- 
mista tiedustelu, ja erityisesti henkilötiedustelu, on ollut laajamittaisen julkisen keskus- 
telun ulottumattomissa.!?! Se on aiheuttanut puutteellisten mielikuvien syntymisen, 
mikä voisi kärjistyessään haitata viranomaisten ja muun yhteiskunnan tärkeää luotta- 
mussuhdetta. Siksi on tärkeää, että kansalaisyhteiskunnan saatavilla on riittävästi tietoa 
viranomaisten toimintavoista vaarantamatta sen toimintaedellytyksiä. Suomessa on 
perinteisesti viranomaisten ja muun yhteiskunnan välillä vallinnut luottamus — virka- 
miehiin on voinut luottaa, mikä ei ole itsestäänselvyys monessa muussa valtiossa. Jos 
tutkittua ja perusteltua tietoa tiedustelusta ei ole tarjolla, kansalaisyhteiskunta joutuu 
perustamaan ymmärtryksensä tiedustelusta edelleen luuloihin ja puutteellisiin mieliku- 
viin. Etenkin henkilötiedustelusta niitä on helppo löytää viihdeteollisuudesta tai kär- 
jistyneinä esimerkkeinä maailmalta. Siksi henkilötiedustelun riittävä arkipäiväistämi- 
nen on hyödyllistä myös viranomaisten näkökulmasta. Tiedustelun ulottaminen aka- 
teemisen tutkimuksen ulottuville on osa tätä kokonaisuutta. 


Suomen tiedustelulainsäädäntö antaa viranomaisille aikaisempaa laajemmat toimival- 
tuudet henkilötiedusteluun ja sen määrätietoiseen kehittämiseen. Ihmisten välinen 
keskustelu ja saadun tiedon hyödyntäminen ei ole ennenkään ollut kiellettyä, joten 
täysin uudesta asiasta ei Suomenkaan tapauksessa henkilötiedustelussa ole. Aiemmat 
toimivaltuudet ovat rajoittaneet henkilötiedustelun kehittämistä, mutta nyt luotu tie- 
dustelulainsäädäntö antaa työkaluja etenkin salattuun tiedonhankintaan. Suomi astuu 
siis askeleen henkilötiedustelukulttuurissaan eteenpäin, mutta verrattain vaatimatto- 
milla resursseilla toimiva valtio ei näilläkään keinoin todennäköisesti ole muuttumassa 
tiedustelun suurvallaksi. Suorituskykyjen rakentaminen edellyttää aikaa. Koulutuksen 
kehittymisen ja kokemuksen hankkimisen lisäksi uudet suorituskyvyt edellyttävät 
myös päätöksentekijöiden luottamuksen saavuttamista. Tiedustelulainsäädännön suo- 
mien uusien toimivaltuuksien on tarkoitus edistää valtion intressejä, joiden on palvel- 
tava koko yhteiskuntaa. 


101 Teirilä & Nykänen (2016), s. 293. 

AJATUKSISSA JA RAKENTEISSA — KANSAINVÄLISIÄ 
HAVAINTOJA TIEDUSTELUKULTTUURISTA 


Olli Teirilä 


iten kuvailla näkymättömän asian abstraktia ulottuvuutta? Voidaan sanoa, 

että tiedustelun, tiedustelutoimialan ja tiedustelukulttuurin tutkimuksen 

osalta ollaan eräänlaisen Platonin luolavertauksen käänteisen version ää- 
rellä: luolan perällä tulen ääressä työskentelevistä naisista ja miehistä heijastuvat varjot 
näkyvät luolan ulkopuolella kynineen ja papereineen näkemäänsä tulkitseville tutki- 
joille. 


Viimeisten muutaman vuosikymmenen aikana tiedustelun tutkimus on kasvanut mää- 
rällisesti ja laajentunut tutkimuskohteiltaan perinteisen historiantutkimuksen ulko- 
puolelle. Osaltaan tätä on tukenut toisen maailmansodan ja kylmän sodan aikaisten 
arkistojen aukeaminen, ja toisaalta myös median kasvanut kiinnostus ja raportointi 
tiedustelutoimialaan liittyneistä skandaaleista ja paljastuksista. 2010-luvulla tiedustelun 
julkinen tutkimus on ottanut merkittäviä edistysaskeleita samalla kun toimialaan liitty- 
viä asioita on käsitelty ennennäkemättömällä laajuudella mediassa. On luonnollista, 
että eräät teemat pysyvät edelleen pääosin poissa julkisesta keskustelusta, kuten esi- 
merkiksi kansainvälisen yhteistyön yksityiskohdat, vaikka niistäkin on jo nähty kirjoi- 
tuksia!. Samaan kategoriaan kuuluvat tiedustelujärjestelmien tekniset ominaisuudet ja 
suorituskyvyt, jotka todennäköisesti pysyvät salaisina ainakin niiden elinkaaren ajan. 
Tästä huolimatta monia teemoja ja ulottuvuuksia on mahdollista käsitellä, ja niitä tu- 
leekin käsitellä, kuten esimerkiksi tiedustelutieto vallankäytön välineenä ja toiminnan 
lailliset perusteet. 


Uudet, ja vanhat kysymykset tiedustelutoiminnan oikeutuksesta ja oikeudellisista pe- 
rusteita, salaisen ja julkisen ulottuvuuden suhteesta, sekä erilaisista nykyajan haasteista 
antavat aiheen myös tiedustelukulttuurin tutkimukselle. Alkuunsa hyvin historiapai- 
notteisen tutkimuksen rinnalle on noussut uusia aiheita sekä tutkimusmenetelmiä. 
Yksi nousseista teemoista on juuri tiedustelukulttuurin tutkimus. Tämä on luonnolli- 
sesti laajentanut tiedustelun tutkimuksen menetelmävalikoimaa — tai ainakin tuonut 
keskusteluun vaatimuksia sen laajentamisesta. Eri tieteenalojen lähtökohtien ja niiden 
tutkimusmenetelmien soveltuvuudesta tiedustelun tutkimukseen onkin käyty vilkasta 
keskustelua tieteellisissä julkaisuissa ja tutkijoiden tapaamisissa. 


Tämä artikkeli tarkastelee tiedustelukulttuurin tutkimuksen kulmakiviä, joiden varaan 
pohjimmiltaan salaisen toimialan julkinen tutkimus voidaan rakentaa. Tarkoitus on 


pohtia eri yhteyksissä esille nousseita teemoja ja näkemyksiä sekä niiden antia tiedus- 
telukulttuurin ja sen tutkimuksen kehittymiselle. Analyysin syventämiseksi ja tueksi 


! Halminen, Pietiläinen & Teittinen (2017). 

vertaillaan eri maiden toimijoita, niiden yhteiskunnallisia viitekehyksiä ja niistä tehtyjä 
tutkimuksia. 


Artikkelin käsittely on rajattu käsittelemään eurooppalaista tiedustelua sekä sen kan- 
sallisia ja kansainvälisiä organisaatioita. Esimerkiksi Yhdysvaltojen lisääminen tämän 
artikkelin piiriin olisi väistämättä johtanut sen dominoivaan asemaan esimerkkien ja 
runsaan aiemman tutkimuksen vuoksi. Sitä käytetään kuitenkin juuri sen vuoksi eräissä 
kohdissa referenssinä. Ja toisaalta totean, että Eurooppa on ja sen kuuluukin nykyai- 
kana olla suomalaiselle tutkimukselle ensisijainen, pelkkiä Pohjoismaita laajempi viite- 
kehys. 


Vaikeasti tarkasteltavan aiheen lähestyminen 


Aiemmassa tiedustelutoimialaa tarkastelleessa artikkelissani määrittelin toimialan jul- 
kiselle ulottuvuudelle kulmakivet.? Läpinäkyvyys, oikeutus ja laillisuus sopivat myös 
tiedustelukulttuurin tutkimuksen perustaksi, sillä ne edustavat tai niiden avulla on 
mahdollista tarkastella julkisesti pohjimmiltaan salaista ja omalla tavallaan ”näkymä- 
töntä” ilmiötä. Näiden kolmen perusulottuvuuden kautta on johdettavissa arvioita tie- 
dustelusta sen kolmessa eri määritelmässä. Ensimmäinen määrittely näkee tiedustelun 
tiedonhankintana ja analyysitoimintana. Toinen tulkitsee sitä suppeammin hankittuna 
ja analysoituna tietona. Kolmas, kahta muuta hieman laaja-alaisempi määritelmä näkee 
tiedustelun sekä vallankäytön että sen ohjaamisen välineenä (kuva 1). Tämä kolmijako 
perustuu Len Scottin ja Peter Jacksonin vuonna 2010 julkaistuun artikkeliin The Study 
of Intelligence in Theory and Practice, jossa he ovat laaja-alaisesti tarkastelleet tiedustelun 
tutkimuksen ja teorioiden kehittymistä. Tiedustelukulttuuri voidaan nähdä tämän kaa- 
vion keskiössä olevana, kaikkea ohjaavana sekä samalla kaikkien ulottuvuuksien 
muokkaamana ilmiönä. 


Läpinäkyvyys 


Tieto 


N 


Toiminta Väline 


Laillisuus Oikeutus 


Kuva 1: Tiedustelun julkisen ulottuvuuden kulmakivet 


2 Teirilä & Nykänen (2016). 
5 Scott & Jackson (2004). 

Kuten aiempi tutkimus menetelmineen on painottanut, tiedustelua tutkittaessa on 
hyvä muistaa ilmiön historia- ja yhteiskuntasidonnaisuus. Varjoissa vaeltavasta luon- 
teestaan huolimatta tiedustelu ja sen tutkimus eivät ole kehittyneet muusta yhteiskun- 
nallisesta kehityksestä irrallaan. Ne ovat vahvasti sidoksissa muihin yhteiskunnallisiin 
ilmiöihin, kuten esimerkiksi vapaamman tiedonvälityksen ja digitalisaation aikakau- 
teen sekä koko maailmaa koskettaneisiin tapahtumiin. Tällaisia tapahtumia ja ilmiöitä 
ovat esimerkiksi toinen maailmansota, kylmä sota ja uskonnollisen terrorismin nousu. 
Näin ollen voidaan todeta yhteiskuntaa ja kulttuureita tutkivien tieteenalojen teorioista 
löytyvän työkaluja myös tiedustelun tutkimukseen. 


Potentiaalisimpia näinkin erityslaatuisen ilmiön ja aiheen tarkastelukohteita ovat re- 
formit, suhde julkisuuteen ja tieteellisen tutkimuksen kehitys. Näistä on kaikista saa- 
tavilla julkisia lähteitä, joihin tutkimus voi tukeutua. Yksinkertaistaen voidaan sanoa, 
että näistä voidaan tehdä julkista tutkimusta. Niiden perusteella on kuitenkin mahdol- 
lista tehdä myös johtopäätöksiä tiedustelukulttuurin syvemmästä olemuksesta. 


Tutkimus jäävuoren huippuna — aiempia tutkimuksia tiedustelusta ja tiedus- 
telukulttuurista 


Tiedustelua on tutkittu 1950-luvulta lähtien kasvavissa määrin. Vaikka arkistot aukea- 
vat vähitellen paljastaen vuosiksi tai vuosikymmeniksi salaisiksi leimattuja asiakirjoja 
ja muita lähteitä, on myös nykyhetkeä käsittelevää tutkimusta yhä enemmän luetta- 
vissa. On muistettava, että muihin tieteenaloihin vetrtattuna tiedustelua käsittelevään 
tutkimukseen erikoistuneiden tieteellisten julkaisujen määrä on vielä toistaiseksi varsin 
pieni, ja muiden alojen julkaisuissa on ollut vain rajallinen määrä tiedustelututki- 
mukseksi luettavia tekstejä.*t Tämä on osaltaan hidastanut tiedustelututkimuksen ke- 
hitystä ja laajentumista — myös maantieteellisesti anglosfäärin johtavan aseman vana- 


vedessä. 


Erityisesti tiedustelukulttuuria korostaneita tieteellisiä tutkimuksia on kuitenkin jo ole- 
massa runsaasti, mikä osaltaan kannustaa uusia tutkijoita tarttumaan vaikeaksi miellet- 
tyyn aiheeseen. Yksi teeman airueista on ollut englantilainen Philip Davies. Hän on 
korostanut tiedustelukulttuurien tutkimusta eri tiedusteluorganisaatioiden toiminnan 
ja kehityksen ymmärtämiseksi. Davies on kannustanut pohtimaan yleisen tiedustelun 
määritelmän sijaan sitä, miten se on määritelty eri maissa. Omissa laajoissa tutkimuk- 
sissaan hän on vertaillut Yhdysvaltojen ja Ison-Britannian tiedustelujärjestelmien sekä 
-organisaatioiden eroja. Hän on huomannut, miten esimerkiksi tiedustelun määritelmä 
ja sen tulkinta todennäköisesti vaikuttaa tiedustelun kansallisiin järjestelyihin sekä pai- 
nopisteisiin. Yhdysvalloissa tiedustelu on nähty moniulotteisena prosessina, kuten taas 
Isossa-Britanniassa näkemys on vaikeammin hahmotettavissa, mutta lopulta kiteytet- 
tävissä ajatukseen salaisin keinoin hankitusta tiedosta. Tähän on todennäköisesti vai- 
kuttanut osaltaan brittiläinen käytännöllinen näkemys tiedustelusta hallituksen osas- 
tojen ja ministeriöiden virkatyönä, joka tukee hallinnon päätöksentekoa. 


4 Katso myös tämän kokoelman osana oleva Martti J. Karin artikkeli aiheesta. 
> Davies (2009) s. 13-14. 

Davies on yhdessä Kristian Gustafssonin kanssa toimittanut teoksen, joka kokoaa yh- 
teen useiden eri maiden tiedusteluorganisaatioita ja -toimintaa käsitteleviä artikkeleita. 
Intelligence elsewhere -teoksen merkittävin anti on sen keskittyminen anglosfäärin ulko- 
puoliin maihin. Mukana on esimerkiksi Argentiinan, Pakistanin, Iranin ja Ruotsin li- 
säksi myös Suomen tiedustelun kehittymistä tarkasteleva Lauri Holmströmin artik- 
keli”. Esipuheessaan Davies painottaa nimenomaan vertailevan tutkimuksen tärkeyttä 
vaikeasti tarkasteltavan ilmiön tarkastelussa. 


Bob de Graaff ja James M. Nyce ovat toimittaneet Daviesin ja Gustafssonin teosta 
laajemman katsauksen nimenomaan eurooppalaisten maiden tiedusteluun.8 32 maata 
kattavan artikkelikokoelman näkökulmana on tiedustelukulttuutrien vertailu. He ovat 
pyrkineet kirjoittajia ohjeistaessaan yhdenmukaisempiin ja sitä kautta vertailukelpoi- 
simpiin sisältöihin. Tässä on onnistuttu muita paremmin, mutta se ei ole ollut vaikeaa 
huomioiden aiemman tutkimuksen pinnallisuus juuri vertailun osalta. Kokoelma on- 
nistuu kuitenkin herättämään keskustelua tiedustelukulttuurista vertailevan tutkimuk- 
sen avulla. Seuraavat samankaltaiset julkaisut ovat mahdollisesti monipuolisempia tut- 
kimusmenetelmiensä osalta sekä entistä yhteismitallisempia vertailunsa osalta. 


Yksittäisiä tiedustelukulttuuria tarkastelevia artikkeleita on julkaistu useita. Romania- 
lainen Irena Chiru on perehtynyt maansa tiedustelukulttuurin kehitykseen ja sen haas- 
teisiin. Hänen erityistarkastelussaan on muun muassa ollut julkisen tuen ja tietoisuu- 
den merkitys kulttuurin kehittämiselle, sen vaatimuksille ja haasteille.? Hänen mukaan 
”elinvoimainen tiedustelukulttuuti” voi auttaa toiminnan julkisuuskuvan parantami- 
sessa sekä antaa kansalaisille fiktiota totuudenmukaisempi kuva ja ymmärtys tieduste- 
lun merkityksestä osana kansallista turvallisuutta. Tämä korostuu erityisesti mennei- 
syydeltään sensitiivisissä tapauksissa, joihin lukeutuu esimerkiksi Romanian tieduste- 
lupalvelut ja niiden edeltäjä — oikeutetusti pahamaineinen — Securitate. 


Hollantilainen Simon Willmetts on tarkastellut tiedustelututkimuksen kulttuurista 
käännöstä vuoden 2019 artikkelissaan. Hänen mukaansa muutoksessa on kyse huo- 
mattavasti laajemmasta asiasta kuin uusien teemojen noususta tutkimuksen pariin. 
Willmetts näkee tiedustelututkimuksen avoimuuden uusille menetelmille ja teoreetti- 
sille paradigmoille merkittävänä muutoksena. Toinen, osin edellistä tukeva, havainto 
on tutkijoiden ymmärrys tiedustelun kehittymisestä historiallisessa sekä yhteiskunnal- 
lisessa viitekehyksessä ja vuorovaikutuksessa. Willmetts käsittelee artikkelissaan ensin 
omaa näkemystään tiedustelun tutkimuksen kehityksestä uudenlaisen historiallisten 
kausaliteettien ymmärryksen kautta vertaillen sitä aiempiin historiallisiin lähestymis- 
kulmiin. Tämän jälkeen hän tuo esille esimerkkejä tutkimusteemoista, joissa tämä uusi 
lähestymiskulma hänen mielestään ilmenee. Näitä ovat salaisen ja julkisen luonteen 
tutkimus sekä ajatustavat tai ”kulttuurinen painolasti”, joka vaikuttaa tiedustelutoi- 
mialan henkilöstöön.!9 


6 Davies & Gustafson (2013). 
7 Holmström (2013). 

8 de Graaff & Nyce (2016). 

? Chiru (2016) s. 503—514. 

10 Willmetts (2019) s. 800—817. 

Ranskalainen Philippe Hayez on julkaissut kirjoituksia Ranskan tiedustelupalveluiden 
ja tiedustelukulttuurin muutoksesta. Yksityiskohtaisten organisaatiomuutosten lisäksi 
hän on kuvannut, miten esimerkiksi 1800- ja 1900-lukujen taitteen Dreyfus -vakoilu- 
skandaali vaikutti pitkään ranskalaiseen tiedustelukulttuuriin. Osaltaan ranskalaisten 
päätöksentekijöiden uskoa tiedusteluorganisaatioihin horjutti vielä Greenpeace-järjes- 
tön Rainbow Warrior -aluksen upottaminen vuonna 1985. Hayez kuvailee useiden 
toimijoiden kärsineen ”Ranskan taudista”, joka oli johtanut tiedustelun politisaatioon 
sekä etäisyyteen palveluiden ja päätöksentekijöiden välillä. Hayez on julkaisuissaan tar- 
kastellut pitkään jatkunutta erottelua turvallisuuden (s&urif6) ja puolustuksen (defense) 
välillä, parlamentaarisen tiedustelulain puutetta, julkisen tiedustelututkimuksen vähäi- 
syyttä sekä ulkoista tiedustelua tekevän palvelun ja sisäisestä turvallisuudesta vastaavan 
palvelun kehitystä.!! 


Niin ikään ranskalainen Olivier Chopin on tarkastellut maansa valtiomuodon kehitty- 
misen sekä tiedustelutoimialan ja -kulttuurin muutoksen yhteyttä. Hän pitää parlamen- 
taarisen tiedustelukomitean perustamista luonnollisena Ranskan valtiokehityksen 
osana. Maan parlamentti ei pystyisi toteuttamaan uusia valvonta- ja ohjaustehtäviään 
ilman siihen soveltuvaa rakenteellista järjestelyä. Chopin näki tiedustelun samalla siir- 
tyvän yhä enemmän ”hallituksen yksinomaisesta valtakunnasta lainsäädännön pii- 
riin”.!? Kulttuurin merkitysestä tiedustelureformien osalta on kirjoittanut yhdysvalta- 
lainen Satgin S. Hamrah. Historiallisen kehityksen — esimerkkinä eri aikojen kansalliset 
uhkakuvat — tarkastelun kautta hän toteaa organisaatiokulttuurin olevan merkittävä 
tekijä tiedusteluyhteisön sopeutumisessa uusin vaatimuksiin. Esimerkkinä tutkimuk- 
sessaan hän käytti yhdysvaltalaista yhteisöä.!? 


Tämän artikkelin kanssa samassa viitekehyksessä on Suomessa tehty ainakin kolme 
pro gradu -tason opinnäytettä.!* 


Lait ja oikeutus toiminnan perustana 


Tiedustelutoiminnan oikeus ja oikeutus ovat sekä olennaisia tiedustelukulttuurin kul- 
makiviä että myös julkiselle tutkimukselle saavutettavissa olevia tutkimuskohteita. On 
sitten kyse toimintaa ohjaavista laeista, sitä valvomaan luodusta parlamentaatisesta jär- 
jestelmästä tai valtion periaatteellisesta päätöksestä myöntää salaisen organisaation 
olemassaolo voidaan näitä teemoja nostaa myös vertailevan tutkimuksen kohteiksi. 
Oikeudelliset yksityiskohdat ovat tutkimukselle helpommin ja objektiivisemmin saa- 
vutettavissa verrattuna oikeutukseen liittyviin kysymyksiin. Lait ja säädökset ovat saa- 
tavissa tutkittaviksi sanasta sanaan, kun taas esimerkiksi kansalaisten toiminnalle an- 
tama oikeutuksen analysointia vaikeuttaa kansalaisten omat tulkinnat toiminnasta ja 


11 Hayez (2010) s. 474—486. 

12 Chopin (2017) s. 532—553. 

15 Hamrah (2013) s. 160-171. 

14 Hanna Nykäsen vertaileva tutkimus tarkasteli Pohjoismaiden turvallisuuspalveluiden parlamentaarisen val- 
vonnan järjestelyitä. Sami Pekolan työ tarkasteli ”miten tiedustelutoimivaltuudet sekä niiden käytön valvonta 
tulisi järjestää demokraattisessa oikeusvaltiossa”. Mikko Aarnion tutkimuksen keskeinen kysymys oli ”miten 
perus- ja ihmisoikeuksina suojatut oikeustutva ja oikeus tehokkaisiin oikeussuojakeinoihin toteutuvat vuonna 
2019 voimaan tulleessa suomalaisessa tiedustelulainsäädännössä?” 

lisäksi tutkijan tulkinnat kansalaisten vastauksista. Kansalaisten näkemyksiä ja luotta- 
musta tiedustelutoimialaan on mitattu joissain maissa kyselyiden avulla.!5 Tämä on 
kuitenkin harvinaista, ja vastaukset ovat todennäköisesti syvällisemmän tutkimuksen 
kannalta pinnallisia, ellei vastaajaryhmänä ole ollut esimerkiksi päätöksentekijät tai 
muuten tiedustelutietojen kanssa tekemisissä olevat henkilöt. Kansalaisten antama laa- 
jempi oikeutus toiminnalle on kuitenkin olennainen osa toiminnan perusteita. 


Tiedusteluorganisaatioiden olemassaolon julkinen myöntäminen tai toteaminen ei ole 
ollut niin mutkatonta kun voisi luulla. Esimerkiksi Isossa-Britanniassa ulkomaan- 
tiedustelupalvelu Secret Intelligence Service (SIS, kansanomaisesti MI6) ja signaali- 
tiedustelua tekevä Government Communications Headguarters (GCHO) tulivat jul- 
kisuuteen vasta vuonna 1994 säädetyn Irnre/ligence Services Act -lainsäädännön myötä.!6 
Ranskan palveluiden osalta vastaavaa ulostuloa ei ole tapahtunut, ja niitä ohjasikin 
pitkään lainsäädännöllisesti vain säännös (rgg/emen?).!! Ranskan tiedustelupalveluiden 
toimintaa valvottiin muista maista poiketen ministeriöistä ja parlamentaarisesta val- 
vonnasta erillään olevien itsenäisten hallinnollisten elimien toimesta. Tämä johtui osin 
maan historiallisesta ja kulttuurisesta hallinnon järjestelyiden perimästä.!8 Vuoden 
2008 uudistuksessa sekä sen valmisteluissa tiedustelutoiminnan ohjausta ja valvontaa 
kuitenkin tarkennettiin.!? 


Ruotsissa valtion virastoilla on perustuslaillisista syistä ollut suhteellisen laaja autono- 
mia. Ministeriöiden valta on pääosin rajoittunut niiden rahoitukseen. Vasta 1990-lu- 
vun lopulla tiedustelutoimintaa koordinoimaan perustettiin hallitustason elin. Tiedus- 
telutoiminnan valvonnasta on maassa kuitenkin keskusteltu jo 1970-luvulta lähtien. 
Vuonna 1973 tuli julki, että Informationsbyrän (IB) oli hallituksen suostumuksella 
tehnyt poliittiseen oppositioon kohdistuneita tiedusteluoperaatioita. Tämä johti seu- 
raavana vuonna julkiseen tutkimukseen tapahtuneesta. Ruotsissa toiminta on perus- 
tunut lakeihin, joista esimerkkinä on vuoden 2009 laki, joka johti sotilastiedustelun 
valvontaa toteuttavan uuden valtiollisen elimen (Statens inspektion för försvarsunder- 
rättelseverksamheten, SIUN) perustamiseen.?) 


Hollannissa puolestaan perustettiin parlamentaarinen komitea valvomaan turvalli- 
suuspalvelun toimintaa jo vuonna 1952. Sillä ei kuitenkaan ollut vuosiin merkittävää 
hallinnollista tai poliittista kontrollia palveluihin. Useiden vaiheiden ja valvontaan pyr- 
kivien säännösten jälkeen vuoden 2002 laki kuitenkin loi itsenäisen valvontaa tekevän 
komitean (Commissie van Toezicht op de Inlichtingen- en Veiligheidsdiensten), joka 
tarkkailee tiedustelutoiminnan laillisuutta.?! 


15 Davies & Johns (2012). 

16 The Guardian (2013). 

17 Hayez (2015) s. 47. 

18 Hayez (2015) s. 51. 

19 Denece (2016) s. 143—144. 

% Agrell & Eriksson (2016) s. 373—377. 
21 de Graaff (2016) s. 258-260. 

Vertailun vuoksi voidaan todeta Suomen Puolustusvoimien tiedustelua tekevän osas- 
ton nimeäminen itsenäisyyden sekä seuraavien vuosikymmenten värikkäiden vaihei- 
den ja useiden peitenimien jälkeen tiedusteluosastoksi vasta keväällä 1968.? Useiden 
vuosien valmistelun jälkeen Suomen ensimmäinen sotilas- ja siviilitiedustelua koskeva 
lakipaketti astui voimaan vasta kesällä 2019. Vasta tällöin määriteltiin tiedustelun oi- 
keudet ja velvollisuudet sekä parlamentaarinen valvonta lakiperusteisesti. 


Reformit tutkimuksen ikkunana tiedustelutoimintaan 


Tiedustelutoimialan reformit voidaan jakaa useisiin kategorioihin. Ne voidaan jakaa 
esimerkiksi niiden laajuuden sekä alullepanevan voiman petusteella. Toimialaan voi 
kohdistua rajoitettuja uudistuksia tai laaja-alaisia reformeja. Näiden takana voi olla eri- 
laisia työntö- ja vetovoimatekijöitä, kuten epäonnistumiset ennakkovaroituksessa ja 
skandaalit tai valtion ja yhteiskunnan demokratiakehitys. Näiden yhdistelmillä voidaan 
tarkastella muun muassa eri reformien petusteita ja edellytyksiä (taulukko 1). 


Tiedustelun, sen organisaatioiden sekä niiden lakiperusteiden ja valvonnan uudistus- 
ten taustalla on ollut monenlaisia ajureita. On tapauksia, jolloin valtion itsenäistymi- 
nen on merkinnyt tarvetta luoda uutta, kuten Baltian maiden osalta 1990-luvulla. Osin 
sama koskee vallankumouksen kautta uudistuneita valtioita ja niiden turvallisuusjär- 
jestelmiä, kuten esimerkiksi Romaniassa vuoden 1989 tapahtumien jälkeen. Monissa 
tapauksissa uudistusten taustalla on kuitenkin julkisuuteen noussut, laajuudeltaan val- 
tion itsenäistymistä tai vallankumousta pienempi skandaali. Skandaalit ovat voineet 
liittyä esimerkiksi organisaatioiden toimintaan laillisuuden rajamailla tai sen väärällä 
puolella, yksittäisiin henkilöihin tai ryhmiin, tai tiedustelupalveluiden epäonnistumi- 
siin. 


Yhdistävänä tekijänä näille on kuitenkin usein toiminnan tai organisaatioiden saama 
kielteinen julkisuus, minkä seurauksena on päätöksentekijöihin ja tiedustelutoimintaan 
kohdistunut muutospainetta. Esimerkkejä tällaisista tilanteista on jo aiemmin mainittu 
Ruotsin IB:n tapaus 1970-luvulla, Isossa-Britanniassa käydyt keskustelut Cambridgen 
vakoojaringin paljastumisen jälkeen ja Tony Blairin hallinnon Irak-tiedustelutietojen 
vääristelystä? tai Saksan ulkomaan tiedustelupalvelun (Bundesnachrichtendienst, 
BND) tuki Yhdysvaltain NSA:lle (National Security Agency) eurooppalaisten instans- 
sien, kuten Ranskan presidentin ja Euroopan komission vakoilussa?. 


2 Tapio Koskimies (2018) s. 104. 
2 The Guardian (2015). 

A The Independent (2016). 

2 AFP (2017). 

Työntötekijät vahvimmat 
(epäonnistumiset, skandaalit) 


Vetovoimatekijät 
vahvimmat 
(demokratiakehitys) 


Rajoitetut 
uudistukset 


Mahdollisesti lyhytjänteisiä 
ratkaisuja aikaktiittisiin on- 
gelmiin. 


Vaarana uusien virheiden 
paljastuminen lyhyellä aikavä- 
lillä sekä tehtyjen päätösten 
peruuttaminen, mikä voi joh- 
taa luottamuksen heikentymi- 
seen valmistelijoita sekä toi- 
mintaa kohtaan. 


Tarvittavien ratkaisujen teke- 
minen mahdollista oikeutuk- 
sen ja oikeudellisen näkökul- 
man kannalta. 


”Entä mitä seuraavaksi?”-ky- 
symyksiin vastaaminen. 


Laaja-alainen 
reformi 


Aikataulu todennäköisesti 
kiireinen, laaja-alaisuus kärsii 
edelleen keskittymisestä alul- 
lepanevan voiman tai tekijän 
näkökulmaan. 


Voi herättää kansainvälisellä- 
kin tasolla kysymyksiä uudis- 


Mahdollisuus kiireettömään 
pohjatyöhön sekä laaja-alai- 
seen valmisteluun ja tarkas- 
teluun. 


Uskottavuus ja luottamus 
vahvimmillaan uudistusten 
kannalta. 


tuksen onnistumisesta ja mie- 
lekkyydestä. 


Kuva 2: Reformien perusteista ja edellytyksistä 


Ranskassa uudistettiin sotilastiedustelun järjestelyitä vuonna 1992. Puolustusministe- 
rin tueksi perustettiin yhtenäinen sotilastiedustelupalvelu (Direction du renseigne- 
ment militaire, DRM). Uudistukset perustuivat järjestelmän heikkouksista 1991 Persi- 
anlahden sodan yhteydessä tehtyihin havaintoihin.?6 2000-luvun alkuvuosien terroti- 
iskuilla Yhdysvalloissa, Espanjassa ja Isossa-Britanniassa oli vaikutuksia Ranskan tie- 
dustelun kehittämiseen muun muassa lisäämällä henkilöstöä ja määrärahoja.?” Maassa 
toteutettiin laajempi perustuslaillinen uudistus vuonna 2008. Tämän yhteydessä käy- 
dyt keskustelut vaikuttivat myös tiedustelutoimialan järjestelyihin. Vuoden 2008 tur- 
vallisuus- ja puolustuspoliittisessa strategiassa (Le Livre blanc sur la defense et la securit 
nationale) tiedustelua korostettiin aiempaa enemmän ja sen järjestelyitä ja johtosuhteita 
tarkennettiin.?8 Organisaatiot, kuten DGSE (Direction gencrale de la securitt exterieure) ovat 
vuoden 2008 jälkeen olleet aiempaa enemmän esillä julkisuudessa, ja niitä on pyritty 
tavanomaistamaan osana valtion hallintokoneistoa. Vuonna 2010 organisaatio sai 
oman puhemiehensä yhteydenpitoon median kanssa, ja pari vuotta tämän jälkeen ha- 


26 Hayez (2015) s. 48. 
2 Den6ece (2016) s. 140. 
28 Le Livre blanc sur la defense et la söcurit& nationale 2008. 

keutuminen ja rekrytointi sen tehtäviin tehtiin julkiseksi muiden virkamiesten tehtä- 
vien tavoin. Myös tiedustelutoimialan parlamentaarinen valvonta uudistettiin perusta- 
malla parlamentin pysyvä tiedustelukomitea (Commission parlamentaire sur le ren- 
seignement).? 


Huomionarvoista on, että Suomen valmistellessa 2010-luvun puolestavälistä omaa en- 
simmäistä tiedustelulakiaan, sillä ei ollut skandaalien aiheuttamaa painolastia tai muita 
vastaavia kielteisiä tekijöitä uudistuksen taustalla. Tämä osaltaan tuki parhaan mah- 
dollisen lakiehdotuksen tekemistä muun muassa muiden maiden ratkaisuja tutkimalla. 
Valmisteluun käytettiin aikaa, ja se kävi valmistelun aikana useilla lausuntokierroksilla 
eri tahoilla. Skandaalittomuudestaan huolimatta myös tämän valmistelun huomatta- 
vimmiksi keskustelunaiheiksi nousivat valvonta sekä yksilönoikeuksien turvaaminen. 


Toimiala ja julkisuus — tiedustelun ja median suhteesta 


Mediaa ja tiedustelupalveluita voidaan verrata sanoen niiden tekevän samankaltaista 
työtä, mutta eti lähteistä tai keinoin ja eri yleisöille. Tietoa kerätään, analysoidaan ja 
sen petusteella raportoidaan eri kanavia pitkin. Avointen lähteiden käytön lisääntyessä 
tämä pitää todennäköisesti yhä enemmän paikkansa. Mainittuihin eroihin liittyy kui- 
tenkin keskeisiä tekijöitä, kuten toiminnan salattavuus sekä tiedon ennakoiva luonne 
raportoinnin sijaan. Julkisuuden, erityisesti median, ja tiedustelutoimialan suhde tulee 
tulevaisuudessa olemaan todennäköisesti yhä laajemmin tarkastelun kohteena. Popu- 
laarikulttuurin luoma mielikuva asetelmasta, jossa tiedusteluorganisaatiot pyrkivät 
peittelemään toimintaansa väärinkäytöksiä jahtaavilta toimittajilta on kärjistävä ja sel- 
laisenaan myös molemmille vahingollinen. Suhde ei kuitenkaan ole ongelmaton. Tie- 
dustelutoimialan tavanomainen salainen luonne, kansalaisten halu ja tarve tietää sekä 
kansalliseen turvallisuuteen liittyvien asioiden liiallinen paljastaminen ovat huomi- 
oonotettavia asioita raportoinnille. Myös Euroopassa media on rajoittanut raportoin- 
tiaan tapauksissa, joissa on arvioitu mahdollisesti vaarannettavan valtion toimintaky- 
kyä tai kansallista tai yksilöiden turvallisuutta. Tietojen vaarallisuuden tai vahingolli- 
suuden arvioiminen on toisaalta mediallekin vaikeaa ilman kokonaiskuvaa niiden taus- 
toista tai mahdollisista vaikutuksista. 


Cristiana Matei ja Claudia Hillebrand ovat tutkineet median merkitystä tiedustelun 
demokratisoinnissa. Matei on määritellyt medialle neljä tehtävää: kansalaisten pitämi- 
nen tietoisina [toiminnasta], hallinnon ja kansalaisten yhteyden ylläpitäminen, hallin- 
non oikeutuksen vahventaminen sekä informatiivisen, opetuksellisen ympäristön luo- 
minen valituille [kansan]edustajille ja kansalaisille.3? Hillebrand on puolestaan nähnyt 
medialla kolme täydentävää merkitystä: tiedon välittäminen hallinnollisista toimista, 
instituutioiden toiminnan oikeuttaminen sekä niiden toiminnan valvonta.3! Näitä yh- 
distelemällä median tiedustelutoimialaa koskeva merkitys voidaan tiivistää sen infor- 
matiiviseen, valvovaan ja sivistävään ulottuvuuteen.?? Luonnollisesti erilaisilla media- 


9 Chopin (2017) s. 546—548. 
30 Matei (2013) s. 78-90. 

51 Hillebrand (2012) s. 705. 
9 Teirilä (2016) s. 138. 

alustoilla, kuten valtamedialla, niin sanotulla vaihtoehtomedialla ja yksittäisten ihmis- 
ten kirjoituksilla (esimerkiksi blogit) on erilainen kyky, halu ja tavoitteet näiden edis- 
tämiseen. 


Informatiivisessa merkityksessään median toiminta ja sen mahdolliset vaikutuksen 
ovat kaikkein näkyvimmät. Julkista keskustelua voidaan käydä jo aiemmin käsitellyistä 
reformeista, tiedustelutiedon käyttäjien antamista lausunnoista ja arvioista sekä vielä 
nykyisin kohtuullisen harvinaisista tiedusteluyhteisöjen edustajien ulostuloista. Hallin- 
nollisesta näkökulmasta tarkasteltuna median valvova merkitys on suuri. Raportointi 
siitä, millaista ja miten tietoa kerätään sekä miten sitä käytetään, on olennainen osa 
toiminnan oikeutusta. Vaikka yksityiskohtaiset tiedot pysyvätkin salaisina, tulee tie- 
dustelusta tietona ja päätöksentekijöiden vallankäytön välineenä käydä jatkuvaa kes- 
kustelua, kuten vuoden 2003 Irakin sodan valmisteluiden ja Edward Snowdenin ta- 
paukset ovat osoittaneet. 


Median sivistäväksi luokiteltava merkitys jää pääosin kahden aiemmin varjoon. Syväl- 
lisempää analyysia ja pohdintaa tiedustelutoiminnasta käydään harvoin tieteellisten jul- 
kaisuiden sivujen ulkopuolella. Joskus, mutta harvoin, on mahdollista nähdä lyhyitä 
faktalaatikoiden tapaisia tekstejä muiden tiedustelua koskevien uutisten ohessa. 


Median ja tiedustelutoimialan suhteessa on kansallisia eroja. Tämän lisäksi eroja on 
havaittavissa eri poliittisia suuntauksi edustavien julkaisujen välillä. Myös tässä on huo- 
mattava yhteys yhteiskuntien kehityksen kanssa. Esimerkiksi Isossa-Britanniassa ke- 
hitys eteni viime vuosisadalla pienistä teknologiaan liittyneistä uutisista skandaalien 
kautta laajempiin koko tiedustelutoimintaa käsitteleviin kirjoituksiin. 35 Myös Suo- 
messa on 2010-luvun aikana nähtävissä tiedustelua koskevan uutisoinnin määrän 
kasvu sekä käsittelyn laajentuminen. Tähän on vaikuttanut merkittävästi tiedustelula- 
kien valmistelu ja sitä edeltänyt keskustelu, jonka aloitti Helsingin Sanomien vuonna 
2012 haastattelema Ilkka Salmi. 


Median ja tiedustelutoimialan tulevaisuuden näkymiä voidaan tarkastella kahden 
muuttujan avulla: tiedusteluyhteisön avoimuus ja mediaraportoinnin luonne. Tiedus- 
teluyhteisöt voivat valita tulevaisuudessa avoimemman lähestymisen julkisuuteen tai 
sulkeutua aiempien aikojen tavoin salaisuuksien taakse. Raportointi voi puolestaan 
pyrkiä olemaan erityisesti rakentavaa kritiikkiä sisältävää ja sitä kautta toimintaa tuke- 
vaa tai aggressiivisen kyseenalaistavaa. Ideaalitilanteessa varovaisen avoin tiedustelu- 
yhteisö kohtaisi rakentavan lähestymistavan omaksuneen julkisen raportoinnin tilan- 
teessa, josta olisi todennäköisimmin saatavissa molemminpuolisia hyötyjä. Haitallisin 
puolestaan olisi vastakkainasettelutilanne, jossa ärhäkkä kyseenalaistava raportointi 
kohtaa yhä tiiviimmin sisäänpäin kääntyvän ja sulkeutuneen tiedustelutoimijan (kuva 
2).35 


33 Reuters Institute (2014). 
4 Pietiläinen (2012). 
55 Teirilä (2016), s. 141. 

RAKENTAVA 


*Laimea vuorovaikutus” ** Yhteiset hyötynäkökulmat” 


SULKEUTUNUT AVOIN 


**Vastakkainasettelu” **Maltillinen edistys” 


KYSEENALAISTAVA 


Kuva 3: Median ja tiedustelutoimialan suhteen muuttujista sekä tulevaisuuden 
skenaarioista 


Yksi kaikkien vai kaikki yhden puolesta? 


Kansainvälinen tiedusteluyhteistyö tapahtuu monikansallisten järjestöjen, kuten Na- 
ton ja Euroopan unionin lisäksi valtioiden välisenä kahden- tai monenkeskisenä yh- 
teistyönä. Järjestöjen piirissä tehtävän yhteistyön olennainen muuttuja on maiden 
kontribuutioiden luonne: edustavatko esimerkiksi esikunnissa työskentelevät analyyti- 
kot omaa maataan vai organisaatiota, jossa he työskentelevät? Tämä vaikuttaa osaltaan 
myös tiedustelukulttuurin kehittymiseen. Muodostuuko esimerkiksi Euroopan ulko- 
suhdehallinnon alaisessa Euroopan unionin tiedusteluvirastossa (European Union In- 
telligence and Situation Centre, EU INTCEN) tai Euroopan unionin neuvoston alai- 
sessa sotilasesikunnassa (European Union Military Staff, EUMS) omanlaisensa tiedus- 
telukulttuuri niissä työskentelevien eri kansallisuuksien seurauksena vai pysyvätkö 
kansalliset toimintamallit joissain organisaatioissa omanlaisinaan? 


Monenkeskinen tiedusteluyhteistyö on omiaan lisäämään vuorovaikutusta ja vahven- 
tamaan eurooppalaisen tiedustelukulttuurin osa-alueiden kehitystä. On todennäköistä, 
että toimintatavat yhtenäistyvät ajan myötä, vaikka kaikkia yhdistäviä, saati sitovia tie- 
dustelutoimialan linjoja ei koskaan avoimesti määriteltäisikään. Kahdenkeskisessä yh- 
teistyössä kansalliset erityispiirteet säilyvät edellisiä esimerkkejä todennäköisemmin. 
Kasvavasta yhteistyöstä huolimatta pidän kansallisen tiedustelukulttuurin nopeita 
muutoksia epätodennäköisinä. Todennäköisemmin muutoksen ajurit tulevat edelleen 
maiden sisältä, kuten reformeja käsittelevässä osiossa tarkasteltiin. Itse yhteistyöhön 
ja tiedon jakamiseen liittyvät kulttuuriset muutokset ovat kuitenkin todennäköisiä, sillä 
esimerkiksi kilpailu resursseista on vahva työntötekijä yhteistyön ja kansainvälisen 
avoimuuden lisäämiseksi. Normaalin tiedonvaihdon lisäksi strategisen tason kysymyk- 
set, kuten suhtautuminen 5G-verkkoihin sekä Lähi-idästä palaavien jihadistien luomat 
haasteet todennäköisesti syventävät ja laajentavat yhteistyötä. 


% Barigazzi & Momtaz (2020). 


ET5 


Lopuksi 


On todennäköistä, että tiedustelutoimiala tulee jatkossa näkymään entistä enemmän 
julkisuudessa. Tähän vaikuttavat osaltaan sekä media että aiheesta tehtävä julkinen 
tutkimus. Tiedustelukulttuurin tutkimus tuo uusia arvokkaita lähestymiskulmia ja me- 
netelmiä tiedustelutoimialan tutkimukseen, myös kansainvälisellä tarkastelutasolla. 
Vertailevan tutkimuksen painottaminen on tässä yhteydessä merkittävässä asemassa. 
Anglosfäärin ulkopuolisen tutkimuksen orastava nousu tarjoaa mielekkäitä vertailu- 
kohtia myös suomalaisen tiedustelukulttuurin kehittymiselle ja sen tutkimukselle. 


Toiminnan perustana olevat lait ja muun muassa sitä kautta saatu oikeutus vaihtelevat 
Euroopan sisällä tarjoten esimerkiksi vaihtoehtoisia näkökulmia toiminnan järjeste- 
lyitä sekä laajempia reformejakin ajatellen. Yhteiskuntien kehittyessä, oli sitten ky- 
seessä normaali luontainen kehitys tai esimerkiksi koronaviruksen kaltaisen epidemian 
aiheuttama poikkeustila, on hyvä tarkkailla myös toimialan kehittymistä osana yhteis- 
kuntaa ja valtionhallintoa. 


Julkisuuden, tarkemmin median ja tiedustelutoimialan suhde on jatkossa yhä merkit- 
tävämmässä asemassa. Näiden väliseen luottamukseen ilmestyvät säröt haittaavat mo- 
lempien toimintaa mahdollisissa kriisitilanteissa, eikä kummankaan osapuolen tulisi 
aliarvioida tai horjuttaa toista. Suhteen ymmärtäminen edesauttaa myös mahdollisten 
sudenkuoppien välttämistä. 


Eurooppalainen tiedustelukulttuuri kehittyy todennäköisesti omalla tavallaan, vaikka 
kansallisen tason muutos tai kehitys olisikin hidasta. Tämä ei vaadi ajurikseen erityistä 
kehitysprojektia esimerkiksi monikansallisen esikunnan sisällä. Kuten elokuvissakin, 
todennäköisesti tunnistamme eurooppalaisen tuotannon Hollywood-tuotannosta en- 
simmäisten minuuttien aikana, vaikka emme tietäisi elokuvan alkuperämaata. 


Tiedustelutoimialan tutkimus ottaa Suomessa 2020-luvun alussa ensimmäisiä järjes- 
telmällisiä askeleita useiden yksittäisten asiasta kiinnostuneiden kirjoitusten jatkoksi. 
Avoimuus, vuorovaikutus ja laaja-alainen tarkastelu tukevat niin tutkimusta, median 
raportointia kuin toivon mukaan itse toimialaakin. Tiedustelukulttuuri kehittyy kan- 
sallisesti ja kansainvälisesti sekä ajatuksissa että rakenteissa. 

